MAURICE LEBLANC 


ARSENE LUPIN CONTRA LUI HERLOCK 
SHOLMES 


În româneşte de Constantin loncică 


Editura UNIVERS 
Bucureşti, 1971 


Lui Marcel L'Hereux 
Ca dovadă de afecţiune. 
M.L. 


Primul episod 
FEMEIA BLONDA 


NUMĂRUL 514 — SERIA 23 


În ziua de 8 decembrie a anului trecut, domnul Gerbois, 
profesor de matematică la liceul din Versailles, a descoperit 
printre mobilele îngrămădite ale unui negustor de vechituri un 
mic secreter de acaju care i-a plăcut datorită nenumăratelor lui 
sertare. 

„Este tocmai ceea ce-mi trebuie pentru ziua de naştere a 
Suzannei”, îşi spuse în sinea lui. 

Şi cum se străduia, pe cit îi permiteau posibilităţile, să-i facă 
plăcere fiicei sale, se tocmi asupra preţului şi plăti şaizeci şi 
cinci de franci. 

În clipa în care-şi dădea adresa, un tînăr cu aspect elegant 
care scotocea de cîtăva vreme încoace şi-ncolo zări mobila şi 
întrebă: 

— Cit face? 

— E vîndută, replică vinzătorul. 

— Aşa!... dumnealui, probabil? 

Domnul Gerbois se înclină şi se retrase, foarte fericit că a pus 
mîna pe o mobilă pe care o dorea şi altcineva. 

Dar n-apucase să facă zece paşi cînd fu ajuns din urmă de 
tînărul domn care, cu pălăria în mînă şi cu un ton de perfectă 
curtoazie, îi spuse: 

— Vă cer mii de scuze, domnule... aş vrea să vă pun o 
întrebare indiscretă... Spuneţi-mi, căutaţi în mod deosebit acest 
secreter? 

— Nu. Căutam o balanţă de ocazie pentru unele experienţe de 
fizică. 

— Prin urmare nu ţineţi prea mult la el? 

— Ţin, şi nimic mai mult. 

— Probabil pentru că este vechi? 

— Pentru că este comod. 


— În acest caz aţi consimţi să-l schimbaţi cu un altul la fel de 
comod dar în stare mai bună? 

— Cel pe care-l am este în stare bună şi schimbul mi se pare 
inutil. 

— Totuşi... 

Domnul Gerbois este un om uşor iritabil şi bănuitor din fire. 
Răspunse sec: 

— Vă rog, domnule, nu insistaţi. 

Necunoscutul se plantă în faţa lui: 

— Nu cunosc preţul pe care l-aţi plătit, domnule... vă ofer de 
două ori pe atit. 

— Nu. 

— De trei ori? 

— Oh! să terminăm odată, izbucni profesorul agasat. Ceea ce 
am, am, şi nu e de vînzare. 

Tînărul îl privi fix, cu un aer pe care domnul Gerbois nu avea 
să-l uite, apoi, fără să scoată o vorbă, îi întoarse spatele şi se 
îndepărtă. 

O oră mai tirziu mobila era adusă în căsuţa pe care profesorul 
o ocupa, pe şoseaua ce ducea spre Viroflay. Işi chemă fiica: 

— Este pentru tine, Suzanne, dacă îţi place, fireşte. 

Suzanne era o făptură nostimă, expansivă şi, fericită, se 
aruncă de gitul tatălui ei şi-l sărută cu atîta bucurie de parcă i-ar 
fi făcut un cadou princiar. 

În aceeaşi seară, ajutată de Hortense, menajera, ea îl duse în 
camera ei, făcu curăţenie în sertare şi îşi rîndui cu grijă hiîrtiile, 
casetele cu scrisori, corespondenţa, colecţiile de ilustrate şi 
cîteva suveniruri tainice de la verişorul ei Philippe. 

A doua zi, la ora şapte şi jumătate, domnul Gerbois plecă la 
liceu. La ora zece, Suzanne, potrivit unui obicei zilnic, îl aştepta 
la ieşire, iar pentru el era o plăcere nespusă să remarce, pe 
trotuarul din faţa grilajului, silueta ei graţioasă şi surisul ei de 
copil. 

Se înapoiară împreună. 

— Şi secretarul tău? 

— O adevărată minune. Hortense şi cu mine i-am lustruit 
arămurile. Parcă este de aur. 

— Aşadar eşti mulţumită? 

— Dacă sînt mulţumită? Nici nu ştiu cum m-am putut lipsi de el 
pînă acum. 


Străbătură grădina din faţa casei. Domnului Gerbois îi veni o 
idee: 

— Ce-ar fi să mergem să-l vedem înainte de masă? 

— Oh, desigur, grozavă idee. 

Fata urcă prima, dar, ajunsă în pragul uşii, scoase un țipăt de 
spaimă. 

— Ce s-a întîmplat? biîigui domnul Gerbois. 

Şi spunînd asta, intră şi el în cameră. Secreteru/ nu mai era 
acolo. 

„„„Ceea ce îl miră pe judecătorul de instrucţie fu admirabila 
simplitate a mijloacelor folosite. În absenţa Suzannei şi în timp 
ce menajera făcea piaţa, un comisionar cu insignă profesională 
— vecinii o remarcaseră — oprise camioneta în faţa grădinii şi 
sunase de două ori. Vecinii, neştiind că menajera era plecată, nu 
avură nici o bănuială, astfel că individul îşi văzu de treabă în cea 
mai deplină linişte. 

A se remarca: nici un dulap nu fusese forţat, nici o pendulă 
stricată. Ceva mai mult, portmoneul Suzannei, pe care ea îl 
lăsase pe marmura mobilei, fu găsit pe masa alăturată, cu banii 
pe care-i conţinea. Mobilul furtului era deci clar determinat, 
ceea ce făcea ca furtul să fie cu atît mai inexplicabil căci, la 
urma urmei, de ce să te expui la atitea riscuri pentru o pradă 
atit de neînsemnată? 

Singurul indiciu pe care-l putu furniza profesorul fu incidentul 
din ajun. 

„În urma refuzului meu tînărul a vădit numaidecit o vie 
nemulţumire şi am avut impresia foarte clară că mă părăsea sub 
semnul unei ameninţări.” 

Era destul de vag. Fu interogat anticarul. Acesta nu-i cunoştea 
pe nici unul dintre cei doi domni. Cit priveşte obiectul, îl 
cumpărase cu patruzeci de franci la o licitaţie în urma unui 
deces şi era încredinţat că-l revînduse la justa lui valoare. 
Continuată, ancheta nu aduse nimic în plus. 

Insă, domnul Gerbois rămase convins că suferise o pierdere 
enormă. O avere era ascunsă, probabil, în fundul dublu al 
vreunui sertar şi acesta era motivul pentru care tînărul, 
cunoscînd ascunzătoarea, acţionase cu o asemenea hotărîre. 

— Bietul meu tată, ce am fi făcut cu această avere? repeta 
Suzanne. 


— Auzi vorbă! Dar cu o asemenea dotă puteai avea pretenţii la 
cele mai strălucite partide. 

Suzanne, care-şi mărginea pretenţiile la verişorul ei Philippe, 
partidă de altfel nu prea strălucită, suspina cu amărăciune. Şi în 
căsuţa din Versailles, viaţa continuă mai puţin veselă, mai puţin 
nepăsătoare, umbrită de regrete şi decepţii. 


Trecură două luni. Şi deodată, unul după altul, surveniră 
evenimentele cele mai grave, o suită neprevăzută de 
perspective fericite şi de catastrofe!... 

In ziua de 1 februarie, la cinci şi jumătate, domnul Gerbois, 
care tocmai se înapoiase cu un ziar de seară în mînă, se aşeză, 
îşi puse ochelarii şi începu să citească. Politica neinteresîndu-l, 
întoarse pagina. Atenţia îi fu atrasă subit de un articol intitulat: 

„A treia tragere a Loteriei Asociațiilor de Presă. Numărul 514 - 
seria 23 cîştigă un milion...” 

Ziarul îi lunecă din mînă. Pereţii i se clătinară în faţa ochilor şi 
bătăile inimii i se opriră. Numărul 514, seria 23, era numărul lui! 
ÎI cumpărase din întîmplare pentru a-i face un serviciu unui 
prieten, fiindcă el nu credea de loc în favorurile destinului, şi 
iată ce crştiga! 

Işi scoase repede carnetul. Numărul 514, seria 23, era notat 
clar pe prima pagină, pentru aducere aminte. Dar biletul? 

Se năpusti către cabinetul de lucru pentru a căuta acolo caseta 
cu plicuri unde strecurase nepreţuitul bilet, dar, chiar la intrare 
se opri brusc, clătinîndu-se din nou şi cu inima strinsă: caseta cu 
plicuri nu se vedea nicăieri şi, ceea ce era şi mai îngrozitor, îşi 
dădu imediat seama că trecuseră săptămîni de cînd nu se mai 
afla acolo! erau săptămîni de zile de cînd n-o mai avusese 
dinaintea ochilor cînd corecta lucrările elevilor. 

Un zgomot de paşi pe pietrişul din grădină... Strigă: 

— Suzanne! Suzanne! 

Aceasta sosi de îndată. Urcă grăbit. El bolborosi cu o voce 
sugrumată: 

— Suzanne... caseta... caseta cu plicuri?... 

— Care? 

— Cea de la Luvru... pe care o adusesem într-o joi... şi care se 
afla pe colţul acestei mese. 

— Dar adu-ţi aminte, tată,... amindoi am aşezat-o... 

— Cînd? 


— În seara aceea... ştii... în ajunul zilei... 

— Dar unde?... Răspunde... mă faci să mor... 

— Unde?... în secreter. 

— În secreterul care a fost furat? 

— Da. 

— În secreterul care a fost furat! 

El repetă aceste cuvinte cu un glas scăzut, cu un fel de 
spaimă. Apoi o apucă de mînă şi cu o voce sfirşită adăugă: 

— Conţinea un milion, fetiţo. 

— Ah, tată, de ce nu mi-ai spus-o? murmură ea cu naivitate. 

— Un milion, reluă el; era numărul cîştigător la loteria Presei. 

Enormitatea dezastrului îi strivea; multă vreme păstrară o 
linişte pe care nici unul nu avea curajul s-o întrerupă. 

În cele din urmă Suzanne spuse: 

— Dar, tată, ţi se va plăti, oricum. 

— Cum? Pe baza căror dovezi? 

— Trebuie dovezi, aşadar? 

— Bineînţeles! 

— Şi nu le ai? 

— Ba da, am avut una. 

— Şi? 

— Era în casetă. 

— În caseta care a dispărut? 

— Da. Şi altul va încasa banii. 

— Ar fi oribil! Să vedem, tată, nu poţi să te opui? 

— Ştiu eu? Cine ştie? Omul acesta pare atit de puternic! 
Dispune de asemenea posibilităţi! Adu-ţi aminte... întîmplarea 
cu secreterul... 

Se ridică printr-o zvicnire de energie şi bătu din picior: 

— Ei bine, nu, nu, va avea milionul, nu-l va avea! Pentru ce să-l 
aibă? La urma urmei, oricît ar fi el de îndemînatic, nu mai poate 
face nimic. Dacă se prezintă să-l încaseze vor pune mîna pe el! 
Ah! O să vedem noi, prietene! 

— Aşadar ai o idee, tată? 

— Aceea de a ne apăra drepturile pînă la capăt, orice s-ar 
întîmpla! Şi vom reuşi! Milionul este al meu! Îl voi avea! 

Citeva minute mai tîrziu el expedie această telegramă: 

GUVERNATORULUI CREDITULUI FUNCIAR, STR. CAPUCINILOR 
PARIS. SÎNT POSESORUL NUMĂRULUI 514, SERIA 23. MĂ OPUN 
PE TOATE CĂILE LEGALE ORICĂREI ALTE PRETENŢII. GERBOIS. 


Aproape în acelaşi timp sosea la Creditul Funciar această altă 
telegramă: 


NUMĂRUL 514, SERIA 23 ESTE IN POSESIA MEA. ARSENE 
LUPIN. 

De fiecare dată cînd încerc să povestesc citeva din 
nenumăratele aventuri din care este alcătuită viaţa lui Arsene 
Lupin, simt o adevărată jenă, cea mai neînsemnată dintre 
aventuri părindu-mi-se arhicunoscută de toţi cei care mă vor 
citi. De fapt, nu există gest al „pungaşului nostru naţional”, cum 
a fost cu atita simpatie numit, care să nu fi fost semnalat în 
modul cel mai răsunător, nici o ispravă care să nu fi fost 
studiată sub toate aspectele ei, nici un act care să nu fi fost 
comentat cu acea abundență de detalii rezervată de obicei 
faptelor eroice. 

Cine nu cunoaşte, de exemplu, acea stranie istorie a „Femeii 
blonde”, cu întîmplările ei ieşite din comun, pe care reporterii la 
intitulau cu litere de-o şchioapă; „Numărul 514, seria 23!...”, 
„Crima din strada Henri Martin!...”, „Diamantul albastru!...” Ce 
tapaj în jurul intervenţiei faimosului detectiv englez Herlock 
Sholmes! Ce fierbere după fiecare dintre peripeţiile ce marcau 
lupta dintre aceşti doi artişti! Şi ce vacarm pe bulevarde în ziua 
cînd vînzătorii de ziare strigau: „Arestarea lui Arsene Lupin!” 

Justificarea mea este că aduc ceva nou: eu aduc dezlegarea 
enigmei. Totdeauna rămîne o umbră în jurul acestor aventuri; eu 
o risipesc. Reproduc articole citite şi răscitite, copiez vechi 
interviuri, dar toate acestea le coordonez, le clasez şi le 
subordonez exactităţii adevărului. Colaboratorul meu este chiar 
Arsene Lupin, a cărui amabilitate, în ce mă priveşte, este 
inepuizabilă. Şi de asemenea, după caz, inefabilul Wilson, 
prietenul şi confidentul lui Sholmes. 

Ne amintim de formidabilul hohot de rîs care a întîmpinat 
publicarea dublei telegrame. Numele lui Arsene Lupin constituia 
în sine o garanţie a neprevăzutului, o promisiune de 
divertisment pentru galerie. lar galeria era lumea întreagă. 

Din cercetările întreprinse de îndată de Creditul Funciar, 
rezulta că numărul 514, scria 23, fusese eliberat prin 
intermediul  Creditului  Lyonez, sucursala din Versailles, 
comandantului de artilerie Bessy. Or, comandantul murise în 


urma unei căderi de pe cal. De la camarazii cărora li se 
destăinuise se. află că, puţin timp înainte de moarte, acesta 
cedase biletul unui prieten. 

— Acest prieten sînt eu, afirma domnul Gerbois. 

— Dovediţi-o, obiectă guvernatorul Creditului Funciar. 

— S-o dovedesc? E lesne. Douăzeci de persoane vă vor spune 
că eu aveam relaţii strînse cu comandantul şi că ne întîlneam la 
cafeneaua din piaţa Armelor. Acolo, într-o zi, pentru a-l salva 
dintr-un moment de jenă financiară, i-am cumpărat biletul 
contra sumei de douăzeci de franci. 

— Aveţi martori că s-a făcut acest schimb? 

— Nu. 

— În acest caz pe ce vă întemeiaţi plîngerea? 

— Pe scrisoarea pe care el mi-a scris-o în această chestiune. 

— Care scrisoare? 

— O scrisoare care era prinsă la un loc cu biletul. 

— Arătaţi-o! 

— Se găsea în secreterul furat. 

— Regăsiţi-o! _ 

Arsene Lupin însă dovedi că o are. O notă înserată în L'Echo de 
France — care are onoarea să fie organul lui oficial şi la care, 
după cit se pare, este unul din principalii acţionari — o notă 
deci, anunţa că el depuse în miinile maestrului Detinan, 
avocatul său, scrisoarea pe care comandantul Bessy i-o scrisese 
lui, personal. 

Fu o explozie de veselie: Arsene Lupin angaja un avocat! 
Arsene Lupin, respectînd ordinea stabilită, desemna, pentru a-l 
reprezenta, un membru al barocului! 

Întreaga presă îl asaltă pe maestrul Detinan, deputat radical 
influent, bărbat de o înaltă probitate şi în acelaşi timp cu o 
inteligenţă subtilă, puţin sceptic şi înclinat spre paradoxuri. 

Maestrul Detinan nu avusese niciodată plăcerea de a-l întîlni 
pe Arsene Lupin — şi regreta profund acest lucru — dar, e drept, 
tocmai primise instrucţiunile acestuia şi, foarte mişcat de 
cinstea care i se făcuse, intenţiona să apere din răsputeri 
drepturile clientului său. El deschise deci dosarul recent 
constituit şi, fără  ocolişuri, etală ostentativ scrisoarea 
comandantului. Acesta dovedea realmente cedarea biletului dar 
nu menţiona numele destinatarului. „Dragul meu prieten...” 
începea simplu. 


„Dragul meu prieten”, sînt eu adăuga Arsene Lupin într-o notă 
alăturată scrisorii comandantului. Şi cea mai bună dovadă este 
că posed scrisoarea. 

Droaia de reporteri se năpusti imediat asupra domnului 
Gerbois care nu putu decit să repete: 

— „Dragul meu prieten” nu este altul decît eu. Arsene Lupin a 
furat scrisoarea comandantului împreună cu biletul de loterie. 

— S-o dovedească! riposta Lupin gazetarilor. 

— Dar din moment ce mi-a furat secreterul! exclama domnul 
Gerbois în faţa aceloraşi gazetari. 

lar Lupin riposta: 

— S-o dovedească! 

A fost un spectacol de toată frumusețea acest duel public între 
cei doi posesori ai biletului cu numărul 514, seria 23, acel du-te- 
vino al reporterilor, stăpînirea de sine a lui Arsène Lupin față de 
scenele furibunde ale bietului Gerbois. 

Nefericitul, presa era plină de văicărelile lui! Îşi destăinuia 
ghinionul cu o candoare emoţionantă. 

— Înţelegeţi, domnilor, acest ticălos îmi smulge dota Suzannei! 
De mine, personal, nu-mi pasă, ci de Suzanne! Giîndiţi-vă, un 
milion! De zece ori o sută de mii de franci! Ah, ştiam bine că 
secreterul conține o comoară. 

În zadar i se obiecta că adversarul său, luînd mobila, nu ştia de 
prezenţa unui bilet de loterie şi că nimeni, în orice caz, nu putea 
să prevadă că biletul va cîştiga lozul cel mare. El se tînguia: 

-— Ei, aşi, o ştia!... Altfel pentru ce şi-ar fi dat atita osteneală 
să obţină această mobilă prăpădită? 

— Din motive necunoscute dar, în nici un caz, pentru a pune 
mîna pe un petic de hîrtie care nu valora atunci mai mult de 
douăzeci de franci. 

— Ba valora un milion! O ştia î... El ştie totul! Ah, nu-l 
cunoaşteţi pe bandit! Nu v-a frustat pe voi de un milion! 


Dialogul ar fi putut dura multă vreme. Dar în a douăsprezecea 
zi, domnul Gerbois primi de la Arsene Lupin o misivă care purta 
menţiunea „confidenţial”. Profesorul citi cu o nelinişte crescîndă: 


„Domnule, galeria se amuză pe seama noastră. Nu consideraţi 
că a sosit vremea să fim serioşi? în ce mă priveşte, sînt ferm 
hotărît. 


Situaţia e clară: eu posed un loz pe care n-am dreptul să-l 
încasez, iar dumneavoastră aveţi dreptul să încasaţi un loz pe 
care nu-l posedaţi. Deci nu putem face nimic unul fără celălalt. 

Or, nici dumneavoastră n-aţi consimţi să-mi cedaţi dreptul 
dumneavoastră, nici eu să vă cedez lozul meu. 

Ce-i de făcut? 

Nu văd decit un mijloc: să împărţim. O jumătate de milion 
pentru dumneavoastră, o jumătate de milion pentru mine. Nu 
este echitabil? Şi această judecată de Solomon nu satisface 
oare, nevoia de dreptate care este în fiecare din noi? 

Soluţie justă şi în acelaşi timp imediată. Nu este o ofertă pe 
care să aveţi răgazul s-o discutaţi, ci o necesitate la care 
împrejurările vă obligă să vă supuneţi. Vă acord trei zile pentru 
a reflecta. Mi-ar place să cred că, vineri dimineaţa, voi citi 
printre micile anunţuri din L'Echo de France, o notă discretă 
adresată d-/ui Ars. Lup., conținînd în termeni voalaţi, adeziunea 
dumneavoastră la pactul ce vi-l propun. În schimbul acesteia 
veţi intra imediat în posesia lozului şi veţi încasa milionul, chit 
că îmi veţi remite cinci sute de mii de franci prin mijlocul pe care 
vi-l voi indica ulterior. 

In caz de refuz, am luat măsuri ca rezultatul să fie identic. Dar, 
în afară de necazurile foarte grave pe care vi le va pricinui o 
asemenea încăpăţinare, veţi avea de suportat o reţinere de 
douăzeci şi cinci de mii franci cu titlul de cheltuieli suplimentare. 

Primiţi, vă rog, domnule, expresia sentimentelor mele cele mai 
respectuoase. 

Arsene Lupin” 


Exasperat, domnul Gerbois comise greşeala nesăbuită de a 
arăta scrisoarea şi de a îngădui să fie copiată. Indignarea îl 
împingea la toate neghiobiile. 

— Nimic! Nu va avea nimic! striga acesta în faţa grupului de 
reporteri. Să împart ceea ce-mi aparţine? Niciodată! N-are decit 
să-l rupă dacă doreşte! 

— Totuşi, cinci sute de mii de franci sînt de preferat decit 
nimic. 

— Nu-i vorba de asta, ci de dreptul meu, şi acest drept îl voi 
stabili în faţa tribunalului, 

— Să-l ataci pe Arsene Lupin? Ar fi nostim. 


— Nu pe el, ci Creditul Funciar. Acesta trebuie să-mi achite 
milionul. 

— Da, dar vă va cere în schimb biletul sau, cel puţin, dovada 
că l-aţi cumpărat, 

— Dovada există din moment ce Arsene Lupin recunoaşte că a 
furat secreterul. 

— Oare cuvintele lui Arsene Lupin vor fi o probă suficientă în 
faţa tribunalului? 

— N-are importanţă. Merg mai departe. 

Galeria tropăia. Se făcură pariuri. Unii susțineau că Lupin îl va 
face praf pe Gerbois, alţii că o să se aleagă doar cu 
amenințările. Dar şi unii şi ceilalţi urmăreau cu teamă această 
luptă în care raportul de forţe era atit de inegal, unul din 
adversari fiind atit de temut, iar celălalt speriat ca un animal 
hăituit. 

Vineri, L'Echo de France fu smuls din mîna vînzătorilor, iar 
lumea căuta febril în pagina a cincea, la „Mica publicitate”. Nici 
un rînd adresat d-lui Ars. Lup. La ultimatumurile lui Arsene 
Lupin, domnul Gerbois răspundea prin tăcere. Era declaraţia de 
război. 

Seara ziarele anunțau răpirea domnişoarei Gerbois. 


Amuzant în ceea ce s-ar putea numi spectacolele Arsene 
Lupin, este rolul eminamente comic pe care îl are poliţia. Totul 
se petrece în afara acesteia. El vorbeşte, scrie, previne, 
comandă, ameninţă, execută, ca şi cînd n-ar exista nici şef al 
Siguranţei, nici agenţi, nici comisari, în sfîrşit, nimeni care să-i 
împiedice planurile. Totul este considerat ca nul şi neavenit. 
Obstacolul nu este luat în consideraţie. 

Şi totuşi, poliţia se frămîntă! De cum este vorba de Arsene 
Lupin, toată lumea, de la mic la mare, ia foc, clocoteşte, 
spumegă de furie. Lupin este duşmanul, duşmanul care 
sfidează, provoacă, dispreţuieşte sau, ceea ce este şi mai rău, 
ignoră. 

Atunci ce-i de făcut împotriva unui asemenea duşman? 

La ora zece fără douăzeci, după mărturia menajerei, Suzanne 
pleca de acasă. La zece şi cinci, ieşind de la liceu, tatăl ei n-o 
zărea pe trotuarul unde avea obiceiul să-l aştepte. Deci, totul se 
petrecuse în timpul micii plimbări de douăzeci de minute pe 


care Suzanne o făcuse pînă la liceu sau, cel puţin pînă în 
împrejurimile liceului. 

Doi vecini afirmară că o întilniseră la trei sute de paşi de casă. 
O femeie zărise, mergînd de-a lungul străzii, o tînără ale cărei 
semnalmente corespundeau cu ale ei. Şi apoi? Apoi, nu se mai 
ştia nimic. 

Se făcu percheziţie peste tot, fură interogaţi funcţionarii din 
gări şi de la vamă. Nimeni nu remarcase în ziua aceea nimic 
care să poală fi pus în legătură cu răpirea unei tinere fete. 
Totuşi, un negustor din Ville d'Avray declară că aprovizionase cu 
carburanţi un automobil închis care venea de la Paris. La volan 
se afla un bărbat iar în interior o femeie blondă, exagerat de 
blondă, preciza martorul. O oră mai tîrziu automobilul se înapoia 
de la Versailles. Circulaţia aglomerată îl obliga să încetinească, 
ceea ce îi permise negustorului să constate că alături de femeia 
blondă, zărită anterior, se afla o altă femeie, înfăşurată în 
voaluri şi eşarfe. Nici o îndoială că aceasta era Suzanne Gerbois. 

Dar atunci trebuia să se presupună că răpirea avusese loc în 
plină zi, şi pe o stradă foarte frecventată, chiar în centrul 
oraşului! Cum? În ce loc? Nici un strigăt nu fusese auzit, nici o 
mişcare suspectă nu fusese observată. 

Negustorul dădu semnalmentele automobilului: un Peugeot de 
24 c.p, cu caroserie albastru-închis. Cu totul şi cu totul 
întîmplător se făcură cercetări pe lîngă directoarea Garajului 
Central, doamna Bob-Walthour, care-şi făcuse o specialitate din 
răpirile cu maşina. Vineri dimineaţa, într-adevăr, aceasta 
închiriase pentru o zi o limuzină Peugeot, unei femei blonde pe 
care apoi n-o mai văzuse de loc. 

Dar şoferul? 

— Era un anume Ernest, angajat în ajun pe baza unor 
recomandări excelente. 

— Este aici? 

— Nu. A adus automobilul şi n-a mai revenit. 

— Nu-i putem da de urmă? 

— Desigur, de la persoanele care l-au recomandat. lată 
numele lor. 

Fură interogate aceste persoane. Nici una din de nu-l cunoştea 
pe numitul Ernest. 


Astfel, indiferent ce pistă se urma pentru a se ieşi din 
incertitudine, totul ducea spre alte incertitudini, spre alte 
enigme. 

Domnul Gerbois nu era în stare să susţină o bătălie care 
pentru el începea într-un mod atît de dezastruos. De neconsolat 
de la dispariţia fiicei sale, chinuit de remuşcări, capitulă. 

Un mic anunţ apărut în L'Echo de France, pe care toată lumea 
îl comentă, arăta că se supune pur şi simplu, fără condiţii. 

Era consemnarea victoriei, a războiului terminat în 
nouzeci şi şase de ore. 

Două zile mai tirziu, domnul Gerbois traversa curtea Creditului 
Funciar. Introdus la guvernator, îi prezentă acestuia biletul cu 
numărul 514, seria 23. Guvernatorul tresări: 

— A! îl aveţi? V-a fost înapoiat? 

— ÎI rătăcisem. lată-l, răspunse domnul Gerbois. 

— Totuşi, pretindeaţi... era vorba... 

— Toate astea nu sînt decit biîrfeli şi minciuni. 

— Ne-ar mai trebui, totuşi, un document de sprijin. 

— Scrisoarea comandantului ajunge? 

— Desigur. 

— lat-o. 

— Perfect. Sinteţi atît de amabil să ne lăsaţi aceste piese în 
păstrare? Ne sînt acordate cincisprezece zile pentru verificare. 
Vă voi preveni de îndată ce vă veţi putea prezenta la casiera 
noastră. Pînă atunci, domnule, cred că aveţi tot interesul să 
păstraţi tăcere pentru a termina această afacere în cea mai 
deplină linişte. 

— Asta e şi dorinţa mea. 

Domnul Gerbois nu suflă o vorbă, guvernatorul de asemenea. 

Există însă secrete care se dezvăluie fără a fi comisă vreo 
indiscreţie. Prin urmare se află numaidecit că Arsene Lupin 
avusese îndrăzneala să-i trimită domnului Gerbois biletul cu 
numărul 514, seria 23. Noutatea fu primită cu admiraţie şi 
uimire. Hotărît lucru, cel care arunca pe masă un atu de o 
asemenea importanţă, ca preţiosul bilet, era un bun jucător. 
Desigur, el nu se deposedase decit cu bunăştiinţă şi pentru o 
carte care restabilea echilibru]. Dar dacă tînăra scăpa? Dacă 
reuşeau să-i ia înapoi ostateca pe care o deţinea? 

Poliţia simţi punctul slab al inamicului şi îşi intensifică 
eforturile. Arsene Lupin dezarmat, jecmănit chiar de mîna lui, 


prins în angrenajul propriilor combinaţii, fără să se atingă de nici 
o para din milionul rîvnit... dintr-o dată glumeţii ar trece în 
tabăra cealaltă. 

Dar... trebuia regăsită Suzanne. lar ei n-o regăseau, şi nici ea 
nu evada! 

Fie, se spunea, un punct cîştigat, Arsene cîştigă prima manşă. 
însă greul încă n-a trecut. Domnişoara Gerbois este în miinile 
sale, de acord, şi el nu ne-o va înapoia decit contra a cinci sute 
de mii franci. Dar unde şi cum se va opera schimbul? Pentru ca 
acest schimb să se opereze trebuie să aibă loc o întîlnire, şi 
atunci, ce-l împiedică pe domnul Gerbois să înştiinţeze poliţia şi 
prin aceasta să-şi recapete fiica, păstrîndu-şi banii? 

Fu intervievat profesorul. Foarte abătut, dornic de linişte, el 
rămase impenetrabil. 

— N-am nimic de spus. Aştept. 

— Şi domnişoara Gerbois? 

— Cercetările continuă. 

— Dar Arsene Lupin v-a scris? 

— Nu. 

— Puteţi da o declaraţie în acest sens? 

— Nu. 

— Prin urmare v-a scris. Care sînt instrucţiunile lui? 

— N-am nimic de spus. 

Fu asaltat maestrul Detinan. Aceeaşi, discreţie. 

— Domnul Lupin este clientul meu, răspundea acesta cu o 
gravitate simulată, veţi înţelege că trebuie să păstrez cea mai 
desăvirşită discreţie. 

Toate aceste mistere iritau galeria. Evident, planurile se 
urzeau în umbră. Arsene Lupin îşi pregătea plasa şi-i stringea 
ochiurile în timp ce poliţia organiza în jurul domnului Gerbois o 
supraveghere necontenită. 

Se examinau cele trei soluţii posibile: arestarea, triumful, sau 
eşecul ridicol şi jalnic... 

Se întîmplă însă ca această curiozitate a publicului să nu fie 
decit parţial satisfăcută, aici însă, in aceste pagini este dezvăluit 
pentru prima oară adevărul în întregime. 

Marţi, 12 martie, domnul Gerbois primi într-un plic obişnuit o 
înştiinţare din partea Creditului Funciar. 

Joi, la orele unu, lua trenul de Paris. La ora două îi fură 
eliberate o mie de bancnote a cite o mie de franci. 


În timp ce el număra banii tremurînd — nu era acesta preţul de 
răscumpărare al Suzannei? — doi bărbaţi stăteau de vorbă într-o 
trăsură oprită la o oarecare distanţă de poarta principală. Unul 
din ei avea părul cărunt şi o figură energică în contrast cu 
îmbrăcămintea şi alura lui de mic funcţionar. Era inspectorul 
principal Ganimard, bătrînul Ganimard, inamicul neînduplecat al 
lui Lupin. Ganimard îi spunea brigadierului Folenfant: 

— N-o să mai dureze mult... în mai puţin de cinci minute o să-l 
revedem pe amicul nostru. Totul e gata? 

— Absolut. 

— Ciţi sîntem? 

— Opt, din care doi cu biciclete. 

— Şi cu mine, care fac cît trei. Nu sînt prea mulţi, dar ajung. 
Gerbois nu trebuie să ne scape cu nici un preţ... dacă nu, la 
revedere, îl găseşte pe Lupin la întîlnirea ce trebuie s-o fi fixat, 
schimbă fetişcana pe jumătatea de milion şi ne-a jucat festa. 

— Dar de ce nu merge bătrînul cu noi? Ar fi atît de simplu. 
Dacă ne-ar amesteca şi pe noi în jocul lui şi-ar păstra milionul 
întreg. 

— Da, dar îi e frică. Dacă încearcă să-l tragă pe sfoară pe 
celălalt, nu va mai avea fata. 

— Pe care celălalt? 

— Peel. 

Ganimard pronunţă acest cuvint cu un ton grav, puţin 
înfricoşat, ca şi cum ar fi vorbit de o fiinţă supranaturală ale 
cărei gheare le-ar fi şi simţit. 

— Este destul de ciudat, observă, pe drept cuvint, brigadierul 
Folenfant, ca noi să fim obligaţi să-l protejăm pe acest domn 
contra lui însuşi. 

— Cu Lupin lumea e întoarsă pe dos, suspină Ganimard. 

Trecu un minut. 

— Atenţie! spuse el. 

Domnul Gerbois ieşea. La capătul străzii Capucinilor o luă pe 
bulevard, pe partea stingă. Se îndepărta încet de-a lungul 
magazinelor şi privea vitrinele. 

— Prea liniştit clientul, zicea Ganimard. Un individ care duce în 
buzunar un milion nu arată aşa de calm. 

— Ce poate să facă? 

— O, nimic, evident... N-are importanţă, sînt neîncrezător. 
Lupin e Lupin. 


În acest moment domnul Gerbois se îndrepta către un chioşc, 
alese nişte ziare, primi restul, desfăcu un ziar şi, mergînd încet 
începu să citească. Şi, deodată, dintr-un salt, se aruncă într-un 
automobil care staţiona la marginea trotuarului. Motorul era 
pornit căci maşina demară rapid, trecu de biserica Madeleine şi 
dispăru. 

— Mii de draci! strigă Ganimard, încă o lovitură în stilul /uil 

Şi-o porni în goană. Ceilalţi oameni alergau o dată cu el în jurul 
bisericii Madeleine. 

Dar izbucni în ris. La intrarea în bulevardul Malesherbes, 
automobilul se oprise, în pană, iar domnul Gerbois cobora. 

— Repede, Folenfant... Şoferul... e probabil numitul Ernest. 

Folenfant se ocupă de şofer. Era un anume Gaston, angajat la 
o Societate de trăsuri şi automobile; cu zece minute mai înainte 
un domn îl reţinuse şi-i spusese să aştepte „sub presiune”, 
aproape de chioşc, pînă la sosirea unui alt domn. 

— Şi al doilea client, întrebă Folenfant, ce adresă ţi-a dat? 

—Nici o adresă... bulevardul Malesherbes... calea Messine... 
bacşiş dublu. Atit. 


Între timp, însă, fără a pierde o secundă, domnul Gerbois 
sărise în prima trăsură care trecea. 

— Birjar, la metrou, staţia Concorde! 

Profesorul ieşi din metrou în Piaţa Palais Royal, alergă către 
altă trăsură care-l duse pînă în piaţa Bursei. A doua călătorie cu 
metroul, apoi, în strada Villiers, a treia trăsură. 

— Strada Clapeyron numărul 23! 

Casa cu numărul 25 din strada Clapeyron este despărțită de 
bulevardul Batignolles printr-o clădire situată pe colţ. Urcă la 
primul etaj şi sună. Un domn îi deschise: 

— Aici locuieşte maestrul Detinan? 

— Eu sînt. Domnul Gerbois, dacă nu mă-nşel, 

— Exact. 

— Vă aşteptam. Poftiţi, vă rog. 

Cînd domnul Gerbois pătrunse în birou, pendula arăta ora trei. 
Numaidecit observă alarmat: 

— Aceasta este ora pe care mi-a fixat-o. N-a venit? 

— Nu încă. 


Domnul Gerbois se aşeză, îşi şterse fruntea de sudoare, îşi 
privi ceasul ca şi cînd n-ar fi ştiut ce oră este, apoi reluă 
neliniştit: 

— O să vină? 

— Dumneavoastră mă întrebaţi despre singurul lucru, din lume 
pe care abia aştept să-l aflu. N-am fost niciodată atit de 
nerăbdător. în tot cazul, dacă vine riscă mult. De cincisprezece 
zile casa este încontinuu supravegheată... Nu au încredere în 
mine. 

— In mine şi mai puţin. Şi nu garantez că agenţii puşi să mă 
urmărească mi-au pierdut urma, 

Cum aşa? 

— Nu este vina mea, se înfierbîntă profesorul. Şi nu mi se 
poate reproşa nimic. Ce i-am promis? Să ascult de ordinele /u;. 
Ei bine, am ascultat orbeşte de ordinele /u;, am încasat banii la 
ora fixată de e/, m-am strecurat pînă la dumneavoastră prin 
procedeul prescris de e/. Răspunzător fiind de nenorocirea fiicei 
mele, mi-am ţinut angajamentele cu toată loialitatea. Trebuie şi 
el să şi le ţină pe ale lui. Şi adăugă cu o voce îngrijorată: Nu-i 
aşa că-mi va aduce fiica? 

— Sper. 

— Totuşi... l-aţi văzut? 

— Eu? Nicidecum. M-a rugat doar printr-o scrisoare să vă 
primesc pe amindoi, să dau drumul la toţi servitorii înainte de 
ora trei şi să nu primesc pe nimeni între sosirea dumneavoastră 
şi plecarea lui. In caz că nu eram de acord cu propunerea lui mă 
ruga să-l previn prin două rînduri în L'Echo de France. Dar sînt 
fericit că-i fac un serviciu lui Arsene Lupin şi sînt de acord cu 
orice. 

Domnul Gerbois gemu: 

— Vai! Cum se vor sfîrşi toate acestea? 

Scoase din buzunar bancnotele, le întinse pe masă şi făcu din 
de două teancuri egale. Apoi tăcură. Din cînd în cînd domnul 
Gerbois îşi încorda auzul... Nu sunase cumva? 

Cu timpul, neliniştea îi crescu. La rîndul său maestrul Detinan 
încerca şi el o senzaţie aproape dureroasă. 

O clipă, chiar avocatul îşi pierdu orice calm. Se ridică brusc: 

— Nu-l vom mai vedea. Ce vreţi? Ar fi o nebunie din partea lui. 
Să aibă încredere în noi, fie, sîntem oameni cinstiţi, incapabili de 
a-l trăda. Dar pericolul nu este numai aici. 


lar domnul Gerbois, cu ambele miini pe bancnote, bolborosea 
copleşit: 

— Să vină, Dumnezeule, să vină! | le-aş da pe toate numai s-o 
regăsesc pe Suzanne. 

Uşa se deschise: 

— Jumătate e de ajuns, domnule Gerbois. 


Cineva apăruse în prag, un tînăr elegant îmbrăcat, în care 
domnul Gerbois recunoscu îndată pe individul care-l acostase 
lîngă prăvălia de vechituri din Versailles. Se repezi către el: 

— Şi Suzanne? Unde este fiica mea? 

Arsene Lupin închise uşa cu grijă şi, în timp ce-şi scotea 
mănuşile, cu aerul cel mai liniştit, i se adresă avocatului: 

— lubite maestre, n-am cuvinte să vă mulţumesc pentru 
bunăvoința cu care aţi consimţit să-mi apăraţi drepturile. N-am 
să uit acest lucru. 

Maestrul Detinan murmură: 

— Dar n-aţi sunat... n-am auzit uşa... 

— Soneriile şi uşile sînt lucruri care trebuie să funcţioneze fără 
să le auzi întotdeauna. Oricum, iată-mă, acesta-i esenţialul. 

— Fiica mea! Suzanne! Ce-aţi făcut cu ea? repeta profesorul. 

— Pentru Dumnezeu, zise Lupin, eşti grăbit domnule. Haide, 
linişteşte-te, încă un minut şi îţi vei strînge fiica în braţe. 

Făcu cîţiva paşi, apoi cu un ton de mare senior care împarte 
laude: 

— Domnule Gerbois, te felicit pentru abilitatea cu care ai 
acţionat adineauri. Dacă automobilul n-ar fi avut pana aceea 
stupidă, ne-am fi întîlnit foarte simplu la Étoile şi l-am fi scutit pe 
maestrul Detinan de plictiseala acestei vizite. În sfîrşit! Aşa a 
fost scris! 

Zări cele două teancuri de bancnote şi exclamă: g 

— Ah, perfect! Milionul este aici. Să nu pierdem timpul. Imi 
permiteţi? 

— Dar, obiectă maestrul Detinan, plasîndu-se în faţa mesei, 
domnişoara Gerbois n-a sosit încă. 

— Da, şi? 

— Şi prezenţa ei nu este oare indispensabilă? 

— Înţeleg, înţeleg. Arsene Lupin nu inspiră decît o încredere 
relativă. Bagă jumătate de milion în buzunar şi nu restituie 
ostateca. Ah, iubite maestre, eu sînt un mare desconsiderat. 


Pentru că destinul m-a împins la acte de o natură un pic... 
specială. Îmi e suspectată buna-credinţă... mie, mie care sînt un 
om plin de scrupule şi de delicateţe! De altfel, iubite maestre, 
dacă vă e teamă, deschideţi fereastra şi strigaţi. În stradă se 
află mai bine de o duzină de agenţi. 

— Credeţi? 

Arsene Lupin ridică perdeaua: 

— Nu-l cred pe domnul Gerbois capabil să-l deruteze pe 
Ganimard. Ce vă spuneam? lată-l aici pe acest prieten de 
nădejde! 

— Cum aşa? exclamă profesorul. Vă jur totuşi... 

— Că nu m-ai trădat?... Nu mă-ndoiesc, însă băieţii sînt isteţi. 
Uite îl zăresc pe Folenfant!... şi pe Greaume!... şi pe Dieuzy! pe 
toţi bunii mei prieteni! 

Maestrul Detinan îl privea surprins. Ce calm! Lupin ridea ca şi 
cînd s-ar fi amuzat la cine ştie ce joc de copii şi nu l-ar fi 
ameninţat nici o primejdie. 

Această nepăsare îl linişti pe avocat, mai mult chiar decit 
faptul că îi ştia pe agenţi prin apropiere. Se îndepărtă de la 
masa pe care se aflau bancnotele. 

Arsene Lupin luă, unul după altul, cele două teancuri, scoase 
din fiecare cîte douăzeci şi cinci de bilete şi, întinzîndu-i 
maestrului Detinan cele cincizeci de bancnote astfel obţinute: 

— Onorariul domnului Gerbois, iubite maestre, şi cel al lui 
Arsene Lupin. Vi-l datorăm cu prisosinţă. 

—Nu-mi datoraţi nimic, replică maestrul Detinan. 

— Cum! Cu tot răul pe care vi l-am pricinuit? 

— Cu alte cuvinte, scumpe maestre, nu vreţi să acceptaţi 
nimic de la Arsene Lupin. lată ce înseamnă să ai o proastă 
reputaţie, suspină el. 

Intinse cele cincizeci de mii de franci profesorului: 

— Domnule, în amintirea plăcutei noastre întîlniri, dă-mi voie 
să-ţi înmînez aceste bancnote: e cadoul meu de nuntă pentru 
domnişoara Gerbois. 

Domnul Gerbois luă repede bancnotele, dar protestă: 

— Fiica mea nu se mărită. 

— Nu se mărită dacă nu-i dai dumneata consimţă- miîntul. Dar 
ea arde de nerăbdare să se mărite. 

— Ce ştiţi dumneavoastră? 


— Eu ştiu că fetele tinere îşi fac adesea vise fără autorizaţia 
tăticilor lor. Din fericire există genii bune care poartă numele de 
Arsene Lupin şi care descoperă în fundul unor mobile secretul 
acestor suflete încîntătoare. 

— N-aţi mai descoperit şi altceva? întrebă maestrul Detinan. 
Vă mărturisesc că aş fi foarte curios să aflu motivul pentru care 
v-a interesat acel secreter. 

— Raţiuni istorice, scumpe maestre. Cu toate că, contrar 
afirmației domnului Gerbois, nu conţinea nici o altă comoară în 
afară de un bilet de loterie — lucru pe care-l ignoram — tineam 
la el şi-l căutam de multă vreme. Acest secreter din lemn de tisă 
şi mahon, decorat la capiteluri cu frunză de acant, fusese 
descoperit în căsuţa discretă pe care o ocupa, în Boulogne, 
Marie Walewska şi poartă pe unul din sertare inscripţia: „Dedicat 
lui Napoleon I, împăratul Francezilor, de către preasupusul său 
servitor, Mancion.” Şi, deasupra, aceste cuvinte gravate cu virful 
unui cuţit: „Pentru tine, Marie”. Mai tîrziu, Napoleon comandă o 
copie pentru împărăteasa Josephine, astfel că, secreterul pe 
care l-aţi admirat la Malmaison nu este decit o copie imperfectă 
a celui care, de acum, face parte din colecţia mea. 

Profesorul gemu: 

— Vai! Dacă aş fi ştiut asta la anticar, cu cîtă grabă vi l-aş fi 
cedat! 

Arsene Lupin spuse rizînd: 

— Şi în afară de aceasta ai fi avut apreciabilul avantaj de a 
păstra numai pentru dumneata biletul cu numărul 514, seria 23. 

— lar pe dumneavoastră nu v-ar fi împins la răpirea fiicei mele, 
pe care toate acestea trebuie s-o fi zdruncinat mult. 

— Toate acestea? 

— Această răpire... 

— Dar, iubite domn, faci o eroare... Domnişoara Gerbois n-a 
fost răpită. 

— Fiica mea n-a fost răpită? 

— Nicidecum. Cine spune răpire, spune violenţă. Or, ea a 
servit ca ostatecă absolut de bună-voie. 

— Absolut de bună-voie! repeta profesorul aiurit. 

— Şi aproape la cererea sa. Credeţi că o tînără inteligentă, 
cum este domnişoara Gerbois, şi care pe deasupra mai nutreşte 
în adîncul sufletului şi o pasiune nemărturisită, ar fi refuzat să-şi 


cucerească dota? Ah! vă jur că a fost uşor s-o facem să priceapă 
că nu există un alt mijloc de a birui încăpăţinarea dumitale. 

Maestrul Detinan se amuza copios. Aşa că obiectă: 

— Cel mai dificil era să vă înţelegeţi cu ea. Este imposibil de 
conceput ca domnişoara Gerbois să se fi lăsat acostată. 

— O, nu de mine. Eu nici n-am avut onoarea s-o cunosc. Una 
din prietenele mele a binevoit să înceapă negocierile. 

— Femeia blondă din automobil, desigur, îl întrerupse maestrul 
Detinan. 

— Exact. Chiar la prima întrevedere, lîngă liceu, totul era 
aranjat. De atunci, domnişoara Gerbois şi noua ei prietenă au 
călătorit, vizitîind Belgia şi Olanda, în modul cel mai agreabil şi 
mai instructiv pentru o tînără fată. Restul, ţi-l va explica de 
îndată chiar ea. 

Se auzi sunînd la uşa de la intrare. Trei semnale scurte, apoi 
unul separat, şi încă unul... 

— Ea este, zise Lupin. lubite maestre, dacă binevoiţi... 

Avocatul se duse în grabă să deschidă. 


Intrară două femei. Una se aruncă în braţele domnului Gerbois. 
Cealaltă se apropie de Lupin. Era înaltă, cu bustul armonios, cu 
chipul foarte palid iar părul ei blond, de un blond scînteietor, era 
împărţit în două bucle ondulate şi foarte mătăsoase. Îmbrăcată 
în negru, fără altă podoabă decit un colier de jais cu cinci 
şiraguri, se remarca printr-o eleganţă plină de rafinament. 

Arsene Lupin îi spuse cîteva cuvinte, apoi salutind-o pe 
domnişoară Gerbois: 

— Vă cer iertare, domnişoară, pentru toate aceste tribulaţii, 
însă am speranţa că, totuşi, nu aţi fost prea nefericită. 

— Nefericită? Aş fi fost chiar foarte fericită dacă n-ar fi fost 
vorba de bietul meu papa. 

— Atunci totul e cît se poate de bine. Îmbrăţişaţi-l din nou şi 
profitaţi de ocazie, care este excelentă, pentru a-i vorbi de 
verişorul dumneavoastră. 

— Verişorul meu? Ce înseamnă?... Nu înţeleg... 

— Ba da, înţelegeţi. Verişorul Philippe... tînărul ale cărui 
scrisori le păstraţi cu mare grijă. 

Suzanne roşi, se intimidă, însă pînă la urmă, aşa cum o 
sfătuise Lupin, se aruncă din nou în braţele tatălui său. 

Lupin îi privi pe amîndoi înduioşat: 


— lată care e răsplata cînd faci bine! Mişcător spectacol! 
Fericit tată! Fericită fiică! S-ar părea că această fericire este 
opera ta, Lupin! Aceste fiinţe te vor binecuvînta mai tîrziu... 
Numele tău va fi transmis cu pioşenie copiilor lor. Oh! familia... 
familia! 

Se îndreptă spre fereastră. 

— Bravul Ganimard o fi tot acolo? l-ar plăcea atit de mult să 
asiste la aceste efuziuni fermecătoare! Dar nu, nu e acolo... Nu 
mai e nimeni... nici el, nici ceilalţi. Drace! Situaţia devine 
gravă... N-ar fi de loc de mirare să se afle la intrarea principală... 
la portăreasă probabil... sau chiar pe scară! 

Domnul Gerbois lăsă să-i scape un gest. Acum cînd fiica îi era 
înapoiată, sentimentul realităţii punea din nou stăpinire pe el. 
Arestarea adversarului său însemna pentru el o jumătate de 
milion. Instinctiv, făcu un pas. Ca din întimplare, Lupin se nimeri 
în drumul său. 

— Unde te duci, domnule Gerbois? Să mă aperi împotriva lor? 
Eşti prea amabil! Nu te deranja. De altfel, îţi jur că ei sînt mai 
încurcaţi decît mine. 

Apoi continuă chibzuind: 

— În definitiv, ce ştiu ei? Că dumneata eşti aici şi probabil că şi 
domnişoara Gerbois este aici, căci trebuie s-o fi văzut sosind cu 
o doamnă necunoscută. Dar de mine? Nici nu bănuiesc. Cum m- 
aş putea afla într-o casă pe care ei au scotocit-o azi dimineaţă 
din pivniţă pînă în pod? Nu, după toate probabilitățile ei mă aş- 
teaptă pentru a mă prinde din zbor.... Drăguţii! Numai dacă nu- 
şi dau seama că doamna necunoscută este trimisă de mine şi o 
suspectează că are misiunea să efectueze schimbul... în care 
caz, se pregătesc s-o aresteze la plecare... 

Se auzi sunînd. 

Cu un gest brusc Lupin îl imobiliză pe domnul Gerbois şi, cu o 
voce seacă, poruncitoare îi zise: 

— Stai acolo, domnule. Gîndeşte-te la fiica dumitale şi fii 
rezonabil, dacă nu... în ceea ce vă priveşte, maestre Detinan, 
am cuvintul dumneavoastră. 

Domnul Gerbois fu țintuit locului. Avocatul nu se mişcă. 

Fără cea mai mică grabă Lupin îşi luă pălăria. Şterse cu dosul 
mînecii un firicel de praf care se aşezase pe ea. 

— lubite maestre, dacă aveţi nevoie de mine... cele mai bune 
urări, domnişoară Suzanne şi complimente domnului Philippe. 


Scoase din buzunar un ceas greu cu capac dublu de aur. 

— Domnule Gerbois, este ora trei şi patruzeci şi clouă de 
minute. La ora trei şi patruzeci şi şase te autorizez să ieşi din 
acest salon. Nici un minut mai devreme de trei şi patruzeci şi 
şase, e limpede? 

— Dar vor intra cu forţa, nu se putu abţine să nu spună 
maestrul Detinan. 

— Uitaţi legea, iubite maestre? Niciodată Ganimard n-ar 
îndrăzni să violeze domiciliul unui cetăţean francez. Avem timp 
chiar să facem o excelentă partidă de bridge. Dar iertaţi-mă, 
păreţi un pic emoţionaţi toţi trei şi n-aş vrea să abuzez... 

Depuse ceasul pe masă, deschise uşa salonului şi, adresîndu- 
se doamnei blonde: 

— Eşti gata, scumpă prietenă? 

O lăsă să treacă înainte, adresă un ultim salut, foarte 
respectuos, domnişoarei Gerbois, ieşi şi închise uşa în urma lui. 

Fu auzit zicînd în vestibul cu voce tare: 

— Bună ziua, Ganimard, ce mai faci? Salut-o pe doamna 
Ganimard din partea mea. într-una din aceste zile am să trec s-o 
invit la dejun... Adio, Ganimard. 

Din nou soneria zbîrnii brusc, violent, apoi semnale stăruitoare, 
rumoare de glasuri pe palier. 

Trei şi patruzeci şi cinci, bîlbîi domnul Gerbois. 

Peste cîteva secunde acesta trecu hotărit în vestibul. 

Lupin şi femeia blondă nu mai erau acolo. 

-—Tată... nu trebuie... aşteaptă! strigă Suzanne. 

— Să aştept? Eşti nebună!... Menajamente cu acest ticălos... Şi 
jumătate de milion? 

Deschise. 

Ganimard năvăli. 

— Femeia aceea... unde este? Şi Lupin? 

— Era aici... este aici. 

Ganimard scoase un strigăt de triumf: 

— Îi avem în mînă... casa e încercuită. 

Maestrul Detinan obiectă: 

— Dar scara de serviciu? 

— Scara de serviciu dă în curte şi n-are decit o singură ieşire, 
poarta principală, pe care o păzesc zece oameni. 

— Dar el n-a intrat pe poarta principală... aşa că nu va pleca 
pe acolo. 


— Pe unde atunci? ripostă Ganimard. Prin aer? 

Ridică o perdea. Se putu vedea un culoar lung care ducea la 
bucătărie. Ganimard îl parcurse alergînd şi constată că uşa de la 
scara de serviciu era închisă cu cheia răsucită de două ori. De la 
fereastră ii întrebă pe unul din agenţi: 

— Nimeni? 

— Nimeni. 

— Atunci, strigă, sînt în apartament... sînt ascunși într-una din 
camere!... Este imposibil să fi scăpat... Ah, micuțul meu Lupin, 
ţi-ai bătut tu joc de mine, dar de data asta îmi iau eu revanşa. 


La ora şapte seara, domnul Dudouis, şeful Siguranţei, intrigat 
că nu primise nici o veste, sosi în strada Clapeyron. Îi interogă 
pe agenţii care păzeau imobilul, apoi urcă la maestrul Detinan, 
care-l conduse în camera sa. Acolo, el zări un om, sau mai 
degrabă două picioare care se agitau pe covor în timp ce trupul 
căruia îi aparţineau pătrunsese în adîncul şemineului. 

— Ohe!... ohe!... chelălăia o voce înăbuşită. lar o voce mai 
îndepărtată care venea de sus de tot, îi răspundea: 

— Ohe!... ohe!... 

Domnul Dudouis exclamă rizînd: 

— Ei bine. Ganimard, ce te-a apucat să faci pe sobarul? 

Inspectorul se trase afară din şemineu. Cu faţa înnegrită, cu 
hainele pline de funingine şi ochii strălucitori de surescitare, era 
de nerecunoscut. 

— Îl caut, mirii el. 

— Pe cine? 

— Pe Arsene Lupin... pe Arsene Lupin şi pe prietena lui. 

— Aha! şi îţi închipui că se ascund sus în coş? 

Ganimard se ridică, întipări pe mineca superiorului său cinci 
degete de culoarea cărbunelui şi-i zise înăbuşit, cu înverşunare: 

— Unde vreţi să fie şefule? Trebuie să fie undeva. Doar sînt 
fiinţe ca dumneavoastră şi ca mine, în carne şi oase. Fiinţele 
astea nu se duc ca fumul. 

— Nu, dar se duc totuşi. 

— Pe unde? Pe unde? Casa este înconjurată. Exista oameni şi 
pe acoperiş. 

— Casa vecină? 

— Nici o comunicaţie între ele. 

— Apartamentele de la celelalte etaje? 


— Cunosc toţi locatarii... n-au văzut pe nimeni, n-au auzit pe 
nimeni. 

— Eşti sigur că-i cunoşti pe toţi? 

— Pe toţi. Portăreasa răspunde de ei. De altfel, pentru mai 
multă prudenţă, am postat cîtc un om în fiecare din aceste 
apartamente. 

— Trebuie totuşi să punem mîna pe ei. 

— Asta spun şi eu, şefule, asta spun. Trebuie, şi acest lucru se 
va întîmpla fiindcă amindoi se află aici... Nu se poate să nu fie 
aici. Fiţi liniştiţi, şefule, dacă nu astă-seară, miine îi vom avea... 
îmi voi petrece noaptea aici!... voi dormi aici)... 

Într-adevăr, îşi petrecu noaptea acolo, a doua la fel, de 
asemenea şi pe a treia. Şi, după ce se scurseră trei zile şi trei 
nopţi, nu numai că nu-l descoperise pe insesizabilul Lupin şi pe 
nu mai puţin insesizabila sa însoţitoare, dar nu aflase nici cel 
mai mic indiciu care să-i permită să stabilească ipoteza cea mai 
neînsemnată. 

Şi de aceea convingerea sa iniţială rămiînea neschimbată. 

„Din moment ce nu există nici o urmă a fugii acestora, 
înseamnă că se află acolo!” 

Probabil că în adîncul conştiinţei sale era mai puţin convins. 
Dar nu voia să şi-o mărturisească. Nu, de o mie de ori nu, un 
bărbat şi o femeie nu dispar ca duhurile rele din poveştile 
pentru copii. Şi, fără a-şi pierde curajul, îşi continua explorările 
şi investigaţiile, ca şi cum ar fi sperat să-i descopere ascunşi în 
cine ştie ce intrînd de nepătruns, încorporaţi în zidul clădirii. 


DIAMANTUL ALBASTRU 


În seara de 27 martie, în micul palat din strada Henri Martin 
134, care-i fusese lăsat ca moştenire de fratele său cu şase luni 
mai înainte, bătriînul general, baronul d'Hautrec, ambasador la 
Berlin în timpul celui de al doilea imperiu, dormita într-un fotoliu 
confortabil, în timp ce domnişoara sa de companie îi făcea 
lectură, iar sora Auguste îi încălzea patul şi-i pregătea veioza. 

La ora unsprezece călugăriţa care, în mod excepţional, trebuia 
să se înapoieze în seara aceea la mănăstirea, comunităţii din 
care făcea parte şi să-şi petreacă noaptea alături de superioară, 
o anunţă pe domnişoara de companie: 

— Domnişoară Antoinette, eu mi-am terminat treaba. Plec. 

— Bine, soră. 

— Să nu uiţi mai ales că bucătăreasa este plecată şi că în 
toată casa eşti numai dumneata cu servitorul. 

— Nu-ţi face griji pentru domnul baron. Eu mă culc în camera 
alăturată, cum ne-am înţeles, şi las uşa deschisă. 

Călugăriţa plecă. Peste cîteva clipe, Charles, servitorul, veni să 
primească dispoziţii. Baronul se trezise. li răspunse chiar el: 

— Aceleaşi dispoziţii Charles: să verifici dacă soneria electrică 
din camera ta funcţionează bine şi la primul semnal să cobori şi 
să alergi la medic. 

— Domnul general e mereu neliniştit. 

— Nu mă simt bine... nu mă simt cum trebuie. Hai, domnişoară 
Antoinette, unde rămăsesem cu lectura noastră? 

— Aşadar, domnul baron nu se culcă? 

— Nu, nu, mă culc tîrziu şi de altfel n-am nevoie de nimeni. 

Douăzeci de minute mai tirziu, bătrînul dormita din nou, şi 
Antoinette se îndepărtă în vîrful picioarelor. 

In acest timp Charles închidea cu grijă, ca de obicei, toate 
jaluzelele de la parter. In bucătărie, puse zăvorul la uşa care 
dădea în grădină, iar în vestibul prinse cele două batante cu 
lanţul de siguranţă. Apoi se duse în camera lui de la mansardă, 
la etajul trei, se culcă şi adormi. 


Trecuse probabil o oră, cînd, deodată, dintr-un salt fu în 
picioare: soneria zbiîrniia. Zbiîrnii aşa mult timp, poate şapte sau 
opt secunde, grav, neîntrerupt. 

„Da, îşi zise Charles venindu-şi în fire, e o nouă toană de-a 
baronului”. 

Işi trase hainele pe el, cobori scara repede, se opri în faţa uşii 
şi ciocăni din obişnuinţă. Nici un răspuns. Intră. 

— la te uită, murmură, nu e nici lumină... La ce naiba or fi 
stins-o? 

Apoi chemă încet: 

— Domnişoară? 

Nici un răspuns. 

— Siînteţi aici, domnişoară? Ce s-a întîmplat? Domnul baron e 
bolnav? 

Aceeaşi linişte în jurul lui, o linişte apăsătoare care-l 
impresiona. Făcu doi paşi înainte, lovi un scaun cu piciorul şi, 
atingîndu-l, îşi dădu seama că e răsturnat. Numaidecit găsi pe 
podea şi alte obiecte, un gheridon, un paravan. Neliniştit, se 
întoarse lîngă perete şi pipăind căută întrerupătorul. îl atinse, îl 
răsuci. 

In mijlocul camerei, între masă şi dulapul cu oglindă, zăcea 
corpul stăpînului său, baronul d'Hautrec. 

— Cum!... E posibil? îngăimă Charles. 

Nu ştia ce să facă şi nemişcat, cu ochii holbaţi, se uita la 
răvăşeala de lucruri, scaunele răsturnate, un candelabru mare 
de cristal spart în mii de bucăţi, pendula care zăcea pe marmura 
căminului, la toate aceste urme care dovedeau o luptă 
înspăimiîntătoare şi sălbatică. Minerul, unui stilet de oţel nu 
departe de cadavru. Lama era miînjită de sînge. Pe pat atîrna o 
batistă plină de pete roşii. 

Charles urlă de groază: trupul victimei se încordă într-un 
suprem efort apoi se chirci şi încremeni după ce mai zvicni de 
cîteva ori. 

El se aplecă. Dintr-o rană mică, la git, ţişnea sîngele care lăsa 
pe covor pete negre. Faţa bătrînului păstra expresia unei 
spaime de nedescris. 

— A fost asasinat, biigui, a fost asasinat. 

Se cutremură la gindul unei alte crime probabile: oare asasinul 
baronului n-o ucisese şi pe domnişoara de companie care 
dormea în camera alăturată? 


Împinse uşa. Camera era goală. Conchise că Antoinette fusese 
răpită sau că plecase înainte de crimă. 

Reveni în camera baronului şi, dînd cu ochii de secreter 
constată că acesta nu fusese forţat. Mai mult, pc masă, lîngă 
trusa de chei şi portmoneul pe care baronul îl punea acolo în 
fiecare seară, zări un pumn de ludovici de aur. Charles desfăcu 
portmoneul: una din despărţituri conţinea bancnote. Le numără: 
erau treisprezece bilete a cîte o sută de franci. 

Ispita fu mai puternică: instinctiv, mecanic, fără să raţioneze, 
puse mîna pe cele treisprezece bancnote, le ascunse în veston 
cobori scara val-virtej, trase zăvorul, desfăcu lanţul, trînti uşa şi 
se făcu nevăzut în grădină. 


Charles era un om cinstit. Abia trăsese poarta grilajului că, 
izbit de aerul proaspăt de afară, cu faţa răcorită de ploaie, se 
opri. Actul comis îi apăru sub adevărata lui lumină şi dintr-o dată 
îl îngrozi. 

Trecu o trăsură. Chemă birjarul: 

— Prietene, aleargă la postul de poliţie şi adu comisarul. În 
galop! E vorba de moartea unui om. 

Vizitiul biciui calul. Cînd Charles însă vru să se întoarcă, nu mai 
reuşi; închisese poarta grilajului chiar el, iar aceasta nu se 
deschidea din afară. Pe de altă parte era inutil să sune de vreme 
ce nu se afla nimeni înăuntru. 

Se plimbă de-a lungul grădinilor care împodobesc strada, pe 
partea dinspre Muette, cu o bordură drăguță de arbuşti verzi şi 
bine tăiaţi. Şi numai după o oră de aşteptare putu, în fine, să-i 
relateze comisarului detaliile crimei şi să-i predea cele 
treisprezece bancnote. 

Intre timp fu găsit un lăcătuş care, cu destulă osteneală, reuşi 
să forţeze poarta grădinii şi uşa vestibulului. 

Comisarul urcă imediat şi după ce aruncă o privire, îi zise 
servitorului: 

— la te uită, mi-ai spus că dormitorul era în cea mai mare 
dezordine. 

Se întoarse. Charles părea încremenit pe prag, hipnotizat: 
toate mobilele îşi reluaseră locul lor obişnuit! Gheridonul era 
aşezat între cele două ferestre, scaunele erau ridicate, iar 
pendula se afla pe mijlocul şemineului. Cioburile candelabrului 
dispăruseră. 


Articulă năuc: 

— Cadavrul... domnul baron... 

— În definitiv unde este cadavrul? strigă comisarul. 

Se apropie de pat. Sub un cearşaf pe care îl dădu la o parte, se 
odihnea generalul baron d'Hautrec, fost ambasador al Franţei la 
Berlin. Mantia lui de general, împodobită cu crucea de onoare îl 
acoperea. 

Faţa îi era calmă. Ochii închişi. 

Servitorul îngăimă: 

— A venit cineva. 

— Pe unde? 

— Nu ştiu, însă cineva a venit în absenţa mea. Uitaţi-vă, acolo 
pe duşumea se afla un pumnal foarte subţirel de oţel. Apoi pe 
masă o batistă însîngerată. Nu mai există nimic. Cineva a făcut 
să dispară tot. Cineva a aranjat totul. 

—Dar cine? 

— Asasinul! 

— Am găsit toate uşile închise. 

— Pentru că acesta rămăsese înăuntru. 

— Ar fi încă aici din moment ce n-ai părăsit trotuarul. 

Servitorul reflectă şi spuse cu încetineală: 

— Într-adevăr... într-adevăr... eu nu m-am îndepărtat de 
grilaj... Totuşi... 

— Ascultă, care este ultima persoană pe care ai văzut-o în 
apropierea baronului? 

— Domnişoara Antoinette, domnişoara de companie. 

— Ce s-a întimplat cu ea? 

— Cred, dat fiind că patul ei nici măcar nu e desfăcut, că a 
profitat de absenţa sorei Auguste ca să plece şi ea. Asta nu mă 
miră decit pe jumătate, fiindcă e tînără, drăguță... 

— Dar pe unde ar fi putut ieşi? 

— Pe uşă. 

— Dar puseseşi zăvorul şi agăţaseşi lanţul. 

— Mult mai tîrziu. Probabil că ieşise înainte. 

— Şi crima ar fi avut loc după plecarea sa? 

— Fireşte. 

Fu cercetată toată casa de sus pînă jos, în poduri şi în pivnițe. 
Asasinul însă dispăruse. Cum? În ce moment? El sau un 
complice al lui fusese cel care găsise de cuviinţă să se înapoieze 
la locul crimei şi să facă să dispară tot ce l-ar fi putut 


compromite? Acestea erau întrebările pe care şi le punea 
justiţia. 


La ora şapte apăru medicul legist iar la opt, şeful Siguranţei. 
După ei veni procurorul Republicii şi judecătorul de instrucţie, 
apoi, agenţi, inspectori, ziarişti, nepotul baronului d'Hautrec şi 
alţi membri ai familiei. 

Scotociră, studiară poziţia cadavrului, după cum îşi amintea 
Charles că-l văzuse, fu interogată, de îndată ce sosi, sora 
Auguste. Nu se făcu nici o descoperire. Sora Auguste, doar, se 
mira de dispariţia Antoinettei Bréhat. Ea o angajase pe tînăra 
fată cu douăsprezece zile mai înainte, pe baza unor certificate 
excelente, şi refuza să creadă că aceasta putuse părăsi bolnavul 
care îi fusese încredinţat pentru a hoinări singură, noaptea. 

— În acest caz, susţinea judecătorul de instrucţie, cu atît mai 
mult ar fi trebuit să se fi întors pînă acum. Revenim deci la 
acelaşi punct: ce s-a întîmplat cu ea? 

— După mine, spunea Charles, a fost răpită de asasin. 

Ipoteza era plauzibilă şi concorda cu unele aparente. 

Şeful siguranţei spuse: 

Răpită? Pe legea mea, asta nu-i de loc de necrezut. 

— Nu numai că este de necrezut, spuse o voce, ci e 

şi în contradicţie absolută cu faptele, rezultatele anchetei, pe 
scurt cu evidenţa însăşi. 

Vocea era dură, cu accent repezit, şi nimeni nu fu surprins cînd 
îl recunoscură pe Ganimard. De altfel, numai lui singur i se 
putea ierta această manieră de a se exprima, niţel cam 
impertinentă. 

— la te uită, tu eşti Ganimard? exclamă domnul Dudouis. Nu 
te-am văzut. 

Mă aflu aici de două ore. 

— Te mai interesează şi altceva în afară de biletul numărul 
514, seria 23, afacerea aceea din strada Clapeyron, femeia 
blondă şi Arsene Lupin? 

— Eh, eh, rînji bătrînul inspector, n-aş susţine că Lupin nu are 
nici un amestec în afacerea care ne preocupă... Dar să lăsăm la 
o parte, pînă la noi dispoziţii, povestea cu biletul de loterie şi să 
vedem despre ce e vorba. 


Ganimard nu este unul din acei poliţişti de mare anvergură, ale 
căror procedee fac şcoală şi al căror nume va rămîne în analele 
judiciare. Îi lipsesc străfulgerările de geniu care-i iluminează pe 
cei ca Dupin, Lecocq ori Sherlock Holmes. Insă el posedă 
excelente calități mijlocii, de observare, perspicacitate, 
perseverenţă şi chiar intuiţie. Meritul său este că lucrează cu o 
independenţă absolută. Nimic, în afară poate de fascinația 
aparte pe care Arsene Lupin o exercită asupra lui, nimic nu-l 
tulbură, nici nu-l influenţează. 

Oricum rolul său în dimineaţa aceasta nu fu lipsit de strălucire, 
iar colaborarea lui fu din cele pe care un judecător le poate 
aprecia. 

— Mai întîi, începu el, îi voi cere lui Charles să precizeze bine 
următorul punct: toate obiectele pe care le-a văzut el prima 
dată răsturnate sau deranjate erau, la întoarcere, exact la locul 
lor obişnuit? 

— Exact. 

— Este, prin urmare, evident că de nu au fost puse la locul lor 
decit de o persoană pentru care locul fiecăruia dintre aceste 
obiecte îi era bine cunoscut. 

Remarca îi frapă pe cei prezenţi. Ganimard reluă; 

— O altă chestiune, domnule Charles... Ai fost trezit de o 
sonerie. După părerea dumitale, cine te chema? 

— Domnul baron, desigur, 

— Fie, dar în ce moment ar fi sunat el? 

— După luptă... în clipa morţii. 

— Imposibil, de vreme ce l-ai găsit zăcînd, neînsufleţit, într-un 
loc aşezat la o distanţă de mai bine de patru metri de butonul 
soneriei. 

— Atunci a sunat în timpul luptei, 

— Nu se poate, din moment ce apelul, ai spus-o, a fost regulat, 
neîntrerupt şi a durat şapte sau opt secunde. Crezi că agresorul 
i-ar fi dat răgaz să sune atita? 

— Atunci era înainte, în momentul cînd a fost atacat. 

— Imposibil. Dumneata ai spus, că între semnalul soneriei şi 
momentul cînd ai pătruns în cameră s-au scurs cel mult trei 
minute. Dacă baronul sunase înainte, ar fi trebuit ca lupta, 
asasinatul, agonia şi fuga să se fi desfăşurat în acest scurt 
interval de trei minute. lar eu repet că e imposibil. 


— Totuşi, spuse judecătorul de instrucţie, cineva a sunat. Dacă 
nu baronul, atunci cine? 

— Ucigaşul. 

— In ce scop? 

— Nu-i cunosc scopul. Dar faptul că a sunat ne dovedeşte cel 
puţin că acesta ştia că soneria răspundea în odaia unui servitor. 
Or, cine putea să cunoască acest lucru, dacă nu o persoană din 
casă? 

Cercul presupunerilor se strîngea. În cîteva fraze rapide, clare, 
logice, Ganimard plasa chestiunea pe adevăratul ei făgaş, şi 
fiindcă raţionamentul bătrînului inspector se desluşea clar, păru 
foarte natural ca judecătorul de instrucţie să conchidă: 

— Pe scurt, într-un cuvînt, o bănuiţi pe Antoinette Bréhat? 

— N-o bănuiesc, o acuz. 

— O acuzaţi de complicitate? 

— O acuz că l-a asasinat pe generalul baron d'Hautrec. 

— Nu mai spuneţi! Şi dovada? 

— Acest smoc de păr pe care l-am descoperit în mîna dreaptă 
a victimei, vîrit în carne cu vîrful unghiilor. 

Le arătă firele de păr; erau de un blond strălucitor, luminos ca 
firele de aur. Charles murmură: 

— Aşa e, e părul domnişoarei Antoinette. Nu-i chip să te-nşeli. 
Apoi adăugă: Mai e ceva... Sînt convins că pumnalul... cel pe 
care nu l-am mai văzut a doua oară... îi aparţinea. Se servea de 
el ca să taie paginile cărţilor. 

Liniştea fu lungă şi penibilă ca şi cum crima ar fi părut mai 
groaznică fiind săvirşită de o femeie. Judecătorul de instrucţie 
comentă: 

— Să admitem, pînă la informaţii mai ample, că baronul a fost 
ucis de Antoinette Bréhat. Ar trebui în acest caz, să se explice 
cum a reuşit să iasă după comiterea crimei, şi să se înapoieze 
după plecarea domnului Charles şi să iasă din nou înainte de 
sosirea comisarului. Ai vreo părere în această privinţă, domnule 
Ganimard? 

— Nici una. 

— Atunci? 

Ganimard avu un aer încurcat, în cele din urmă, rosti, nu fără o 
sforţare vizibilă: 

— Tot ceea ce pot să spun, este că găsesc aici acelaşi 
procedeu ca în afacerea biletului numărul 514, seria 23, acelaşi 


fenomen care s-ar putea numi facultatea de a dispare. 
Antoinette Bréhat apare şi dispare din această casă la fel de 
misterios precum Arsene Lupin a pătruns la maestrul Detinan şi 
a scăpat de acolo în compania Femeii blonde. 

— Ceea ce însemnează că?... 

— Ceea ce însemnează că nu mă pot opri să nu mă gindesc la 
aceste două coincidente cel puţin ciudate: Antoinette Bréhat a 
fost angajată de către sora Auguste acum douăsprezece zile, 
adică a doua zi după ce Femeia blondă mi-a scăpat printre 
degete. Intr-al doilea rînd, părul Femeii blonde are exact aceeaşi 
culoare violentă, aceeaşi strălucire metalică şi cu reflexe aurii 
pe care le regăsim la cel de faţă. 

— Aşa că, după dumneata, Antoinette Brehat... 

—Nu este alta decit Femeia blondă. 

-— Şi că, în consecinţă, Lupin a manevrat cele două afaceri? 

— Asta este convingerea mea. 

Se auzi un hohot de ris. Era şeful Siguranţei care se amuza: 

— Lupin, mereu Lupin! În toate şi peste tot numai Lupin! 

— El este întotdeauna unde trebuie să fie, scandă Ganimard 
vexat. 

— Totuşi, observă domnul Dudouis, ca să fie undeva trebuie să 
aibă motive, şi în cazul de faţă motivele îmi par obscure. 
Secreterul n-a fost forţat, nici portmoneul furat, ba chiar a 
rămas aur pe masă. 

— Da, izbucni Ganimard, dar faimosul diamant? 

— Care diamant? 

— Diamantul albastru! Celebrul diamant care făcea parte din 
coroana regală a Franţei şi care a fost dăruit de către ducele 
d'A... Leonidei L..., răscumpărat de către baronul d'Hautrec, în 
memoria strălucitei actriţe de comedie pe care o iubise cu 
pasiune. Este una din amintirile pe care un bătrîn parizian ca 
mine nu le uită niciodată. 

— Este evident, zise judecătorul de instrucţie, că dacă 
diamantul albastru nu este găsit, totul se explică... Dar unde să-l 
căutăm? 

— Chiar în degetul domnului baron, răspunse Charles. 
Diamantul albastru nu părăsea niciodată mina lui stingă. 

— Am văzut această mînă, afirmă Ganimard apropiindu-se de 
victimă, şi după cum vă puteţi da scama nu există decit un 
simplu inel de aur. 


— Priviţi spre partea palmei, vorbi iar servitorul. 

Ganimard desfăcu degetele crispate. Montura inelului era 
întoarsă în interior iar în mijlocul monturii strălucea diamantul 
albastru. 

— Drace! murmură Ganimard, cu totul uluit, nu mai înţeleg 
nimic. 

— Şi renunţi, sper, să-l mai suspectezi pe acest nefericit de 
Lupin, rînji domnul Dudouis. 

Ganimard zăbovi o clipă, reflectă şi ripostă pe un ton 
sentenţios: 

— Tocmai atunci cinci nu mai înţeleg nimic îl suspectez pe 
Arsene Lupin! 


Acestea fură primele constatări efectuate de justiţie a doua zi 
după această ciudată crimă. Constatări vagi, incoerente, cărora 
continuarea anchetei nu le aduse nici coerenţă, nici certitudine. 

Plecările şi sosirile Antoinettei Brehat rămaseră la fel de 
inexplicabile ca şi acelea ale Femeii blonde, şi nici nu se află 
cine era această misterioasă făptură, cu părul auriu, care-l 
ucisese pe baronul d'Hautrec lăsîndu-i totuşi pe deget fabulosul 
diamant din coroana regală a Franţei. 

Mai mult decit toate acestea, curiozitatea stîrnită de Femeia 
blondă împrumuta crimei aspectul unei mari nelegiuiri care 
exaspera opinia publică. 

Moştenitorii baronului  d'Hautrec nu puteau decit să 
beneficieze de o asemenea reclamă. Ei organizară în strada 
Henri Martin, chiar în palat, o expoziţie de mobile şi obiecte care 
trebuiau să fie vindute în sala Drouot. Mobilier modern de un 
gust mediocru, obiecte fără valoare artistică... însă în centrul 
camerei, pe un soclu acoperit cu catifea vişinie, protejat de un 
glob de sticlă şi păzit de agenţi, strălucea inelul cu diamantul 
albastru. 

Magnificul diamant, enorm, de o puritate incomparabilă, avea 
acel albastru indefinit pe care-l capătă apa limpede cînd cerul se 
oglindeşte în ea, acel albastru pe care-l ghiceşti în albeaţa 
lenjeriei. Lumea îl admira, se extazia... şi privea cu groază 
camera victimei. Locul unde zăcuse cadavrul, parchetul de pe 
care fusese ridicat covorul însîngerat şi mai ales pereţii, pereţii 
intacţi prin care trecuse criminala. Vizitatorii se încredinţau că 
marmura şemineului nu bascula, că o anumită stucatură de la 


oglindă nu ascundea un resort menit să pivoteze. Îşi închipuiră 
că există găuri căscate, guri de tunel, comunicaţii cu canalele de 
scurgere, cu catacombele... 

Vînzarea diamantului albastru avu loc în palatul Drouot. 

Mulțimea se înghesuia şi atmosfera febrilă a licitaţiei o aţiţa 
pînă la demenţă. 

Se afla acolo toată lumea bună din Paris, nelipsită la 
asemenea ocazii; toţi cei care cumpără şi toţi cei care vor să 
treacă drept cumpărători, speculanţi la bursă, artişti, femei de 
toate categoriile, doi miniştri, un tenor italian, un rege în exil 
care, pentru a-şi consolida reputaţia, îşi permise luxul să ofere 
cu mult aplomb şi cu o voce vibrantă, pînă la o sută de mii de 
franci. O sută de mii de franci! Putea, să-i ofere fără să se 
compromită. Tenorul italian riscă o sută cincizeci, o societară de 
la Comedia franceză o sută şaizeci şi cinci de mii. 

Totuşi, la două sute de mii amatorii se descurajară. La două 
sute cincizeci de mii nu mai rămăseseră decit doi: Herschmann, 
celebrul financiar, regele minelor de aur şi contesa de Crozon, 
bogata americană a cărei colecţie de diamante şi pietre 
preţioase era renumită. 

Două sute şaizeci de mii... două sute şaptezeci de mii... 
şaptezeci şi cinci... optzeci... rostea comisarul, interogîndu-i 
succesiv din privire pe cei doi competitori... Două sute optzeci 
de mii pentru doamna... Dă cineva mai mult?... 

— Trei sute de mii, murmură Herschmann. 

Un moment de linişte. Lumea se uita la contesa de Crozon. În 
picioare, surîzătoare, dar cu o paloare care-i trăda tulburarea, 
aceasta se sprijini de spătarul scaunului din faţa ei. In realitate, 
ştia şi, de altfel, toată lumea îşi dădea seama, că rezultatul 
duelului era fără echivoc: în mod logic, fatal, trebuia să se 
termine în favoarea financiarului, ale cărui capricii erau sprijinite 
de o avere de peste o jumătate de miliard. Cu toate acestea ea 
rosti: 

— Trei sute cinci mii. 

Încă un moment de linişte. Lumea se întoarse către regele 
minelor în aşteptarea inevitabilei supralicitări. Era sigur că 
aceasta urma să se producă, puternică, brutală, definitivă. 

Nu se produse totuşi. Herschmann rîmînea impasibil, cu ochii 
aţintiţi pe o foaie de hirtie pe care o ţinea în mina dreaptă, în 
timp ce, în cealaltă, stringea bucăţile unui plic rupt. 


— Trei sute cinci mii, repetă comisarul, O dată?,.. De două 
ori?... Mai este timp,.. Nimeni nu spune nimic?.... Repet: o 
dată?... de două ori?.,. 

Herschmann nu se clintea. Un ultim moment de linişte. 

Ciocanul căzu. 

— Patru sute de mii! strigă Herschmann tresărind ca şi cum 
bătăile ciocanului l-ar fi smuls din amorţire. 

Prea tîrziu. Adjudecarea era irevocabilă. 

Lumea se strînse în jurul lui, Ce se întimplase? De ce nu 
vorbise mai devreme? 

Acesta începu să ridă: 

— Ce s-a întîmplat? Pe legea mea, nu-mi dau seama. Am avut 
un moment de neatentie. 

— E posibil? 

După cum vedeţi. Am primit o scrisoare, 

Şi această scrisoare a fost de ajuns... 

— Să mă tulbure, da, pentru o clipă. 

Ganimard era acolo. Asistase la vînzarea inelului. Se apropie 
de aprod: 

— Dumneata i-ai predat o scrisoare domnului Herschmann, nu- 
i aşa? 

— Da. 

— Din partea cui? 

— Din partea unei femei. 

— Unde se află? 

— Unde se află?... Uitaţi-vă, acolo jos, femeia aceea cu voal. 

— Care pleacă acum? 

— Da. 

Ganimard se grăbi spre uşă şi o zări pe femeie care cobora 
scara. Alergă. La ieşire zăbovi din cauza unui val de oameni. 
Afară n-o mai găsi. 

Reveni în sală. Se apropie de Herschmann, se prezentă şi-l 
chestionă în legătură cu scrisoare. Herschmann i-o dădu. 
Scrisoarea conţinea, scrise în grabă cu creionul — financiarul nu 
cunoştea scrisul — aceste cuvinte simple: 

„Diamantul albastru aduce ghinion. Amintiţi-vă de baronul 
d'Hautrec.” 


Tribulaţiile diamantului albastru nu se încheiaseră. Faimos prin 
asasinarea baronului d'Hautrec şi prin incidentele de la palatul 


Drouot, acesta trebuia, şase luni mai tirziu, să atingă apogeul 
celebrităţii. Într-adevăr, în vara următoare i se fura contesei de 
Crozon preţioasa bijuterie pe care o dobindise cu atita 
osteneală. 

Să rezumăm ciudata afacere, ale cărei emoţionante şi 
dramatice peripeții ne-au pasionat pe toţi, şi asupra căreia îmi 
este, în sfîrşit, îngăduit să arunc o oarecare lumină. 

In seara zilei de 10 august, oaspeţii domnului şi doamnei de 
Crozon se adunaseră în salonul magnificului castel care domină 
micul golf Somme. Ascultară muzică. Contesa se aşeză la pian şi 
îşi puse pe un scrin din apropiere bijuteriile printre care se afla 
şi inelul baronului d'Hautrec. 

După o oră contele se retrase ca şi cei doi d'Andelle, verii săi, 
şi doamna de Real, o prietenă intimă a contesei de Crozon. 
Aceasta rămase numai cu domnul Bleichen, consulul austriac, şi 
soţia sa. 

Stătură de vorbă, apoi contesa stinse lampa mare care se afla 
pe masa din salon. In acelaşi moment, domnul Bleichen stingea 
cele două lămpi de pe pian. O clipă fu întuneric, apoi consulul 
aprinse o luminare şi toţi trei se îndreptară către apartamentele 
lor. Contesa îşi aminti de bijuterii abia la ea în cameră, şi-i 
porunci cameristei să meargă să le aducă. Aceasta se întoarse şi 
le depuse pe şemineu, fără ca stăpina ei să le fi examinat. A 
doua zi, doamna de Crozon constată că-i lipsea un inel, inelul cu 
diamantul albastru. 

ÎI înştiinţă pe soţul ei. Concluzia lor fu instantanee: camerista 
fiind în afara oricărei bănuieli, vinovatul nu putea fi decît domnul 
Bleichen. 

Contele îl anunţă pe comisarul central din Amiens care 
deschise o anchetă şi, discret, organiză supravegherea cea mai 
activă pentru ca Bleichen să nu poată nici vinde nici expedia 
inelul. 

Zi şi noapte agenţii împresurară castelul. 

Două săptămîni trec fără cel mai mic incident. Domnul 
Bleichen îşi anunţă plecarea. În aceeaşi zi este depusă o 
plingere împotriva lui. Comisarul intervine oficial şi dispune 
controlul bagajelor. Intr-o mică geantă, a cărei cheie se afla în 
permanenţă la consul, se găseşte un flacon cu pudră de dinţi; în 
acest flacon, inelul. 

Doamna Bleichen leşină. Soţul ei este pus sub stare de arest. 


Ne amintim sistemul de apărare adoptat de inculpat. Nu-şi 
poate explica, spunea el, prezenţa inelului decit printr-o 
răzbunare a domnului de Crozon. „Contele este brutal şi îşi face 
soţia nefericită. Eu am avut o lungă convorbire cu ea şi am 
sfătuit-o stăruitor să divorţeze. Pus la curent, contele s-a 
răzbunat luînd inelul şi strecurîndu-l la plecarea mea în trusa 
de.toaletă.” Contele şi contesa îşi menţinură cu energie 
plingerea. intre explicaţia pe care aceştia o dădeau şi cea a 
consulului, amîndouă la fel de posibile şi la fel de probabile, 
publicul nu avea decit să aleagă. Nici un fapt nou nu făcu să se 
încline talgerul balanței. O lună-ntreagă de vorbărie, de 
presupuneri, de investigaţii nu aduse nici un singur element de 
certitudine. 

Agasaţi de toată această vilvă, incapabili să producă proba 
evidentă a vinovâăţiei, care să le fi justificat acuzaţia, domnul şi 
doamna de Crozon cerură să le fie trimis din Paris un agent al 
Siguranţei, capabil să descurce iţele. Fu trimis Ganimard. 

Timp de patru zile, bătrînul inspector principal scotoci, făcu 
tărăboi, se plimbă prin parc, avu lungi convorbiri cu menajera, 
cu şoferul, cu grădinarii, cu funcţionarii de la oficiile poştale 
vecine, controlă apartamentele pe care le ocupa menajul 
Bleichen, verii d'Andelle şi doamna de Real. Apoi, într-o 
dimineaţă, dispăru fără a-şi lua rămas bun de la gazdele sale. 

Dar o săptămînă mai tîrziu ei primiră următoarea telegramă: 


VA ROG SA VENIȚI MIINE VINERI LA ORA CINCI DUPĂ-MASĂ LA 
CEAIUL JAPONEZ, STR, BOISSY-D 'ANGLAS. GANIMARD. 

Vineri la cinci fix automobilul lor se oprea în faţa clădirii cu 
numărul 9 din strada Boissy-d'Anglas. Fără nici o explicaţie, 
bătrînul inspector care-i aştepta pe trotuar, li conduse la primul 
etaj al Ceaiului japonez. Intr-una din săli găsiră două persoane 
pe care Ganimard le prezentă: 

— Domnul Gerbois, profesor la liceul din Versailles, căruia, vă 
amintiţi, Arsene Lupin i-a furat o jumătate de milion, şi domnul 
Leonce d'Hautrec, nepot şi legatar universal al baronului 
d'Hautrec. 

Cele patru persoane se aşezară. Citeva minute mai tîrziu sosi 
şi a cincea. Era şeful Siguranţei. 

Domnul Dudouis se arătă destul de prost dispus. Salută şi zise: 


— Ce s-a întîmplat Ganimard? Mi s-a înmînat la Prefectură o 
înştiinţare telefonică. E ceva serios? 

— Foarte serios, şefule. În mai puţin do o oră, ultimele cazuri 
de care m-am ocupat îşi vor avea deznodămiîntul aici. Mi s-a 
părut că prezenţa dumneavoastră era indispensabilă. 

— Ca şi prezenţa lui Dieuzy şi Folenfant pe care i-am văzut jos 
la uşă? 

— Da, şefule. 

— Şi de ce? E vorba de o arestare? Ce înscenare! Hai, 
Ganimard, te ascultăm. 

Ganimard ezită cîteva clipe, apoi rosti cu intenţia vizibilă de a- 
şi frapa auditoriul: 

— Mai întîi, afirm că domnul Bleichen nu este cu nimic 
amestecat în furtul inelului. 

— O, o, făcu domnul Dudouis, este o simplă afirmaţie... şi 
foarte gravă. 

Contele întrebă: 

— La această... descoperire se mărginesc eforturile 
dumneavoastră? 

— Nu, domnule! A treia zi după furt, ispitiţi de o excursie cu 
automobilul, trei dintre invitaţii dumneavoastră au făcut o 
plimbare pînă în tîrguşorul Crecy. În timp ce două din aceste 
persoane mergeau să viziteze vestitul cîmp de bătălie, o a treia 
se ducea în grabă la oficiul poştal şi expedia o cutiuţă legată cu 
sfoară, sigilată după regulament, şi declarată cu o valoare de o 
sută de franci. 

Domnul de Crozon obiectă: 

— E cît se poate de firesc. 

— Poate vi se va părea mai puţin firesc faptul că această 
persoană, în loc să-şi dea adevăratul său nume, face expediţia 
sub numele de Rousseau şi că destinatarul, un domn Beloux, din 
Paris, se mută chiar în seara zilei cînd primeşte cutiuţa, adică 
inelul. 

— E vorba probabil de unul din verii mei, d'Andelle? întrebă 
contele. 

Nu e vorba de aceşti domni. 

— Atunci de doamna de Real? 

— Exact. 

Contesa exclamă stupefiata; 


— Dumneavoastră o acuzaţi pe prietena mea, doamna de 
Real? 

— O simplă întrebare, doamnă, răspunse Ganimard. Doamna 
de Real a asistat la licitaţia diamantului albastru? 

— Da, dar stătea de altă parte. Nu eram împreună. 

— Ea vă sfătuise să cumpăraţi inelul? 

Contesa încercă să-şi aducă aminte: 

— Da... într-adevăr, cred că ea mi-a vorbit pentru prima dată 
despre el. 

Reţin răspunsul dumneavoastră. Este stabilit, aşadar, că 
doamna de Real v-a vorbit pentru prima dată de inel şi v-a 
sfătuit să-l cumpăraţi. 

— Totuşi... prietena mea este incapabilă... 

— Vă rog să mă iertaţi. Doamna de Real nu este decit prietena 
dumneavoastră ocazională şi nu intimă, aşa cum au scris 
ziarele, ceea ce a pus-o în afara bănuielilor. Dumneavoastră n-o 
cunoaşteţi decît din iarna acestui an. Or, eu sînt în stare să vă 
demonstrez că tot ce v-a povestit despre ea, despre trecutul ei, 
despre relaţiile ei, este absolut fals, că doamna Blanche de Real 
nici nu exista înainte de a vă cunoaşte şi că de altfel nu mai 
există la ora actuală. 

— Şi pe urmă? 

— Pe urmă? făcu Ganimard. 

— Da. Toată această poveste este foarte curioasă, dar în ce 
măsură se poate aplica ea la cazul nostru? Presupunind că 
doamna de Real a luat inelul, ceea ce nu este cu nimic dovedit, 
atunci de ce l-a ascuns în pudra de dinţi a domnului Bleichen? 
Ce naiba! Cînd îţi dai osteneala să şterpeleşti un diamant 
albastru îl păstrezi. Ce ziceţi de asta? 

— Eu, nimic, dar doamna de Real va răspunde. 

— Aşadar există? 

— Există... şi nu există. în cîteva cuvinte iată despre ce e 
vorba: Acum trei zile, în timp ce răsfoiam ziarul pe care îl citesc 
zilnic, am observat în capul listei de străini de la Trowvilie: 
„Hotel Beaurivage: doamna de Real etc.” Cred că vă daţi seama 
că în seara aceea eram la Trouvilie şi-l interogam pe directorul 
lui Beaurivage. După semnalmente şi după anumite indicii pe 
care le-am primit, această doamnă de Real era exact persoana 
pe care o căutam, dar ea părăsise hotelul lăsindu-şi adresa din 
Paris, strada Coliseului 3. Alaltăieri m-am prezentat la această 


adresă şi am aflat că nu există nicidecum o doamnă de Real ci 
pur şi simplu o doamnă Real, care locuia la etajul doi, şi se 
ocupa cu vinzarea de diamante, absentind adeseori. Chiar în 
ajun se înapoiase dintr-un voiaj. leri am sunat la uşa ei şi i-am 
oferit doamnei de Real, sub un nume fals, serviciile mele ca 
intermediar al unor persoane care cumpără pietre preţioase. 
Astăzi avem întîlnire aici pentru o primă afacere. 

— Cum! O aşteptaţi? 

La ora cinci şi jumătate. 

— Şi sînteţi sigur?... 

— Că este doamna de Real cea de la castelul de Crozon? Am 
dovezi de netăgăduit. Dar... ascultați... e semnalul lui 
Folenfant... 

Se auzise un fluierat uşor. Ganimard se ridică cu vioiciune. 

— Nu-i timp de pierdut. Domnule şi doamnă de Crozon, 
binevoiţi şi treceţi în camera alăturată. Dumneavoastră la fel, 
domnule d'Hautrec... şi dumneavoastră domnule Gerbois. Uşa 
va rămîne deschisă şi la primul semnal vă rog să interveniţi. 
Şefule, rămiîneţi vă rog. 

— Dar dacă mai vin şi alte persoane? obiectă domnul Dudouis. 

— Nu. Această clădire e nouă, iar proprietarul, care mi-e 
prieten, nu va lăsa pe absolut nimeni să urce... în afară de 
Femeia blondă. 

— Femeia blondă? Nu mai spune! 

— Femeia blondă, chiar ea, şefule, complicea şi pritena lui 
Arsene Lupin, misterioasa Femeie blondă împotriva căreia am 
acum probe certe, dar vreau, mai mult, să string de faţă cu 
dumneavoastră mărturiile tuturor acelora pe care i-a jecmănit. 

Se aplecă pe fereastră. 

— Se apropie... intră. Nu mai are nici o scăpare: Folenfant şi 
Dieuzy păzesc intrarea. Femeia blondă este a noastră, şefule! 


Aproape imediat o femeie înaltă, zveltă, cu faţa foarte palidă şi 
cu părul de un auriu intens se opri în prag. 

Ganimard fu cuprins de o asemenea emotie încît rămase mut, 
nefiind în stare să articuleze nici un cuvînt. Ea era acolo, în faţa 
lui, la dispoziţia lui! Ce victorie asupra lui Arsene Lupin! Şi ce 
revanşă! În acelaşi timp, această victorie î se părea că e 
obţinută cu atita uşurinţă încît se întreba dacă Femeia blondă 


nu-i va scăpa îndată printre degete graţie vreunuia din acele 
miracole de care era în stare Arsene Lupin. 

Ea aştepta surprinsă de această linişte şi privea în jurul ei fără 
a-şi ascunde îngrijorarea. Acum va pleca! Acum va dispărea! se 
gîindea Ganimard zăpăcit. Brusc, se interpuse între ea şi uşă. 
Aceasta se întoarse şi vru să iasă. 

— Nu, nu, făcu el, de ce plecaţi? 

— Dar, în fine, domnule, nu înţeleg de loc aceste maniere... 
Lăsaţi-mă... 

— Nu aveţi nici un motiv să plecaţi, doamnă, ba dimpotrivă, să 
rămiîneţi. 

— Totuşi... 

— Inutil. Nu veţi ieşi. 

Foarte palidă, se prăbuşi pe un scaun şi îngăimă: 

— Ce doriţi?... 

Ganimard era învingător. O avea în mînă pe Femeia blondă. 
Stăpiîn pe el, zise răspicat: 

— Vă prezint pe prietenul despre care ara vorbit şi care ar dori 
să cumpere bijuterii... şi mai ales diamante. L-aţi procurat pe cel 
care mi l-aţi promis? 

— Nu... nu... nu ştiu... nu-mi amintesc. 

— Ba da. Căutaţi bine... Una din cunoştinţele dumneavoastră 
trebuie să vă aducă un diamant de culoare deschisă... „ceva în 
genul diamantului albastru”, am spus eu rîzînd, iar 
dumneavoastră mi-aţi răspuns: „Da, cred că v-aş putea procura 
obiectul”. Vă amintiţi? 

Femeia tăcea. O poşetă mică pe care o ţinea în mînă îi căzu. O 
ridică repede şi o strînse la piept. Degetele îi tremurau puţin. 

Haide, zise Ganimard, văd că nu aveţi încredere în noi, 
doamnă de Real. Am să vă dau o pildă bună arătindu-vă ceea ce 
am eu. 

Scoase din portmoneu o hirtie pe care o desfăcu. şi-i arătă o 
şuviţă de păr. 

— Mai întîi, iată cîteva fire de păr ale Antoinettei Bréhat, 
smulse de baron şi culese din mîna mortului. Am văzut-o pe 
domnişoara Gerbois care a recunoscut culoarea părului Femeii 
blonde... aceeaşi culoare pe care o aveţi şi dumneavoastră, de 
altfel... exact aceeaşi culoare. 

Doamna Real îl privea cu un aer stupid ca şi cînd n-ar fi sesizat 
înţelesul vorbelor acestuia. 


El continuă: 

— Şi acum, uitaţi-vă, două flacoane de parfum, goale şi fără 
etichetă, e adevărat, dar încă destul de impregnate cu parfumul 
lor, pentru ca domnişoara Gerbois să poată chiar în dimineaţa 
asta să recunoască parfumul Femeii blonde care-i fusese 
tovarăşă de călătorie în timpul celor două săptămîni. Or, unul 
din aceste flacoane provine din camera pe care doamna de Real 
o ocupa în castelul de Crozon, iar altul din camera pe care 
dumneavoastră aţi ocupat-o la hotelul Beaurivage. 

— Ce spuneţi!... Femeia blondă... castelul de Crozon... 

Fără să răspundă, inspectorul puse pe masă patru petece de 
hîrtie. 

— In sfîrşit, spuse, avem aici, pe aceste patru hiîrtiuţe, cite o 
mostră din scrisul Antoinettei Brehat, al femeii care-i scrisese 
baronului Herschmann în ziua licitaţiei diamantului albastru, al 
doamnei de Real în perioada şederii la castelul de Crozon şi al 
patrulea... al dumneavoastră înşivă, doamnă... numele şi adresa 
dumneavoastră... date portarului hotelului Beaurivage la 
Trouville. Comparaţi aceste scrisuri: sînt identice. 

— Dar sînteţi nebun, domnule! Sînteţi nebun! Ce înseamnă 
toate astea? 

Asta înseamnă, strigă Ganimard cuprins de o mare agitaţie, că 
Femeia blondă, prietena şi complicea lui Lupin, nu este altcineva 
decît dumneavoastră. 

Impinse uşa salonului vecin, se năpusti asupra lui Gerbois, îl 
înşfăcă de umeri şi, aducîndu-l în faţa doamnei Real, spuse: 

— Domnule Gerbois, recunoaşteţi aici persoana care v-a răpit 
fiica si pe care aţi văzul -o la maestrul Deţin an? 

— Nu. 

Fu ca o lovitură de trăsnet pe care fiecare o resimţi din plin. 
Ganimard se clătină: 

—Nu?... e oare posibil?... să vedem, mai gîndiţi-vă... 

-— M-am gîndit bine... doamna este blondă ca şi Femeia 
blondă... palidă ca ea... dar nu-i seamănă de loc. 

—Nu pot să cred... o asemenea eroare este inadmisibilă... 
Domnule d'Hautrec, o recunoaşteţi pe Antoinette Brehat? 

— Am văzut-o pe Antoinette Brehat la unchiul meu... femeia 
aceasta nu este ea. 

— Nu este nici doamna de Real, afirmă contele de Crozon. 


Era lovitura de graţie. Ganimard rămase năuc, țintuit locului, 
cu capul plecat, cu ochii rătăciţi. Din toate combinaţiile lui nu 
mai rămînea nimic. Edificiul se prăbuşea. 

Domnul Dudouis se ridică. 

— Sper că ne veţi ierta doamnă; s-a produs aici o confuzie 
regretabilă, pe care vă i~og s-o uitaţi. Dar ceea ce nu înţeleg 
bine este tulburarea dumneavoastră... atitudinea 
dumneavoastră ciudată de cînd vă aflaţi aici. 

— Pentru Dumnezeu, domnule, îmi era frică... în sacoşă am 
bijuterii în valoare de peste o sută de mii de franci, iar manierele 
prietenului dumneavoastră nu erau de loc liniştitoare. 

— Dar desele dumneavoastră absente? 

— Meseria pe care o am... domnule. 

Domnul Dudouis nu mai avea nimic de zis. Se întoarse către 
subalternul său: 

— Ai cules informaţiile cu o uşurinţă deplorabilă, Ganimard, şi 
adineauri te-ai purtat faţă de doamna în modul cel mai neghiob 
cu putinţă. Să vii să-mi dai explicaţii pentru toate astea la birou. 

Intrevederea se terminase şi şeful Siguranţei se pregătea să 
plece cînd se petrecu un fapt cu adevărat deconcertant. 
Doamna Real se apropie de inspector şi-i zise: 

— După cite înţeleg dumneavoastră sînteţi inspectorul 
Ganimard. Nu mă înşel? 

— Nu. 

— Ìn acest caz scrisoarea asta trebuie să f-ie pentru 
dumneavoastră: am primit-o azi dimineaţă cu adresa pe care o 
puteţi vedea: „D-lui Justin Ganimard, prin bunăvoința doamnei 
Real.” M-am gîndit că era o farsă, de vreme ce nu vă cunoşteam 
sub acest nume, însă fără îndoială că acest corespondent 
necunoscut ştia de întîlnirea noastră. 

Cuprins de o presimţire ciudată. Justin Ganimard fu cît pe-aci 
să apuce scrisoarea şi s-o rupă. Nu îndrăzni însă în faţa 
superiorului său şi desfăcu plicul. Scrisoarea conţinea aceste 
cuvinte pe care el le pronunţa cu o voce abia inteligibilă: 

„Erau odată o Femeie blondă, un Lupin şi un Ganimard. Acest 
răutăcios Ganimard voia s-o necăjească pe simpatica Femeie 
blondă, lucru pe care bunul Lupin nu-l putea îngădui. De 
asemenea, bunul Lupin, dorind ca Femeia blondă să intre în 
intimitatea contesei de Crozon, o făcu pe aceasta să ia numele 
de doamna de Real, care este acelaşi, sau aproape, cu al unei 


cinstite negustorese cu părul auriu şi chipul palid. lar bunul 
Lupin îşi zicea: «Dacă se va întîmpla vreodată ca acest răutăcios 
Ganimard să se afle pe urmele Femeii blonde, zău că n-ar strica 
să-l abat pe urmele cinstitei negustorese!» Precauţie înţeleaptă 
şi rodnică. O notiţă trimisă ziarului pe care-l citea răutăciosul 
Ganimard, un flacon de parfum uitat dinadins de adevărata 
Femeie blondă la hotelul Beaurivage, numele şi adresa doamnei 
Réal scrise de această adevărată Femeie blondă în registrul 
hotelului, şi gata festa. Ce zici de asta, Ganimard? Am vrut să-ţi 
istorisesc păţania cu de-amănuntul, pentru că, ţinînd seama de 
humorul dumitale, socoteam că vei fi primul care va ride. De 
altfel, e nostimă şi mărturisesc că, în ce mă priveşte, m-am 
distrat copios. 

Îţi mulţumesc aşadar, dragă prietene, şi asigură-l de toată 
consideraţia mea pe acest excelent domn Dudouis.” 

Arsene Lupin” 


— Dar el ştie totul! gemu Ganimard căruia nici prin vis nu-i 
trecea să ridă; el ştie lucruri pe care nu le-am spus nimănui. De 
unde putea şti că vă voi ruga să veniţi, şefule?... Cum putea să 
ştie de descoperirea primului flacon?... Cum putea să ştie?... 

începu să dea din picioare şi să-şi smulgă părul din cap, în 
prada celei mai tragice desperări. Lui Dudouis i se făcu milă de 
el: 

— Hai, Ganimard, linişteşte-te. Ne vom strădui să lucrăm mai 
bine altă dată. 

Şi şeful Siguranţei se îndepărtă însoţit de doamna Real. 

Trecură vreo zece minute. Ganimard citea şi răscitea 
scrisoarea lui Lupin. Într-un colţ, domnul şi doamna de Crozon, 
domnul d'Hautrec şi domnul Gerbois se întreţineau cu 
însufleţire. În sfîrşit, contele înaintă către inspector şi-i zise: 

— Din toate astea, dragă domnule, rezultă că nu sîntem mai 
avansați decît pînă acum. 

— Ba, să mă iertaţi. Cercetările mele au stabilit că Femeia 
blondă este eroina indiscutabilă a acestor aventuri şi că Lupin o 
conduce. E un pas enorm. 

— Care nu serveşte la nimic. Problema este poate chiar mai 
confuză. Femeia blondă ucide pentru a fura diamantul albastru, 
dar nu-l fură. Îl fură pentru a se descotorosi apoi de el în folosul 
altcuiva. 


— Nu pot să fac nimic. 

— Desigur, dar ar putea, eventual, altcineva... 

— Ce vreţi să spuneţi? 

Contele ezită, dar contesa luă cuvîntul şi spuse hotărît: 

— Există un om, unul singur afară de dumneavoastră, care, 
după părerea mea, ar fi capabil să se războiască cu Lupin şi să-i 
vină de hac. Domnule Ganimard, v-ar displăcea dacă i-am 
solicita ajutorul lui Herlock Sholmes? 

Acesta fu descumpănit. 

— De loc... numai că... nu prea înţeleg bine... 

— Lucrurile stau astfel: Toate aceste mistere mă enervează. 
Vreau să văd clar. Domnul Gerbois şi domnul d'Hautrec au 
aceeaşi dorinţă. Am căzut de acord să ne adresăm celebrului 
detectiv englez. 

— Aveţi dreptate doamnă, rosti inspectorul cu o sinceritate 
care nu era lipsită de un oarecare merit, aveţi dreptate; bătrînul 
Ganimard nu este în stare să lupte împotriva lui Arsene Lupin. 
Herlock Sholmes va reuşi oare? l-o urez, fiindcă am pentru el 
cea mai mare admiraţie... Totuşi... este puţin probabil... 

— Este puţin probabil să reuşească? 

— Asta e părerea mea. Socotesc că un duel între Herlock 
Sholmes şi Arsene Lupin este un lucru dinainte hotărit. Englezul 
va fi bătut. 

— In tot cazul, se poate conta pe dumneavoastră? 

— In întregime, doamnă. Concursul meu îi va fi asigurat fără 
rezervă. 

— Cunoaşteţi adresa lui? 

— Da. Parker Street 219. 

— În aceeaşi seară domnul şi doamna de Crozon îşi retraseră 
plingerea contra consulului Bleichen, şi o scrisoare colectivă îi 
era adresată lui Herlock Sholmes. 


HERLOCK SHOLMES ÎNCEPE OSTILITĂŢILE 


— Ce doresc domnii? 

— Dă-ne ce vrei, răspunse Arsene Lupin ca unul pe care 
amănuntele nutriţiei îl interesau prea puţin... ce vrei dumneata, 
dar nici carne nici alcool. 

Chelnerul se îndepărtă dispreţuitor. 

La rîndul meu izbucnii: . 

— Cum, tot vegetarian? 

— Din ce în ce mai mult. 

— De plăcere? Din convingere? Din obişnuinţă? 

— Din igienă. 

— Fără nici o abatere? 

— Oh! Ba da... cînd ies în lume... ca să nu mă singularizez. 

Cinam amîndoi aproape de Gara de Nord în fundul unui mic 
restaurant unde Arsene Lupin mă convocase. Îi plăcea aşa, din 
cînd în cînd, să-mi fixeze dimineaţa prin telefon cîte o întîlnire, 
în cine ştie ce colţ al Parisului. Atunci e de o vervă inepuizabilă, 
fericit că există, simplu şi prietenos, gata oricind să-mi spună 
vreo anecdotă proaspătă, sau să se lase furat de o amintire sau 
să-mi relateze vreo aventură pe care eu nu o ştiam. 

În seara aceea mi se păru şi mai exuberant ca de obicei. Rîdea 
şi pălăvrăgea cu o vioiciune deosebită şi cu acea ironie fină 
care-i este caracteristică, ironie fără răutate, uşoară şi 
spontană. Era o plăcere să-l vezi astfel, şi nu mă putui abţine să- 
i spun cît de bucuros eram. 

— Da, da, se avintă el, am zile din acestea cînd totul mi se 
pare încîntător, cînd viaţa mi se pare o comoară infinită pe care 
n-aş reuşi niciodată s-o epuizez. lar Dumnezeu ştie totuşi că 
trăiesc din belşug! 

— Poate prea mult. 


— Comoara este infinită, repet! Pot să mă cheltui şi să mă 
irosesc, pot să-mi împrăştii forţa şi tinereţea în cele patru 
vînturi, am de unde sorbi alte puteri mai proaspete şi mai 
tinere... Şi-apoi viaţa mea este atît de frumoasă!... N-ar trebui 
decit să vreau, nu-i aşa, ca să devin peste noapte, ştiu eu ce?... 


orator, stăpîn de fabrici, om politic... Ei bine, ţi-o jur, niciodată 
nu mi-a trecut prin cap aşa ceva! Arsene Lupin sînt, Arsene 
Lupin rămîn. Şi în zadar caut în istorie un destin comparabil cu 
al meu, mai plin, mai intens.. Napoleon? Da, poate... Dar acel 
Napoleon de la sfîrşitul carierei sale imperiale, cel din timpul 
campaniei din Franţa, cînd Europa îl strivea şi cînd se întreba 
după fiecare bătălie dacă nu este ultima pe care o dă. 

Era serios? Glumea? Glasul i se înfierbîntase. 

— Îţi dai seama, esenţialul e primejdia, senzaţia continuă de 
primejdie! Să ai nevoie de ea ca de aerul pe care-l respiri, s-o 
simţi în jurul tău că suflă, vuieşte, pîndeşte, se apropie.. Şi în 
mijlocul urgiei să rămii calm... neclintit!... Dacă nu, eşti pierdut... 
Nu există decit o senzaţie care s-o egaleze pe aceasta, aceea a 
şoferului în cursa de automobile! Dar cursa lui ţine o dimineaţă 
pe cînd cursa mea durează toată viaţa! 

— Ce lirism! mă minunai eu. [ii cu tot dinadinsul să mă 
convingi că nu ai un motiv special care să te stimuleze? 

Surise. 

— Haide, zise, eşti un fin psiholog. Există într-adevăr altceva. 

Îşi turnă un pahar mare cu apă proaspătă, o înghiţi şi-mi zise: 

Ai citit Le Temps de astăzi? 

Pe legea mea, nu. 

-— Herlock Sholmes a traversat Canalul Mînecii în după-amiaza 
asta şi soseşte în jurul orei şase. 

— Drace! Şi pentru ce? 

— Un mic voiaj pe care i-l oferă alde Crozon, nepotul lui 
d'Hautrec şi Gerbois. S-au întîlnit la Gara de Nord de unde s-au 
dus la Ganimard. în momentul de faţă se întreţin toţi şase. 

Niciodată, în ciuda formidabilei curiozităţi pe care mi-o inspiră, 
nu mi-am permis să-l descos pe Arsene Lupin asupra faptelor 
din viaţa lui particulară înainte ca el însuşi să-mi vorbească 
despre ele. Este vorba de o chestiune de discreţie din partea 
mea de la care nu mă abat niciodată. De altfel, numele său nu 
fusese încă pronunţat pînă atunci, cel puţin oficial, în legătură 
cu diamantul albastru. Aşteptai deci răbdător. El reluă: 

— Le Temps publică de asemenea un interviu cu acest 
excelent Ganimard, după care o anumită femeie blondă care ar 
fi prietena mea, l-ar fi asasinat pe baronul d'Hautrec şi ar fi 
încercat să-i sustragă doamnei Crozon faimosul inel. Şi, 
bineînţeles, mă acuză că sînt instigatorul acestor nelegiuiri. 


Un uşor fior mă scutură. Era adevărat? Trebuia să cred că 
deprinderea de a fura, modul său de existenţă, logica 
evenimentelor chiar, îl împinseseră pe acest om pînă la crimă? II 
observam. Părea aşa de liniştit, privirea îi era atît de deschisă! 

Îi examinai mîinile: aveau forme nespus de delicate, miini cu 
adevărat inofensive, miini de artist... 

— Ganimard este un halucinat, murmurai. 

El protestă: 

— Nu, nu. Ganimard are fler... uneori chiar şi inteligenţă. 

— Inteligență! 

— Da, da. De pildă, acest interviu este o lovitură de maestru. 
În primul rînd el anunţă sosirea rivalului său englez pentru a mă 
pune în gardă şi a-i îngreuia astfel misiunea. |n al doilea, 
precizează exact punctul pînă la care a dezlegat afacerea 
pentru ca Sholmes să nu beneficieze decît de propriile sale 
descoperiri. Tactica e bună. 

— Oricum, iată-te cu doi adversari în spinare, şi ce adversari. 

— O, unul nu contează. 

— Dar celălalt? 

— Sholmes? Mărturisesc că este un adversar de soi. Însă 
tocmai asta mă pasionează şi de aceea mă vezi atit de bine 
dispus. Mai întîi, e o chestie de amor propriu: lumea socoate că 
celebrului englez nu-i trebuie prea mult ca să mă pună la 
respect. Apoi, gindeşte-te ce plăcere trebuie să încerce un 
luptător de rangul meu la ideea unui duel cu Herlock Sholmes! 
În concluzie, voi fi obligat să-mi desfăşor toate forţele căci, îl 
cunosc pe bătrîn, nu va da înapoi nici măcar cu un pas. 

— Este puternic. 

— Foarte puternic. Ca poliţist, nu cred să fi existat sau să 
existe vreodată cineva ca el. Numai că am un avantaj asupra lui, 
acela că el atacă iar eu mă apăr. Rolul meu este mai uşor. In 
plus... 

Îşi termină fraza surizînd imperceptibil: 

— În plus, eu îi cunosc strategia pe cînd el n-o cunoaşte pe a 
mea. Şi-i rezerv cîteva lovituri secrete care-l vor pune pe 
gînduri... 

Bătea uşor cu degetele în masă şi cu un aer încîntat lăsa să-i 
scape frînturi de frază: 


— Arsene Lupin contra lui Herlock Sholmes... Franţa împotriva 
Angliei... În fine, Trafalgarul va fi răzbunat!... Ah, nefericitul... 
nu bănuieşte că sînt pregătit... iar un Lupin prevenit... 

Se întrerupse brusc, scuturat de un acces de tuse, şi îşi 
ascunse faţa în şervet ca şi cînd s-ar fi înecat cu ceva. 

— O fărimitură de piine? îl întrebai... bea puţină apă. 

— Nu, nu-i asta, spuse cu o voce înăbușită. 

— Atunci... ce? 

— Nevoia de aer. 

— Vrei să deschid fereastra? 

— Nu, plec... repede, dă-mi te rog pardesiul şi pălăria, o 
şterg... 

— Da? Dar ce înseamnă asta? 

— Cei doi domni care tocmai au intrat... îl vezi pe cel mai 
înalt... ei bine, în timp ce ieşim mergi în stînga mea, ca el să nu 
mă zărească. 

— Cel care se aşază în spatele dumitale? 

— Acela. Din motive personale prefer... îţi voi explica afară... 

— Dar cine este? 

— Herlock Sholmes. 

Cu un puternic efort de voinţă, de parcă i-ar fi fost ruşine de 
tulburarea de adineauri, puse şervetul la loc, înghiţi un pahar de 
apă şi-mi spuse surizind, complet refăcut: 

— E caraghios, nu? Eu nu mă emoţionez totuşi cu uşurinţă, 
însă această apariţie neaşteptată... 

— De ce te temi de vreme ce nimieni nu te poate recunoaşte 
după atitea transformări? Chiar eu, de fiecare dată cînd te văd, 
cred că mă aflu în faţa unui alt individ. 

— El mă va recunoaşte, spuse Arsene Lupin. El nu m-a văzut 
decit o singură dată! , dar am simţit atunci că mă vedea pentru 
totdeauna, că vedea nu aparenţa mea mereu schimbătoare, ci 
însăşi fiinţa care sînt. Şi... apoi... nu mă aşteptam la asta. Tii, ce 
întîlnire stranie... în acest mic restaurant... 

— Ei bine, îi zic, ieşim? 

— Nu... nu... 

— Atunci ce vrei să faci? 

— Cel mai bine ar fi să joc deschis... să mă dau pe mîna lui... 

— Sper că n-ai de gind? 


' Arsène Lupin gentleman-spărgător (cap. IX, Herlock Sholmes so- 
seşte prea tîrziu). 


— Ba am. În plus aş avea avantajul de a-l examina, de a afla 
ce ştie... Ah! uite, am impresia că îşi fixează privirea pe ceafa 
mea, pe umeri... caută... îşi aminteşte... 

Reflectă o clipă, îi observai un suris maliţios în colţul buzelor, 
apoi ascultînd, cred, de un capriciu al firii lui spontane, mai mult 
decit de necesităţile situaţiei, se sculă deodată, făcu stînga- 
mprejur şi, înclinîndu-se vesel: 

— Prin ce minune? Zău că e un noroc prea mare pentru mine... 
Daţi-mi voie să vă prezint un prieten... 

O secundă sau două englezul fu descumpănit, apoi avu un 
gest instinctiv, gata-gata să se arunce asupra lui Arsene Lupin. 
Acesta clătină din cap: 

— Ar fi o greşeală... fără a mai socoti că gestul n-ar fi de loc 
frumos... şi atît de inutil!... 

Englezul se întoarse la dreapta si la stînga ca şi cînd ar fi 
căutat ajutor. 

— Asta cu atit mai puţin, zise Lupin... De altfel sînteţi chiar 
sigur că aveţi calitatea să puneţi mîna pe mine? Haide, dovediţi- 
vă un bun jucător. A se dovedi un bun jucător cu acest prilej nu 
era de loc tentant. Totuşi, neavînd altceva mai bun de ales, 
englezul se ridică pe jumătate şi făcu prezentările cu răceală: 

— Domnul Wilson, prietenul şi colaboratorul meu, domnul 
Arsene Lupin. 

Uluirea lui Wilson stîrni ilaritate. Ochii săi holbaţi şi gura larg 
deschisă îi metamorfozau figura, altminteri înfloritoare, cu 
pielea lucioasă şi întinsă ca un măr, în jurul căreia părul tuns 
perie şi o barbă scurtă creşteau ca firele de iarbă stufoase şi 
viguroase. 

— Wilson, nu-ţi ascunzi suficient zăpăceala în faţa celor mai 
naturale evenimente din lume, rînji Herlock Sholmes cu o 
nuanţă de batjocură. 

Wilson bilbii: 

— De ce nu-l arestezi? 

— N-ai remarcat de loc, Wilson, că acest gentleman este 
plasat între uşă şi mine, la doi paşi de uşă. N-aş avea timp să 
mişc nici degetul cel mic că el ar fi şi ajuns afară. 

— Putin îmi pasă, zise Lupin. 

Făcu înconjurul mesei şi se aşeză în aşa fel ca englezul să fie 
între uşă şi el. Asta însemna că se pune la dispoziţia lui. 


Wilson îl privi pe Sholmes pentru a-şi da seama dacă are 
dreptul să admire această cutezanţă. 

Englezul rămase impenetrabil. Peste o clipă însă, strigă: 

— Chelner! 

Chelnerul veni imediat. Sholmes comandă: 

— Sifoane, bere şi whisky. 

Pacea era semnată... pînă la noi dispoziţii. Curînd după aceea, 
toţi patru aşezaţi la aceeaşi masă stăteau de vorbă liniştiţi. 


Herlock Sholmes este un om... cum întîlneşti la tot pasul. În 
vîrstă de vreo cincizeci de ani, el seamănă cu un burghez 
cumsecade, care şi-a petrecut toată viaţa într-un birou, ţinînd 
registre de contabilitate. Nimic nu l-ar deosebi de un onest 
locuitor al Londrei, nici favoriţii roşcaţi, nici barba rasă, nici 
aspectul puţin greoi, nimic, dacă n-ar fi privirea sa teribil de 
ascuţită, vie şi pătrunzătoare. 

Şi apoi este Herlock Sholmes, adică un fenomen de intuiţie, 
observaţie, clarviziune şi ingeniozitate. S-ar zice că natura s-a 
amuzat să ia cele două tipuri de poliţişti, cei mai extraordinari 
pe care i-a produs vreodată imaginaţia, pe Dupin al lui Edgar 
Poe şi pe Lecocqg al lui Gaboriau, pentru a construi, în felul ei, 
unul cu mult mai extraordinar şi mai ireal. Astfel încît, la auzul 
isprăvilor care l-au făcut celebru în lumea întreagă, te întrebi 
dacă acest Herlock Sholmes nu este cumva un personaj legen- 
dar, un erou produs de creierul unui mare romancier, Conan 
Doyle, de pildă. 

Imediat ce Arsene Lupin îl întrebă asupra duratei şederii sale, 
el aduse conversaţia pe adevăratul ei făgaş. 

— Şederea mea depinde de dumneavoastră, domnule Lupin. 

— O, exclamă celălalt rizînd, dacă ar depinde de mine, v-aş 
ruga să luaţi vaporul chiar în seara aceasta. 

— In seara asta e puţin cam prea devreme, dar sper că în opt 
sau în nouă zile... 

— Sînteţi chiar atît de grăbit? 

— Am atitea treburi pe cap, furtul de la banca anglo-chineză, 
răpirea  lady-ei Eccleston... Ce ziceţi, domnule Lupin, o 
săptămînă e de ajuns? 

— Şi încă cum, dacă vă mărginiţi la dubla afacere privind 
diamantul albastru. De altminteri, este exact intervalul de timp 
de care am nevoie pentru a-mi lua măsurile de precauţie în 


cazul cînd soluţionarea acestei duble afaceri v-ar da asupra mea 
anumite avantaje, periculoase pentru siguranţa mea. 

— Numai că, spuse englezul, eu socotesc să obţin aceste 
avantaje pînă în zece zile. 

— Să mă arestaţi într-a unsprezecea, poate? 

— A zecea, ultima limită. 

Lupin reflectă şi zise clătinînd din cap: 

— Dificil... dificil... 

— Dificil, da, dar posibil, deci sigur... 

— Absolut sigur, intră în vorbă Wilson, ca şi cînd el însuşi ar fi 
desluşit clar lunga serie de operaţiuni care l-ar fi condus pe 
colaboratorul său la rezultatul anunţat. 

Herlock Sholmes surise: 

— Wilson, aici de faţă, ştie de ce sînt în stare şi poate să 
întărească cele spuse de mine. Reluă: Evident, nu am toate 
atuurile în mină, de vreme ce este vorba de chestiuni vechi de 
cîteva luni. Îmi lipsesc elementele, indiciile pe care de obicei îmi 
sprijin cercetările. 

— Ca de exemplu petele de noroi şi scrumul de ţigară, rosti 
Wilson cu importanţă. 

— Dar în afară de remarcabilele concluzii ale domnului 
Ganimard, am la dispoziţie toate articolele scrise cu privire la 
acest subiect, toate observaţiile culese şi, în consecinţă, cîteva 
idei personale asupra afacerii. 

— Citeva puncte de vedere care ne-au fost sugerate fie prin 
analiză, fie prin ipoteze adăugă Wilson sentenţios. 

— Sînt indiscret, făcu Arsene Lupin cu acel ton condescendent 
pe care-l folosea cînd vorbea eu Sholmes, sînt indiscret dacă vă 
cer părerea generală pe care v-aţi format-o în această 
chestiune? 


Desigur, lucrul cel mai pasionant era să-i vezi pe aceşti doi 
bărbaţi, unul în faţa celuilalt, cu coatele pe masă, discutînd grav 
şi temeinic ca şi cum ar fi avut de rezolvat o problemă spinoasă, 
sau ar fi trebuit să se pună de acord asupra unei controverse. 
Scena era de o ironie superioară, şi amindoi o gustau din plin, 
spectatori şi artişti în acelaşi timp. Wilson, la rîndul lui nu-şi mai 
încăpea în piele de plăcere. 

Herlock îşi umplu tacticos pipa, o aprinse, şi se exprimă astfel: 


— Consider că această afacere este infinit mai puţin complexă 
decit apare la prima vedere. 

— Mult mai puţin, făcu Wilson ca un ecou fidel. 

—Spun afacerea, deoarece pentru mine nu există decit una. 
Moartea baronului d'Hautrec, povestea cu inelul şi, să nu uităm, 
misterul biletului cu numărul 514, seria 23, nu sînt decit 
diferitele feţe a ceea ce s-ar putea numi enigma Femeii blonde. 
Or, după mine, e vorba pur şi simplu de a descoperi legătura 
între aceste trei episoade ale aceleiaşi istorii, faptul care 
dovedeşte unitatea celor trei metode. Ganimard, a cărui 
judecată este un pic superficială, vede această unitate în 
facultatea de dispariţie, în puterea de a veni şi de a pleca 
rămînînd totuşi invizibil. Această intervenţie a miraculosului nu 
mă satisface. 


-— Şi atunci? 

—Atunci, după părerea mea, enunţă cu claritate Sholmses, 
caracteristica acestor trei aventuri este intenţia dumneavoastră 
vădită, evidentă, deşi neobservată pînă acum, de a aduce 
afacerea pe terenul ales în prealabil de dumneavoastră. Este 
vorba, în ce vă priveşte, mai mult decit de un plan, de o 
necesitate, de o condiţie sine qua non a reuşitei. 

— Aţi putea intra în cîteva detalii? 

— Uşor. Astfel, chiar de la începutul conflictului cu Gerbois, nu 
este oare evident că apartamentul maestrului Detinan este locul 
pe care l-aţi ales, locul inevitabil unde ei trebuiau să se 
întilnească? Nici un alt loc nu vi se pare mai sigur, astfel încît le 
daţi întîlnire acolo, în mod public s-ar putea spune, Femeii 
blonde şi domnişoarei Gerbois. 

— Fiica profesorului, preciză Wilson. 

— Acum să vorbim despre diamantul albastru. Aţi fi încercat să 
vi-l însuşiţi în timpul cînd baronul d'Hautrec îl poseda? Nu. însă 
baronul se mută în casa fratelui său; şase luni mai tirziu, 
intervenţia Antoinettei Brehat şi prima tentativă. Diamantul vă 
scapă, iar vinzarea se organizează cu multă vilva la palatul 
Drouot. Va fi o licitaţie liberă? Cel mai bogat amator este sigur 
că va obţine bijuteria? Nicidecum. In momentul în care 
bancherul Her schmann este pe punctul de a o cîştiga, o femeie 
îi strecoară o scrisoare de ameninţare Şi contesa de Crozon, 
pregătită, influenţată chiar de aceasta femeie, cumpără dia- 
mantul. Va dispărea el imediat? Nu; vă lipsesc mijloacele. Deci, 
pauză. Insă contesa se instalează la castelul ei. Este ceea ce 
aşteptaţi. Inelul dispare. 

Pentru a apărea în pudra de dinţi a consulului Bleichen, 
anomalie bizară, obiectă Lupin. 

— Haida de, strigă Herlock, izbind cu pumnul în masă, să nu- 
mi vindeţi mie gogoşi... să le-nghită imbecilii, fie, dar nu un 
vulpoi bătrîn ca mine! 

— Care va să zică? 

— Care va să zică... 

Sholmes îşi luă un răgaz, ca şi cum ar fi vrut să pregătească 
efectul. în fine spuse: 

— Diamantul albastru care a fost descoperit in pasta de dinţi 
este un diamant fals. Pe cel veritabil l-aţi păstrat. 


Arsene Lupin rămase un moment tăcut, apoi, foarte simplu, cu 
ochii aţintiţi spre englez: 

— Sînteţi un om de temut, domnule. 

— Un om de temut, nu-i aşa? sublinie Wilson cu gura căscată 
de admiraţie. 

— Da, afirmă Lupin, totul se luminează, totul capătă 
adevăratul sens. Nici un judecător de instrucţie, nici unul din 
ziariştii care s-au dat in vint după aceste afaceri n-au mers atit 
de departe în direcţia adevărului. E un miracol de intuiţie şi de 
logică. 

— Ei! făcu englezul, flatat de omagiul unui asemenea 
cunoscător. Era suficient să cugeţi. 

— Era suficient să ştii să cugeţi şi atit de puţini ştiu! Insă 
acum, cînd domeniul supoziţiilor este mai restrîns, iar terenul 
este degajat... 

— Ei bine, acum nu mai am decit să descopăr de ce aceste trei 
aventuri au fost săvirşite în strada Clapeyron numărul 25, în 
strada Henri Martin numărul 134 şi între zidurile, castelului de 
Crozon. Asta e toată problema. Restul, sînt baliverne şi şarade 
pentru copii. Nu este şi părerea dumneavoastră? 

— Asta este şi părerea mea. 

— În acest caz, domnule Lupin, greşesc cînd rspel că în zece 
zile sarcina mea va fi terminată? 

— În zece zile, da, veţi cunoaşte tot adevărul. 

— Şi veţi fi arestat. 

— Nu. 

— Nu? 

— Ca să fiu arestat ar trebui un concurs de împrejurări atît de 
incredibil, o serie de ghinioane atît de uimitoare, încît nu admit 
această eventualitate. 

— Ceea ce nu pot face nici împrejurările, nici întîmplările 
potrivnice, o vor putea realiza voinţa şi perseverenţa unui om, 
domnule Lupin. 

— Dacă voinţa şi perseverenţa unui alt om nu opun acestui 
plan un obstacol de netrecut, domnule Sholmes.. 

— Nu există obstacol de netrecut, domnule Lupin. 

Privirea pe care o schimbară fu profundă, fără provocare de o 
parte sau de alta, calmă şi îndrăzneață. Era primul schimb de 
lovituri a două spade care încep un duel. Sunetul lor era limpede 
şi franc. 


— Perfect! exclamă Lupin. În sfîrşit, cineva! Un adversar, într- 
adevăr, excepţional, al cărui nume este Herlock Sholmes. Are să 
fie distractiv. 

— Nu vă e frică? întrebă Wilson. 

— Aproape, domnule Wilson, şi dovada, spuse Lupin ridicîndu- 
se, este că plec să-mi iau în grabă măsurile de retragere fără de 
care risc să fiu prins în vizuină. Spuneam aşadar zece zile, 
domnule Sholmes? 

— Zece zile. Astăzi e duminică. De miercuri în opt zile totul va 
fi terminat. 

— Şi voi fi închis? 

— Fără nici o îndoială. 

— Drace! Şi eu care gustam din plin viaţa asta liniştită, fără 
necazuri, cu afacerile care-mi mergeau binişor, fără să mă 
sinchisesc de poliţie, şi înconjurat pretutindeni de o simpatie 
reconfortantă... şi să trebuiască să schimb totul! In sfîrşit, acesta 
e reversul medaliei. După vreme bună, ploaie... S-a zis cu 
veselia... Adio. 

— Grăbiţi-vă, făcu Wilson plin de solicitudine pentru un individ 
căruia Sholmes îi inspira o consideraţie vizibilă. Nu pierdeţi nici 
un minut. 

— Nici un minut, domnule Wilson, numai atit cît să vă spun că 
sînt foarte fericit do această întîlnire şi că îl invidiez pe maestru 
că are un colaborator atît de preţios ca dumneavoastră. 

Se salutară politicos, ca doi adversari în arenă, pe care nu-i 
desparte nici o ură, dar pe care destinul îi obligă să se lupte fără 
cruţare. Luîndu-mă de braţ, Lupin mă scoase afară. 

— Ce zici de asta, dragul meu? lată un prînz ale cărui 
întîmplări vor face o bună impresie în memoriile pe care le 
pregăteşti despre mine. 

Inchise uşa restaurantului şi se opri cîţiva paşi mai încolo. 

— Fumezi? 

— Nu. Nici dumneata dacă nu mă-nşel. 

Eu nici atit. 

Îşi aprinse o ţigară cu un chibrit pe care-l scutură de mai multe 
ori pentru a-l stinge. Imediat însă aruncă ţigara, traversă strada 
alergind şi întîlni doi tipi care tocmai răsăriseră din umbră, 
chemaţi parcă de un semnal. Se întreţinu cu ei cîteva minute pe 
trotuarul opus apoi reveni către mine. 


— Te rog să mă ierţi. Blestematul ăsta de Sholmes o să-mi dea 
de furcă. Dar îţi jur că Lupin nu şi-a spus încă ultimul cuvînt!... O 
să vadă tipul cu cine are de-a face. La revedere... lnefabilul 
Wilson are dreptate, n-am nici un minut de pierdut. 

Se îndepărtă rapid. 

Astfel luă sfirşit această seară neobişnuită sau mai bine-zis 
partea în care am fost eu amestecat. Căci în ceasurile care 
urmară avură loc o serie de evenimente pe care mărturiile altor 
convivi ai acestui dineu mi-au permis din fericire să le 
reconstitui cu de-amănuntul. 


Chiar în clipa în care Lupin mă părăsea, Herloclc Sholmes îşi 
consulta ceasul şi se ridica la rîndul său. 

— Nouă fără douăzeci. La ora nouă trebuie să-i întîlnesc pe 
conte şi pe contesă la gară. 

— Să mergem! exclamă Wilson înghițind, unul după altul, două 
pahare de whisky. 

leşiră. 

— Wilson, nu întoarce capul... Poate că sîntem urmăriţi: în 
acest caz trebuie să acţionăm ca şi cînd nu ne-ar păsa. Spune- 
mi, Wilson, care ţi-e părerea, de ce se afla Lupin în restaurant? 

Wilson nu ezită: 

— Ca să măniînce. 

— Wilson, cu cît lucrăm mai mult împreună, cu at îmi dau 
seama mai mult de progresul pe care-l faci. Pe cinstea mea, 
devii uimitor. 

Wilson roşi de plăcere în întuneric, iar Sholmes reluă: 

— Ca să măniînce, fie, apoi foarte probabil ca să se asigure 
dacă mă duc la Crozon cum anunţa Ganimard în interviul său. O 
să plec deci, ca să nu-l dezamăgesc. Dar, avînd în vedere că 
trebuie să i-o iau înainte, n-o să plec. 

— A! făcu Wilson surprins. 

— Dumneata prietene ia-o pe strada asta, schimbă o trăsură, 
două, trei şi mai tîrziu, du-te şi ridică valizele pe care le-am lăsat 
la ghişeul de bagaje, apoi în cea mai mare grabă la Elysee- 
Palace. 

— Şi la Elysee Palace? 

— Ceri o cameră în care te vei culca şi vei dormi ca un prunc 
aşteptind instrucţiunile mele. 


Wilson plecă, foarte mîndru de rolul important cc-i fusese 
încredinţat. Herlock Sholmes îşi luă bilet pentru expresul de 
Amiens în care contele şi contesa de Crozon erau deja instalaţi. 

Se mulţumi să-i salute, îşi aprinse o a doua pipă şi fumă liniştit, 
în picioare pe culoar. Trenul se urni. Peste cîteva minute veni să 
se aşeze lingă contesă căreia îi zise: 

— Aveţi la dumneavoastră inelul, doamnă? 

— Da. 

— Sînteţi amabilă să mi-l daţi pentru o clipă? 

ÎI luă şi-l examină. 

-— Exact după cum bănuiam, diamantul este o imitație. 

—O imitație? 

— Un procedeu nou, care constă în a supune pulberea de 
diamant la o temperatură enormă încît fuzionează... şi se 
transformă astfel într-o singură piatră. 

— Cum! Dar diamantul meu este veritabil. 

— Al dumneavoastră da, dar acesta nu este al dumneavoastră. 

— Şi al meu unde este? 

— În mîinile lui Arsène Lupin. 

— Şi atunci, acesta? 

— Acesta a fost schimbat cu al dumneavoastră şi strecurat în 
flaconul domnului Bleichen unde l-aţi regăsit. 

— Prin urmare e fals? „v 

— Absolut fals. 

— Uluită şi tulburată contesa tăcea în timp ce soţul ei, 
nevenindu-i a crede, sucea şi răsucea diamantul pe toate feţele. 
Ea biîigui în sfîrşit: 

— E oare posibil? Dar pentru ce nu l-a furat pur şi simplu? ŞI 
apoi cum l-a luat? 

— Este exact ceea ce voi încerca să elucidez. 

— La castelul de Crozon? 

— Nu. Cobor la Creil şi mă înapoiez la Paris. Acolo trebuie să se 
joace partida dintre Arsene Lupin şi mine. 

— Loviturile pot fi date la fel de bine în ambele locuri.. E 
preferabil insă ca Arsene Lupin să mă creadă în voiaj. 

— Totuşi... 

— Ce importanţă are, doamnă? Esenţialul este diamantul 
dumneavoastră, nu? 

— Da. 


— Ei bine, fiţi liniştită. Adineauri mi-am luat un angajament 
mai dificil de ţinut. Aveţi cuvintul lui Herlock Sholmes, veţi intra 
în posesia diamantului veritabil! 

Trenul încetinea. Sholmes băgă diamantul fals în buzunar şi 
deschise uşa. Contele strigă: 

— Dar coboriţi din mers! 

— Numai în acest fel Lupin îmi va pierde urma, în caz că mă 
supraveghează. Adio. 

Un impiegat protestă zadarnic. Englezul se îndreptă spre biroul 
şefului de gară. Cincizeci de minute mai tirziu el sărea într-un 
tren care-l aducea la Paris cu puţin timp înainte de miezul nopţii. 

Traversă gara în fugă, intră în bufet, ieşi pe o altă uşă şi se 
aruncă într-o trăsură... 

— Birjar, strada Clapeyron. 

Cînd avu certitudinea că nu este urmărit, opri trăsura la 
capătul străzii şi începu să examineze minuţios casa maestrului 
Detinan şi cele două clădiri învecinate. Măsură cu pasul anumite 
distanţe şi trecu în carnet însemnări şi cifre. 

— Birjar, strada Henri Martin. 

La intersecţia dintre bulevard şi strada Pompe expedie trăsura, 
merse pe trotuar pînă la numărul 134 şi reîncepu aceleaşi 
operaţiuni în faţa casei baronului d'Hautrec şi a celor două 
imobile care-l încadrau, măsurînd lărgimea fațadelor respective 
şi caleulînd lăţimea grădiniţelor care precedau linia acestor 
faţade. 

Strada era pustie şi foarte întunecoasă sub cele patru rînduri 
de arbori, între care, din loc în loc, cîte un bec cu gaz părea să 
lupte inutil împotriva întunericului de nepătruns. Unul din 
acestea proiecta o lumină palidă asupra unei părţi a palatului şi 
Sholmes zări tăbliţa „de închiriat” agăţată de grilajul porţii, cele 
două alei neîngrijite care încercuiau mica peluză şi ferestrele 
mari, goale, ale casei nelocuite. 

„E adevărat, îşi zise, de la moartea baronului nu mai sînt 
locatari. Ah, dacă aş putea intra să fac o primă vizită!” 

Era de ajuns ca această idee să încolţească în mintea lui ca să 
şi vrea s-o pună în aplicare. Dar cum? lnălţimea grilajului făcea 
imposibilă orice tentativă de escaladare. Scoase din buzunar o 
lanternă şi un şperaclu care nu-i lipsea niciodată. Spre marea lui 
uimire îşi dădu seama că una dintre batante era întredeschisă. 
Se strecură deci în grădină avînd grijă să nu se închidă batanta 


la loc. Dar nu făcuse trei paşi că se opri. La una din ferestrele 
etajului doi licărise o lumină. 

Lumina trecu la o a doua fereastră, la a treia, fără ca el să 
poată vedea altceva decit o siluetă care se profila pe pereţii 
camerelor. De la al doilea etaj lumina cobori la primul şi rătăci 
multă vreme dintr-o încăpere într-alta. 

„Cine dracu poate să se plimbe la unu noaptea în casa unde a 
fost omorit baronul d'Hautrec?” se întrebă Herlock peste măsură 
de interesat. 

Nu exista decit un singur mijloc de a afla şi acela era să 
pătrundă şi el acolo. Nu ezită. Dar în momentul cînd traversa 
fişia de lumină pe care o arunca becul cu gaz pentru a ajunge la 
peron, cel dinăuntru îl zărise probabil căci lumina se stinse 
brusc, iar Herlock n-o mai revăzu. 

Impinse încet uşa care dădea spre peron. Era de asemenea 
deschisă. Neauzind nici un zgomot, se aventură în întuneric, 
găsi capătul balustradei şi urcă un etaj. Peste tot aceeaşi linişte, 
acelaşi întuneric. 

Ajuns pe palier, pătrunse într-o cameră şi se apropie de 
fereastra slab luminată din exterior. Atunci îl zări afară pe omul, 
care, după ce coborise, probabil, pe o altă scară şi ieşise peo 
altă uşă, se strecura acum pe partea stingă, de-a lungul 
arbuştilor care mărgineau zidul despărțitor dintre cele două 
grădini. 

„Drace, îşi zise Sholmes, o să-mi scape!” 

Cobori val-virtej scările şi străbătu peronul ca să-i taie 
necunoscutului retragerea. Nu văzu însă pe nimeni şi îi trebuiră 
cîteva secunde ca să distingă într-un tufiş de arbuşti o umbră 
mai întunecată care nu era chiar neclintită. 

Englezul chibzui: Pentru ce individul nu încercase să fugă 
atunci cînd ar fi putut s-o facă atit de uşor? Răminea, oare, acolo 
pentru a-l supraveghea pe intrusul care-l deranjase din treaba 
lui misterioasă? În orice caz, socoti el, nu e Lupin. Lupin ar fi mai 
dibaci. Este cineva din banda lui. 

Trecu o bună bucată de vreme. Herlock nu se mişca, cu ochii 
aţintiţi pe adversarul care-l pîndea. Cum însă adversarul nu se 
clintea de loc, iar englezul nu era omul care să se complacă în 
inactivitate, verifică dacă butoiaşul revolverului funcţiona, îşi 
scoase pumnalul din teacă şi porni drept spre inamic cu acea 


cutezanţă rece şi cu acel dispreţ în faţa primejdiei care-l fac atit 
de redutabil. 

Un zgomot sec: individul îşi încărca revolverul. Herlock se 
aruncă brusc asupra tufişului. Celălalt nu avu timp să se 
întoarcă: englezul îi şi sărise în spate. Avu loc o luptă violentă, 
desperată, în cursul căreia Herlock ghicea efortul omului de a-i 
smulge cuțitul. Dar Sholmes, pe care ideea unei victorii 
apropiate şi dorinţa nebună de a pune numaidecit mîna pe 
complicele lui Lupin îl scotea din minţi, simţea în el o forţă 
irezistibilă. îşi răsturnă adversarul, se lăsă pe el cu toată 
greutatea şi, imobilizîndu-l, ţinîndu-l de beregată cu cinci degete 
înfipte ca articulațiile unei gheare, căută cu mina liberă lanterna 
electrică, apăsă butonul şi proiectă lumina pe figura pri- 
zonierului său. 

— Wilson! urlă el, îngrozit. 

— Herlock Sholmes! biîigui o voce sugrumată, cavernoasă. 


Rămaseră mult timp unul lingă celălalt, fără să scoată o vorbă, 
copleşiţi amîndoi, cu creierul golit. Claxonul unui automobil 
sfişie văzduhul. Un vînticel agită frunzele. Sholmes nu se clintea, 
cu cele cinci degete în continuare încleştate de beregata lui 
Wilson care scotea un horcăit din ce în ce mai slab. 

Şi, deodată, Herlock cuprins de miînie, îşi slăbi strinsoarea ca 
să-l apuce însă de umeri şi să-l zgilţiie violent: 

— Ce faci aici? Răspunde... Ce? Ţi-am spus eu să te bagi în 
tufişuri şi să mă spionezi? 

— Să te spionez! gemu Wilson, dar nu ştiam că erai dumneata. 

— Atunci ce? Ce faci aici? Trebuia să te culci! 

— M-am culcat. 

— Trebuia să dormi! 

— Am dormit. 

— Nu trebuia să te trezeşti! 

— Scrisoarea dumitale... 

— Scrisoarea mea? 

— Da, cea pe care un comisionar mi-a adus-o la hotel din 
partea dumitale. 

— Din partea mea? Eşti nebun? 

— Ţi-o jur. 

Unde e scrisoarea? 


Amicul îi întinse o foaie de hirtie. La lumina lanternei. Herlock 
citi cu stupoare: 


„Wilson, dă-te jos din pat şi aleargă în str. Henri Martin. Casa 
este goală. Intră, inspectează, întocmeşte un plan exact şi 
întoarce-te la culcare. 

Herlock Sholmes. ” 


— Tocmai măsurăm camerele, spuse Wilson, cînd am zărit o 
umbră în grădină. N-am avut decit o singură idee... 

— Aceea de a pune mîna pe umbră... Ideea era excelentă... 
Numai că, vezi, zise Sholmes ajutîndu-şi tovarăşul să se ridice şi 
trăgîndu-l înspre el, altă dată, Wilson, cînd vei mai primi o 
scrisoare de la mine, asigură-te mai intii dacă scrisul nu este 
imitat. 

— Păi atunci, făcu Wilson începînd să întrezărească adevărul, 
scrisoarea nu vine de la dumneata? 

— Din păcate, nu. 

— Dar de la cine? 

— De la Arsene Lupin. 

— Dar în ce scop a scris-o? 

— Oh! habar n-am şi tocmai acest lucru mă nelinişteşte. 
Pentru ce dracu şi-o fi dat osteneala să te deranjeze? Dacă ar fi 
fost vorba de mine, aş înţelege, dar nu e vorba decit de 
dumneata. Şi mă întreb ce interes... 

— Mă grăbesc să mă înapoiez la hotel.. 

— Şi eu, Wilson. 

— Ajunseră la grilaj. Wilson care păşea înainte, puse mina pe o 
bară şi trase. 

— la te uită, zise, ai închis-o? 

— Nicidecum, am lăsat-o întredeschisă... 

— Totuşi... 

Herlock trase la rîndul lui, apoi, înspăimiîntat, se repezi la 
încuietoare. Îi scăpă o înjurătură: 

— Mii de draci!... este închisă î... închisă cu cheia! 

Zgudui poarta cu toată puterea apoi, înţelegind zădărnicia 
sforţărilor sale, lăsă braţele să-i cadă în jos descurajat şi articulă 
cu o voce sacadată: 

— Acum Îmi explic totul... e mîna lui! El a prevăzut că voi 
cobori la Creil şi mi-a întins aici o mică şi nostimă capcană, în 


caz că voi veni să-mi încep cercetările chiar in seara aceasta. Pe 
deasupra a avut gentileţea să-mi trimită şi un tovarăş de 
captivitate. Toate acestea pentru a mă face să pierd o zi şi de 
asemenea, fără îndoială, pentru a-mi dovedi că aş face bine să- 
mi văd de treburile mele... 

— Asta înseamnă că sîntem prizonierii lui. 

— Acesta e cuvîntul. Herlock Sholmes şi Wilson sînt prizonierii 
lui Arsene Lupin. Aventura începe minunat. Dar nu, nu, nu este 
admisibil... 

O mînă se lăsă pe umărul lui, mîna lui Wilson. 

— Acolo sus... priveşte acolo sus... o lumină. 

Într-adevăr, una din ferestrele de la etajul întîi era luminată. 

Plecară amindoi în pas alergător, fiecare pe cite o scară şi se 
întîlniră în acelaşi timp la intrarea camerei luminate. În mijlocul 
camerei ardea un muc de lumînare. Alături, se afla un paner din 
care ieşea gitul unei sticle, picioarele unui pui şi o jumătate de 
piine. 

Sholmes izbucni în rîs: _ 

— Admirabil! ni se oferă o cină. Asta e palatul minunilor. O 
adevărată feerie! Haide Wilson, nu mai face mutra asta de 
înmormîntare. Totul e foarte nostim. 

— Eşti sigur că e foarte nostim? gemu Wilson lugubru. 

— Dacă sînt sigur, strigă Sholmes cu o veselie puţin prea 
zgomotoasă ca să fie naturală, dar, crede-mă, n-am văzut 
niciodată ceva mai nostim! Este de un comic nespus, Ce 
maestru al ironiei este acest Arsene Lupin! Te trage pe sfoară, 
dar cu atita graţie! N-aş da locul meu la acest festin pentru tot 
aurul din lume... Wilson, bătrîne, mă întristezi. M-am înşelat eu 
oare, n-ai de loc această nobleţe de caracter care te ajută să 
suporţi ghinionul? De ce te plîngi? La ora asta ai fi putut avea 
pumnalul meu înfipt în beregată... sau eu pe al tău... căci exact 
asta doreai, prieten rău ce eşti. 

Reuşi, cu ajutorul glumelor şi al sarcasmelor să-l învioreze pe 
bietul Wilson şi să-l facă să înghită o pulpă de pui şi un pahar cu 
vin. Dar cînd luminarea se topi, iar ei trebuiră să se întindă pe 
parchet ca să doarmă şi să accepte peretele drept pernă, partea 
penibilă şi ridicolă a situaţiei le apăru din nou. lar somnul lor fu 
trist. 

Dimineaţa, Wilson se trezi frînt de oboseală şi amorţit de frig. 
Un zgomot uşor îi atrase atenţia. Herlock Sholmes, în genunchi 


încovoiat, examina cu lupa firişoarele de praf şi reconstituia 
nişte urme de cretă albă, aproape şterse, alcătuind cifre pe care 
le trecea în carnet. 

Escortat de Wilson, pe care această treabă îl interesa într-un 
mod deosebit, el studie fiecare cameră şi găsi în alte două 
aceleaşi semne făcute cu creta. De asemenea, mai notă două 
cercuri desenate pe panourile de stejar ale duşumelei, o 
săgeată de pe un lambriu şi patru cifre scrise pe patru trepte ale 
scării. 

Peste o oră Wilson îi zise: 

— Cifrele sînt exacte, nu-i aşa? 

— Exacte? Nu ştiu încă, răspunse Herlock, căruia aceste 
descoperiri îi readuseră buna dispoziţie. In tot cazul de 
înseamnă ceva. 

— Ceva foarte clar, răspunse Wilson. de reprezintă numărul 
lamelor de parchet. 

— A! 

— Da. Cit despre cele două cercuri, de arată că panourile sînt 
false, după cum poţi să te convingi, iar săgeata este îndreptată 
în sensul urcării ascensorului de bucătărie. 

Herlock Sholmes îl privi mirat. 

— Ah! dar bunul meu prieten cum de ştii toate astea? 
Clarviziunea ta mă face să mă simt aproape ruşinat. 

— O, e foarte simplu, spuse Wilson, umflindu-se în pene, am 
trasat toate aceste semne aseară, după instrucţiunile dumitale 
sau mai degrabă după ale lui Arsene Lupin, de vreme ce 
scrisoarea pe care mi-ai trimis-o este a lui. 

Poate că Wilson în acest moment se expunea unui pericol mai 
teribil decît cel din timpul luptei din tufiş cu Sholmes. Căci 
acesta simţi o poftă feroce să-l sugrume. Stăpînindu-se, schiţă o 
grimasă care voia să pară un suris şi rosti: 

— Perfect, perfect, iată o treabă excelentă care ne ajută mult 
să înaintăm. Nu cumva, admirabilul tău spirit de analiză şi de 
observaţie s-a exercitat şi asupra altor puncte? Voi profita de 
rezultatele dobiîndite. 

— Pe legea mea, nu, m-am limitat la astea. 

— Păcat! Debutul promitea. Dar dacă aşa stau lucrurile, nu mai 
avem altceva de făcut decit să plecăm. 

— Să plecăm? Cum? 

— Aşa cum pleacă oamenii cumsecade, pe uşă. 


— E închisă. 

— O s-o deschidă cineva. 

— Cine? 

— Vrei să-i strigi pe cei doi poliţişti care trec pe bulevard? 

— Dar... 

— Dar ce? 

— Ar fi prea umilitor. Ce va zice lumea cînd va afla că 
dumneata, Herlock Sholmes şi cu mine, Wilson, am fost 
prizonierii lui Arsene Lupin? 

— Ce vrei, drăguță, vor ride ţinîndu-se cu miinile de burtă, 
răspunse sec şi cu faţa contractată Herlock. Dar nu ne putem 
totuşi fixa domiciliul în această casă. 

— Şi nu încerci nimic? 

— Nimic. 

— Totuşi, individul care a adus panerul cu provizii n-a traversat 
grădina nici la sosire, nici la plecare. Există o altă ieşire, prin 
urmare. S-o căutăm şi nu vom mai avea nevoie să recurgem la 
agenţi. 

— Foarte logic. Numai că uiţi că această ieşire a fost căutată 
timp de şase luni de toată poliţia din Paris şi că eu însumi, în 
timp ce dormeai, am inspectat palatul de sus pînă jos. Ah, bunul 
meu Wilson, Arsene Lupin este un vînat cu care nu sîntem 
deprinşi. Nu lasă nimic în urma lui... 

La ora unsprezece Herlock Sholmes şi Wilson fură eliberaţi... şi 
conduşi la cel mai apropiat post de poliţie, unde comisarul, după 
ce-i interogă cu severitate, îi eliberă afişind o politeţe şi o 
compătimire cu totul exasperante: 

— Sînt dezolat, domnilor, de ce vi s-a întîmplat. Veţi avea o 
părere jalnică despre ospitalitatea franceza. Dumnezeule, ce 
noapte trebuie să fi petrecut! Ah, acest Lupin este într-adevăr 
lipsit de respect. 

O maşină îi duse pînă la Elysee-Palace. La biroul de recepţie 
Wilson ceru cheia de la camera sa. După citeva cercetări 
funcţionarul îi răspunse foarte mirat: 

— Dar, domnule, dumneavoastră aţi eliberat camera. 

— Eu! Cum? 

— Prin scrisoarea pe care prietenul dumneavoastră ne-a 
predat-o azi dimineaţă. 

-— Care prieten? 


— Domnul care ne-a predat scrisoarea... Uitaţi-vă, cartea 
dumneavoastră de vizită se află încă anexată aici. lată-le. 

Wilson le luă. Era exact una din cărţile lui de vizită iar pe 
scrisoare era chiar scrisul său. 

— Dumnezeule mare, murmură el, încă o figură neplăcută. 

Apoi adăugă neliniştit: 

— Şi bagajele? 

— Le-a luat prietenul dumneavoastră. 

— A!... şi dumneavoastră i le-aţi dat? 

— Desigur, de vreme ce cartea dumneavoastră de vizită ne 
autoriza. 

— Într-adevăr... într-adevăr... 

Plecară amiîndoi la întîmplare pe Champs Elysees tăcuţi şi 
umblînd agale. Un soare vesel de toamnă strălucea pe cer. Aerul 
era plăcut şi uşor. 

La Rond-Point, Herlock îşi aprinse pipa şi îşi reluă mersul. 
Wilson strigă: 

-— Nu te înţeleg, Sholmes, eşti de un calm!... îşi bat joc de 
dumneata, se joacă cu dumneata precum o pisică cu un 
şoarece... lar dumneata nu sufli o vorbă! 

Sholmes se opri şi-i spuse: 

— Wilson, ma gînclesc la cartea de vizită. 

— Ei bine? 

— Ei bine, iată un om care, prevăzind o luptă posibilă cu noi și- 
a procurat mostre din scrisul tău şi al meu şi are una din cărţile 
tale de vizită gata pregătită în portmoneu. Îţi dai seama cîtă 
grijă, cîtă voinţă perspicace, ce metodă şi ce organizare 
reprezintă toate acestea? 

— Asta înseamnă? 

— Asta înseamnă, Wilson, că pentru a te război cu un inamic 
atit de formidabil înarmat, atît de uimitor pregătit, şi pentru a-l 
învinge, trebuie să fii... trebuie să fii eu. Şi după cum vezi, 
Wilson, adăugă el, rîzînd, nu ne reuşeşte chiar din prima 
lovitură. 

La ora şase L'Echo de France, în ediţia de seară, publica 
această notiţă: 


„Azi dimineaţă domnul Th&nard, comisar de poliție în al XVI-lea 
arondismeni, i-a eliberat pe domnii Herlock Sholmes şi Wilson 


încuiați prin grija lui Arsene Lupin în palatul defunctului baron 
d'Hautrec unde au pe- trecut o noapte excelentă. 

Uşuraţi pe deasupra şi de valize, ei au depus o plingere 
împotriva lui Arsene Lupin. 

Arsene Lupin, care de data asta s-a mulțumit sa le servească o 
mică lecţie, ii sfătuieşte să nu-l oblige la măsuri mai grave!” 


— Ha! făcu englezul mototolind ziarul, copilării! Acesta este 
singurul reproş pe care i-l fac lui Lupin... prea se ţine de şotii... 
Galeria contează prea mult pentru el... Există ceva de Gavroche 
în acest om. 

— Aşadar, Herlock, mereu acelaşi calm? 

— Mereu acelaşi calm, replică Sholmes cu un accent în care 
clocotea miînia cea mai înspăimiîntătoare. La ce bun să mă 
enervez? SÎNT ATÎT DE SIGUR CĂ VOI AVEA ULTIMUL CUVINT! 


IV 


CÎTEVA LUMINI ÎN BEZNĂ 


Oricît de călit ar fi caracterul unui om — iar Sholmes face parte 
dintre acele fiinţe pe care neşansa nu le abate cu nimic din 
drum — există totuşi împrejurări în care cel mai neobosit dintre 
oameni simte nevoia să-şi împrospăteze forţele înainte de a 
înfrunta din nou sorții unei bătălii. 

— Pentru astăzi iau vacantă, zise el. 

— Şi eu? 

— Tu, Wilson, vei cumpăra haine şi lenjerie ca să ne refacem 
garderoba. În acest timp eu mă odihnesc. 

— Odihneşte-te Sholmes. Veghez eu, 

— Wilson pronunţă aceste două cuvinte cu toată importanţa 
unei santinele plasată în avantposturi şi prin urmare expusă la 
cele mai grave primejdii. Pieptul i se bombă, muşchii i se 
întinseră. Cu o privire ageră scrută spaţiul cămăruţei de hotel 
unde îşi aleseseră domiciliul. 

— Veghează Wilson. Voi profita de aceasta ca să-mi pregătesc 
un plan de bătaie mai potrivit pentru adversarul pe care trebuie 
să-l combatem. Vezi Wilson, ne-am înşelat asupra lui Lupin. 
Trebuie să reluăm lucrurile de la capăt. 

— Chiar mai dinainte dacă e posibil. Dar avem timp? 

— Nouă zile, bătrine. Deci cu cinci zile mai mult decit ne 
trebuie. g 

Toată după-amiaza englezul şi-o petrecu fumînd şi dormind. Işi 
începu operaţiunile abia a doua zi. 

— Wilson sînt gata. Acum putem să mergem. 

— Să mergem, strigă Wilson cuprins de avînt războinic. 
Mărturisesc că în ce mă priveşte simt mîncărimi în talpă. 

Sholmes avu trei lungi întrevederi; mai întîi cu maestrul 
Detinan căruia îi examina apartamentul în cele mai mici detalii; 
cu Suzanne Gerbois căreia îi telegrafiase să vină şi pe care o 
interogă asupra Femeii blonde; în sfirşit cu sora Auguste, retrasă 
la mănăstirea des Visitandines după asasinatul baronului 
d'Hautrec. La fiecare vizită Wilson îl aştepta afară şi de fiecare 
dată îl întreba. 

— Mulţumit?' 


— Foarte mulţumit. 

— Eram sigur. Sîntem pe calea cea bună. Să mergem. 

Merseră mult. Vizitară cele două imobile care încadrau palatul 
din strada Henri Martin apoi se duseră pînă în strada Clapeyron 
şi, în timp ce Wilson examina faţada casei cu numărul 25, 
Sholmes nu înceta să zică: 

— Este evident că există nişte treceri secrete între toate 
aceste case... Dar ceea ce nu pricep... 

În sinea lui Wilson se îndoi pentru prima oară de atotputernicia 
genialului său colaborator. De ce vorbea atita şi acţiona aşa de 
puţin? 

— De ce? strigă Sholmes, răspunzind gîndurilor nerostite ale 
lui Wilson, pentru că, atunci cînd ai de-a face cu un diavol ca 
Lupin, munceşti în gol, la întîmplare, şi în loc să extragi adevărul 
din fapte precise trebuie să-l deduci ca să-l verifici apoi dacă se 
potriveşte exact cu evenimentele. 

— Bine, dar trecerile secrete? 

— Ei şi! Chiar cînd am să le aflu, cînd am s-o găsesc pe aceea 
care i-a permis lui Lupin să intre la avocatul său, sau pe cea prin 
care a plecat Femeia blondă după moartea baronului d'Hautrec, 
voi fi mai avansat? Înseamnă oare că am făcut un pas înainte? O 
să am astfel arme pentru a-l ataca? 

— Să atacăm totuşi! exclamă Wilson. 

Nu terminase bine aceste cuvinte că se dădu înapoi cu un 
strigăt. Ceva tocmai căzuse la picioarele lor, un sac pe jumătate 
plin cu nisip care ar fi putut să-i accidenteze grav. 

Sholmes ridică fruntea; deasupra lor nişte muncitori lucrau pe 
o schelă agăţată de balconul etajului cinci. 

— Ei bine, avem noroc, exclamă el. Un pas mai mult şi ne 
cădea în cap sacul unuia dintre aceşti neghiobi. S-ar crede că 
într-adevăr... 

Se întrerupse, apoi se năpusti în casă, urcă cele cinci etaje, 
sună, dădu năvală în apartament, spre marea spaimă a 
Valetului şi trecu pe balcon. Acolo nu mai era nimeni. 

Unde-s muncitorii care erau aici?... îl întrebă pe valet. 

-— Au plecat chiar acum. 

Pe unde? 

— Pe scara de serviciu. 

Sholmes se aplecă. Văzu doi oameni care ieşeau din casă cu 
mina pe biciclete. încălecară şi se făcură nevăzuţi. 


— Lucrează de mult timp pe această schelă? 

— Aia? abia de azi dimineaţă. Erau noi. 

Sholmes îl ajunse pe Wilson. 

Se înapoiară trişti şi această a doua zi se sfirşi într-o tăcere 
apăsătoare. 

În ziua următoare, program identic. Se aşezară pe aceeaşi 
bancă din strada Henri Martin şi spre marea disperare a lui 
Wilson, care nu se amuza de loc, totul nu fu decit o 
interminabilă staţionare în faţa celor trei imobile. 

— Ce speri dumneata, Sholmes? Că Lupin va ieşi din aceste 
clădiri? 

— Nu. 

— Că va apare Femeia blondă? 

— Nu. 

— Atunci? 

—Atunci, sper să se producă un mic fapt, un mic eveniment cu 
totul neînsemnat care să-mi servească drept punct de plecare. 

— Şi dacă nu se produce? 

— În acest caz se va produce ceva în mine, o scînteie care va 
aprinde pulberea. 

Un singur incident rupse monotonia acestei dimineţii, dar de o 
natură mai degrabă dezagreabilă. 

Calul unui domn care trecea pe aleea călăreţilor din mijlocul 
străzii, făcu o săritură şi se lovi de banca pe care cei doi stăteau 
aşezaţi, astfel că crupa atinse uşor umărul lui Sholmes. 

— Hei, hei, rînji acesta, încă puţin şi mi-ar fi strivit umărul. 


Domnul încerca din toate puterile să-şi potolească calul. 
Englezul scoase revolverul şi ochi. Dar Wilson îi apucă braţul cu 
putere: 

— Eşti nebun, Herlock! Potoleşte-te, ce faci... O să-l ucizi pe 
acest gentleman! 

— Lasă-mă Wilson... lasă-mă... 

Se angajă o luptă în timpul căreia domnul îşi stăpîni animalul 
şi-i dădu pinteni. 

— Acum n-ai decit să tragi! exclamă Wilson triumfător, după 
ce călăreţul ajunse la o oarecare distanţă. 

— Dar bine, nătărăule, nu pricepi că ăsta era un complice de al 
lui Arsene Lupin? 

Sholmes tremura de furie. Wilson, jalnic, bilbii: 

— Cum aşa? Gentlemenul ăsta? 

— Complicele lui Lupin, ca şi muncitorii care ne-au aruncat 
sacul în cap. 

— E posibil oare? 

— Posibil sau nu, aş fi avut astfel prilejul să obţin o probă. 

— Omorîndu-l pe gentleman? 

— Doborîndu-i calul, foarte simplu. Fără tine aş fi pus mîna pe 
unul din complicii lui Arsene Lupin. înţelegi ce prostie ai făcut? 

După-amiaza fu mahmură. Nu-şi adresară nici o vorbă. Pe la 
ora cinci, cum se plimbau încoace şi încolo, avînd mereu grijă să 
se ţină la o oarecare distanţă de clădiri, trei muncitori tineri care 
se ţineau de braţ, voiră să-şi continue drumul fără să se 
despartă. Sholmes care era prost dispus, se împotrivi. Avu loco 
scurtă busculadă. Sholmes făcu pe boxerul, aplică un pumn în 
pieptul unuia, un altul în figura celuilalt, cloborînd doi din trei. 
Aceştia, fără să insiste prea mult, se îndepărtară împreună cu 
tovarăşul lor. 

— Ah! asta îmi face bine, exclamă el, şi-aşa aveam nervii 
încordaţi... excelentă treabă... 

Zărindu-l însă pe Wilson sprijinit de perete îi zise: 

— Ce-i? Ce s-a întîmplat, bătrîne, de eşti atît de palid? 

Bătrînul camarad îi arătă braţul care atîrna inert şi bolborosi: 

— Nu ştiu ce am... o durere în braţ. 

— O durere în braţ? Serioasă? 

— Da... da... braţul drept. 

Cu toate eforturile nu reuşea să şi-l mişte. Herlock îl palpă, mai 
întîi cu blîndeţe apoi într-un mod mai brutal, „ca să văd, zicea, 


gradul exact al durerii”. Gradul exact al durerii fu aşa de ridicat 
încît, foarte neliniştit, intră într-o farmacie apropiată, unde 
Wilson aproape că leşină. 

Farmacistul şi ajutoarele sale se arătară plini de solicitudine. 
Constatară că braţul era frînt şi deîndată se puse problema unui 
chirurg, a unei operaţii, a spitalului, în aşteptare, îl dezbrăcară 
pe pacient, care zguduit de suferinţă începu să urle. 

— Bine... bine... perfect, zicea Sholmes care-i ţinea braţul, un 
pic de răbdare, bătrine camarad... în cinci sau şase săptămîni nu 
va mai fi nimic... O să mi-o plătească ei, ticăloşii, înţelegi... mai 
ales el... căci piaza rea de Lupin le-a făcut pe toate... Ah! îţi jur, 
dacă vreodată... 

Se întrerupse brusc, lăsă braţul, fapt care-i provocă lui Wilson 
o durere atît de puternică încît nefericitul leşină din nou... şi 
lovindu-şi fruntea articulă: 

— Wilson, am o idee... dacă din întîmplare?... 

Rămase nemişcat, cu privirea fixă, bombănind cîteva frînturi 
de frază: 

— Da, asta e... totul s-ar explica... Cauţi în altă parte ceea ce 
este lingă tine. La naiba, ştiam că nu trebuia decit să cuget! Ah, 
bunul meu Wilson, cred că ai să fii mulţumit. 

Abandonîndu-l pe bătrînul camarad se repezi afară şi alergă 
pînă la casa cu numărul 25. 

Sus, în dreapta uşii, pe una din pietre era gravat: Destange, 
arhitect 1875 

La numărul 23 la fel. 

Pînă aici nimic mai firesc. Dar mai încolo, pe strada Henri 
Martin, ce-o fi? 

Trecea o trăsură. 

— Birjar, strada Henri Martin, 134, în galop! 

— În picioare, în trăsură el stîrnea calul, oferea bacşişuri 
vizitiului. Mai repede!... Şi mai repede! 

Cînd făcu colţul cu strada Pompe se simţi cuprins de nelinişte. 
Era oare un pic de adevăr în ceea ce întrevăzuse? 

Sus, pe una dintre pietre erau gravate aceste cuvinte: 
Destange, arhitect 1874 

Pe imobilele vecine aceeaşi inscripţie: Destange, arhitect 
1874. 


Consecința acestor emoţii fu de aşa natură că se prăbuşi 
pentru cîteva minute pe pernele trăsurii tremurînd de bucurie. În 
fine, în mijlocul beznei, pîlpfia o luminiţă! Prin marea pădure 
întunecată în care se încrucişau mii de cărărui, iată că deosebea 
prima urmă a drumului urmat de inamic! 

Intră într-un oficiu poştal şi ceru legătura telefonică cu castelul 
de Crozon. îi răspunse chiar contesa. 

— Alo?... dumneavoastră sînteţi, doamnă? 

— Domnul Sholmes, nu? Cum merge? 

— Foarte bine... dar vă rog, urgent, vă rog să-mi spuneţi... 
alo?... un singur cuvînt... 

— Vă ascult. 

— În ce epocă a fost construit castelul de Crozon? 

— A ars acum treizeci de ani şi a fost reconstruit. 

— De către cine? Şi în ce an? 

— O inscripţie deasupra peronului conţine aceste cuvinte: 
Lucien Destange, arhitect, 1877. 

— Mulţumesc, doamnă, la revedere. 

Părăsi oficiul murmurînd: 

„Destange... Lucien Destange... numele nu-mi e necunoscut”. 

Zărind un cabinet de lectură, consultă un dicţionar modern şi 
copie nota consacrată lui „Lucien Destange, născut în 1840. 
Marele premiu al Romei, ofiţer al Legiunii de Onoare, autor de 
lucrări foarte apreciate asupra arhitecturii... etc.”,, 

După acestea se înapoie la farmacie şi de acolo la spitalul 
unde fusese transportat Wilson. Pe patul său de suferinţă, cu 
braţul vîrît într-o faşă, scuturat de friguri, bătrinul camarad 
aiura. 

— Victorie! Victorie! strigă Sholmes. Am în mînă un capăt al 
firului! 

— Care fir? 

— Cel care mă va duce la ţintă. Voi merge de acum pe un 
teren sigur, unde vor exista amprente, indicii... 

— Scrum de ţigară? întrebă Wilson însufleţit de întorsătura pe 
care o luaseră lucrurile. 

— Şi multe altele. Gindeşte-te, Wilson, am descoperit linia 
misterioasă care uneşte cele trei aventuri diferite ale Femeii 
blonde. Pentru ce crezi că au fost alese de Lupin cele trei case 
unde au avut loc cele trei aventuri? 

— Nu ştiu, pentru ce? 


— Pentru că aceste trei case, Wilson, au fost construite de 
acelaşi arhitect. Vei spune că era uşor de ghicit? Desigur... Dar 
nimeni nu s-a gîndit la asta. 

— Nimeni, în afară de dumneata. 

— În afară de mine, care ştiu acum că acelaşi arhitect, 
combinînd nişte planuri analoge, a făcut posibilă săvîrşirea celor 
trei acte, în aparenţă miraculoase, dar în realitate simple şi 
uşoare. 

— Ce fericire! 

— Era şi timpul, bătrine camarad, începeam să-mi pierd 
răbdarea. Căci sîntem deja într-a patra zi. 

— Din zece. 

— O, de acum înainte... 

Exuberant şi voios nu mai putea sta locului, contrar obiceiului 
său. 

— Nu, dar cînd mă gindesc că adineauri, în stradă, ticăloşii ăia 
mi-ar fi putut frînge braţul la fel de bine ca pe al tău. Ce spui de 
asta, Wilson? 

Wilson se mulţumi să se cutremure la această oribilă supoziţie. 

Sholmes reluă: 

— Să profităm de lecţie. Vezi, Wilson, marea noastră greşeală 
a fost să-l combatem pe Lupin fără mască şi să ne oferim cu 
amabilitate loviturilor lui. Nu este decit pe jumătate rău, de 
vreme ce n-a reuşit să te atingă decit pe tine. 

— Şi că m-am ales numai cu un braţ rupt, gemu Wilson. 

— Cînd puteau fi amîndouă. Dar, gata cu flecăreala! În plină zi, 
şi supravegheat, sînt învins. În umbră însă şi liber in mişcări, am 
avantaj, oricare ar fi forţele inamicului. 

— Ganimard te-ar putea ajuta. 

— Niciodată! In ziua în care voi putea spune: Arsene Lupin este 
acolo, iată vizuina lui şi uite cum să pui mîna pe el, l-aş deranja 
pe Ganimard la una din cele două adrese pe care mi le-a dat, la 
domiciliul lui, în strada Pergole&se sau la taverna elveţiană din 
Piaţa Châtelet. Pînă atunci lucrez singur. 

Se apropie de pat, puse mîna pe umărul lui Wilson, natural pe 
umărul bolnav, şi-i spuse cu multă afecţiune: 

— Ingrijeşte-te, bătrîne camarad. De acum înainte rolul tău e 
să ie dai de lucru la doi sau trei din oamenii lui Arsene Lupin 
care vor aştepta în zadar, pentru a-mi da de urmă să vin aici ca 
să mă interesez de sănătatea ta. Este un rol de încredere. 


— Un rol de încredere pentru care îţi mulţumesc, replică 
Wilson, pătruns de gratitudine. Îmi voi da silinţa să-l îndeplinesc 
conştiincios. Dar după cîte văd, nu mai revii? 

— De ce s-o fac? întrebă Sholmes cu răceală. 

— Într-adevăr... într-adevăr... îmi voi da toată silinţa. Atunci, 
un ultim serviciu Herlock: n-ai să-mi dai ceva de băut? 

— De băut? 

— Da, mor de sete şi cu febra mea. 

— Cum să nu, îndată... 

— Pipăi două, trei sticle, zări un pachet de tutun, îşi aprinse 
pipa şi deodată, ca şi cînd n-ar fi auzit rugămintea amicului său, 
plecă, în timp ce bătrinul camarad implora din priviri un 
inaccesibil pahar cu apă. 


— Cu domnul Destange! 

Servitorul îl măsură din cap pînă-n picioare pe individul căruia 
tocmai îi deschisese uşa palatului — magnificului palat situat în 
piaţa Malesherbes, colţ cu strada Montchanin — şi faţă de 
aspectul puţin prezentabil al acestui om cu părul cărunt, prost 
bărbierit şi a cărui redingotă neagră, de o curăţenie îndoielnică, 
se mula pe formele ciudate ale unui trup pe care natura îl 
nedreptăţise într-un mod deosebit, îi răspunse cu disprețul 
cuvenit: 

— Domnul Destange este sau nu este acasă. Depinde. Domnul 
are o carte de vizită? 

Domnul nu avea o asemenea carte, dar poseda o scrisoare de 
recomandare iar servitorul trebui să ducă această scrisoare 
domnului Destange, care îi dădu ordin să-l aducă la el pe noul 
venit. 

Acesta fu prin urmare introdus într-o rotondă imensă, care 
ocupa una din aripile palatului, şi ai cărei, pereţi erau acoperiţi 
cu cărţi. Arhitectul îi zise: 

— Dumneavoastră sînteţi domnul Stiekmann? 

— Da, domnule. 

— Secretarul meu mă anunţă că este bolnav şi vă trimite 
pentru a continua catalogul general de cărţi pe care l-a început 
sub îndrumarea mea şi, în mod cu totul special, catalogul de 
cărţi germane. Aveţi deprinderea unor asemenea munci? 

— Da, domnule, o lungă deprindere, răspunse zisul domn 
Stiekmann cu un puternic accent nemţesc. 


În aceste condiţii acordul fu repede încheiat, iar domnul 
Destange, fără să mai zăbovească, se puse pe muncă împreună 
cu noul său secretar. 

Herlock Sholmes ajunsese în locul dorit. 

Pentru a scăpa de supravegherea lui Lupin şi pentru a 
pătrunde în palatul în care Lucien Destange locuia împreună cu 
fiica lui Clotilde, ilustrul detectiv trebuise să facă un plonjon în 
necunoscut, să acumuleze stratageme, să atragă, sub numele 
cele mai diferite, bunăvoința şi confidenţele unei mulţimi de 
personaje, pe scurt, să trăiască de douăzeci şi patru de ore, 
viaţa cea mai complicată. 

Căpătase următoarele informaţii: domnul Destange, care avea 
o sănătate mediocră şi era dornic de odihnă, se retrăsese din 
afaceri şi trăia printre colecţiile de cărţi de arhitectură pe care le 
strinsese. Nici o distracţie nu-l atrăgea în afară de priveliştea şi 
administrarea bătrînelor sale tomuri prăfuite. 

Cit priveşte pe fiica sa Clotilde, aceasta trecea drept o 
originală. Mereu închisă ca şi tatăl ei, dar într-o altă parte a 
palatului, ea nu ieşea niciodată. 

„Toate acestea, îşi zicea detectivul, notînd într-un registru 
titlurile de cărţi pe care i le dicta domnul Destange, nu 
constituie un lucru decisiv, dar un pas înainte tot reprezintă. 
Este imposibil să nu dau de loc peste soluţia unora dintre aceste 
probleme pasionante. Domnul Destange este oare asociatul lui 
Lupin? Continuă să-l vadă? Există oare hirtii referitoare la 
construcţia celor trei imobile? Aceste hirtii îmi vor furniza oare 
adresa altor imobile trucate în acelaşi fel, pe care Lupin le-ar fi 
rezervat pentru el şi banda lui?” 

Domnul Destange, complicele lui Arsene Lupin! Acest om 
venerabil, ofiţer al Legiunii de Onoare, lucrînd cot la cot cu un 
spărgător, nu era de loc o ipoteză plauzibilă. De altfel, admiţind 
această complicitate, cum ar fi putut domnul Destange să 
prevadă cu treizeci de ani în urmă, evaziunile lui Arsene Lupin, 
pe atunci copil de ţiţă? 

Ce-are a face! Englezul se înverşuna. Cu flerul său prodigios, 
cu acel instinct, care îi este propriu, simţea că un mister îi dă 
tircoale. Il ghicea din unele amănunte pe care nu le putea 
preciza dar sub a căror impresie se afla de cînd intrase în casă. 

Pînă în dimineaţa celei de a doua zile nu făcuse încă nici o 
descoperire interesantă. La ora două o zări pentru prima oară pe 


Clotilde Destange, care venise să caute o carte în bibliotecă. Era 
o femeie la treizeci de ani, brună, cu gesturi domoale şi tăcute, 
şi a cărei faţă păstra impresia indiferentă a celor care trăiesc 
mult timp închişi în ei înşişi. Schimbă cîteva vorbe cu domnul 
Destange şi se retrase fără a-l fi privit măcar pe Sholmes. 

După-amiaza se scurse monoton. La ora cinci domnul 
Destange anunţă că iese. Sholmes rămase singur pe culoarul 
circular suspendat la jumătatea înălţimii rotondei. Ziua era pe 
sfirşite. El însuşi se pregătea să plece, cînd auzi ceva trosnind, şi 
în acelaşi timp avu senzaţia că cineva se afla în încăpere. 
Trecură citeva minute lungi. Şi deodată se înfioră: o umbră 
apăruse în semiobscuritate foarte aproape de el, pe balcon. Era 
cu putinţă? De cit timp îi ţinea companie personajul invizibil? Şi 
de unde venea? 

Omul cobori treptele şi se îndreptă spre un dulap mare de 
stejar. Ascuns înapoia draperiilor care atîrnau pe rampa galeriei, 
în genunchi, Sholmes pîndea; îl văzu pe omul care scotocea 
printre hiîrtiile cu care dulapul era plin. Ce căuta? 

Şi iată că deodată uşa se deschise şi domnişoara Destange 
intră cu vioiciune, spunîndu-i cuiva care se afla în urmă: 

— Aşadar, eşti hotărît să rămii în casă, tată? In acest caz 
aprind lumina... Stai, o secundă... 


Omul împinse batantele dulapului şi se ascunse în pervazul 
unei ferestre largi ale cărei perdele, le trase în faţa lui. Cum de 
nu-l văzuse domnişoara Destange? Cum de nu-l auzise? Foarte 
calmă, aceasta răsuci butonul şi-i făcu tatălui ei loc să treacă. 
Se aşezară unul alături de celălalt. Ea deschise un volum pe 
care-l adusese, şi începu să citească. 

— Secretarul tău mai este aici? întrebă ea după un timp. 

— Nu... doar vezi... 

— Eşti în continuare mulţumit de el? reluă ca şi cînd ar fi 
ignorat boala adevăratului secretar şi înlocuirea lui cu 
Stickmann. 

— Da, da, în continuare... 

Capul domnului Destange se clătina în dreapta şi-n stînga. 
Adormi. 

Trecu un timp. Tînăra citea. Una din perdele fu dată la o parte 
şi omul se strecură de-a lungul peretelui spre uşă, mişcare ce 


avea loc în spatele domnului Destange, dar în faţa Clotildei, 
astfel că Sholmes putu să-l vadă distinct. Era Arsene Lupin. 

Englezul fremăta de bucurie. Calculele sale erau juste; 
pătrunsese chiar în inima misterioasei afaceri, iar Lupin se 
găsea la locul prevăzut. 

Clotilde nu se clintea totuşi, deşi ar fi fost imposibil să-i fi 
scăpat un singur gest al acestui om. Lupin aproape că ajunsese 
la uşă, şi întinsese mîna spre clanţă, cînd un obiect căzu de pe 
masă, atins de haina acestuia. Domnul Destange se trezi 
tresărind. Arsene Lupin se afla deja în faţa lui cu pălăria în mînă 
surizător. 

— Maxime Bermond! exclamă bucuros domnul Destange... 
dragul meu Maxime!... ce vînt bun te aduce?... 

— Dorinţa de a vă vedea pe dumneavoastră ca şi pe 
domnişoara Destange. 

— Te-ai întors aşadar din voiaj? 

— leri. 

— Rămii să cinezi cu noi? 

— Nu, cinez la restaurant cu nişte prieteni. 

— Atunci miine? Clotilde, insistă să vină miine. Ah! bravul meu 
Maxime. Exact la tine mă gindeam zilele astea. 

— Adevărat? 

— Da, făceam ordine în acest dulap în hiîrtiile mele de altădată 
şi am regăsit ultimul nostru cont. 

— Care cont? 

— Cel din strada Henri Martin. 

— Mai păstraţi încă asemenea hirţoage? La ce bun? 

Se instalară toţi trei într-un salonaş care comunica cu rotonda 
printr-o deschizătură destul de largă. 

„Este oare Lupin?” îşi zise Sholmes cuprins de o îndoială 
subită. 

Da, cu siguranţă, el era, însă putea la fel de bine să fie altul, 
care semăna cu Arsene Lupin prin anumite caracteristici, dar 
care totuşi îşi păstra individualitatea distinctă, trăsăturile lui 
personale, privirea, culoarea părului. 

In ţinută de seară, cu cravată albă şi o cămaşă uşoară care i se 
mula pe corp, acesta vorbea cu vioiciune, istorisind nişte 
întîmplări de care domnul Destange ridea din toată inima, şi 
care aduceau un suris pe buzele Clotildei. Şi fiecare dintre 
aceste surisuri părea o recompensă pe care Arsene Lupin o 


căuta şi se bucura de a fi cucerit-o. Atunci el devenea mai 
spiritual şi mai vesel şi, pe nesimţite, la auzul acestui glas 
limpede şi fericit, înfăţişarea Clotildei se însufleţea şi pierdea 
expresia de răceală care o făcea aşa de puţin simpatică. 

„Se iubesc, gîndi Sholmes, dar ce naiba poate fi comun între 
Clotilde Destange şi Maxime Bermond? Ştie ea oare că Maxime 
nu este altul decît Arsene Lupin?” 

Pînă la ora şapte ascultă cu înfrigurare, reţinind cele mai 
neînsemnate cuvinte. Apoi, cu infinite precauţii, cobori şi 
traversă prin acea parte a încăperii unde nu risca să fie văzut 
din salon. 


Afară Sholmes se asigură că prin apropiere nu aştepta nici o 
trăsură sau automobil, şi se îndepărtă şchio pătind pe 
bulevardul Malesherbes. Pe o stradă alăturată însă, îşi îmbrăcă 
pardesiul ce-l purta pe braţ, îşi deformă pălăria, se redresă şi 
astfel metamorfozat se întoarse şi aşteptă cu ochii nedeslipiţi de 
uşa palatului Destange. 

Arsene Lupin ieşi aproape îndată şi se îndreptă spre centrul 
Parisului prin strada Constantinopol şi Londra. La o sută de paşi 
în urma lui mergea Herlock. 


Minute delicioase pentru englez! Adulmeca aerul cu lăcomie, 
ca un copoi de rasă, care se află pe o urmă proaspătă. Intr- 
adevăr, a-şi urmări adversarul i se părea un lucru nespus de 
plăcut. Cel supravegheat nu era el, ci Arsene Lupin, invizibilul 
Arsene Lupin. Îl ţinea, ca să spunem aşa, în virful privirii, prins 
parcă de fire imposibil de rupt. Şi era o desfătare să contemple, 
printre trecători, această pradă care era alui. 

Dar nu trecu mult şi fu izbit de un fenomen curios: în intervalul 
care-l despărţea de Arsene Lupin, alţi oameni avansau în 
aceeaşi direcţie; îi reţinură atenţia mai cu seamă doi vlăjgani cu 
pălării rotunde pe trotuarul din partea stingă, şi alţi doi cu şapcă 
şi ţigări în gură pe trotuarul din dreapta. 

Poate că nu era vorba decit de o întîmplare. Dar Sholmes se 
miră şi mai mult cînd, după ce Lupin intrase într-o tutungerie, 
cei patru oameni se opriră — şi mai mult încă — atunci cînd 
aceştia plecară în acelaşi timp cu el, dar izolat, fiecare urmînd 
de pe partea sa Şoseaua d'Antin. 

„Afurisită treabă, gîndi Sholmes, prin urmare este filat!” 


Ideea că alţii erau pe urmele lui Arsene Lupin, că alţii i l-ar răpi 
— nu era vorba de glorie, puţin îi păsa de asta, ci de plăcerea 
imensă de a-l pune el singur cu botul pe labe pe cel mai 
redutabil adversar pe care-l întîlnise vreodată — ideea aceasta îl 
exaspera. Totuşi nu se putea înşela: oamenii aveau acel aer 
detaşat, aerul prea natural al celor care îşi potrivesc mersul 
după mersul altei persoane şi nu vor să fie remarcaţi, 

„Ganimard ştie oare mai multe decit lasă să se vadă? 
murmură Sholmes... îşi bate joc de mine?” 

li veni să-l acosteze pe unul din cei patru oameni, ca să se 
lămurească despre ce era vorba. Dar, aproape de bulevard, 
mulţimea devenea mai densă şi se temu că-l pierde pe Lupin, 
astfel că iuți pasul. Ajunse într-un loc mai deschis în momentul 
în care Lupin urca treptele restaurantului unguresc, colţ cu 
strada Helder. Uşa era deschisă în aşa fel încît Sholmes, aşezat 
pe o bancă de pe bulevard, pe partea opusă, îl văzu cum lua loc 
la o masă servită cu fast, împodobită cu flori, unde se aflau trei 
domni în ţinută de seară şi două femei foarte elegante, care-l 
primiră cu demonstraţii de simpatie. 

Herlock îi căută din ochi pe cei patru indivizi şi-i zări risipiţi prin 
grupurile care ascultau orchestra de ţigani dintr-o cafenea 
vecină. Lucru curios, ei nu păreau să se ocupe de Lupin ci mai 
mult de oamenii care îi înconjurau. 

La un moment dat, unul din ei scoase o ţigară din buzunar şi 
opri un domn în redingotă şi pălărie înaltă. Domnul îi oferi un foc 
de la ţigara lui, şi Sholmes avu impresia că discutau, mai mult 
decît ar fi fost cazul pentru aprinsul unei ţigări. În sfîrşit, domnul 
urcă treptele peronului şi aruncă o privire în restaurant. Zărindu- 
| pe Lupin, înaintă şi se întreţinu cîteva clipe cu el, apoi alese o 
masă vecină, iar Sholmes constată că acest domn nu era altul 
decit călăreţul din strada Henri Martin. 

Atunci înţelese. Nu numai că Arsene Lupin nu era umărit dar 
aceşti oameni făceau parte din banda lui! Aceşti oameni 
vegheau asupra securităţii lui! Erau corpul de gardă, sateliții săi, 
escorta sa atentă. Oriunde stăpînul se expunea vreunei 
primejdii, complicii erau acolo, gata să-l avertizeze, gata să-l 
apere. Cei patru indivizi erau complici! Domnul în redingotă era 
complice! 


Pe englez îl străbătu un fior. Va putea, oare, vreodată să pună 
mîna pe această fiinţă inaccesibilă? Ce putere nemărginită 
reprezenta o atare organizaţie condusa de un asemenea şef! 

Rupse o foaie din carnet, mizgăli cu creionul cîteva rînduri, o 
închise într-un plic, şi-i zise unui puşti de cincisprezece ani care 
era întins pe bancă: 

— Ţine băiete, ia o trăsură şi du această scrisoare casierei de 
la taverna elveţiană, din Piaţa Châtelet. Repede... 

li dădu o piesă de cinci franci. Puştiul dispăru. 

Trecu o jumătate de oră. Mulțimea se îngroşase, iar Sholmes 
nu-i mai distingea decit din cînd în cînd pe acoliţii lui Lupin. 

Cineva îl atinse şi o voce îi şopti la ureche; 

— Ei bine, ce s-a întîmplat, d-le Sholmes? 

Dumneavoastră sînteţi, domnule Ganimard? 

— Da. Am primit biletul dumneavoastră la tavernă. Ce s-a 
întîmplat? 

— El este aici. 

— Ce spuneţi? 

— Acolo... în restaurant,., daţi-vă mai la dreapta... Îl vedeţi? 

— Nu. 

— Îi toarnă şampanie vecinei. 

— Dar nu este el. 

— Ba el este. 

— Dacă vă spun... A! totuşi... într-adevăr, s-ar putea... Ah! 
ticălosul, cum seamănă! murmură cu naivitate Ganimard... Și 
ceilalţi, complicii? 

— Nu. Vecina este lady Cliveden, cealaltă, ducesa de Cleath, 
iar vizavi, ambasadorul Spaniei la Londra. 

Ganimard făcu un pas. Herlock îl reţinu. 

— Ce imprudenţă! Sînteţi singur. 

— Şi el e singur. 

— Nu, are oameni care fac de gardă pe bulevard... fără a-l mai 
socoti pe domnul din restaurant! 

— Păi, cînd eu îl voi lua pe Arsene Lupin de guler strigîndu-i 
numele, voi avea toată sala de partea mea, pe toţi chelnerii. 

— Ar fi mai bine cu cîțiva agenţi. 

— Atunci numaidecit amicii lui Arsene Lupin ar deschide ochii. 
Aşa că vedeţi, domnule Sholmes, nu avem de ales. 


Avea dreptate, Sholmes o simţea. Era mai bine să rişte şi să 
profite de nişte împrejurări excepţionale, îi recomandă lui 
Ganimard numai atit: 

— Incercaţi să vă faceţi recunoscut cît mai tîrziu posibil. 

Şi el însuşi se strecură în spatele chioşcului de ziare fără a-l 
pierde din vedere pe Arsene Lupin care, înclinat spre vecina sa, 
suridea. 

Inspectorul traversă strada cu mîinile în buzunare, ca unul care 
merge drept înaintea lui. Abia ajuns însă pe trotuarul opus, o 
coti brusc şi dintr-o săritură escaladă peronul. 

Un fluierat strident... Ganimard se ciocni de-un maître d'hotel, 
apărut deodată în pragul uşii, care-l îmbrînci indignat, cum ar fi 
făcut cu un intrus a cărui ţinută dubioasă ar fi dezonorat luxul 
restaurantului. In aceeaşi clipă, domnul în redingotă ieşea. 
Acesta îi luă apărarea inspectorului şi amîndoi, el şi maître 
dihotelul se certau violent, amîndoi de altfel agăţaţi de 
Ganimard unul reţinindu-l, celălalt îmbrîncindu-l, într-un 
asemenea hal că în ciuda protestelor sale furioase, nefericitul fu 
azvirlit pînă în josul peronului. 

De îndată se produse o învălmăşeală. Doi agenţi de poliţie, 
atraşi de zgomot, încercară să împrăştie mulţimea, dar o 
rezistenţă de neînțeles îi imobiliza, astfel că nu izbutiră să se 
debaraseze de umerii care îi presau şi de spinările care le barau 
drumul. 

Şi deodată, ca prin minune, trecerea este liberă! Maître 
d'hotelul înţelegînd eroarea îşi cere scuze, domnul în redingotă 
renunţă să-l mai apere pe inspector, mulţimea se îndepărtează, 
agenţii trec. Ganimard se năpusteşte la masa cu cei şase 
convivi. Nu mai sînt decit cinci! Se uită în jurul lui... nici o altă 
ieşire în afară de uşă. 

—Unde e persoana care se afla pe acest loc? strigă el la cei 
cinci convivi stupefiaţi... Da, eraţi şase... unde se află a şasea 
persoană? 

— Domnul Destro? 

— Nu, Arsene Lupin! 

Un chelner se apropie: 

— Domnul acela tocmai a urcat la mezanin... 

Ganimard se precipită. Mezaninul era alcătuit din saloane 
particulare şi era prevăzut cu o ieşire specială spre bulevard! 

„Găseşte-l dacă poţi, gemu Ganimard, acum este departe!” 


„„.El nu se afla prea departe, cel mult la două sute de metri, în 
omnibuzul Madeleine-Bastilia, omnibuz care înainta liniştit, în 
trapul mărunt al celor trei cai, depăşind piaţa Operei şi luînd-o 
pe bulevardul Capucinilor. Pe platformă, doi vlăjgani cu melon 
stăteau la taifas. Pe imperială, în capul scării somnola un 
moşneag: Herlock Sholmes. 

Moţăind, legănat de mişcarea vehiculului, englezul monologa: 

„Dacă bravul meu Wilson m-ar vedea, cît ar fi de mîndru de 
colaboratorul său! Ei... era uşor de prevăzut că o dată cu acel 
fluierat toată partida era pierdută şi că nu răminea altceva mai 
bun de făcut decit să supraveghez împrejurimile restaurantului. 
Într-adevăr, viaţa nu este lipsită de interes cu acest diavol de 
om! 

La staţia terminus, aplecîndu-se, Sholmes îl zări pe Arsene 
Lupin care trecea prin faţa gărzii sale şi-l auzi murmurînd: „La 
Etoile”. 

„Perfect, la Etoile îşi dau întîlnire. Voi fi acolo. Să-l lăsăm s-o 
întindă cu automobilul şi să-i urmărim cu trăsura pe cei doi 
acoliţi.” 

Cei doi acoliţi o luară pe jos, ajunseră într-adevăr la Etoile şi 
sunară la uşa unei căsuțe situată în strada Chalgrin nr. 40. La 
colţul pe care-l formează această străduţă puţin frecventată, 
Sholmes putu să se ascundă în umbra unui intrînd. 

Una din cele două ferestre ale parterului se deschise, un om cu 
pălărie rotundă trase jaluzelele. Pe deasupra jaluzelelor se 
strecura o rază de lumină. 

Peste zece minute, un domn veni să sune la aceeaşi uşă, apoi 
peste foarte puţin timp, un alt individ. în sfirşit, se opri un 
automobil din care Sholmes văzu că descind două persoane: 
Arsene Lupin şi o femeie înfăşurată într-un mantou şi cu o 
voaletă deasă. 

„Femeia blondă, fără nici o îndoială”, îşi zise Sholmes, în timp 
ce automobilul se îndepărta. 

Aşteptă să treacă un minut, se apropie de casă, escaladă 
pervazul ferestrei şi, ridicat în virful picioarelor, putu să arunce o 
privire în încăpere prin deschizătura de deasupra. 

Arsene Lupin, sprijinit de şemineu, vorbea cu însufleţire. 
Ceilalţi, în picioare, în jurul lui, îl ascultau cu atenţie. Printre ei 
Sholmes îl recunoscu pe domnul în redingotă şi crezu că-l 


recunoaşte şi pe maître d'hotelul de la restaurant. Cit priveşte 
Femeia blondă, aceasta era întoarsă cu spatele, aşezată pe un 
fotoliu. 

„Ţin sfat, socoti el... Evenimentele din această seară i-au 
neliniştit şi simt nevoia să chibzuiască. Ah!... de i-aş prinde pe 
toţi o dată, dintr-o lovitură!...” 

Unul dintre complici mişcîndu-se, Sholmes sări jos şi se 
ascunse în umbră. Domnul în redingotă şi maître d'hotelul ieşiră 
din casă. Curînd, primul etaj se ilumină: cineva trase jaluzelele 
de la fereastră. Apoi se făcu întuneric atit sus cît şi jos. 

„Ea şi el au rămas la parter, îşi zise Herlock. Cei doi complici 
locuiesc la primul etaj.” 

Aşteptă o bună parte a nopţii fără să se mişte, temîndu-se ca 
Arsene Lupin să nu plece în absenţa lui. La ora patru, zărind doi 
agenţi de poliţie la capătul străzii, îi opri, le explică situaţia şi le 
încredinţă supravegherea clădirii. 

Apoi se duse la Ganimard acasă, în strada Pergolese, şi-l trezi. 

— Îl am din nou în mînă. 

— Pe Arsene Lupin? 

— Da. 

— Dacă îl aveţi ca şi în cursul zilei trecute, mai bine mă culc. în 
fine, să mergem la comisariat. 

Merseră pînă în strada Mesnil iar de acolo la domiciliul 
comisarului, domnul Decointre. Apoi, însoţiţi de o jumătate de 
duzină de oameni, reveniră în strada Chalgrin. 

— Ceva nou? îi întrebă Sholmes pe cei doi agenţi de gardă. 

— Nimic. 

Incepeau să răsară zorile cinci, după ce-şi luă toate măsurile, 
comisarul sună şi se  îndreptă către loja portăresei. 
înspăimiîntată de această invazie, tremurind din tot corpul, 
femeia răspunse că la parter nu existau locatari. 

— Cum, nici un locatar!? strigă Ganimard. 

— Ba nu, sînt cei de la primul etaj, domnii Leroux... Şi-au 
mobilat parterul pentru nişte rude din provincie... 

— Un domn si o doamnă? 

— Da. 

— Care au venit aseară împreună cu ei? 

— Poate... dormeam... Totuşi nu cred, iată cheia, nu mi-a 
cerut-o nimeni... 


Cu acea cheie comisarul deschise uşa care se afla de partea 
cealaltă a vestibulului. Parterul nu avea decit două camere şi 
acestea erau goale. 

— Imposibil! spuse Sholmes, eu i-am văzut, şi pe ea şi pe el. 

Comisarul rînji: 

— Nu mă-ndoiesc, însă nu sînt aici. 

— Să urcăm la primul etaj. Trebuie să fie acolo. 

— Primul etaj este locuit de cei doi Leroux. 

— li vom interoga pe cei doi Leroux. 

Urcară cu toţii scara. Comisarul sună. La al doilea semnal un 
individ, care nu era altul decît unul din garda personală al lui 
Lupin apăru în cămaşă şi cu un aer furios. 

— Ei bine, ce este? la te uită ce scandal... treziţi oamenii... 

Se opri însă încurcat: 

— Dumnezeule... e adevărat, sau visez?... este domnul 
Decointre! Şi dumneavoastră domnule Ganimard? Cu ce vă pot 
servi? 

Se auzi un formidabil hohot de rîs. Ganimard hohotea, într-o 
criză de ilaritate, care-l făcu să se ţină cu miinile de burtă, şi-i 
năvălise tot sîngele-n obraz. 

— Dumneata eşti Leroux? reuşi el să articuleze... Oh!... ce 
caraghioslic... Leroux, complicele lui Arsene Lupin.,, Ah! să mor, 
nu alta... Şi fratele dumitale Leroux. Poate fi văzut? 

— Edmond, eşti acolo? Domnul Ganimard ne face o vizită. 

Un alt individ, a cărui vedere dublă veselia lui Ganimard, 
înaintă. 

— E posibil! Să-ţi închipui una ca asta! Ah! dragi prieteni, aţi 
băgat-o pe minecă... Cine şi-ar fi închipuit vreodată! Din fericire 
bătrînul Ganimard veghează şi are, mai ales, prieteni care-l 
ajută... prieteni care vin de departe. 

Şi întorcîndu-se către Sholmes făcu prezentările: 

— Victor Leroux, inspector la Siguranţă, unul dintre cei buni 
printre cei mai buni, din brigada de fier... Edmond Leroux, 
funcţionar principal la serviciul antropometric... 


V 


O RĂPIRE 


Herlock Sholmes nu se clinti. Să protesteze? Să-i acuze pe 
aceşti doi oameni? Era inutil. Fără probele care-i lipseau cu 
desăvîrşire şi cu a căror căutare nu voia să-şi piardă timpul, 
nimeni nu l-ar crede. 

Crispat, cu pumnii strînşi, nu se gîndea decit să nu-şi trădeze 
turbarea şi decepţia în faţa triumfătorului Ganimard. li salută 
respectuos pe fraţii Leroux, apărătorii ordinei, şi se retrase. în 
vestibul făcu un ocol şi se îndreptă spre o uşă joasă prin care se 
intra în pivniţă, de unde culese o piatră de culoare roşie, un 
granat. 

leşind afară, citi pe clădire aproape de tăbliţa cu numărul 40 
această inscripţie: Lucien Destange, arhitect, 1877. 

Aceeaşi inscripţie la numărul 42. 

„Mereu dubla ieşire, gîndi el. Numerele 40 şi 42 Comunică 
între ele. Cum de nu m-am gîndit la asta? Ar fi trebuit să rămîn 
cu cei doi agenţi în timpul nopţii.” 

li întrebă pe cei doi, arătîindu-le uşa casei vecine: 

— Pe aici au ieşit două persoane în absenţa mea, nu? 

— Da, un bărbat şi o femeie. 

II luă de braţ pe inspectorul principal şi, trăgîndu-l spre el: 

— Domnule Ganimard, aţi ris prea mult ca să mai fiţi supărat 
pentru micul deranj ce vi l-am pricinuit... 

— Oh! nu sînt supărat de loc. 

— Nu-i aşa? Dar cine ride la urmă, ride mai bine, aşa că e cazul 
să terminăm. 

— Sînt de aceeaşi părere. 

— lată-ne în ziua a şaptea. Peste trei zile, trebuie să fiu 
neapărat la Londra. 

— O! ol... 

Voi fi acolo, domnul meu, şi v-aş ruga să fiţi pregătit în 
noaptea de marţi spre miercuri. 

— Pentru o expediţie de acelaşi gen? făcu Ganimard 
zeflemitor. 

— Da, domnul meu, de acelaşi gen. 

— Şi care se va termina...? 


— Prin capturarea lui Arsene Lupin. 

— Credeţi? 

— V-o jur pe onoarea mea! 

Sholmes îl salută şi se duse să se odihnească puţin în hotelul 
cel mai apropiat; după care, întremat, încrezător în el, se 
întoarse în strada Chalgrin, strecură doi ludovici în mîna 
portăresei, se asigură că fraţii Leroux erau plecaţi, află că 
imobilul aparţinea unui oarecare Harmingeat şi cu o lumînare 
cobori în pivniţă prin uşiţa de lîngă care culesese granatul. 

La capătul de jos al scării culese altul de formă identică. 

„Nu m-am înşelat, socoti el, pe aici se face comunicarea... Să 
vedem, şperaclul meu va deschide pivniţa rezervată locatarului 
de la parter? Da... perfect. Să examinăm aceste dulapuri pentru 
sticle... O! o!, nişte locuri unde praful lipseşte... iar pe pămînt 
urme de paşi...” 

Un zgomot uşor îl făcu să fie numai urechi. împinse uşa 
repede, suflă în luminare şi se ascunse în spatele unei grămezi 
de lăzi goale. După citeva secunde îşi dădu seama că unul din 
dulapurile de fier pivota uşor o dată cu porţiunea de zid în care 
era prins. Se zări lumina unei lanterne. Apăru un braţ. Un om 
intră. 

Se aplecă pînă jos de parcă ar fi căutat ceva. Cu virful 
degetelor împrăştie praful şi de mai multe ori se ridică şi aruncă 
ceva într-o cutie de carton pe care o ţinea în mîna stingă. După 
aceea şterse urmele propriilor paşi în acelaşi fel ca urmele 
lăsate de Lupin şi de Femeia blondă şi se apropie de dulap. 

Scoase un strigăt răguşit şi se prăbuşi. Sholmes se aruncase 
asupra lui. Fu o treabă de un minut şi prin procedeul cel mai 
simplu din lume, omul se văzu întins pe podea, legat de miini şi 
de picioare. 

Englezul se aplecă spre el: 

— Cit vrei ca să vorbeşti?... Ca să spui ce ştii?... 

Omul răspunse printr-un suris atit de ironic că Sholmes 
înţelese zădărnicia întrebării. 

Se mulţumi să-i exploreze buzunarele, dar investigaţiile nu-i 
aduseră decit o trusă de chei, o batistă şi cutiuţa de carton de 
care individul se servise şi care conţinea o duzină de granate 
asemănătoare cu cele pe care Sholmes le culesese. Slabă 
pradă! 


Şi apoi, ce avea să facă cu acest om? Să aştepte ca prietenii 
să-i vină într-ajutor şi să-i predea pe toţi poliţiei? La ce bun? Ce 
avantaj ar scoate de aici împotriva lui Lupin? 

Ezita. Examinarea cutiuţei însă, îl decise. Pe ea se afla 
următoarea adresă: „Leonard, bijutier, strada de la Paix.” 

Îl abandonă pur şi simplu pe om. Împinse la loc dulapul, 
închise pivniţa si ieşi din casă. De la un oficiu poştal îl anunţă pe 
domnul Destange că nu putea să vină decit a doua zi. Se duse 
apoi la bijutier căruia îi înmînă granatele: 

— Doamna m-a trimis cu aceste pietre. S-au desfăcut dintr-o 
bijuterie pe care a cumpărat-o de aici. 

Sholmes pica la ţanc. Negustorul răspunse: 

— Într-adevăr... Doamna mi-a telefonat. Va trece chiar dînsa 
peste puţin timp pe aici. 

De-abia la ora cinci Sholmes, postat pe trotuar, zări o femeie 
înfăşurată într-un voal des, a cărei turnură i se păru suspectă. 
Prin geam putu s-o vadă cînd depunea pe tejghea o bijuterie 
împodobită cu granate. 

Ea plecă aproape îndată, făcu diverse cumpărături pe jos, urcă 
spre Clichy şi o luă pe nişte străzi pe care englezul nu le 
cunoştea. La căderea nopţii acesta intră după ea, fără ca 
portăreasa să-l observe, într-o casă cu cinci etaje, cu două 
corpuri de clădire, şi prin urmare cu numeroşi locatari. La etajul 
doi se opri şi intră. Două minute mai tîrziu englezul îşi încerca 
norocul şi una după alta îşi proba cu precauţie cheile din trusa 
pe care pusese mina. A patra se întoarse în broască. 


În întunericul în care se afla, descoperi nişte camere absolut 
goale, ca ale unui apartament nelocuit, cu uşile deschise. La 
capătul unui culoar însă, răzbătea lumina unei lămpi şi 
apropiindu-se în virful picioarelor, o văzu, prin geamul 
transparent care separa salonul de camera alăturată, pe femeia 
voalată care-şi scotea mantoul şi pălăria, le depunea pe unicul 
scaun din încăpere şi se înfăşură într-un halat de catifea. 

O văzu apoi că se îndreaptă spre şemineu şi apasă pe butonul 
unei sonerii electrice. Şi jumătatea panoului din dreapta 
şemineului se mişcă, glisă pe acelaşi plan cu peretele şi se 
insinua în grosimea panoului alăturat. 

Cînd deschizătura fu destul de largă, femeia trecu şi... dispăru 
cu lampă cu tot. 

Sistemul era simpul. Sholmes îl folosi. 

Merse bijbiind prin întuneric şi la un moment dat faţa i se izbi 
de nişte lucruri moi. La flacăra unui chibrit constată că se afla 
într-o debara micuță plină cu rochii atîrnate pe suporturi. îşi croi 
drum şi se opri în faţa pervazului unei uşi închise printr-o 
tapiserie, sau cel puţin cu partea din spate a unei tapiserii. După 
ce se consumă chibritul, zări o lumină care pătrundea prin 
țesătura slabă şi uzată a stofei învechite. 

Atunci privi. 

Femeia blondă era acolo, sub ochii lui, la îndemiînă. 

Ea stinse lampa şi aprinse lumina electrică. Pentru prima dată 
Sholmes putu să-i vadă faţa în plină lumină. Tresări. Femeia pe 
care pînă la urmă izbutise s-o dibuiască, după atitea tertipuri şi 
manevre, nu era alta decit Clotilde Destange. 

Clotilde Destange, asasina baronului d'Hautrec şi autoarea 
furtului diamantului albastru! Clotilde Destange, misterioasa 
prietenă a lui Lupin! În sfîrşit, Femeia blondă! 

„Pe toţi dracii, cugetă el, nu sînt decît un dobitoc încălţat. 
Fiindcă prietena lui Lupin este blondă iar Clotilde brunetă, nu 
mi-a trecut prin cap să fac legătura între cele două femei. Ca şi 
cum Femeia blondă ar mai fi putut să rămînă blondă după 
asasinarea baronului şi furtul diamantului!” 

Sholmes distingea o parte a încăperii, un elegant budoar, 
împodobit cu tapete luminoase şi bibelouri scumpe. O canapea 
de mahon se întindea de-a lungul unei trepte joase. Clotilde se 
aşezase pe ea şi rămăsese nemişcată, cu capul între miini. 
Peste puţin timp, el îşi dădu seama că plingea. Pe obrajii palizi i 


se rostogoleau lacrimi mari, alunecau către colţurile gurii şi 
cădeau, picătură cu picătură, pe catifeaua capotului. Şi altele ur- 
mau necontenit, ieşite parcă dintr-un izvor de nesecat. Această 
desperare sumbră şi resemnată, care se manifesta prin 
curgerea lentă a lacrimilor, era spectacolul cel mai trist care se 
poate închipui. 

In spatele ei se deschise o uşă. Arsene Lupin intră. 

Se priviră multă vreme fără să-şi spună un cuvint, apoi el 
îngenunchie lîngă ea, îi strînse capul la piept, o înconjură cu 
braţele şi în gestul cu care o îmbrăţişa pe tînăra fată exista o 
tandreţe profundă şi o mare compasiune. Cei doi nu se mişcau. 
O linişte blindă îi uni, iar lacrimile fetei curgeau mai puţin 
abundent. 

— Aş fi vrut atit de mult să te fac fericită! murmură el. 

— Sînt fericită... 

— Nu, din moment ce plîngi... Lacrimile tale mă întristează 
peste măsură, Clotilcle. 

Fără voia ei se lăsa prinsă de sunetul vocii lui mîngiietoare şi îl 
asculta lacomă de speranţă şi de fericire. Faţa i se destinse într- 
un suris, dar un suris atit de trist totuşi! El o imploră: 

— Nu fi tristă, Clotilde, nu trebuie să fii, nu ai dreptul la asta! 

Ea îi arătă miinile delicate şi suple şi-i spuse grav: 

— Atita vreme cît mîinile acestea vor fi mîinile mele, voi fi 
tristă, Maxime. 

— Dar pentru ce? 

— Ele au ucis. 

Maxime exclamă: 

— Taci! Nu te gîndi la asta, trecutul e mort... trecutul nu 
contează. 

Şi-i sărută miinile lungi şi palide, iar ea îl privea cu un suris mai 
luminos, de parcă fiecare sărut ar fi şters cîte puţin din oribila 
amintire. 

— Trebuie să mă iubeşti, Maxime, trebuie, pentru că nici o 
femeie nu te va iubi ca mine. Am acţionat numai ca să-ţi plac, şi 
acţionez şi acum nu la ordinele tale, ci potrivit dorințelor tale 
intime. Săvirşesc acte contra cărora instinctele şi conştiinţa mea 
se revoltă, dar nu pot să rezist... fac totul mecanic pentru că îţi 
foloseşte ţie, pentru că tu vrei asta... şi sînt gata s-o iau de la 
cap chiar miine... oricind. 

E| zise, cu amărăciune: 


— Ah! Clotilde, de ce te-am amestecat în viaţa mea 
aventuroasă? Ar fi trebuit să rămîn Maxime Bermond pe care-l 
iubeai acum cinci ani şi să nu te fac să-l cunoşti... pe celălalt 
care sînt. 

— ÎI iubesc la fel pe acest om şi nu regret nimic, spuse ea 
foarte încet. 

— Ba da, regreţi că ţi-ai pierdut viaţa ta dinainte, viaţa la 
lumina zilei. 

— Nu regret nimic, cînd eşti aici, spuse ea cu pasiune. Nu mai 
există nici o greşeală, nu mai există nici o crimă, cînd ochii mei 
te văd. Nu mai îmi pasă că sînt nefericită, departe de tine, că 
sufăr, că pling, că am oroare de tot ce fac! Dragostea ta şterge 
totul... accept totul... Dar trebuie să mă iubeşti... 

— Eu nu te iubesc pentru că trebuie, Clotilde, ci pentru unicul 
motiv că te iubesc. 

— Eşti sigur? zise ea foarte încrezătoare. 

— Sînt sigur de mine ca şi de tine. Numai că existenţa mea 
este furtunoasă şi încordată, şi nu pot totdeauna să-ţi consacru 
timpul pe care l-aş dori. 

Ea se îngrozi dintr-o dată: 

— Ce s-a întîmplat? O nouă primejdie? Spune repede. 

— O, nimic grav încă. Totuşi... 

— Totuşi? 

— Ei bine, el e pe urmele noastre. 

— Sholmes? 

— Da. El l-a lansat pe Ganimard în afacerea de la restaurantul 
unguresc. Tot el a postat azi-noapte pe cei doi agenţi în strada 
Chalgrin. Am dovada. Ganimard a scotocit casa în dimineaţa 
aceasta iar Sholmes îl însoțea. În plus... 

— În plus? 

— Ei bine, mai. este ceva: ne lipseşte unul din oameni, 
Jeanniot. 

— Portarul? 

— Da. 

— Dar eu l-am trimis azi-dimineaţă în strada Chalgrin să 
stringă granatele care-mi căzuseră din buzunar. 

— Fără îndoială că Sholmes l-a prins în cursă. 

— Nicidecum. Granatele au fost aduse la bijutier în strada Paix. 

— Şi ce s-a întîmplat cu el după aceea? 

— Oh! Maxime, mi-e teamă. 


— N-ai de ce să te înspăimiînţi. Trebuie să mărturisesc însă că 
situaţia e foarte gravă. Ce ştie el? Unde se ascunde? Forţa lui 
rezidă în izolarea sa. Nimic nu-l poate trăda. 

— Ce hotărăşti? 

— Maximum de prudenţă, Clotilde. De mult timp hotărisem să- 
mi schimb domiciliul şi să mă instalez acolo, jos, în adăpostul 
inviolabil pe care-l ştii. Intervenţia lui Sholmes grăbeşte 
lucrurile. Cînd unul ca el porneşte pe-o pistă, poţi spune că în 
mod fatal va ajunge la capătul ei. Prin urmare am pregătit totul. 
Poimiîine, miercuri, va avea loc mutarea. La prînz va fi gata. La 
ora două chiar eu voi putea părăsi locul, după ce în prealabil voi 
face să dispară ultimele urme ale şederii noastre acolo, ceea ce 
nu e decit un fleac. Pînă atunci... 

— Pînă atunci? 

— Nu trebuie să ne vedem, şi nimeni nu trebuie să te vadă, 
Clotilde. Să nu ieşi. Nu mă tem cituşi de puţin pentru mine. Mă 
tem însă, foarte mult, de îndată ce este vorba de tine. 

— Este imposibil ca acest englez să ajungă pînă la mine. 

— Cu el totul e posibil, şi sînt bănuitor. leri, cînd era cît pe aci 
să fiu surprins de tatăl tău, venisem să caut în dulapul care 
conţine vechile registre ale domnului Destange. Simţeam un 
pericol acolo. El există peste tot. Ghicesc inamicul care ne dă 
tîircoale în întuneric şi care se apropie din ce în ce. Simt că ne 
supraveghează... că-şi întinde plasa în jurul nostru. E una din 
intuiţiile care nu mă înşeală niciodată. 

— În acest caz pleacă. Maxime, şi nu te gîndi la lacrimile mele. 
Voi rezista şi voi aştepta să treacă primejdia. Adio, Maxime. 

ÎI îmbrăţişă lung şi tot ea fu cea care îl împinse afară. 

Sholmes le auzi vocile îndepărtindu-se. 

Plin de îndrăzneală, surescitat chiar de necesitatea de a 
acţiona cu orice preţ, Sholmes pătrunse într-o anticameră la 
extremitatea căreia se afla o scară. Dar cînd era pe punctul de a 
cobori, de la etajul inferior auzi murmurul unei conversații şi 
consideră că e preferabil s-o ia pe un culoar circular care-l 
conducea către o altă scară, în partea de jos a acestei scări fu 
foarte surprins cînd zări un mobilier ale cărui forme şi 
amplasament le cunoştea deja. O uşă era întredeschisă. 
Pătrunse într-o încăpere mare, rotundă. Era biblioteca domnului 
Destange. 


„Perfect, admirabil, murmură el, înţeleg totul. Budoarul 
Clotildei, al Femeii blonde, cu alte cuvinte, comunică deci cu 
unul din apartamentele clădirii alăturate, iar această clădire îşi 
are ieşirea nu în Piaţa Malesherbes ci într-o stradă alăturată, 
strada Montchanin, după cite îmi amintesc... De minune! Acum 
îmi explic în ce fel Clotilde Destange îşi întiîlneşte iubitul păstrînd 
în acelaşi timp reputaţia unei persoane care nu iese niciodată. 
La fel de bine îmi dau seama cum ieri seară Lupin a apărut lîngă 
mine, pe galerie: trebuie să existe o altă comunicaţie între 
apartamentul vecin şi această bibliotecă.” 

Şi conchise: 

„Incă o casă trucată. încă o dată, fără îndoială, arhitectul 
Destange! Acum ar trebui să profit de trecerea mea pe aici ca să 
verific conţinutul dulapului... şi să mă documentez asupra 
celorlalte case trucate.” 

Sholmes urcă pe galerie şi se ascunse în spatele draperiilor 
rampei. Rămase acolo pînă la sfîrşitul serii. Un servitor veni să 
stingă lumina electrică. O oră mai tirziu englezul îşi aprinse 
lanterna şi se îndreptă către dulap. 

După cum ştia, acesta conţinea vechi hirtii de-ale arhitectului, 
dosare, devize, jurnale de contabilitate. într-a doua despărţitură 
se înălța un teanc de registre clasate în ordinea vechimii. 

Le luă alternativ pe cele din ultimii ani, examinînd pagina de 
recapitulaţie şi în special litera H. În fine, descoperind cuvîntul 
Harmingeat însoţit de cifra 63, deschise la pagina 63 şi citi: 

„Harmingeat, str. Chalgrin nr. 40.” 

Urmări detaliile lucrărilor executate pentru acest client în 
vederea instalării unui calorifer în imobilul său. lar pe margine, 
această notă: „A se vedea dosarul M.B.” 

„Ei, o ştiu bine, zise detectivul, dosarul M.B., ăsta-i cel care-mi 
trebuie. Prin el voi afla domiciliul actual al lui Arsene Lupin.” 

Aproape în zori, într-a doua jumătate a unui registru, descoperi 
faimosul dosar. 

Conţinea cincisprezece pagini: una reproducea pagina 
consacrată domnului Harmingeat din strada Chalgrin, alta 
expunea detailat lucrările executate pentru domnul Vatinel, 
proprietarul din strada Clapeyron numărul 25. O alta era 
rezervată baronului d'Hautrec din strada Henri Martin numărul 
134, alta contelui de Crozon şi celelalte unsprezece diferitor 
proprietari din Paris. 


Sholmes copie această listă de unsprezece nume şi 
unsprezece adrese, puse apoi lucrurile la locul lor, deschise o 
fereastră şi sări în piaţa pustie, avînd grijă să închidă la loc 
obloanele. 

În camera sa de la hotel, îşi aprinse pipa cu gravitatea pe care 
o acorda acestui act şi înconjurat de nori de fum analiză 
concluziile pe care le putea trage din dosarul M.B. sau mai exact 
din dosarul Maxime Bermond, alias Arsene Lupin. 

La ora opt îi trimitea lui Ganimard acest pneumatic: 

„În dimineaţa aceasta voi trece cu siguranță prin strada 
Pergolese şi vă voi încredința o persoană a cărei capturare este 
de cea mai mare importanță. În orice caz să fiti acasă în 
noaptea aceasta şi miine, miercuri, pînă la amiază şi aranjați să 
aveți vreo treizeci de oameni la dispoziție...” 


După aceasta alese de pe bulevard un automobil, al cărui şofer 
îi plăcu datorită figurii lui vesele şi puţin inteligente, cu care se 
opri în Piaţa Malesherbes la cincizeci de paşi de palatul 
Destange. 

— Băiete, opreşte motorul, ridică-ţi gulerul la şubă căci vîntul 
este rece şi aşteaptă-mă liniştit. Peste o oră şi jumătate dai 
drumul la motor, Cînd mă întorc porneşti cu toată viteza în 
strada Pergolese. 

În clipa cînd trecea pragul palatului avu o ultimă ezitare. Nu 
era o greşeală să se ocupe acum de Femeia blondă în vreme ce 
Lupin îşi desăvirşea pregătirile de plecare? 

Şi nu era mai bine ca prin intermediul listei clădirilor să caute 
mai întîi domiciliul adversarului său? 

„Ei! îşi zise, cînd Femeia blondă va fi prizoniera mea voi fi 
stăpîn pe situaţie.” 

Sună. 

Domnul Destange se afla deja în bibliotecă. Lucrară un timp. 
Sholmes căuta un pretext pentru a urca pînă în camera Clotildei 
cînd tînăra intră, îi dădu buna ziua tatălui, se aşeză în micul 
salon şi începu să scrie. 

Din locul de unde era, Sholmes o vedea aplecată deasupra 
mesei, meditind din cînd în cînd, cu tocul în aer şi cu figura 
gînditoare. Aşteptă, apoi luă un volum şi-i spuse domnului 
Destange: 


— lată cartea pe care domnişoara Destange m-a rugat să i-o 
duc de îndată ce-o găsesc. 

Intră în salonaş şi se postă în faţa Clotildei în aşa fel ca tatăl ei 
să n-o poată zări. 

— Eu sînt Stickmann, noul secretar al domnului Destange. 

— A! făcu aceasta, fără să se deranjeze. Aşadar tatăl meu şi-a 
schimbat secretarul? 

— Da, domnişoară, şi aş dori să vă vorbesc. 

— Vă rog să vă aşezaţi, am terminat. 

Adăugă citeva cuvinte la scrisoare, o semnă, sigilă plicul, dădu 
la o parte hirtiile, puse mîna pe telefon, obţinu legătura cu 
croitoreasa, o rugă să grăbească terminarea unui mantou de 
voiaj de care avea nevoie urgentă şi, în sfîrşit, întorcîndu-se 
către Sholmes: 

— Sînt la dispoziţia dumneavoastră. Dar conversaţia noastră 
nu poate avea loc în faţa tatălui meu? 

— Nu, domnişoară, şi v-aş ruga chiar să nu ridicaţi vocea. E 
preferabil ca domnul Destange să nu ne audă de loc. 

— De ce este preferabil? 

— Pentru dumneavoastră, domnişoară. 

— Nu admit o conversaţie pe care tatăl meu să n-o audă. 

— Pe aceasta trebuie s-o admiteţi, totuşi. 

Amîndoi se ridicară şi îşi încrucişară privirile. 

Ea rosti: 

— Vorbiţi, domnule, 

Tot în picioare, detectivul începu: 

— Mă veţi ierta dacă mă înşel asupra unor detalii. Ceea ce 
garantez este exactitatea generală a incidentelor pe care vi le 
expun. 

— Fără fraze, vă rog. Fapte. 

La această întrerupere făcută brusc el simţi că tînăra femeie 
se pusese în gardă. Reluă: 

— Fie, voi merge drept la ţintă. Aşadar, acum cinci ani domnul, 
tatăl dumneavoastră, a avut ocazia să-l întîlnească pe un anume 
Maxime Bermond, care i s-a prezentat ca antreprenor... sau 
arhitect, n-aş putea să precizez. Nu este mai puţin adevărat că 
domnul Destange l-a îndrăgit pe acest tînăr şi, dat fiind că 
starea sănătăţii nu-i mai permitea să se ocupe de afaceri, i-a 
încredinţat domnului Bermond executarea cîtorva din comenzile 


pe care le acceptase din partea vechilor clienţi şi care păreau 
potrivite cu aptitudinile colaboratorului său. 

Herlock se opri. | se păru că paloarea tinerei se accentuase. 
Totuşi, aceasta, cu cel mai desăvirşit calm, pronunţă: 

— Nu cunosc faptele de care îmi vorbiţi, domnule, şi mai ales 
nu văd în ce măsură m-ar putea interesa. 

— În măsura în care Maxime Bermond, dumneavoastră o ştiţi 
la fel de bine ca şi mine, se numeşte în realitate Arsene Lupin. 

Ea izbucni în ris: 

— Imposibil! Arsene Lupin? Maxime Bermond se numeşte 
Arsene Lupin? 

Aşa cum am onoarea să v-o spun, domnişoară, şi de vreme ce 
refuzaţi să mă înţelegeţi din cîteva vorbe, voi adăuga că Arsene 
Lupin şi-a găsit în dumneavoastră, în vederea realizării 
proiectelor lui, o prietenă, ba mai mult chiar, o complice oarbă... 
şi pătimaş devotată. 

Fără emoție, sau cel puţin cu o atit de mică emoție că 
Sholmes fu frapat de o asemenea stăpinire de sine, ea se ridică 
şi declară: 

— Nu cunosc scopul comportării dumneavoastră, domnule, şi 
nici nu vreau să-l cunosc. Vă rog, aşadar, să nu mai adăugaţi 
nici un cuvînt şi să ieşiţi de aici. 

— N-am avut niciodată intenţia să vă impun la nesfirşit 
prezenţa mea, răspunse Sholmes la fel de calm ca şi ea. Numai 
că, m-am hotărit să nu ies singur din această casă. 

— Şi cine vă va însoţi? 

— Dumneavoastră. 

— Eu? 

— Exact, domnişoară, vom ieşi împreună de aici şi 
dumneavoastră mă veţi urma fără proteste, fără o vorbă. 

Ceea ce era curios în această scenă era calmul absolut al celor 
doi adversari. După atitudinea lor, după intonaţie, s-ar fi zis că 
nu era un duel între două voințe puternice, ci mai degrabă o 
discuţie politicoasă între două persoane care nu sînt de aceeaşi 
părere. 

În rotondă, prin uşa larg deschisă, putea fi zărit domnul 
Destange care manipula cărţile cu gesturi măsurate. 

Clotilde se aşeză din nou, ridicînd uşor din umeri. Herlock îşi 
scoase ceasul: 

— Este ora zece şi jumătate. Peste cinci minute plecăm. 


— În caz contrar? 

— În caz contrar mă duc la domnul Destange şi-i povestesc... 

— Ce? 

— Adevărul. Îi povestesc falsa viaţă a lui Maxime Bermond şi 
dubla viaţă a complicei sale. 

— A complicei sale? 

— Da, a celei care se numeşte Femeia blondă, a celei care a 
fost blondă. 

— Şi ce dovezi îi veţi oferi? 

îl voi conduce în strada Chalgrin şi-i voi arăta trecerea pe care 
Arsene Lupin, profitînd că lucrările erau sub conducerea lui, a 
construit-o cu oamenii lui între numerele 40 şi 42, trecerea de 
care v-aţi servit amîndoi, alaltăieri noapte. 

— Apoi? 

— Apoi îl voi conduce pe domnul Destange la maestrul 
Detinan, vom cobori scara de serviciu pe care aţi folosit-o 
împreună cu Arsene Lupin pentru a scăpa de Ganimard. Şi vom 
căuta amindoi legătura, cu siguranţă analogă, care există cu 
casa vecină, casă a cărei ieşire dă în bulevardul Batignolles şi nu 
în strada Clapeyron. 

— Apoi? 

— Apoi îl voi conduce pe domnul Destange la castelul de 
Crozon şi, dat fiind că el cunoaşte genul lucrărilor executate de 
Arsene Lupin la restaurarea castelului, îi va fi uşor să descopere 
trecerile secrete pe care Arsene Lupin le-a executat cu oamenii 
săi. Va constata că aceste treceri i-au permis Femeii blonde să 
pătrundă noaptea în camera contelui şi să ia de pe şemineu 
diamantul albastru, apoi două săptămîni mai tirziu să intre în 
camera consilierului Bleichen şi să ascundă acest diamant albas- 
tru în fundul unui flacon... act destul de bizar, o mărturisesc. 
Măruntă răzbunare de femeie, poate, nu ştiu, asta n-are 
importanţă. 

— Apoi? 

— Apoi, făcu Herlock cu o voce mai gravă, îl voi conduce pe 
domnul Destange în strada Henri Martin numărul 134 şi vom 
căuta cum baronul d'Hautrec... 

— Tăceţi, tăceţi, biigui cu o spaimă neaşteptată. Vă interzic! 
Veţi îndrăzni să spuneţi că eu... mă acuzaţi... 

— Vă acuz că l-aţi ucis pe baronul d'Hautrec. 

— Nu, nu, este o infamie! 


— L-aţi ucis pe baronul d'Hautrec, domnişoară. Intraseţi în 
serviciul lui sub numele de Antoinette Bréhat cu scopul de a-i 
fura diamantul albastru, şi l-aţi ucis. 

Murmură din nou, distrusă, constrinsă să se roage: 

— Tăceţi, domnule, vă implor. De vreme ce cunoaşteţi atitea 
lucruri trebuie să ştiţi că nu eu l-am asasinat pe baron. 

— N-am spus că l-aţi fi asasinat pe baronul d'Hautrec, 
domnişoară. Baronul d'Hautrec avea accese de nebunie pe care 
numai sora Auguste le putea stăpiîni. Am aflat acest amănunt 
chiar de la ea. In lipsa acestei persoane, probabil că s-a năpustit 
asupra dumneavoastră şi, în timpul luptei, pentru a vă apăra 
viaţa, l-aţi lovit, înspăimîntată de un asemenea act, aţi sunat şi 
aţi fugit, fără să mai smulgeţi din degetul victimei acel diamant 
albastru pentru care vă aflaţi acolo. Peste puţin timp aţi revenit 
cu unul din complicii lui Lupin, servitorul din casa vecină, l-aţi 
transportat pe baron în pat, aţi făcut ordine în cameră... dar tot 
fără a îndrăzni să puneţi mîna pe diamantul albastru. lată ce s-a 
petrecut. Aşadar, repet, nu l-aţi asasinat pe baron. Totuşi, 
mîinile dumneavoastră l-au lovit. 

Ea îşi ascunsese fruntea în mîinile acelea prelungi şi palide şi 
le ţinu astfel mult timp, nemişcate. Într-un tîrziu, desfăcîndu-şi 
degetele, îşi descoperi faţa şi rosti: 

— Şi toate acestea aveţi de gînd să le spuneţi tatălui meu? 

— Da, şi-i voi spune că am ca martori pe domnişoara Gerbois 
care o va recunoaşte pe Femeia blondă, pe sora Auguste care o 
va recunoaşte pe Antoinette Bréhat şi pe contesa de Crozon 
care o va recunoaşte pe doamna de Réal. Asta îi voi spune. 

— Nu veţi îndrăzni, spuse fata, reciştigîndu-şi calmul în faţa 
amenințării unui pericol atît de imediat. 

El se ridică şi făcu un pas spre bibliotecă, Clotilde îl opri: 

— O clipă, domnule. 

Chibzui puţin, stăpîină acum pe sine, apoi foarte calmă îl 
întrebă: 

— Dumneavoastră sînteţi Herlock Sholmes, nu-i asa? 

— Da. 

— Ce vreţi de la mine? 

— Ce vreau? M-am angajat cu Arsene Lupin într-un duel din 
care trebuie să ies învingător. În aşteptarea unui deznodămiînt, 
care nu va întîrzia prea mult, consider că un ostatic atit de 
preţios ca dumneavoastră îmi conferă asupra adversarului meu 


un avantaj considerabil. Prin urmare, domnişoară, mă veţi urma: 
vă voi încredința unuia din prietenii mei. Îndată ce scopul meu 
va fi atins, veţi fi liberă. 

— Asta e tot? 

— Da. Eu nu fac parte din poliţia ţării dumneavoastră şi nu 
pretind prin urmare să fac pe... judecătorul. 

Ea părea decisă. Totuşi, ceru încă o clipă de răgaz, închise 
ochii şi Sholmes o văzu neaşteptat de calmă, aproape 
indiferentă la primejdiile care o înconjurau. 

„Oare, gîndea englezul, se crede în primejdie? De bună seamă 
că nu, de vreme ce Lupin o protejează. Cu Lupin nimic nu te 
poate atinge. Lupin este atotputernic. Lupin este infailibil!” 

— Domnişoară, rosti el, era vorba de cinci minute; au trecut 
mai mult de treizeci. 

— Îmi permiteţi să urc pînă la mine în cameră şi să-mi iau de 
acolo lucrurile? 

— Dacă vreţi, voi merge să vă aştept în strada Montchanin. 
Sînt foarte bun prieten cu portarul Jeanniot. 

— Ah! ştiţi... făcu ea cu o spaimă vizibilă. 

— Ştiu multe lucruri. 

— Fie. Atunci voi suna. 

Îi fură aduse pălăria şi mantoul. Sholmes îi zise: 

— Trebuie să-i furnizaţi domnului Destange un motiv care să 
explice plecarea noastră, iar acest motiv să fie în măsură a 
explica absenţa dumneavoastră timp de cîteva zile. 

— E inutil. Mă voi întoarce repede... 

Din nou cei doi se sfidară din priviri, ironici şi suri- zători. 

— Cît de mult credeţi în el! îi zise Sholmes. 

— Orbeşte. 

— Tot ceea ce face el e bine, nu-i aşa? Tot ce vrea se 
realizează. lar dumneavoastră consimţiţi totul şi sînteţi gata la 
orice pentru el. 

— Îl iubesc, spuse ea, înfiorată de pasiune. 

— Şi credeţi că are să vă salveze? 

Clotilde ridică din umeri şi, îndreptîndu-se spre tatăl său, îl 
anunţă: 

— ŢI-l răpesc pe domnul Stickmann. Mergem la Biblioteca 
Naţională. 

— Te înapoiezi la prînz? 

— Poate... sau mai degrabă nu... dar nu te nelinişti. 


Şi-i declară hotărită lui Sholmes: 

— Sînt a dumneavoastră, domnule. 

— Fără gînduri ascunse? 

— Cu ochii închişi. 

— Dacă încercaţi să scăpaţi, dau alarma, strig, vă arestează şi 
asta înseamnă închisoarea. Nu uitaţi că Femeia blondă se află 
sub puterea unui mandat. 

— Vă jur, pe onoarea mea, că nu voi face nimic pentru a 
scăpa. 

— Vă cred. Să mergem. 

Exact cum prevăzuse Sholmes: părăsiră palatul împreună. 


Afară automobilul staţiona, întors în direcţia opusă. Se vedea 
spatele şoferului şi cascheta acestuia înfundată în gulerul şubei. 
Apropiindu-se, Sholmes auzi duduitul motorului. Deschise 
portiera, o invită pe Clotilde să urce şi se aşeză alături de ea. 
Maşina demară brusc, o luă pe bulevardele exterioare, pe 
Avenue Hoche, apoi pe Grande Armee. 

Herlock, gînclitor, combina planuri. 

„Ganimard e acasă, îi las fata... Să-i spun cine este? Nu, ar 
trimite-o direct la închisoare ceea ce ar strica totul. De îndată ce 
rămîn singur consult lista din dosarul M.B. şi pornesc la 
vînătoare. Şi în noaptea asta, sau cel mai tîrziu mîine dimineaţă, 
îl găsesc pe Ganimard, aşa cum am convenit, şi i-l predau pe 
Arsene Lupin şi banda lui.” 

Îşi frecă mîinile fericit că-şi vede scopul aproape atins şi că nici 
un obstacol mai de seamă nu-i stă în cale. Şi, cedînd unei nevoi 
de exuberanţă care contrasta cu natura lui, exclamă: 

— lertaţi-mă, domnişoară, dacă arăt atita satisfacţie. Bătălia a 
fost anevoioasă şi succesul mi se pare extraordinar de plăcut. 

— E un succes legitim, de care aveţi dreptul să vă bucuraţi, 
domnule. 

— Vă mulţumesc. Dar pe ce fel de drum am luat-o? Şoferul n-o 
fi înţeles? 

În clipa aceea ieşeau din Paris prin poarta Neuilly. „La naiba, 
totuşi strada Pergolese nu era dincolo de fortificaţii!” 

Sholmes cobori geamul: 

— Ascultă şofer, te-ai înşelat... strada Pergolese!... 

Omul nu răspunse. Detectivul repetă cu un glas mai ridicat: 

— Ţi-am spus să mergi în strada Pergolese! 

Omul nu răspundea de loc. 

— Ei asta-i, dar eşti surd, prietene! Sau eşti răuvoitor... Nu 
avem ce căuta pe aici... strada Pergolese!... îţi ordon să schimbi 
imediat direcţia! 

Mereu aceeaşi tăcere. Englezul fremăta de nelinişte. O privi pe 
Clotilde. Un suris nedefinit plutea pe buzele fetei. 

— De ce rideţi? bodogăni el... acest incident nu are nici o 
legătură... asta nu schimbă cu nimic lucrurile... 

— Absolut cu nimic, răspunse ea. 

Deodată îl cutremură o idee. Ridicîndu-se pe jumătate, îl 
examină mai atent pe omul care conducea. Umerii îi erau mai 
zvelţi, atitudinea mai degajată... O sudoare rece îl năpădi, 


mîinile i se crispară în vreme ce convingerea cea mai 
înspăimîntătoare se impunea minţii sale: acest om era Arsene 
Lupin. 


— Ei bine, domnule Sholmes, ce spuneţi de plimbare? 

— Delicioasă, dragă domnule, cu adevărat delicioasă, ripostă 
Sholmes. 

Poate că niciodată n-a trebuit să facă un efort de stăpiînire mai 
formidabil ca acela de a articula aceste cuvinte fără nici un 
tremur în glas, fără ca nimic să-i trădeze dezlănţuirea din 
adincul întregii sale fiinţe. Dar îndată, printr-o reacţie de 
necrezut, un val de miînie şi ură rupse digurile şi, scoţindu-şi 
revolverul, îl îndreptă cu un gest brusc asupra domnişoarei 
Destange. 

Lupin, opreşte imediat, în secunda asta, sau trag în 
domnişoara! 

— Dacă vreţi să nimeriţi timpla, vă recomand să ochiţi m 
obraz, răspunse Lupin fără să se întoarcă. 

Clotilde rosti: 

— Maxime, nu goni aşa repede, pavajul este alunecos şi mi-e 
frică. 

Suridea într-una, cu ochii fixaţi pe pavajul care acoperea 
drumul dinaintea maşinii. 

— Să oprească! Să oprească odată! îi strigă Sholmes, nebun 
de mîniè, vedeţi bine că sînt capabil de orice! 

Ţeava revolverului atinse buclele fetei. 

Ea murmură: 

— Maxime este de o imprudenţă! Cu viteza asta derapăm cu 
siguranţă. 

Sholmes îşi băgă arma în buzunar şi apucă mînerul portierei 
gata să se arunce, cu toată absurditatea unui asemenea act. 

Clotilde îi zise: 

— Luaţi seama, domnule, în urma noastră mai este o maşină. 

Sholmes se aplecă. Intr-adevăr, o maşină îi urma, enormă, 
cumplită ca aspect, cu botul ei ascuţit, de culoarea sîngelui şi cu 
patru oameni îmbrăcaţi în piele în ea. 

„Hait, gîndi el, sînt bine păzit, să avem răbdare.” 

Îşi încrucişa braţele pe piept, cu acea supunere orgolioasă a 
celor care se înclină şi aşteaptă, atunci cînd soarta se întoarce 
împotriva lor. Şi, în timp ce traversau Sena şi treceau prin 


Suresnes, Rueil, Chatou, imobil, resemnat, sfăpînindu-şi miînia şi 
fără amărăciune, el nu se mai gîndea decit să descopere prin ce 
miracol se  substituise Arsene Lupin şoferului. Ca flăcăul 
cumsecade pe care-l culesese dimineaţa pe bulevard să fi fost 
un complice plasat acolo dinainte, nu admitea. Totuşi, însemna 
că Arsene Lupin fusese prevenit, şi asta nu se putuse întîmpla 
decît după ce el, Sholmes, o ameninţase pe Clotilde, întrucît 
nimeni, mai înainte, nu-i bănuise planurile. Or, din acel moment 
el şi Clotilde nu se despărţiseră de loc. 

Deodată îi veni în minte un amănunt: legătura telefonică 
cerută de fată, conversaţia acesteia cu croitoreasa. ŞI 
numaidecit înţelese. Chiar înainte de a-i vorbi, la simpla 
anunţare a convorbirii pe care el o solicita în calitate de nou 
secretar al domnului Destange, ea adulmecase pericolul, ghicise 
numele şi scopul vizitatorului şi, cu sînge rece, simplu, ca şi cînd 
ar fi făcut cu adevărat ceea ce părea că face, îl chemase pe 
Lupin în ajutor sub masca unui furnizor, servindu-se de formule 
convenite între ei. 

Cum venise Arsene Lupin, cum îi păruse suspect automobilul 
care aştepta cu motorul mergînd, cum îl cumpărase pe şofer, 
toate acestea nu aveau prea mare importanţă. Ceea ce-l 
atrăgea pe Sholmes atît de mult încît îi domolea furia, era 
amintirea acelei clipe, în care o simplă femeie, îndrăgostită ce-i 
drept,  stăpînindu-şi nervii şi  învingîndu-şi instinctul, 
imobilizindu-şi trăsăturile feţei şi supunîndu-şi expresia ochilor, îl 
trăsese pe sfoară pe bătrînul Herlock Sholmes. 

Ce să facă împotriva unui om slujit de asemenea ajutoare şi 
care, prin simplul ascendent al autorităţii sale, îi insufla unei 
femei asemenea resurse de îndrăzneală şi energie? 

Depăşiră Sena şi escaladară coasta Saint-Germain-ului; la cinci 
sute de metri de acest oraş însă, maşina se opri. Cealaltă 
maşină îi ajunse din urmă şi se opri lîngă ei. Prin împrejurimi nu 
se afla nimeni. 

— Domnule Sholmes, zise Lupin, binevoiţi să schimbaţi 
vehiculul. Al nostru e de o încetineală... 

— Cum să nu! exclamă Sholmes cu atît mai grăbit cu cît nu 
avea de ales. 

— Imi veţi permite de asemenea să vă împrumut această şubă 
căci vom merge destul de repede, şi să vă ofer aceste două 
sandvişuri... Da, da, acceptaţi, cine ştie cînd veţi cina! 


Cei patru oameni coboriră. Unul din ei se apropie şi cum îşi 
scoase ochelarii eare-l mascau Sholmes îl recunoscu pe domnul 
în redingotă de la restaurantul unguresc. Lupin îi zise: 

— Înapoiază-i maşina asta şoferului de la care am închiriat-o. 
Te aşteaptă în prima bodegă din strada Legen- dre, pe dreapta. 
Să-i dai a doua mie de franci promisă. A, uitasem, fii bun şi dă-i 
domnului Sholmes ochelarii tăi. 

Se întreţinu cu domnişoara Destange apoi se instala la volan şi 
porni cu Sholmes alături, iar în spate cu unul din oameni. 

Lupin nu exagerase spunînd că vor merge „destul de repede”. 
Încă de la început porniră într-un ritm vertiginos. Orizontul 
venea către ei, parcă atras de o forţă misterioasă şi dispărea de 
îndată, ca absorbit de un abis către care, numaidecit, alte 
lucruri, arbori, case, cîmpii şi păduri, se năpusteau cu graba 
tumultoasă a unui torent care se apropie de viitoare. 

Sholmes şi Lupin nu schimbau nici un cuvînt. Deasupra 
capetelor lor, frunzele plopilor stîrneau un vuiet mare de valuri, 
bine ritmat de intervalul regulat al arborilor. Oraşele dispărură: 
Mantes, Vernon, Gaillon. De la o colină la alta, de la Bon-Secours 
la Canteleu, Rouen-ul cu periferia şi portul său, cu cheiul său 
kilometric, Rouen-ul nu păru decit o stradă a unui tîrguşor. Apoi 
urmară Duclair, Caudebec, regiunea Caux, ale cărei ondulaţii de 
teren abia de le atinseră în avintul lor puternic, pe urmă 
Lillebonne şi Quillebeuf. Şi iată că deodată se găsiră pe malul 
Senei, la extremitatea unui mic chei, unde aştepta un iaht 
sobru, cu linii robuste şi al cărui coş scotea rotocoale de fum 
negru. 

Maşina stopă. În două ore parcurseseră peste patruzeci de 
leghe. 

Un bărbat cu bluzon albastru şi cu ceaprazuri de aur înaintă şi 
salută: 

— E în regulă, căpitane! exclamă Lupin. Ai primit depeşa? 

— Am primit-o. 

— Hirondelle e gata? 

— Gata. 

— În acest caz, domnule Shoimes... 

Englezul aruncă o privire în jurul lui, văzu un grup de oameni 
pe terasa unei cafenele, un altul mai aproape, ezită o clipă, apoi 
înţelegind că înainte de orice intervenţie ar fi fost înşfăcat, 


îmbarcat, expediat în fundul calei, traversă pasarela şi-l urmă pe 
Lupin în cabina căpitanului. 

încăperea era mare, de o curăţenie meticuloasă, cu lambriurile 
frumos lustruite şi cu alămurile scînteind. 

Lupin închise uşa şi fără introducere, aproape cu brutalitate, i 
se adresă lui Shoimes: 

— Ce ştiţi dumneavoastră cu exactitate? 

— Totul. 

— Totul?! Precizaţi! 

În intonaţia vocii sale nu mai era acea politeţe, un pic ironică, 
pe care o afecta faţă de englez. Era accentul poruncitor al 
stăpînului obişnuit să comande şi toată lumea să se supună în 
faţa lui, fie el chiar si Herlock Shoimes. 

Se măsurară din priviri, duşmani acum, duşmani declaraţi şi 
pătimaşi. Puțin enervat Lupin reluă: 

— V-am întîlnit de mai multe ori in calea mea, domnule. 
Consider că e prea de tot, şi că mi-am pierdut destul timp ca să 
vă dejoc cursele pe care mi le întindeţi. Vă previn, aşadar, că 
purtarea mea în ce vă priveşte depinde de răspunsul 
dumneavoastră. Ce ştiţi cu exactitate? 

— Totul, domnule, v-o repet. 

Arsene Lupin se stăpini şi continuă pe un ton sacadat: 

— O să vă spun eu ce ştiţi: ştiţi că sub numele de Maxime 
Bermond am... retușat cincisprezece clădiri construite de 
domnul Destange. 

— Da. 

— Din cele cincisprezece clădiri cunoaşteţi patru. 

Da. 

— Si aveţi lista celorlalte unsprezece. 

— Da. 

— Aţi luat această listă de la domnul Destange, azi- noapte, 
nu? 

— Da. 

— Şi fiindcă presupuneţi că printre aceste unsprezece imobile 
se află în mod inevitabil unul pe care l-am păstrat pentru mine, 
pentru afacerile şi prietenii mei, i-aţi încredinţat lui Ganimard 
grija de a porni în căutarea lui si de a-mi descoperi refugiul. 

— Nu. 

— Ce vreţi să spuneţi? 


Vreau să spun că eu acţionez de unul singur şi că aveam de 
gînd să-l caut singur. 

— Atunci nu am de ce să mă tem de vreme ce sînteţi în 
mîinile, mele. 

— Nu aveţi de ce să vă temeti atita vreme cit sînt în mîinile 
dumneavoastră. 

— Vreţi să spuneţi că nu veţi rămîne aici? 

— Da, asta vreau să spun! 

Arsene Lupin se apropie şi mai mult de englez şi-i puse cu 
blîndeţe mîna pe umăr: 

—  Ascultaţi, domnul meu, n-am chef de discuţie şi, din 
nefericire pentru dumneavoastră, nu siînteţi în măsură să-mi 
puneţi beţe-n roate. Aşadar să isprăvim. 

— Bine, să isprăvim. 

— Îmi veţi da cuvîntul dumneavoastră de onoare că nu veţi 
încerca să scăpaţi de pe acest vas înainte de a ajunge în apele 
engleze? 

— Vă dau cuvintul meu de onoare că voi căuta să scap prin 
toate mijloacele, răspunse Sholmes, neînduplecat. 

— Ei drăcie, doar ştiţi că nu trebuie decit să spun un euvint ca 
să vă fac inofensiv. Toţi aceşti oameni mă ascultă orbeşte. La un 
semn al meu vă pun în lanţuri... 

— Lanţurile se rup. 

— „Şi vă aruncă peste bord la zece mile de coastă. 

— Ştiu să înot. 

— Frumos răspuns, exclamă Lupin, rizind. Să mă ierte 
Dumnezeu, eram minios. Scuzaţi-mă, maestre... dar să punem 
punct. Admiteţi că trebuie să iau măsurile necesare pentru 
siguranţă mea şi a prietenilor mei? 

— Admit. Dar toate măsurile sînt inutile. 

— De acord. N-o să mi-o luaţi în nume de rău dacă le iau. 

— E datoria dumneavoastră. 

— Atunci, haideţi. 

Lupin deschise uşa şi-l strigă pe căpitan şi doi mateloţi. Aceştia 
îl înşfăcară pe englez şi după ce-l percheziţionară; îi răsuciră o 
fringhie în jurul picioarelor şi-l prinseră de cuşeta căpitanului. 

— Destul, ordonă Lupin. Vă rog să mă credeţi, domnule, că 
numai încăpăţinarea dumneavoastră şi gravitatea excepţională 
a situaţiei m-au silit să îndrăznesc... 

Mateloţii se retraseră. Lupin îi spuse căpitanului: 


— Căpitane, un om din echipaj va rămîne aici la dispoziţia 
domnului Sholmes şi chiar dumneata îi vei ţine companie pe cit 
posibil. Să aveţi pentru el toată consideraţia. Nu este un 
prizonier, ci un oaspete. Cit arată ceasul dumitale, căpitane? 

— Două şi cinci. 

Lupin îşi consultă ceasul, apoi o pendulă atirnată de peretele 
cabinei. 

— Două şi cinci?... ceasul meu arată aceeaşi oră. Cit timp îţi 
trebuie ca să ajungi la Southampton? 

— Nouă ceasuri, fără să ne grăbim. 

— Să fie unsprezece. Nu trebuie să atingi ţărmul înainte de 
plecarea pachebotului, care părăseşte Southamptonul la miezul 
nopţii şi ajunge la Le Hâvre la nouă dimineaţa. înţelegi, 
căpitane, nu-i aşa? Repet: deoarece ar fi nespus de periculos 
pentru noi toţi ca domnul să revină în Franţa cu acel pachebot, 
nu trebuie să ajungi la Southampton înainte de ora unu noaptea. 

— S-a înţeles. 

— Maestre, vă salut. La anul, pe lumea asta sau pe cealaltă. 

—Pe miine. 

Citeva minute mai tirziu Sholmes auzi automobilul care se 
depărta şi aproape imediat, din adîncurile Hirondellei aburul 
răbufni cu putere. Vaporul pornea. 

_Pe la ora trei treceau de estuarul Senei şi intrau în plină mare. 
In acest timp, întins pe cuşeta de care era legat, Sholmes 
dormea adînc. 

A doua zi dimineaţa, a zecea şi ultima zi a războiului angajat 
intre cei doi mari rivali, L'Echo de France publica această 
delicioasă notă: 


„Un decret de expulzare a fost emis ieri de către Arsene Lupin 
împotriva detectivului englez Herlock Sholmes. Semnat la 
amiază, decretul a fost adus la îndeplinire în aceeaşi zi. La ora 
unu noaptea Sholmes a fost debarcat la Southampton.” 


VI 


A DOUA ARESTARE A LUI ARSENE LUPIN 


Încă de la ora opt, douăsprezece camioane umpluseră strada 
Crevaux, între avenue du Bois de Boulogne şi ave nue 
Bougeaud. Domnul Felix Davey se muta din apartamentul pe 
care-l ocupa la numărul 8, etajul al patrulea. lar domnul 
Dubreuil, expert de profesie, care făcuse un singur apartament 
din etajul al cincilea al aceleiaşi clădiri şi din etajele 
corespunzătoare ale celor două clădiri alăturate, expedia în 
aceeaşi zi — simplă coincidenţă întru-cit cei doi domni nu se 
cunoşteau — colecţiile sale de mobile pentru care atiţia amatori 
străini îl vizitau zilnic. 

Amănunt care fu remarcat în cartier dar de care nu se vorbi 
decît mai tîrziu: nici unul din cele douăsprezece camioane nu 
purta numele şi adresa antreprenorului şi nici unul dintre 
oamenii care le însoțeau nu intră în vorbă cu vecinii. Şi lucrară 
atit de bine că la ora unsprezece totul era gata. Nu rămase 
nimic în afară de grămezile de hirtii şi de cîrpe care se lasă în 
astfel de împrejurări în ungherele încăperilor goale. 

Domnul Felix Davey, tînăr elegant, îmbrăcat după moda cea 
mai rafinată, dar ţinînd în mînă un baston a cărui greutate trăda 
bicepsul ieşit din comun al posesorului, merse liniştit şi se aşeză 
pe o bancă din aleea transversală care taie avenue du Bois în 
faţa străzii Pergolese, Lingă el o femeie cu aspect de mic- 
burgheză citea ziarul în timp ce un băieţel se juca scormonind 
cu lopăţica într-o grămadă de nisip. 

La un moment dat Felix Davey îi zise femeii fără să întoarcă 
capul: 

— Şi Ganimard? 

— E plecat de azi dimineaţă de la ora nouă. 

— Unde? 

— La Prefectura de poliţie. 

— Singur? 

— Singur. 

— Nici o veste azi-noapte? 

—Nici una, 

— Cei din casă îţi acordă aceeaşi încredere? 


— Da. Ji fac doamnei Ganimard mici servicii şi ea îmi 
povesteşte tot ce face soţul ei... Am petrecut dimineaţa 
împreună. 

— Bine. Pînă la noi dispoziţii vei continua să vii aici în fiecare zi 
la ora unsprezece. 

Se ridică şi se duse la Pavilionul chinezesc, lîngă Poarta 
Dauphine, unde luă un dejun frugal, două ouă, legume şi fructe. 
După asta se înapoie în strada Crevaux şi-i spuse portăresei: 

— Mă duc să arunc o privire pe sus şi vă înapoiez cheile. 

Îşi termină inspecția în încăperea care-i servea drept cabinet 
de lucru. Acolo, apucă de capătul unei ţevi de gaz care atirna 
de-a lungul şemineului şi care se termina printr-un cot, scoase 
dopul de metal care o astupa, adaptă un mic aparat în formă de 
cornet şi fluieră. 

Un şuierat uşor îi răspunse. Cu gura aproape de ţeavă 
murmură: 

— Nimeni, Dubreuil? 

— Nimeni. 

— Pot urca? 

— Da. 

Puse dopul la loc zicîndu-şi: 

„Pînă unde merge oare progresul? Secolul nostru cunoaşte o 
mulţime de mici invenţii care într-adevăr fac viaţa mai 
fermecătoare şi mai pitorească. Şi atît de amuzantă!... mai ales 
cînd ştii să te joci cu viaţa, ca mine.” 

Învîrti unul din ornamentele de marmură ale şemineului. Placa 
de marmură se clinti şi oglinda de deasupra ei glisă pe nişte 
caneluri invizibile, dezvăluind o intrare largă unde începeau 
primele trepte ale unei scări construite chiar în corpul 
şemineului; totul foarte curat, din fontă bine şlefuită şi cu plăci 
din porțelan alb. 

Urcă. La etajul cinci, aceeaşi deschizătură deasupra 
şemineului. Domnul Dubreuil aştepta. 

— La dumneata s-a terminat? 

— S-a terminat. 

— S-a strîns totul? 

— În întregime. 

— Şi personalul? 

— Nu mai sînt decit trei oameni de gardă. 

— Să mergem acolo. 


Ţinîndu-se unul după altul, urcară pe acelaşi drum pînă la 
etajul servitorilor şi ajunseră într-o mansardă unde se aflau trei 
indivizi, dintre care unul privea pe fereastră. 

— Nimic nou? 

— Nimic, şefule. 

— E linişte pe stradă? 

— Absolută. 

— Încă zece minute şi plec definitiv... Veţi pleca şi voi. Pînă 
atunci la cea mai mică mişcare suspectă în stradă mă avertizaţi. 
— Sînt tot timpul cu degetul pe soneria de alarmă, patroane. 
— Dubreuil, le-ai recomandat băieţilor care ne-au mutat să nu 

se atingă de firele acestei sonerii? 

— Desigur, ea funcţionează de minune. 

— Atunci sînt liniştit. 

Cei doi domni coboriră pînă în apartamentul lui Felix Davey. 
Acesta, după ce aranjă la loc ornamentul de marmură, exclamă 
cu voioşie: 

— Dubreuil, tare aş vrea să văd mutrele celor care vor 
descoperi toate aceste trucuri formidabile, sonerii de avertizare, 
reţele de fire electrice şi tuburi acustice, pasaje invizibile, lame 
de parchet care glisează, scări secrete... Un adevărat castel 
fermecat. 

— Ce reclamă pentru Arsene Lupin! 

— O reclamă de care mai bine ne-am lipsi. Păcat să părăseşti o 
asemenea instalaţie. Totul va trebui luat de la capăt, Dubreuil... 
şi după un model nou, desigur, căci nu trebuie niciodată să te 
repeţi. Dracu să-l ia pe Sholmes! 

— Tot nu s-a întors Sholmes? 

— În ce fel? Din Southampton are un singur pachebot, cel de 
miezul nopţii. Din Le Havre, un singur tren, cel de ora nouă 
dimineaţa care soseşte la unsprezece şi unsprezece. Din 
moment ce n-a prins pachebotul de miezul nopţii, şi e sigur că 
nu l-a prins, deoarece instrucţiunile date căpitanului au fost 
categorice, el nu va putea fi in Franţa decit astă-seară, via 
Newhaven şi Dieppe. 

— Dacă revine! 

— Sholmes nu abandonează niciodată partida. Va reveni, însă 
prea tîrziu. Noi vom fi departe. 

—Şi domnişoara Destange? 

— Trebuie s-o întîlnesc peste o oră. 


— La ea acasă? 

— O, nu. Ea nu se va înapoia acasă decit peste citeva zile, 
după furtună... şi atunci nu voi mai avea decit să mă ocup de 
ea. Dar dumneata Dubreuil, trebuie să te grăbeşti. Îmbarcarea 
tuturor coletelor va cere timp şi prezenţa dumitale este 
necesară pe chei. 

— Eşti sigur că nu sîntem supravegheați? 

— De cine? Nu mă temeam decit de Sholmes. 

Dubreuil se retrase. Felix Davey făcu o ultimă inspecţie, culese 
de pe jos două sau trei scrisori rupte, apoi zărind o bucată de 
cretă, desenă pe tapetul închis din sufragerie un chenar mare şi 
scrise ca pe o placă comemorativă: 


AICI A LOCUIT, TIMP DE CINCI ANI, LA ÎNCEPUTUL SEC. XX, 
ARSENE LUPIN, GENTLEMAN-SPĂRGĂTOR. 


Această şotie păru să-i producă o vie satisfacţie. O contemplă 
fluierînd uşor, foarte fericit şi exclamă: 

— Acum, cînd sînt în regulă cu istoricii generaţiilor viitoare, s-o 
întindem. Grăbiţi-vă maestre Sholmes, peste trei minute voi 
părăsi bîrlogul iar înfrîngerea dumneavoastră va fi totală... Încă 
două minute! Mă faceţi să aştept, maestre!... Încă un minut! Nu 
veniţi? Atunci vă pot socoti căzut în dizgrație şi-mi proclam 
încoronarea. După care, o şterg. Adio, regat al lui Arsene Lupin, 
nu te voi mai vedea. Adio, cincizeci şi cinci de camere ale celor 
şase apartamente peste care domneam! Adio, cămăruţa mea, 
austera mea cămăruţă. 

O sonerie curmă brusc accesul său de lirism, un zbîrniit 
ascuţit, rapid şi strident care se întrerupse de două ori fu reluat 
de două ori şi încetă. Era soneria de alarmă. 

Ce se întîmplase? Ce primejdie neprevăzută? Ganimard? Nu... 

Fu pe punctul de a se înapoia în birou şi de a fugi. Mai întîi însă 
se îndreptă spre fereastră. In stradă nimeni. 

Duşmanul intrase deja în casă? Ascultă şi avu impresia că 
distinge un freamăt confuz. Fără să mai ezite, alergă spre 
cabinetul de lucru şi în timp ce trecea pragul, auzi zgomotul 
unei chei pe care cineva căuta s-o introducă în uşa vestibulului. 

„Drace, murmură el, e chestie de timp. Casa poate că este 
împresurată... iar pe scara de serviciu, e imposibil! Bine că e 
şemineul... 


Apăsă cu putere pe ornament; acesta nu se clinti. Făcu un 
efort mai puternic; nici o mişcare. 

În acelaşi moment avu impresia că uşa de jos se deschide şi că 
se aud paşi. 

„Afurisită afacere, bombăni el, sînt pierdut dacă acest 
nenorocit de mecanism...” 

Degetele i se încleştară pe ornament. Apăsă cu toată puterea. 
Nimic nu se clintea. Nimic! Printr-un ghinion de necrezut, printr- 
o vrăjmăşie a sorții cu adevărat înspăimiîntătoare, mecanismul, 
care doar cu citeva minute mai înainte funcţiona, acum nu mai 
mergea. 

Se înverşuna, se enervă. Blocul de marmură rămiînea inert, 
nemişcat. Blestemăţie! Era oare admisibil ca acest obstacol 
stupid să-i bareze drumul? Zgilţii marmura, o izbi furios cu 
pumnii, bătu în ea, înjură... 

— Ei bine, ce s-a întîmplat, domnule Lupin, este ceva care nu 
merge cum trebuie? 

Lupin se întoarse înspăimîntat. Herlock Sholmes se afla în faţa 
lui! 


Herlock Sholmes! ÎI privi clipind din ochi, jenat parcă de o 
viziune atroce. Herlock Sholmes la Paris! Herlock Sholmes pe 
care-l expediase cu o zi mai înainte în Anglia ca pe un colet 
periculos şi care se ridica acum în faţa lui, victorios şi liber! Ah! 
pentru ca acest miracol imposibil să se fi realizat, în ciuda 
voinţei lui Arsene Lupin, era nevoie de o răsturnare a legilor 
naturii, de triumful a tot ce este mai ilogic şi mai anormal! 
Herlock Sholmes în faţa lui! 

lar englezul pronunţă ironic la rîndul său, plin de acea politeţe 
dispreţuitoare cu care îl şfichiuise de atitea ori adversarul său: 

— Domnule Lupin, vă anunţ că începînd din această clipă nu 
mă voi mai gîndi niciodată la noaptea ce m-aţi făcut s-o petrec 
în palatul baronului d'Hautrec, nici la păţaniile amicului meu 
Wilson, nici la răpirea mea cu automobilul sau la călătoria pe 
care tocmai am terminat-o, priponit din ordinul dumneavoastră, 
de o cuşetă puţin confortabilă. Această clipă mă face să uit 
totul. Nu-mi mai amintesc de nimic. Sînt răsplătit. Sînt răsplătit 
împărăteşte. 

Lupin tăcea. Englezul reluă: 

— Nu sînteţi de aceeaşi părere? 


Avea aerul că insistă ca şi cum ar cere o consimţire, un fel de 
chitanţă în ceea ce priveşte trecutul. 

După un moment de reflecţie, în timpul căruia englezul se 
simţi pătruns, sfredelit pînă în adîncurile sufletului, Lupin 
declară: 

— Presupun domnule, că actuala dumneavoastră comportare 
se sprijină pe motive serioase? 

— Extrem de serioase. 

— Faptul că aţi scăpat de supravegherea căpitanului şi 
mateloţilor mei nu este decît un incident secundar în disputa 
noastră. Dar faptul că sînteţi aici, în faţa mea, înţelegeţi, singur 
în faţa lui Arsene Lupin, mă face să cred că revanşa este totală. 

— Totală, domnule! 

— Clădirea? 

— Impresurată. 

— Cele două clădiri alăturate? 

— Împresurate. 

— Apartamentul de deasupra? 

— Cele trei apartamente ale etajului cinci pe care le ocupa 
domnul Dubreuil, împresurate. 

— Astfel că... 

— Astfel că sînteţi prins, domnule Lupin, definitiv prins. 

Aceleaşi simţăminte care-l răscoliseră pe Sholmes în timpul 
promenadei în automobil, le încerca acum Lupin, aceeaşi furie 
concentrată, aceeaşi revoltă, dar şi aceeaşi lealitate care îl făcu 
pînă la urmă să se încline în faţa situaţiei. Amîndoi, la fel de 
puternici trebuiau să accepte în acelaşi mod înfrîngerea ca pe 
un rău trecător în faţa căruia trebuie să te resemnezi. 

— Sîntem chit, domnule, spuse Lupin răspicat. 


Englezul păru încîntat de această mărturisire. Tăcură. Apoi 
Lupin reluă, stăpîn acum pe el şi surizător: 

— Nu sînt supărat! Devenea plictisitor să cîştig într-una. Nu 
trebuia decit să întind braţul ca să lovesc în plin. De data asta 
eu sînt în această situaţie. Atins, maestre! 

Rîdea din toată inima. 

— În sfîrşit, lumea se va amuza. Lupin este prins în capcană. 
Cum va ieşi din ea? În capcană!... Ce aventură... Ah! maestre, 
vă datorez o emoție grea. Asta e viaţa! 


Îşi apăsă timplele cu pumnii strînşi ca şi cînd şi-ar fi ţinut în frîu 
bucuria dezordonată care clocotea în el, cu gesturile unui copil 
care se distrează peste poate. In fine, se apropie de englez: 

— Şi acum ce aşteptaţi? 

— Ce aştept? 

— Da, Ganimard şi oamenii lui sînt afară. De ce nu intră? 

— Eu l-am rugat să nu intre. 

— Şi el a consimţit? 

— l-am solicitat sprijinul numai cu condiţia categorică de a se 
lăsa condus de mine. De altfel el crede că domnul Felix Davey 
nu este decît un complice de al lui Lupin. 

— Atunci repet întrebarea sub o altă formă. De ce aţi intrat 
singur? 

— Voiam mai întîi să vă vorbesc. 

— Aaa! vreţi să-mi vorbiţi? 

Această idee păru să-i placă în mod deosebit lui Lupin. Există 
situaţii cînd preferi vorbele acţiunilor. 

— Domnule Sholmes, regret că nu am nici un fotoliu pe care să 
vi-l pot oferi. Lada asta veche, pe jumătate ruptă, vă convine? 
Sau mai bine pervazul acestei ferestre? Sînt convins că un pahar 
cu bere ar fi binevenit... Neagră sau blondă? Dar aşezaţi-vă, vă 
rog... 
— Inutil. Să discutăjm. 

— Ascult. 

— Voi fi scurt. Scopul şederii mele în Franţa nu era arestarea 
dumneavoastră. Dacă am fost pus în situaţia de a vă urmări am 
făcut-o pentru că nici un alt mijloc nu s-a ivit pentru a-mi atinge 
adevăratul scop. 

— Care era? 

— Să regăsesc diamantul albastru! 

— Diamantul albastru! 

— Desigur, întrucît cel care a fost descoperit în flaconul 
consulului Bleichen nu era cel veritabil. 

— Intr-adevăr. Cel adevărat a fost expediat de Femeia blondă 
iar eu l-am copiat exact şi, dat fiind că atunci aveam nişte 
proiecte legate de celelalte bijuterii ale contesei, iar consulul 
Bleichen era deja suspect, sus-numita Femeie blondă, pentru a 
nu fi bănuită la rîndul ei, a strecurat falsul diamant în bagajele 
numitului consul. 

— Astfel că îl păstraţi pe cel veritabil. 


— Bineînţeles. 

— Acel diamant îmi trebuie. 

— Imposibil. Regret din tot sufletul. 

— I l-am promis contesei de Crozon. Îl voi avea. 

— Cum să-l aveţi de vreme ce se; află în posesia mea? 

— ÎI voi avea tocmai pentru că se află în posesia 
dumneavoastră. 

—Aşadar o să vi-l predau? 

— Da. 

— De bună voie? 

— VIi-l cumpăr. 

Lupin avu un acces de veselie. 

— Sînteţi naiv. Trataţi asta ca pe o afacere. 

— E o afacere. 

— Şi ce-mi oferiţi? 

— Libertatea domnişoarei Destange. 

— Libertatea ei? Dar ştiu că nu se află în stare de arest. 

— Îi voi furniza lui Ganimard indicaţiile necesare. Lipsită de 
protecţia dumneavoastră va fi prinsă şi ea. 

Lupin izbucni din nou în ris. 

— Dragă domnule, îmi oferiţi ceea ce nu aveţi. Domnişoara 
Destange se află în siguranţă şi nu mă tem de nimic. Pretind 
altceva. 

Englezul ezită, vizibil încurcat, un pic aprins la faţă. Apoi brusc, 
puse mîna pe umărul adversarului său: 

— Şi dacă v-aş propune...? 

— Libertatea mea? 

— Nu... clar, în fine pot să ies din această cameră sh mă 
sfătuiesc cu Ganimard... 

— Să mă lăsaţi să chibzuiesc? 

— Da. 

— Ei, Doamne, şi la ce ar servi? Afurisitul de mecanism nu mai 
funcţionează, spuse Lupin apăsînd enervat pe ciubucul de la 
şemineu. 

Îşi înăbuşi un strigăt de stupefacţie: de astă dată, capriciul 
sorții, întoarcerea nesperată a şansei, blocul de marmură se 
clinti sub degetele sale! 

Era salvarea, evadarea posibilă. În acest caz la ce bun să se 
supună condiţiilor lui Sholmes? 


Se plimbă de la dreapta la stînga ca şi cînd şi-ar fi pregătit 
răspunsul. Apoi, la rîndul lui puse mîna pe umărul englezului: 

— Totul e bine cîntărit, domnule Sholmes, prefer să-mi rezolv 
singur micile afaceri. 

— Totuşi... 

— Nu, n-am nevoie de nimeni. 

— Cînd Ganimard va pune mîna pe dumneavoastră, totul va fi 
terminat. N-o să vă lase. 

— Cine ştie! 

— Bine, dar e o nebunie. Toate ieşirile sînt ocupate. 

— Rămiîne una. 

— Care? 

— Cea pe care o voi alege. 

— Vorbe! Arestarea dumneavoastră poate fi considerată ca şi 
efectuată. 

— Nu este. 

— Atunci? 

— Atunci păstrez diamantul albastru. 

Sholmes îşi scoase ceasul. 

— E trei fără zece. La trei fix îl chem pe Ganimard. 

Avem aşadar zece minute de pălăvrăgeală la dispoziţie. Să 
profităm de ele, domnule Sholmes şi pentru a-mi satisface 
curiozitatea care mă devoră, spuneţi-mi cum v-aţi procurat 
adresa şi numele lui Felix Davey? 

Supraveghindu-l mereu cu atenţie pe Lupin a cărui bună 
dispoziţie îl neliniştea, Sholmes se pretă cu plăcere la această 
mică explicaţie în care amorul său propriu avea de cîştigat şi 
răspunse prompt. 

— Adresa dumneavoastră? O am de la Femeia blondă. 

— Clotilde! 

— Chiar ea. Amintiţi-vă... ieri dimineață... cînd am vrut s-o 
răpesc cu maşina, ea i-a telefonat croitoresei. 

— Într-adevăr. 

— Ei bine, am înţeles mai tirziu că acea croitoreasă eraţi 
dumneavoastră... Şi pe vapor, azi noapte, printr-un efort de 
memorie care este unul din lucrurile de care îmi va fi permis să 
mă simt mîndru, am reuşit să reconstitui ultimele două cifre ale 
numărului dumneavoastră de telefon... 73. Astfel că, fiind în 
posesia listei caselor „retuşate” de dumneavoastră mi-a fost 
uşor, chiar la sosirea mea în Paris, azi-dimineaţă la ora 


unsprezece, să caut şi să descopăr în cartea de telefon numărul 
şi adresa domnului Felix Davey. Numele şi adresa odată 
cunoscute, i-am cerut sprijinul lui Ganimard. 

— Admirabil! Clasa întîia! Nu pot decît să mă înclin. Dar ceea 
ce nu pricep este că dumneavoastră aţi luat trenul din Le Hâvre. 
Cum aţi făcut de aţi evadat de pe L'Hirondelle? 

— N-am evadat. 

— Totuşi... 

—Dumneavoastră i-aţi ordonat căpitanului să nu sosească la 
Southampton decît la ora unu noaptea. Am fost debarcat la 
miezul nopţii. Am putut deci să iau pachebotul pentru Le Hâvre. 

— Să mă fi trădat căpitanul? Este inadmisibil. 

— Nu v-a trădat, 

— Atunci? 

— Ceasul lui. 

— Ceasul? 

— Da, i-am dat ceasul cu o oră înainte. 

— Cum? 

— Cum se dă un ceas înainte, întorcînd remontoarul. Discutam 
aşezaţi unul lîngă altul, eu îi povesteam istorii care-l interesau... 
Pe legea mea, n-a observat nimic. 

— Bravo, treaba e nostimă, o rețin. Dar pendula care era 
agăţată de peretele cabinei? 

— A, cu pendula a fost mai dificil, căci aveam picioarele legate, 
dar matelotul care mă păzea în absenţa căpitanului a binevoit 
să dea un bobiîrnac acelor. 

— El! Haida de! A consimţit el? 

— O, el ignora importanţa actului său. l-am spus că trebuia cu 
orice preţ să, prind primul tren pentru Londra şi... s-a lăsat 
convins... 

— Prin intermediul... 

— Prin intermediul unui mic cadou... pe care, de altfel, acest 
excelent om avea intenţia să vi-l predea în mod leal. 

— Ce fel de cadou? 

— Aproape nimic. 

— Totuşi? 

— Diamantul albastru. 

— Diamantul albastru! 

— Da, cel fals, cel pe care l-aţi înlocuit cu diamantul contesei şi 
pe care aceasta mi l-a încredinţat... 


Avu loc o explozie de ris, neaşteptat şi tumultuos. 

Lupin se prăpădea de ris cu lacrimi în ochi. 

— Doamne, ce nostimadă! Diamantul! Diamantul cel fals în 
mîinile matelotului! Şi ceasul căpitanului! Şi acele pendulei! 

Niciodată Sholmes nu simţise lupta aşa de violentă între el şi 
Lupin. Cu instinctul său prodigios descifra sub această veselie 
excesivă, o concentrare a gîndirii, ca o reculegere a tuturor 
facultăţilor. 

Puțin cîte puţin Lupin se apropiase. Englezul se dădu înapoi şi 
neglijent strecură degetul în buzunarul hainei. 

— E ora trei, domnule Lupin. 

— Deja trei? Ce păcat! Ne distram atit de bine!... 

— Aştept răspunsul dumneavoastră. 

— Răspunsul meu? Doamne cit sînteţi de pretenţios! Atunci, 
acesta e sfîrșitul partidei pe care o jucăm. lar ca miză, libertatea 
mea! 

— Sau diamantul albastru. 

— Fie... Jucaţi primul. Ce faceţi? 

— Eu atac regele, zise Sholmes trăgînd un foc de revolver, 

— lar eu iau piesa, ripostă Lupin repezindu-i englezului un 
pumn. 

Sholmes trăsese în aer pentru a-l chema pe Ganimard a cărui 
intervenţie, îi părea urgentă. Însă pumnul lui Arsene Lupin 
nimeri drept în stomacul lui Sholmes care păli şi se împletici. 
Dintr-un salt Lupin fu la şemineu si placa de marmoră începu să 
se urnească... Prea tirziu! Uşa se deschise. 

— Predă-te, Lupin! Dacă nu... 

Ganimard, postat fără îndoială mai aproape decit crezuse 
Lupin, Ganimard era acolo, cu revolverul aţintit asupra lui. lar în 
urma lui Ganimard zece oameni, douăzeci de oameni, care se 
îngrămădeau, vlăjgani solizi şi fără scrupule; l-ar fi răpus ca pe 
un cîine la cel mai mic semn de rezistenţă. 

El făcu un gest foarte calm. 

— Jos labele! Mă predau. 

Şi îşi încrucişă mîinile pe piept. 


Uluire generală... În încăperea lipsită de mobilier şi tapiserii, 
cuvintele lui Arsene Lupin se prelungeau ca un ecou. „Mă 
predau!” Cuvinte de necrezut. Se aşteptau ca acesta să dispară 


prin vreo trapă sau ca o bucată de zid să se prăbuşească şi să-l 
sustragă încă o dată din faţa agresorilor. Şi el se preda! 

Ganimard înaintă şi, foarte emoţionat, cu toată gravitatea pe 
care o cere un astfel de act, încet, pusa mina pe adversarul său 
şi avu infinita plăcere să pronunţe: 

— Te arestez, Lupin. 

— Brr, tremură Lupin, mă impresionezi, dragă Ganimard. Ce 
mutră lugubră! S-ar spune că vorbeşti la înmormiîntarea unui 
prieten. Hai, lasă aerul acesta de înmormîntare. 

— Te arestez! 

— Şi asta te dă gata? În numele legii — al cărui executor fidel 
este — Ganimard, inspector principal, îl arestează pe nelegiuitul 
Lupin. Moment istoric, de a cărui importanţă vă daţi seama... ŞI 
este pentru a doua oară că un asemenea act are loc. Bravo 
Ganimard, vei ajunge departe în carieră! 

Şi îşi oferi încheieturile miinilor, cătuşelor de oţel. 

Fu un eveniment care se săvirşi cu oarecare solemnitate. În 
ciuda brutalităţii lor obişnuite şi a străşniciei resentimentelor lor 
faţă de Lupin, agenţii acționau cu rezervă, miraţi că le este 
permis să atingă această fiinţă intangibilă. 

— Sărmanul meu Lupin, suspină prizonierul, ce-ar spune 
prietenii din nobilul foburg dacă te-ar vedea umilit în halul 
acesta! 

Îşi îndepărtă mîinile cu un efort progresiv şi continuu al tuturor 
muşchilor. Venele tîimplelor i se umflară. Verigile lanţului îi 
pătrunseră în carne. 

— Acum, zise. 

Lanţul sări, sfărimat. 

— Un altul, prietene, ăsta nu-i bun de nimic. 

| se puseră două. El aprobă. 

— Perfect! Nici o precauţie nu e de prisos cu mine. 

Apoi, numărînd agenţii: 

— Cîţi sînteţi, prieteni? Douăzeci şi cinci? Treizeci? E prea mult. 
Nu-i nimic de făcut. Ah! de-aţi fi numai cincisprezece! 


Avea într-adevăr farmec, farmecul unui mare actor care-şi 
joacă rolul din instinct şi cu vervă, cu impertinenţă şi uşurinţă. 
Sholmes îl privea aşa cum priveşti un spectacol bun căruia ştii 
să-i apreciezi toate frumuseţile şi toate nuanțele. Şi avu într- 
adevăr această impresie stranie că lupta era egală între cei 


treizeci de oameni pe de o parte, susținuți de întregul aparat 
formidabil al justiţiei, şi această fiinţă singură, dezarmată şi 
înlănţuită, pe de altă parte. Cele două părţi se echilibrau. 

— Ei bine, maestre, îi zise Lupin, iată-vă opera desăvirşită. 
Datorită dumneavoastră Lupin va putrezi pe paiele umede ale 
celulelor. Mărturisiţi că nu aveţi conştiinţa pe deplin liniştită şi 
că vă rod remuşcările. 

Fără voia lui englezul ridică din umeri avînd aerul că spune: 
„Nu depindea decît de dumneavoastră”. 

— Niciodată! Niciodată! strigă Lupin. Să vă înapoiez diamantul 
albastru? A, nu. M-a costat pînă acum prea multă osteneală. ÎI 
păstrez. Cînd voi avea onoarea să vă fac prima vizită la Londra, 
luna viitoare, desigur, vă voi expune motivele... Doar o să fiţi la 
Londra luna viitoare? Preferaţi Viena, Saint-Petersburg? 

Tresări. în încăpere se auzi o sonerie. Nu era soneria de alarmă 
ci apelul telefonului ale cărui fire duceau în birou, între cele 
două ferestre, iar aparatul nu fusese ridicat. 

Telefonul. Ah! Cine trebuia aşadar să mai cadă în cursa pe 
care o întindea un destin groaznic? Arsene Lupin făcu un gest 
furios către aparat ca şi cum ar fi vrut să-l spargă, să-l sfărime în 
bucăţi şi prin asta să înăbuşe vocea misterioasă care voia să-i 
vorbească. Ganimard însă, ridică receptorul şi se aplecă: 

— Alo?... alo? numărul 648.73... da, aici este. 

Rapid, cu autoritate, Sholmes îl îndepărtă, apucă cele două 
piese şi puse batista pe microfon pentru a-şi înăbuşi vocea. 

În acel moment ridică ochii spre Lupin. Privirea pe care o 
schimbară dovedi că acelaşi gînd îi izbise pe amindoi şi intuiseră 
pînă în ultimele consecinţe această ipoteză posibilă, probabilă, 
aproape sigură: la celălalt capăt al firului era Femeia blondă. Ea 
credea că-i telefonează lui Felix Davey sau mai degrabă lui 
Maxime Bermond şi tocmai lui Sholmes trebuia să se 
destăinuiască! 

Englezul scandă: 

— Alo?... alo?... 

Un moment de linişte, apoi Sholmes: 

— Da, eu sînt, Maxime. 

Drama începea să se contureze cu o precizie tragică. Lupin, 
neînduplecatul şi batjocoritorul Lupin nici nu se gîndea să-şi 
ascundă neliniştea şi, palid la faţă, făcea sforţări să audă, să 


ghicească. lar  Sholmes continua,  răspunzindu-i vocii 
misterioase: 

— Alo?... alo?... da, totul e terminat şi tocmai mă pregăteam să 
te întîlnesc aşa cum stabilisem. Unde? Acolo unde eşti. îţi 
închipui doar că nu în altă parte... 

El ezită, căutîndu-şi cuvintele, apoi se opri. Era limpede că 
încerca s-o interogheze pe fată fără să fie nevoit să vorbească şi 
că habar nu avea unde se afla aceasta. 

În plus, prezenţa lui Ganimard părea să-l jeneze... Ah! dacă 
prin cine ştie ce minune s-ar putea tăia firul acestei convorbiri 
diabolice! Lupin o dorea cu toată puterea lui, cu toţi nervii 
încordaţi. 

Sholmes pronunţă: 

— Alo?... alo?... Mă auzi? Eu nu prea... foarte slab.., abia dacă 
disting... Mă asculţi?... Ei bine, uite... socotind,., e preferabil să 
te întorci acasă... Ce pericol? Nici unul... Doar el se află în 
Anglia! Am primit o depeşă de la Southampton care-mi confirmă 
sosirea lui. 

Ce ironie în aceste cuvinte! Sholmes le articulă cu o bună 
dispoziţie inexprimabilă. Adăugă: 

— Aşadar nu pierde vremea, draga mea, vin să te văd. 

Agăţă receptorul. 

— Domnule Ganimard, o să vă cer trei oameni. 

— Pentru Femeia blondă, nu? 

— Da. 

— Ştiţi unde se află? 

— Da. 

— Drace! frumoasă captură. Cu Lupin... ziua e completă. 
Folenfant, adu doi oameni şi însoţeşte-l pe domnul. 

Englezul se îndepărtă urmat de cei trei agenţi. 

Se terminase. Femeia blondă, la rîndul ei va cădea în mîinile 
lui Sholmes. Datorită admirabilei sale încăpăţinări, datorită 
complicităţii unor întîmplări fericite, bătălia se termina victorios 
pentru el, iar pentru Lupin cu un dezastru ireparabil. 

— Domnule Sholmes. 

Englezul se opri. 

— Ce s-a întîmplat, domnule Lupin? 

Lupin părea profund zdruncinat după această ultimă lovitură. 
Pe frunte îi apăruseră cute. Era obosit şi abătut. Totuşi, printr-o 


tresărire de energie se redresă. Trecind peste toate, vioi, 
degajat, exclamă: 

— Trebuie să recunoaşteţi că soarta se înverşunează împotriva 
mea. Adineauri m-a împiedicat să evadez prin acest şemineu şi 
m-a dat în mîinile dumneavoastră. De data asta se serveşte de 
telefon că să v-o dăruiască pe Femeia blondă. Mă încilin în faţa 
ordinelor ei. 

— Prin urmare? 

— Prin urmare sînt gata să reiau negocierile. 

Sholmes îl luă deoparte pe inspector şi-i solicită pe un ton care 
de altfel nu admitea nici o replică, să schimbe cîteva cuvinte cu 
Lupin. Apoi reveni la acesta. Supremă convorbire! O începu cu 
un ton sec şi nervos. 

— Ce doriţi? 

— Libertatea domnişoarei Destange. 

— Cunoaşteţi preţul? 

— Da. 

ŞI-I acceptaţi? 

Vă accept toate condiţiile. 

— A! făcu englezul, mirat... dar... aţi refuzat... pentru 
dumneavoastră. .. 

Era vorba de mine, domnule Sholmes. Acum este în joc o 
femeie, femeia pe care o iubesc. |n Franţa, vedeţi 
dumneavoastră, avem idei foarte deosebite asupra acestor 
lucruri. Şi nu procedez astfel pentru că mă numesc Arsene 
Lupin... Din contra! 

Spuse acestea foarte calm. Sholmes avu o imperceptibilă 
înclinare a capului şi murmură: 

Atunci, diamantul albastru? 

-— Luaţi bastonul meu de acolo din colţul şemineului. Apăsaţi 
cu o mînă pe măciulie şi cu cealaltă răsuciţi inelul de fier de la 
celălalt capăt. 

Sholmes luă bastonul, răsuci inelul şi tot răsucindu-l observă 
că măciulia se deşuruba. în interiorul acestei măciulii se afla un 
bulgăre de saciz. In acest bulgăre era diamantul. 

Îl examină. Era diamantul albastru. 

— Domnişoara Destange este liberă, domnule Lupin. 

— Liberă în viitor ca şi în prezent. Nu are de ce se teme de 
dumneavoastră? 

— De nimeni. 


— Orice s-ar întîmpla? 

— Orice s-ar întîmpla. Nu-i cunosc nici numele, nici adresa. 

— Mulţumesc. Şi la revedere. Căci ne vom revedea, nu-i aşa 
domnule Sholmes? 

— Nu mă-ndoiesc. 

Între englez şi Ganimard avu loc o explicaţie destul de agitată 
pe care Sholmes o tăie scurt, cu anume brutalitate. 

—Regret foarte mult, domnule Ganimard, că nu pot fi de loc de 
părerea dumneavoastră. Dar n-am timp să vă conving. Peste o 
oră plec în Anglia. 

— Totuşi... Femeia blondă? 

— Nu cunosc această persoană, 

— Doar acum o clipă... 

— Asta e situaţia. Vi l-am predat pe Lupin. lată aici şi 
diamantul albastru... veţi avea plăcerea să-l înapoiaţi personal 
contesei de Crozon. Mi se pare că nu aveţi de ce să vă plingeţi. 

— Dar Femeia blondă? 

— Găsiţi-o. 

Îşi înfundă pălăria pe cap şi plecă repede ca unul care nu are 
obiceiul să zăbovească după ce afacerile s-au încheiat. 


— Călătorie plăcută, maestre, strigă Lupin. Şi vă rog să credeţi 
că nu voi uita niciodată relaţiile cordiale pe care le-am 
întreţinut. Salutări domnului Wilson. 

Nu obţinu nici un răspuns şi rînji: 

— Asta se cheamă s-o ştergi englezeşte. Ah! Acest domn 
insular nu dovedeşte acea curtoazie de elită prin care ne 
distingem noi. Gîndeşte-te puţin, Ganimard, cum ar fi ieşit un 
francez în împrejurări asemănătoare! Cu ce subtilităţi politicoase 
şi-ar fi mascat triumful!,.. Dumnezeule, dar ce faci Ganimard? A, 
bun, o percheziţie! Dar nu mai există nimic, bietul meu prieten, 
nici măcar o hirtie. Arhivele mele se află la loc sigur. 

— Cine ştie! Cine ştie! 

Lupin se resemnă. [inut de doi inspectori, înconjurat de toţi 
ceilalţi, asistă răbdător la diverse operaţii. Peste douăzeci de 
minute suspină: 

— Hai Ganimard, nu mai termini odată! 

— Eşti aşadar foarte grăbit? 

— Sînt grăbit! O întîlnire urgentă. 

— La închisoare? 


— Nu. În oraş. 

— Nu zău! ŞI la ce oră? 

— La ora două. 

— Acum e trei. 

— Tocmai, voi întîrzia dar nu-i nimic, cu toate că nu-mi place 
să întîrzii. 

— Îmi mai dai cinci minute. 

— Nici unul în plus. 

— Foarte amabil... mă voi strădui... 

— Nu vorbi atita... Şi acest dulap? Dare gol! 

— Totuşi, iată nişte scrisori. 

— Facturi vechi! 

— Nu, un pachet legat cu o panglicuţă. 

— O panglicuţă roză? O, Ganimard, n-o dezlega, pentru 
Dumnezeu! 

— E vorba de o femeie? 

— Da. 

— O femeie de lume. 

— De cea mai bună. 

— Numele ei? 

— Doamna Ganimard. 

— Foarte nostim! foarte nostim! făcu inspectorul înţepat. 

În acest timp oamenii trimişi în celelalte încăperi anunţară că 
percheziţiile nu aduseseră nici un rezultat. Lupin începu să ridă: 

— Nu zău, speraţi cumva să descoperiţi lista prietenilor mei 
sau dovada relaţiilor mele cu împăratul Germaniei? Ceea ce 
trebuia căutat sînt micile mistere ale acestui apartament. Astfel 
această ţeavă de gaz este un tub acustic. Şemineul conţine o 
scară. Peretele e scobit. Şi păienjenişul de sonerii! Uite 
Ganimard, apasă pe butonul acesta. 

Ganimard ascultă. 

— Nu auzi nimic? îl întrebă Lupin. 

— Nu. 

— Nici eu. Totuşi l-ai avertizat pe comandantul parcului meu 
aerostatic să pregătească dirijabilul care ne va ridica pe toţi în 
aer. 

— Haide, zise Ganimard, care-şi terminase inspecția, gata cu 
prostiile, să mergem! 

Făcu ciţiva paşi. Oamenii îl urmară. 


Lupin nu se clintea nici cu un pas. Gardienii îl îmbrînciră. 
Degeaba. 

— Ei bine, zise Ganimard, refuzi să mergi! 

— Nicidecum. 

— In acest caz... 

— Asta depinde. 

— De ce? 

— De locul unde mă veţi conduce. 

— La închisoare bineînţeles. 

— Atunci nu merg. N-am ce face la închisoare. 

— Eşti nebun? 

— N-am avut onoarea să te previn că am o întîlnire urgentă? 

— Lupin! 

— Cum Ganimard, Femeia blondă aşteaptă vizita mea şi 
dumneata mă crezi atît de mojic s-o las să se frămiînte? Ar fi 
nedemn pentru un om binecrescut. 

— Ascultă Lupin, spuse inspectorul pe care acest persiflaj 
începea să-l irite, am avut pentru dumneata nişte atenţii 
exagerate. Dar mai sînt şi limite. Urmează-mă! 

— Imposibil. Am o întîlnire şi mă voi duce acolo. 

— Pentru ultima dată? 


— Im-po-si-bil. 
Ganimard făcu un semn. Doi oameni îi ridicară pe Lupin pe 
braţe. II lăsară însă numaidecit cu un geamăt de durere. Cu 


amiîndouă mîinile Lupin le înfipsese în carne, două ace lungi. 

Turbaţi de furie, ceilalţi se năpustiră asupra lui. Acum ura lor 
nu mai cunoştea margini, ardeau de nerăbdare să-şi răzbune 
camarazii şi să se răzbune ei înşişi pentru atitea afronturi. Îl 
loviră, îl plesniră care mai de care. O lovitură mai puternică îi 
atinse tîmpla. Căzu. 

— Dacă-l omoriţi, o să aveţi de-a face cu mine, mirii Ganimard 
furios. 

Se aplecă gata să-i dea îngrijiri. Dar, după ce constată că 
respiră normal, le dădu ordin să-l ia de cap şi de picioare, în 
timp ce el însuşi îl susţinea de şale. 

— Păşiţi cu grijă!... fără să-l zgilţiiţi... Ah! brutele, mi l-ar fi ucis. 
Ei Lupin, cum merge? 

Lupin deschise ochii. Bolborosi: 

— Nu prea grozav, Ganimard... i-ai lăsat să mă facă zob. 


— E din vina dumitale, ce dracu... cu încăpăţinarea dumitale! 
răspunse Ganimard dezolat. Dar nu te doare? 

Ajungeau pe palier. Lupin gemu: 

— Ganimard... ascensorul... Or să-mi frîngă oasele... 

— Bună idee, excelentă, aprobă Ganimard. De altfel scara e 
aşa de strîmtă... n-ar fi cu putinţă... 

Chemară ascensorul. Lupin fu instalat pe scaun cu toate 
precauţiile. Ganimard luă loc alături şi le spuse oamenilor: 

— Coboriţi în acelaşi timp cu noi. Mă aşteptaţi în faţa lojei 
portăresei. E clar? Trase de uşă. Dar n-apucase s-o-nchidă bine 
că se auziră strigăte. Deodată, ascensorul se ridică brusc, ca un 
balon căruia i s-a tăiat cablul. Răsună un hohot de ris sardonic. 

— Dumnezeii şi... urlă Ganimard, căutînd frenetic în întuneric 
butonul de coborire. Şi cum nu-l găsea strigă; 

— La al cincilea! Păziţi uşa de la al cincilea! 

Patru cîte patru agenţii se năpustiră pe scări. Se produse însă 
un fapt straniu: ascensorul păru că străpunge plafonul ultimului 
etaj, apăru deodată la etajul superior, cel al personalului şi se 
opri. Trei oameni, care pindeau, deschiseră uşa. Doi dintre ei îl 
domoliră pe Ganimard care, stingherit în mişcări, ameţit, nici nu 
se gîndea să se apere. Al treilea îl luă pe Lupin. 

— Te-am prevenit, Ganimard... răpirea în balon... şi... datorită 
dumitale. Altă dată să fii mai puţin compătimitor. Şi mai ales nu 
uita că Arsene Lupin nu se lasă lovit şi cotonogit fără motive 
serioase. Adio... 

Cabina era acum închisă la loc şi ascensorul cu Ganimard, 
expediat către etajele inferioare. Totul era executat atît de rapid 
că bătrînul poliţai ii ajunse din urmă pe agenţi aproape de loja 
portăresei. 

Fără să-şi spună un cuvînt traversară, curtea în mare grabă şi 
urcară pe scara de serviciu, singurul mijloc de a ajunge la etajul 
personalului, unde se produsese evadarea. 

Un culoar lung, cu multe cotituri, mărginit de cămăruţe 
numerotate, ducea către o uşă pe care o găsiră deschisă. De 
partea cealaltă a acestei uşi, şi prin urmare într-o altă clădire, se 
făcea un alt culoar la fel de cotit şi mărginit de camere 
asemănătoare. La capăt o scară de serviciu. Ganimard o cobori, 
traversă o curte, un vestibul şi ieşi într-o stradă, strada Picot. 
Atunci înţelese: cele două clădiri erau lipite una de alta iar 
fațadele lor dădeau în două străzi, nu perpendiculare, ci 


paralele, aşezate la o distanţă de vreo şaizeci de metri una de 
alta. 

Intră în loja portăresei şi arătindu-i legitimaţia o întrebă: 

— Au trecut adineauri pe aici patru oameni? 

— Da, servitorii de la etajele patru şi cinci cu doi 

prieteni. 

— Cine locuieşte la aceste etaje? 

— Domnii Fauvel şi verii lor, Provost... S-au mutat astăzi. Nu 
rămăseseră decît doi servitori. Tocmai au plecat. 

„Ah! gîndi Ganimard care se prăbuşi pe canapeaua din lojă, ce 
lovitură frumoasă am ratat. Toată banda era încartiruită aici.” 


Patruzeci de minute mai tirziu doi domni coborau dintr-o 
trăsură la Gara de Nord şi se îndreptau grăbit spre rapidul de 
Calais, urmaţi de un hamal care le ducea valizele. 

Unul din ei avea braţul într-o eşarfă iar chipul său palid nu 
dădea impresia unei sănătăţi înfloritoare. Celălalt părea 
bucuros. 

— În galop Wilson, nu trebuie să scăpăm trenul. Ah, Wilson, nu 
voi uita niciodată aceste zece zile. 

— Nici eu. 

— O, ce bătălii frumoase! 

— Superbe. 

— Doar ici colo, cîteva mici necazuri. 

— Într-adevăr mici. 

— Şi în final, triumf pe toată linia! Lupin arestat! Diamantul 
albastru recucerit! 

— Braţul meu zdrobit! 

— Cînd e vorba de asemenea satisfacţii, ce importanţa mai are 
un braţ zdrobit? 

— Mai ales al meu. 

— Ei, da! Aminteşte-ţi, Wilson, chiar în momentul cînd erai la 
farmacie şi sufereai ca un erou, am descoperit firul care m-a 
călăuzit în beznă. 

— Ce şansă fericită! 

Uşile se închideau. 

— Poftiţi în vagoane! Să ne grăbim domnilor! 

Hamalul urcă treptele unui compartiment gol şi puse valizele 
în plasă în timp ce Sholmes îl ajuta pe nefericitul Wilson. 


— Dar ce ai Wilson, nu mai urci odată? Mai cu nerv, bătrîne 
camarad... 

— Nu nervul îmi lipseşte. 

— Dar de ce? 

— Nu am decit o mină disponibilă. 

— Ei asta-i! exclamă voios Sholmes... la te uită ce poveşti... S- 
ar crede că numai tu eşti în starea asta. Dar ciungii? Ciungii 
adevăraţi? Hei, ce zici? Nu-i cine ştie ce nenorocire. 

li întinse hamalului o piesă de cincizeci de centime. 

— Bine, prietene. Ţine pentru dumneata. 

— Mulţumesc, domnule Sholmes. 

Englezul ridică ochii: Arsene Lupin. 

— Dumneavoastră!?... dumneavoastră!?... bîlbîi el, aiurit. 

Wilson, la rîndul său, îngînă fluturîndu-şi unica-i mînă cu 
gesturile unuia care demonstrează un fapt: 

— Dumneavoastră! Dumneavoastră! Dar aţi fost arestat! 
Sholmes mi-a spus-o. Cînd v-a părăsit, Ganimard şi treizeci de 
agenţi erau în jurul dumneavoastră! 

Lupin îşi încrueişă braţele indignat: 

— Cum! aţi fost în stare să credeţi că vă voi lăsa să plecaţi fără 
să-mi iau rămas bun? După excelentele raporturi de amiciţie pe 
care h-am încetat niciodată să le avem unii faţă de alţii! Ar fi 
fost o incorectitudine strigătoare la cer. Drept cine mă luaţi? 

Trenul şuieră. 

— În fine, vă iert. Dar aveţi ce vă trebuie? Tutun, chibrituri... 
Da?... Şi ziarele de seară? Veţi găsi în ele detalii asupra arestării 
mele, ultima dumneavoastră ispravă, maestre. Şi acum, la 
revedere şi încîntat că v-am cunoscut... cu adevărat încîntat. lar 
dacă veţi avea nevoie de mine voi fi foarte fericit... 

Sări pe peron şi închise uşa. 

— Adio, făcu el încă o dată fluturîndu-şi batista. Adio... o să vă 
scriu... Dumneavoastră la fel, nu? Şi braţul dumneavoastră 
zdrobit, domnule Wilson? Aştept noutăţi de la amindoi... Cite o 
carte poştală din cînd în cînd... Ca adresă: Lupin, Paris... E 
suficient. Nu-i nevoie s-o timbraţi... Adio... Pe curînd. 


Al doilea episod 
LAMPA EBRAICA 


Herlock Sholmes şi Wilson erau aşezaţi de o parte şi de alta a 
marelui şemineu, cu picioarele întinse spre focul îmbietor. 

Pipa lui Sholmes, scurtă, cu inel de argint, se stinse. O goli de 
scrum, o umplu din nou, o aprinse, îşi strînse pe genunchi 
pulpanele halatului şi începu să pufăie, străduindu-se să lanseze 
spre tavan rotocoale de fum. 

Wilson îl privea. Il privea aşa cum cîinele încolăcit pe covor îşi 
priveşte stăpînul, cu ochii rotunzi, fără să clipească şi fără altă 
speranţă decit aceea de a reproduce gestul stăpînului. Va 
întrerupe stăpînul tăcerea? Îi va dezvălui, oare, secretul reveriei 
sale de acum şi-i va permite accesul în regatul meditaţiei unde 
se părea că lui Wilson intrarea îi era interzisă? 

Sholmes tăcea. 

Wilson riscă: 

— Trăim vremuri liniştite. Nu ne pică în mînă nici o afacere. 

Sholmes tăcea înainte, mocnind, dar rotocoalele sale de fum 
erau din ce în ce mai reuşite şi oricare altul în locul lui Wilson ar 
fi observat că el trăia satisfacția adincă pe care ne-o oferă 
aceste mărunte succese ale amorului propriu în ceasurile cînd 
capul este complet lipsit de gînduri. 

Descurajat, Wilson se ridică şi se apropie de fereastră. 

Strada se întindea deprimant între fațadele posomorite ale 
caselor, sub un cer negru, din care cădea cu furie o ploaie urită. 
Trecu o cabrioletă, apoi alta, Wilson le notă numerele în carnet. 
Nu se ştie niciodată... 

— la te uită, se învioră el, poştaşul. 

Omul intră condus de servitor. 

— Două recomandate, domnule,... dacă vreţi să semnaţi... 

Sholmes semnă de primire, îl însoţi pe om pînă la uşă, şi se 
întoarse desfăcînd unul din plicuri. 

„Arăţi grozav de încîntat”, notă Wilson peste o clipă. 

— Scrisoarea aceasta conţine o propunere foarte interesantă. 
Tu, care doreai o afacere, uite aici una. Citeşte... 


Wilson citi: 

„Domnule, 

Solicit prin prezenta sprijinul experienţei dumneavoastră. Am 
fost victima unui furt important, şi cercetările efectuate pînă 
acum par să nu fi dus la nici un rezultat. 

Vă trimit, tot prin poştă, cîteva ziare care vă vor edifica asupra 
acestei afaceri. Dacă acceptaţi să vă ocupați de ca, locuinţa 
mea vă stă la dispoziţie şi vă rog să completaţi pe cecul 
alăturat, semnat de mine, suma pe care o doriţi pentru 
cheltuielile de deplasare. 

Vă rog să aveţi amabilitatea de a-mi telegrafia răspunsul 
dumneavoastră şi fiți încredințat, domnule, de înalta 
consideraţie ce v-o port. 

Baron Victor d'Imblevalle str. Murillo 18" 


— He, he, făcu Sholmes, iată o veste grozavă... un mic voiaj la 
Paris, pe legea mea, de ce nu? De la faimosul meu duel cu 
Arsene Lupin n-am mai avut ocazia să mă întorc acolo Nu mi-ar 
displăcea să văd capitala lumii în condiţii ceva mai liniştite. 

Rupse cecul în patru bucăţi şi în timp ce Wilson, al cărui braţ 
nu-şi reciştigase vechea supleţe, profera împotriva Parisului 
cuvinte amare, deschise al doilea plic. 

Numaidecit îi scăpă un gest ce vădea iritare, o cută îi brăzdă 
fruntea pe toată durata lecturii şi, mototolind hirtia, o făcu 
ghemotoc şi o azvirli cu violenţă pe parchet. 

— Ce? Ce s-a întîmplat? strigă Wilson înspăimiîntat. 

Culese ghemotocul şi citi cu stupoare crescîndă: 


„Dragă Maestre, 

Cunoaşteţi admiraţia pe care o am pentru dumneavoastră şi 
interesul ce-l port renumelui dumneavoastră. Ei bine, credeți- 
mă, n-ar trebui de loc să vă ocupati de afacerea în care vi se 
solicită concursul. Intervenţia dumneavoastră ar pricinui mult 
rău, toate eforturile n-ar duce decit la un rezultat jalnic, şi aţi fi 
obligat să faceţi în mod public dovada propriului dumneavoastră 
eşec. 

Dorind extrem de mult să vă scutesc de o asemenea umilire, 
vă conjur, în numele prieteniei ce ne uneşte, să rămiîneţi liniştit, 
acasă, la gura sobei. 


Salutări domnului Wilson, iar pentru dumneavoastră, dragă 
Maestre, un respectuos omagiu din partea devotatului 
dumneavoastră. 

Arsene Lupin” 


— Arsene Lupin, repeta Wilson încurcat... 

Sholmes începu să lovească cu pumnii în masă: A 

— Ah! iar începe să mă plictisească, animalul ăsta! Işi bate joc 
de mine ca de un copil! Dovada publică a eşecului meu! Nu eu l- 
am constrîns să înapoieze diamantul albastru? 

— Îi e frică, insinuă Wilson. 

— Vorbeşti prostii! Lui Arsene Lupin nu-i este niciodată frică, 
iar dovada e că mă provoacă. 

— Dar de unde a aflat de scrisoarea pe care ne-a trimis-o 
baronul d'imblevalle? 

— De unde vrei să ştiu? Îmi pui nişte întrebări stupide, dragul 
meu! 

—Mă gindeam... îmi imaginam... 

— Ce? Că sînt vrăjitor? 

— Nu, dar te-am văzut făcînd atitea minuni! 

— Nimeni nu face minuni... şi, bineînţeles, nici eu. Eu cuget, 
deduc, trag concluzii, nu ghicesc. Numai imbecilii ghicesc. 

Wilson luă atitudinea modestă a unui cîine bătut şi, ca să nu 
fie un imbecil, se strădui să nu ghicească de loc pentru ce 
Sholmes măsura camera cu paşi mari, enervat. Insă, după ce 
Sholmes îl sună pe servitor şi-i porunci să-i pregătească valiza, 
Wilsor se crezu în drept, întrucît acum exista un fapt material, 
să cugete, să deducă şi să conchidă că maestrul pleca în 
călătorie. 

Aceeaşi operaţiune mintală îi permise să afirme ca unul care 
nu se teme de eroare: 

— Herlock, pleci la Paris. 

— Se poate. 

— Şi te duci acolo mai mult pentru a răspunde provocării lui 
Lupin decît pentru a-l ajuta pe baronul d'imblevalle. 

Se poate. 

— Herlock, te însoțesc. 

— Ah! ah! bătrîne, strigă Sholmes întrerupîndu-şi plimbarea, 
nu-ţi este aşadar teamă că şi braţul tău stîng ar putea avea 
soarta celui drept? 


— Ce mi se poate întîmpla? Vei fi acolo. 

— Bravo, eşti curajos! Vom merge să-i arătăm acestui domn că 
probabil a greşit aruncîndu-ne mănuşa cu atita obrăznicie. 
Repede Wilson, luăm primul tren. 

— Fără să aşteptăm jurnalele pe care ni le trimite baronul? 

— La ce bun? 

— Să expediez o telegramă? 

— Inutil. Arsene Lupin ar afla de sosirea mea. Nu ţin la aşa 
ceva. De data asta, Wilson, trebuie să jucăm prudent. 


După-amiază cei doi prieteni se îmbarcară la Dover. 
Traversarea fu excelentă. In rapidul Calais-Paris, Sholmes trase 
un pui de somn straşnic, în timp ce Wilson făcea de gardă la uşa 
compartimentului şi medita, privind în gol. 

Sholmes se trezi fericit şi dispus. Perspectiva unui nou duel cu 
Lupin îl încînta, şi îşi freca miinile cu aerul satisfăcut al omului 
care se pregăteşte să guste bucurii nenumărate. 

— În fine,ne vom dezmorţi, exclamă Wilson. 

Şi îşi frecă miinile cu acelaşi aer satisfăcut. 

In gară, Sholmes luă pledurile şi, urmat de Wilson, care ducea 
valizele — fiecare cu încărcătura lui — dădu tichetele şi ieşi 
repede. 

— Frumos timp, Wilson. Ce soare! Parisul ne primeşte în 
sărbătoare. 

— Ce mulţime! 

— Cu atît mai bine, Wilson. Nu riscăm să fim remarcaţi. Nimeni 
nu ne va recunoaşte în mijlocul unei asemenea mulţimi. 

— Domnul Sholmes, nu? 

Acesta se opri puţin zăpăcit. Cine dracu putea să-l cheme 
astfel pe nume?! 

Lîngă el apăruse o femeie, o fată tînără a cărei ţinută simplă îi 
sublinia silueta distinsă, dar a cărei figură drăguță avea o 
expresie neliniştită şi dureroasă. 

Ea repetă: 

— Sînteţi, într-adevăr, domnul Sholmes? 

Cum el tăcea, atît datorită încurcăturii în care se afla, cît şi 
unei deprinderi de prudenţă, fata reluă pentru a treia oară: 

— Am onoarea să vorbesc cu domnul Sholmes în persoană? 

— Ce doriţi? spuse acesta destul de ursuz, crezînd că e vorba 
de o coincidenţă dubioasă. 


— Ascultaţi-mă, domnule, e foarte grav, ştiu că vă duceţi în 
strada Murillo. 

— Ce spuneţi? 

— Ştiu... ştiu... în strada Murillo... la numărul 18. Ei bine, nu 
trebuie, nu, nu trebuie să mergeţi acolo... vă asigur că veţi 
regreta. Dacă vă spun asta nu înseamnă că am vreun interes 
acolo. O fac din rațiune, din conştiinţă. 

El încercă s-o îndepărteze dar ea insistă: 

— Oh! vă rog, nu vă încăpăţinaţi... Ah! dacă aş şti cum să vă 
conving! Uitaţi-vă la mine, priviţi în ochii filei... sînt sinceri, ei 
spun adevărul. 

Îşi oferi pătimaş ochii, acei ochi frumoşi, gravi şi limpezi în care 
părea că se oglindeşte însuşi sufletul ei. Wilson clătină din cap: 

— Domnişoara are un aer foarte sincer. 

— Aşa e, imploră ea, trebuie să aveţi încredere... 

— Eu am încredere, domnişoară, replică Wilson. 

— O, cît sînt de fericită! Şi prietenul dumneavoastră, nu? O 
simt... sînt sigură! Ce fericire! Totul se va aranja! Ah, ce idee 
bună am avut!... Uitaţi-vă, domnule, peste douăzeci de minute 
aveţi un tren pentru Calais... Ei bine, luaţi-l... Repede... Urmaţi- 
mă, peronul este aproape, aveţi timp... 

încerca să-i tragă după ea. Sholmes o apucă de braţ şi cu o 
voce pe care se străduia s-o facă să sune cît mai blind: 

— Scuzaţi-mă, domnişoară, că nu pot fi de acord cu dorinţa 
dumneavoastră, eu nu abandonez niciodată o obligaţie pe care 
mi-o iau. 

— Vă rog... vă implor... ah, dacă aţi putea înţelege! 

Sholmes trecu mai departe şi se îndepărtă rapid. 

Wilson îi zise fetei: 

— Aveţi încredere... el va reuşi s-o scoată la capăt... nu s-a 
întîmplat să fi eşuat vreodată... 

Şi, alergînd, îl ajunse din urmă pe Sholmes. 


HERLOCK SHOLMES — ARSENE LUPIN 


Aceste cuvinte care se detaşau cu litere mari, negre, îi izbiră 
de la primii paşi. Se apropiară: era o procesiune de oameni- 
sandwich care mergeau unui în spatele celuilalt purtînd în mînă 
bastoane grele, ferecate, cu care loveau trotuarul în cadență, 
avînd pe spate afişe enorme pe care se putea citi: 


„MECIUL  HERLOCK-SHOLMES—ARSENE LUPIN. SOSIREA 
CAMPIONULUI ENGLEZ. MARELE DETECTIV ATACA MISTERUL DIN 
STR. MURILLO. CITITI AMANUNTE IN L'ECHO DE FRANCE”. 


Wilson clătină din cap: 

— Ca să vezi, Herlock, şi noi care eram mîndri că lucrăm 
incognito! Nu m-ar mira dacă garda republicană ne-ar aştepta în 
strada Murillo, şi dacă acolo ar avea loc o recepţie oficială cu 
toasturi şi şampanie. 

— Cînd îţi pui în gînd să fii spiritual, faci cît doi, Wilson, scrişni 
Sholmes. 

Se îndreptă către unul din acei oameni cu intenţia vădită de a-l 
apuca în mîinile lui puternice şi de a-l face ţăndări, atît pe el cît 
şi pancarta. Între timp, mulţimea se îngrămădea în jurul afişelor. 
Se făceau glume şi se ridea. 

Stăpînindu-şi accesul de furie, îi zise omului: 

— Cînd ai fost angajat? 

— Azi-dimineaţă. 

— Şi cînd ţi-ai început plimbarea? 

—Acum o oră. 

— Şi afişele erau pregătite? 

— A, sigur că da... Cînd am venit azi-dimineaţă la agenţie, de 
se aflau acolo. 

Aşadar, Arsene Lupin prevăzuse că el, Sholmes, va accepta 
bătălia. Mai mult, scrisoarea trimisă de Lupin dovedea că el 
dorea această bătălie, şi că planul lui era de a se măsura încă o 
dată cu rivalul său. Pentru ce? Ce motiv îl împingea să reînceapă 
lupta? 

Herlock avu un moment de ezitare. Însemna că Lupin era într- 
adevăr sigur de victorie dacă dovedea atita insolenţă, şi oare nu 
cădea în cursă alergînd la primul apel? 

— Haide Wilson! Birjar, strada Murillo 18, strigă el, simțind 
cum i se trezeşte energia. 

Şi cu vinele umflate, cu pumnii strînşi, ca şi cum s-ar fi pregătit 
pentru un meci de box, sări într-o trăsură. 


Strada Murillo este mărginită de palate luxoase, ale căror 
faţade posterioare dau spre parcul Monceau. Printre acestea, 
unul dintre cele mai frumoase se ridică la numărul 18, iar 


baronul d'lmblevalle, care locuieşte acolo împreună cu soţia şi 
copiii, l-a mobilat în modul cel mai somptuos, ca un artist şi ca 
un milionar. În faţă se întinde o curte de onoare, mărginită în 
stînga şi-n dreapta de clădiri anexe. In spate, arborii unei grădini 
îşi amestecă ramurile cu arborii din parc. 

După ce sunară, cei doi englezi traversară curtea şi fură primiţi 
de un valet stilat care-i conduse într-un salonaş situat într-o altă 
aripă. 

Se aşezară şi inspectară dintr-o privire rapidă obiectele de preţ 
care umpleau încăperea. 

— Drăguţe lucruri, murmură Wilson, sînt alese cu gust şi 
fantezie... S-ar putea deduce că cei care au avut răgazul să 
descopere aceste obiecte sînt nişte oameni destul de în vîrstă... 
la cincizeci de ani, poate... 

Nu termină. Uşa se deschise şi domnul d'Imblevalle intră 
urmat de soţia sa. 

Contrar deducţiilor lui Wilson erau amîndoi tineri, eleganti, 
foarte sprinteni si vorbăreţi. Amîndoi le mulţumiră cu căldură. 

— E foarte drăguţ din partea dumneavoastră că v-aţi deranjat! 
Sîntem aproape bucuroşi de necazul care ni s-a întîmplat de 
vreme ce ne procură plăcerea... 

„Cum ştiu francezii ăştia să te-ncînte!” se gîndi Wilson, pe care 
nu-l speriau observaţiile adînci. 

— Dar timpul este preţios, exclamă baronul... al dum- 
neavoastră mai ales, domnule Sholmes. Deci, să intrăm în 
subiect! Ce părere aveţi de afacerea asta? Speraţi s-o terminaţi 
cu bine? 

— Ca s-o termin cu bine ar trebui mai întîi s-o cunosc. 

— N-o cunoaşteţi? 

— Nu. Şi vă rog să-mi explicaţi totul în amănunţime fără su 
omiteţi nimic. Despre ce este vorba? 

— Despre un furt. 

— Cînd a avut loc? 

— Sîmbăta trecută, răspunse baronul, în noaptea de sîmbătă 
spre duminică. 

— Deci sînt şase zile de atunci. Spuneţi mai departe. 

— Trebuie să vă spun mai întîi că soţia mea şi cu mine, deşi ne 
conformăm genului de viaţă pe care-l pretinde societatea 
noastră, ieşim puţin. Educaţia copiilor, cîteva recepții şi 
înfrumusețarea interiorului, iată existenţa noastră, şi toate 


serile, sau aproape toate, se scurg aici, în această încăpere, 
care este budoarul soţiei mele şi în care noi am adunat citeva 
obiecte de artă. Aşadar, sîmbăta trecută, în jurul orei 
unsprezece, am stins lumina electrică şi ne-am retras ca de 
obicei în camera noastră. 

— Unde se află această cameră? 

Alături, uşa pe care o vedeţi. A doua zi, adică duminică, m-am 
sculat devreme. Deoarece Suzanne, soţia mea, dormea încă, am 
trecut în acest budoar cît mai încet posibil ca să n-o trezesc. 
Mare mi-a fost mirarea cînd am constatat că fereastra era 
deschisă, deoarece seara o lăsasem închisă! 

— Un servitor... 

— Dimineaţa nu intră nimeni aici înainte de a fi sunat. De altfel 
întotdeauna, ca măsură de precauţie, închid cu zăvorul această 
uşă care dă în anticameră. Deci fereastra fusese deschisă din 
afară. Ca dovadă, al doilea ochi de geam din dreapta, de lîngă 
cremonă, fusese decupat. 

— Şi fereastra? 

— Fereastra, după cum vă puteţi da seama, dă spre o mică 
terasă înconjurată de un balcon de piatră. De la primul etaj, 
unde ne aflăm, puteţi vedea grădina care se întinde în spatele 
palatului şi grilajul care o separă de parcul Monceau. Cu 
siguranţă că hoţul a venit prin parcul Monceau, a escaladat 
grilajul cu ajutorul unei scări şi s-a urcat pe terasă. 

— Cu siguranţă, spuneţi? 

— De fiecare parte a grilajului s-au găsit urme lăsate de scară, 
şi aceleaşi urme se aflau şi în dreptul terasei. In fine, pe balcon 
erau două zgirieturi uşoare, evident locul unde fusese sprijinită 
scara. 

— Parcul Monceau nu este închis noaptea? 

— Ba da, dar în orice caz la numărul 14 se află o clădire în 
construcţie. E uşor să intri pe acolo, 

Herlock Sholmes medită cîteva momente apoi reluă: 

— Să revenim la furt. S-ar fi comis aşadar în încăperea unde ne 
aflăm.? 

— Da. Între această Fecioară din secolul al XII-lea şi acest 
tabernacol din argint cizelat se afla o mică lampă ebraică. A 
dispărut. 

— Asta e tot? 

— Tot. 


— Aha, si ce numiţi dumneavoastră o lampă ebraică? 

— Sînt nişte lămpi de aramă care se foloseau odinioară, 
formate dintr-o tijă şi un recipient în care se punea uleiul. Din 
recipient porneau două sau trei ciocuri pentru feştile. 

— In fond, obiecte fără prea mare valoare. 

— Intr-adevăr, fără prea mare valoare. Dar aceasta conţinea o 
ascunzătoare în care noi aveam obiceiul să punem o splendidă 
bijuterie veche, o himeră din aur, încrustată cu rubine şi 
smaralde, foarte preţioase. 

— Pentru ce acest obicei? 

— Sincer să fiu, n-aş putea spune de ce. Poate din plăcerea de 
a folosi o ascunzătoare de acest gen. 

— N-o cunoştea nimeni? 

— Nimeni. 

— În afară de hoţ, evident, obiectă Sholmes. Altfel nu şi-ar fi 
dat osteneala să fure lampa ebraică. 

— Evident. Dar cum putea s-o cunoască de vreme ce chiar noi 
am descoperit din întîmplare mecanismul secret al lămpii? 

— Tot din întîmplare putea să-l descopere şi altcineva... un 
servitor... cineva de-al casei... Dar să continuăm. Justiţia a fost 
prevenită? 

— Desigur. Judecătorul de instrucţie a făcut cercetări. Acelaşi 
lucru l-au făcut şi ziariştii marilor cotidiene. Dar aşa cum v-am 
scris, se pare că problema n-are nici cea mai mică şansă de a fi 
rezolvată. 

Sholmes se ridică, se îndreptă spre fereastră, examină ochiul 
de geam, terasa, balconul, studie cu lupa zgirieturile de pe zid 
şi-l rugă pe domnul d'Imblevalle să-l conducă în grădină. 

Afară Sholmes se aşeză foarte simplu pe un fotoliu de răchită 
şi privi acoperişul casei cu un ochi visător. Apoi deodată se duse 
la cele două lădiţe de lemn cu care fuseseră acoperite, pentru a 
păstra intacte urmele lăsate în dreptul terasei de scară. Dădu la 
o parte lădiţele, îngenunche pe pămînt şi cu fundul în sus şi cu 
nasul la douăzeci de centimetri de pămînt, examină, făcu 
măsurători. Repetă operaţia de-a lungul grilajului, dar mai 
sumară. 

Terminase. 

Amîndoi se înapoiară în budoar unde îi aştepta doamna 
d'Imblevalle. 

Sholmes mai tăcu o vreme, apoi pronunţă aceste cuvinte: 


— Chiar de la începutul istorisirii dumneavoastră, domnule 
baron, am fost frapat de latura uluitor de simplă a loviturii. Pui o 
scară, tai un ochi de geam, alegi un obiect şi te duci. Nu, 
lucrurile nu se petrec chiar aşa de uşor. Aici totul e prea clar, 
prea simplu. 

— Ce vreţi să spuneţi cu asta? 

— Vreau să spun că furtul lămpii ebraice a fost comis sub 
îndrumarea directă a lui Arsene Lupin... 

— Arsene Lupin! exclamă baronul. 

— Dar a fost comis fără ca el să fie de faţă, fără ca nimeni să 
intre în acest palat. Probabil că un servitor a coborit pe terasă 
de la mansardă, de-a lungul unui jgheab pe care l-am observat 
din grădină. 

— Şi care sînt dovezile?... 

— Arsene Lupin n-ar fi ieşit din acest budoar cu mîinile goale. 

—Cu mîinile goale! Şi lampa? 

-— Furtul lămpii nu l-ar fi împiedicat să ia şi această tabacheră 
împodobită cu diamante, sau acest colier de vechi opale. li 
trebuiau numai două gesturi în plus. Daca nu le-a făcut 
înseamnă că nu le-a văzut. 

— Atunci ce este cu urmele descoperite? 

— Comedie! înscenare pentru a îndepărta bănuielile! 

— Şi zgirieturile de pe balustradă? 

Fals! Au fost făcute cu glaspapir. Uitaţi-vă la bucăţelele de 
glaspapir pe care le-am cules. 

— Dar urmele lăsate de scară? 

— Gogoşi! Examinaţi aceste două urme dreptunghiulare din 
dreptul terasei şi pe cele de lîngă grilaj. Forma lor este 
asemănătoare dar dacă aici sînt paralele, dincolo nu mai sînt. 
Măsuraţi distanţa dintre cele două urme: ea diferă în cele două 
locuri. în dreptul terasei este de 23 centimetri, la grilaj este de 
28 centimetri 

— Şi ce concluzie trageţi de aici? 

— De aici trag concluzia că întrucît forma lor este identică, 
cele patru urme au fost făcute eu ajutorul aceleiaşi bucăţi de 
lemn tăiată în aşa fel încît să semene cu piciorul unei scări. 

— Cel mai bun argument ar fi chiar bucata de lemn. 

— lat-o, zise Sholrres, am găsit-o în grădină sub ghiveciul unui 
laur. 


Baronul se înclină. Nu trecuseră nici patruzeci de minute de 
oînd englezul trecuse pragul acestei case, şi nu mai răminea 
nimic din ceea ce se crezuse pînă aci, pe baza aceloraşi dovezi. 
Realitatea, o altă realitate, începea să se profileze pe o bază 
mult mai solidă, pe raţionamentul unui Herlock Sholmes. 

— Acuzaţia pe care o lansați împotriva personalului nostru este 
foarte gravă, domnule, zise baronul. Servitorii noştri sînt vechi 
slujitori ai familiei, şi nici unul clintre ei nu este capabil să ne 
înşele încrederea. 

— Dacă e aşa, atunci cum vă explicaţi această scrisoare, care 
mi-a parvenit chiar în ziua şi eu aceeaşi poştă cu cea pe care 
mi-a ţi scris-o dumneavoastră? 

Îi întinse baronului scrisoarea pe care i-o adresase Arsène 
Lupin. 

— Doamna d'Imblevalle rămase stupefiată. 

— Arsene Lupin... cum de a ştiut? 

— N-aţi vorbit nimănui de scrisoare? 

— Nimănui, spuse baronul, ideea ne-a venit cu o seară mai 
înainte, la masă. 

— În faţa servitorilor? 

— Nu se aflau acolo decit cei doi copii ai noştri. Ba nu, Sophie 
şi Henriette nu mai erau la masă, nu-i aşa Suzanne? 

— Doamna d'Imblevalle se gîndi şi afirmă: 

— Într-adevăr, ieşiseră cu domnişoara. 

— Domnişoara? întrebă Sholmes. 

— Guvernanta, domnişoara Alice Demun. 

— Această persoană nu ia mesele cu dumneavoastră? 

— Nu, i se servesc separat, în camera ei. 

Wilson avu o idee: 

— Scrisoarea trimisă prietenului meu Herlock Sholmes a fost 
pusă la poştă. 

— Fireşte. 

— Cine a dus-o? 

— Dominique, valetul meu, care mă slujeşte de douăzeci de 
ani. Orice cercetare în această direcţie n-ar fi decît pierdere de 
timp. 

— Nu pierzi niciodată timpul cînd cercetezi, zise Wilson 
sentenţios. 

Prima anchetă se terminase. Sholmes ceru permisiunea să se 
retragă. 


O oră mai tîrziu, la cină, le văzu pe Sophie şi pe Henriette — 
două fetiţe drăguţe de opt şi şase ani. Se vorbi puţin. Sholmes 
răspunse amabilităţilor baronului şi soţiei sale cu un aer atit de 
rebarbativ, încît aceştia se hotăriră să tacă. Se servi cafeaua. 
Sholmes şi-o bău pe a sa şi se ridică. 

In acel moment intră un servitor care aducea un mesaj 
telefonic adresat lui. II deschise şi citi: 


„Vă transmit admiraţia mea entuziastă. Rezultatele obţinute 
într-un timp atit de scurt sînt ameţitoare. Sînt uluit. 
Arsene Lupin” 


Sholmes avu un gest de iritare. Îi arătă depeşa baronului. 

— Incepeţi să credeţi, domnule, că pereţii dumneavoastră au 
ochi şi urechi? 

— Nu mai înţeleg nimic, murmură domnul d'imblevalle năucit. 

— Nici eu. Dar ceea ce înţeleg este că aici nu se face nici o 
mişcare care să nu fie observată de e/ Nici un cuvint nu se 
pronunţă fără ca e/să-l audă. 


În seara aceea Wilson se culcă avînd conştiinţa împăcată a 
unuia care şi-a îndeplinit datoria şi nu are altceva mai bun de 
făcut decît să doarmă. Astfel adormi foarte repede, şi avu un vis 
frumos, în care se făcea că el singur îl urmărea pe Arsene Lupin 
şi se pregătea să-l aresteze cu propria lui mînă, iar senzaţia 
acestei urmăriri era atit de clară încît se trezi. 

Cineva se foia pe lîngă patul său... Puse mîna pe revolver: 

— Încă un gest, Lupin, şi trag! 

— Drace! Ce faci, bătriîne? 

—Cum! Dumneata eşti Sholmes? Ai nevoie de mine? 

— Am nevoie de ochii tăi. Scoală-te. 

Îl duse la fereastră. 

— Priveşte... în partea cealaltă a grilajului... 

— În parc? 

— Da, nu vezi nimic? 

— Nu văd nimic. 

— Ba da, vezi ceva. 

— A, într-adevăr, o umbră... chiar două... 

— Nu-i aşa? In faţa grilajului... uite, se mişcă. Să nu pierdem 
timpul. 


Pe dibuite, ţinîndu-se de rampă, coborîră scara şi ajunseră într- 
o încăpere care dădea pe peronul grădinii. Prin geamul uşii 
zăriră cele două siluete în acelaşi loc. 

— Curios, zise Sholmes, mi se pare că aud zgomot în casă. 

— In casă? Imposibil, toată lumea doarme. 

— Ascultă totuşi... 

In acest moment un şuierat uşor se auzi dinspre grilaj şi ei 
observară o lumină vagă care părea să vină din casă. 

— Imblevalle trebuie să fi aprins lumina. Camera lor se află 
deasupra noastră. 

Un al doilea şuierat şi mai discret... 

— Nu înţeleg, nu înţeleg, spuse Sholmes agasat. 

— Nici eu, mărturisi Wilson. 

Sholmes răsuci cheia în broască, trase zăvorul şi împinse încet 
batanta. 

Un al treilea şuierat puţin mai tare decit ultimul şi altfel 
modulat. Deasupra lor zgomotul se accentuă, se precipită. 

— S-ar crede mai degrabă că vine de pe terasa budoarului, 
şopti Sholmes. 

Scoase capul prin deschizătură dar numaidecit se retrase 
înăbuşindu-şi o înjurătură. Wilson privi la rîndul său. Foarte 
aproape de ei, lîngă zid, se ridica o scară sprijinită de balconul 
terasei. 

— Ei drăcie! făcu Sholmes, e cineva în budoar. Asta se auzea. 
Repede, să ridicăm scara. 

In clipa aceea însă o formă alunecă de sus, scara fu ridicată şi 
omul care o ducea alergă în goană spre grilaj, în locul unde-l 
aşteptau complicii. Dintr-un salt Sholmes şi Wilson fură pe 
urmele lui. Îl ajunseră cînd acesta punea scara pe grilaj. Din 
partea cealaltă răsunară deodată două focuri de revolver. 

— Rănit? strigă Sholmes. 

— Nu, răspunse Wilson. 

Acesta îl prinse pe om de mijloc şi încercă să-l imobilizeze. Dar 
omul se întoarse, îl apucă cu o mină şi cu cealaltă îi înfipse 
cuțitul în piept. Wilson scoase un suspin, se clătină şi căzu. 

— Blestem! urlă Sholmes, dacă mi l-au ucis fac moarte de om! 

Il întinse pe Wilson pe iarbă şi se năpusti spre scară. Prea 
tîrziu.., omul o escaladase şi, primit de complici, fugea printre 
tufişuri. 

— Wilson, Wilson, nu e cine ştie ce, nu! O simplă zgirietură. 


Uşile palatului se deschiseră brusc. Primul, ajunse domnul 
d'Imblevalle, apoi nişte servitori cu făclii. 

— Ce e? Ce s-a întîmplat, strigă baronul, domnul Wilson e 
rănit? 

— Nimic, o simplă zgirietură, repetă Sholmes încercînd să se 
sugestioneze. 

Sîngele curgea din abundentă şi faţa lui Wilson era lividă. 

Douăzeci de minute mai tirziu, doctorul constată că virful 
cuţitului se oprise la patru milimetri de inima. 

— La patru milimetri de inimă! Wilson ăsta a avut totdeauna 
noroc, conchise Sholmes, invidios. 

— Noroc... halal noroc... bombăni doctorul. 

— Păi cu constituţia lui robustă va scăpa... 

— După zece săptămîni de pat şi două luni de convalescenţă. 

— Nu mai mult? 

— Nu, dacă nu survin complicaţii. 

— Ei drăcie, vreţi să aibă şi complicaţii?! 

Sholmes se duse după baron în budoar. De data aceasta 
misteriosul vizitator nu mai  dovedise aceeaşi discreţie. 
Şterpelise, fără ruşine, tabachera împodobită cu diamante, 
colierul de opale şi în general tot ce putea să intre în buzunarul 
unui hoţ care se respectă. 

Fereastra era încă deschisă, unul din ochiuri fusese decupat cu 
grijă şi în zori o anchetă sumară, stabilind că scara fusese luată 
de la clădirea în construcţie, determină calea urmată de hoţ, 

— Pe scurt, zise domnul d'îmblevalle, cu o anumită ironie, este 
repetiţia exactă a furtului lămpii ebraice. 

— Da, dacă acceptăm prima versiune adoptată de justiţie. 

— Aşadar, încă n-o adoptați? Acest al doilea furt nu zdruncină 
opinia dumneavoastră asupra primului? 

— O confirmă, domnule. 

— De necrezut! Aveţi dovada irefutabilă că agresiunea de azi- 
noapte a fost comisă de cineva din afară, şi persistaţi în a 
susţine că lampa ebraică a fost sustrasă de cineva din anturajul 
nostru! 

— De către cineva care locuieşte în această casă. 

—Atunci cum vă explicaţi?... 

— Nu-mi explic nimic, domnule, eu constat două fapte care nu 
au unul cu celălalt decît raporturi de aparenţă; eu le judec izolat 
şi caut linia care le uneşte. 


Convingerea lui părea atit cîe profundă, felul său de a acţiona, 
bazat pe motive atit de puternice, încît baronul se înclină. 

— Fie. Să mergem să anunţăm comisarul... 

— Cu nici un preţ! se opuse cu energie englezul, cu nici un 
preţ! Nu înţeleg să mă adresez acestor oameni decit atunci cînd 
am nevoie de ei. 

— Totuşi, focurile de armă? 

— Nu contează. 

— Prietenul dumneavoastră? 

— Prietenul meu este doar rănit... Convingeţi-l pe doctor să 
tacă. în ceea ce priveşte justiţia, răspund eu de tot. 


Două zile se scurseră fără incidente, în care Sholmes îşi 
continuă misiunea cu o grijă minuțioasă şi cu un orgoliu 
exasperat de amintirea acelei agresiuni îndrăzneţe, efectuată 
sub ochii lui, în ciuda prezenţei sale şi fără ca el s-o poată 
zădărnici. Scotoci neobosit palatul şi grădina, se întreţinu cu 
servitorii, zăbovi îndelung la bucătărie şi în grajd. Şi cu toate că 
nu obţinu nici un indiciu care să-l lămurească, nu-şi pierdu 
curajul. 

„Voi afla, chiar aici voi afla. Acum nu e vorba ca în cazul 
Femeii blonde, de a merge la întîmplare şi de a atinge pe căi 
neştiute un scop pe care nu-l cunoşteam. De data asta sînt chiar 
pe cîmpul de bătălie. Inamicul nu mai este doar insesizabilul şi 
invizibilul Lupin, ci complicele lui în carne şi oase care trăieşte şi 
se mişcă în această casă. Dacă aflu cel mai mic detaliu m-am şi 
lămurit.” 

Acel detaliu din care urma să tragă asemenea concluzii şi cu o 
îndemiînare atît de prodigioasă încît afacerea lămpii ebraice să 
poată fi considerată ca una din cele în care geniul lui de poliţist 
strălucise în modul cel mai triumfător, ei bine, acei detaliu i l-a 
furnizat întîmplarea. 

În după-amiaza celei de a treia zi, pe cînd intra într-o încăpere 
situată deasupra budoarului, şi care servea ca sală de studiu 
pentru copii, o găsi pe Henriette, cea mai mică dintre surori. Işi 
căuta foarfecele. 

— Tu ştii, îi zise ea lui Sholmes că şi eu pot să fac hirtii ca 
aceea pe care ai primit-o tu alaltăieri seară? 

— Alaltăieri seară? 


— Da, la sfîrşitul cinci. Ai primit o hîrtie cu benzi deasupra... ştii 
tu, o telegramă... ei bine, şi eu pot să fac la fel... 

Apoi ieşi. Pentru oricare altul aceste cuvinte n-ar fi însemnat 
decit insignifianta reflecţie a unui copil, şi chiar Sholmes le 
ascultă distrat şi îşi continuă inspecția. Numaidecit însă, alergă 
după fetiţă, a cărei ultimă frază îl izbise. O ajunse din urmă şi-i 
zise: 

— Aşadar ştii şi tu să lipeşti benzi pe hirtie? 

Henriette, foarte mîndră declară: 

— Cum să nu, decupez cuvinte şi le lipesc. 

— Şi cine te-a învăţat acest joc? 

— Domnişoara... guvernanta mea... am văzut-o că face la fel. 
Scoate cuvinte din ziare şi le lipeşte. 

— Şi ce face cu ele? 

— Telegrame, scrisori, pe care le trimite. 

Herlock Sholmes se înapoie în sala de studii peste măsură de 
intrigat de această confidenţă, căutînd să scoată din ea toate 
deducţiile posibile. 

Pe şemineu se afla un teanc de ziare. Le desfăcu şi văzu într- 
adevăr grupe de litere sau rînduri care lipseau, decupate regulat 
şi cu îngrijire. Dar îi fu suficient să citească cuvintele care 
precedau sau care urmau ca să constate că cele lipsă fuseseră 
decupate, evident, de Henriette. 

Se putea totuşi ca în teancul de ziare să existe unul din care să 
fi decupat chiar domnişoara. Dar cum să descopere acest lucru? 

Maşinal, Herlock răsfoi cărţile de şcoală orînduite pe masă, 
apoi altele care erau aşezate pe rafturile unui dulap. Şi deodată 
scoase o exclamaţie de bucurie. In colţul dulapului, sub nişte 
caiete vechi, îngrămădite, găsise un album pentru copii, un fel 
de alfabet ilustrat, iar pe una din paginile acestui album zărise 
un loc gol. 

Verifică. Era nomenclatura zilelor săptămînii. Luni, marţi, 
miercuri etc. Cuvîntul sîmbătă lipsea. Or, furtul lămpii ebraice 
avusese loc într-o noapte de sîmbătă. 

Herlock simţi acea stringere de inimă care îi prevestea 
totdeauna în modul cel mai clar că atinsese chiar nodul unei 
intrigi. Această presimţire a adevărului, această emoție a 
certitudinii nu îl înşela niciodată. 

Febril şi încrezător se grăbi să răsfoiască albumul. Puțin mai 
departe îl aştepta o altă surpriză. 


Era o pagină formată din majuscule urmată de un şir de cifre. 

Nouă din aceste litere şi trei cifre fuseseră detaşate cu grijă. 
Sholmes le notă în carnet în ordinea pe care o ocupau, şi obţinu 
următorul rezultat: 

CDEHNOPRZ-237 

„Drace, murmură el, la prima vedere toate acestea nu 
înseamnă mare lucru.” 

Se putea oare ca amestecînd literele să se formeze unul, două 
sau trei cuvinte complete? 

Sholmes încercă în zadar. 

Singură soluţie i se impunea şi aceea îi revenea mereu sub 
vîrful creionului. În cele din urmă i se păru verosimilă, atit 
pentru că aceasta corespundea logicii faptelor cît şi pentru că se 
acorda cu împrejurările generale. 

Dat fiind că în paginile de album literele alfabetului nu se 
repetau, era probabil, chiar sigur, că se găsea în faţa unor 
cuvinte incomplete şi că aceste cuvinte fuseseră completate cu 
litere împrumutate din alte pagini. în aceste condiţii, negreşit, 
enigma se punea altfel: 

REPOND. Z-CH. 237 

Primul cuvînt era clar: repondez, un E lipsind pentru că litera 
E deja întrebuințată nu mai era disponibilă. 

Cît priveşte cel de al doilea cuvînt neterminat, acesta forma, 
indubitabil, împreună cu cifra 237, adresa pe care o dădea 
expeditorul destinatarului scrisorii. | se recomanda să fixeze mai 
întîi ziua de sîmbătă şi să caute un răspuns la adresa CH. 237. 

Sau CH. 237 era o formulă de post-restant, sau literele CH 
făceau parte dintr-un cuvint incomplet. Herlock frunzări 
albumul: în paginile următoare nu mai făcu nici o altă 
descoperire. Trebuia aşadar, pînă la o nouă descoperire, să 
reţină explicaţia găsită. 

— E amuzant, nu-i aşa? 

Henriette revenise. El răspunse: 

— Da, e amuzant. Dar nu mai ai şi alte hirtii? Sau chiar cuvinte 
deja decupate pe care să le pot lipi? 

— Hîrtii?... nu... Şi apoi domnişoara ar fi nemulțumită... 

—Domnişoara? 

— Da, m-a şi certat. 

— Pentru ce? 


'Răspudeţi (fr.) 


— Pentru că v-am spus nişte lucruri... şi ea zice că niciodată nu 
trebuie să vorbeşti ceva despre cei pe care îi iubeşti. 

— Desigur, ai perfectă dreptate. 

Henriette păru încîntată de aprobare, atit de încîntată că 
scoase dintr-un buzunar al rochiţei cîteva petice, trei nasturi, 
două bucăţi de zahăr şi o bucată de hirtie pe care i-o întinse lui 
Sholmes. 

— Uite, ţi-o dau totuşi. 

— Era un număr de automobil, nr. 8279. 

— De unde ai numărul ăsta? 

— A căzut din portmoneul domnişoarei. 

— Cînd? 

— Duminică la slujbă, în timp ce scotea banii pentru colectă. 

— Perfect. Şi acum să te învăţ ce să faci ca să nu te mai 
mustre. Să nu-i spui domnişoarei că m-ai văzut. 

Sholmes se duse să-l caute pe domnul d'mblevalle, şi-l 
interogă clar cu privire la domnişoara. 

Baronul avu o tresărire. 

— Alice Demun! La ce vă giîndiţi?... E imposibil. 

— De cînd se află în serviciul dumneavoastră? 

— Numai de un an, dar nu cunosc o persoană mai liniştită ca 
ea şi în care să am atita încredere. 

— Cum se face că nu am zărit-o pînă acum? 

— A lipsit două zile. 

— Şi acum? 

— De cum s-a întors s-a instalat la căpătiiul prietenului 
dumneavoastră. Are toate calităţile unei infirmiere... blindă... 
prevenitoare... Domnul Wilson pare încîntat de ea. 

— Aha, făcu Sholmes, care-l neglijase complet pe bătrînul 
camarad. 

Reflectă şi se interesă apoi: 

— Duminică a ieşit? 

— Da. 

Baronul îşi chemă soţia şi o întrebă. Aceasta răspunse: 

— Domnişoara a ieşit ca de obicei pentru a merge la slujba de 
la ora unsprezece împreună cu copiii. 

— Dar mai înainte? 

— Mai înainte? Nu... sau mai degrabă... dar eram atit de 
tulburată de acest furt!... totuşi îmi amintesc cu mi-a cerut 
permisiunea de a ieşi duminică dimineaţa pentru a-şi vedea o 


verişoară în trecere prin Paris, cred. Dar presupun că n-o 
bănuiţi?... 

— Nu, desigur... Totuşi aş dori s-o văd. 

Urcă pînă în camera lui Wilson. O femeie în veşminte de 
infirmieră, cu o rochie lungă din pînză gri, era aplecată asupra 
bolnavului şi-i dădea de băut. Cînd se întoarse, Sholmes o 
recunoscu pe tînăra care-l abordase în faţa Gării de Nord. 


Între ei nu avu loc nici cea mai mică explicaţie. Alice Demun 
surise blind, cu ochii ei încîntători şi gravi, deloc tulburată. 
Englezul vru să-i vorbească, articula cîteva silabe şi tăcu. Atunci 
ea îşi reluă munca, se mişcă liniştită sub privirea mirată a lui 
Sholmes, mută flacoanele, înfăşură şi desfăşură benzile de tifon 
şi din nou îi adresă surisul ei deschis. 

Englezul se răsuci pe călciie, cobori, zări în curte maşina 
domnului d'Imblevalle, se instală în ea şi o porni spre Lavallois, 
la garajul a cărui adresă era indicată pe tăbliţa ce i-o dase fetiţa. 
Şoferul Dupret, cel care condusese nr. 8279 în dimineaţa zilei de 
duminică, nefiind acolo, trimise maşina înapoi şi aşteptă pînă la 
ora pauzei. 

Şoferul Duprât istorisi că într-adevăr luase o femeie prin 
împrejurimile parcului Monceau, o tînără în negru, cu o voaletă 
deasă, şi care părea foarte agitată. 

— Ducea cumva un pachet? 

— Da, un pachet destul de lung. 

— Şi unde ai dus-o? 

— În strada Ternes, colţ cu piaţa Saint Ferdinand. A rămas 
acolo circa zece minute după care am dus-o înapoi în parcul 
Monceau. 

— Ai recunoaşte casa din strada Ternes? 

— Bineînţeles! Să vă conduc acolo? 

— Numaidecit. Dar du-mă mai întîi în Quai des Orfevres 
numărul 36. 

La Prefectura de Poliţie avu norocul să-l întîlnească imediat pe 
inspectorul principal Ganimard. 

— Domnule Ganimard, sînteţi liber? 

— Dacă e vorba de Lupin, nu. 

— E vorba de Lupin. 

— Atunci nu mă mişc. 

— Cum! Renunţaţi?... 


— Renunţ la un lucru imposibil. Sînt sătul pînă în git de o luptă 
inegală din care sînt sigur că rămînem cu buzele umflate. E un 
lucru laş, absurd, cum vreţi să-i ziceţi... puţin îmi pasă! Lupin e 
mai puternic decît noi. Prin urmare nu trebuie decît să ne dăm 
bătuţi. 

— Eu nu mă dau bătut. 

—O să vă răpună pe dumneavoastră ca şi pe alţii. 

— Bine, dar e un spectacol care nu se poate să nu vă facă 
plăcere. 

— O, e adevărat, recunoscu Ganimard cu sinceritate, şi dacă 
tot vi se pare că n-aţi încasat destul, să mergem. 

Se urcară în maşină. Din ordinul lor şoferul opri cu puţin 
înainte de casă, de partea cealaltă a străzii, în faţa terasei unei 
mici cafenele unde se aşezară între nişte lauri şi nişte tufe de 
salbă-moale. Începea să se însereze. 

— Băiete, ceva de scris, ceru Sholmes. 

— Scrise şi-l chemă pe cel care-l servise: 

— Du scrisoarea asta portarului clădirii din faţă. Cred că e cel 
cu şapcă, care fumează la intrare. 


Portarul veni şi, după ce Ganimard îşi declină calitatea de 
inspector principal, Sholmes îl întrebă dacă duminică dimineaţa 
nu venise o tînără femeie în negru. 

— În negru? Da, în jurul orei nouă, era cea care urcă la etajul 
doi. 

— O vezi adesea? 

— Nu, dar de cîtva timp mai des... în ultimele două săptămîni 
aproape în fiecare zi. 

— Şi de duminică încoace? 

— Doar o singură dată... fără să mai socotim ziua de azi. 

— Cum! A venit şi azi? 

— Este acolo. 

— Acum? 

— Da, de vreo zece minute. Maşina o aşteaptă în piaţa Saint- 
Ferdinand ca de obicei. Am întîlnit-o la uşă. 

— Şi cine este locatarul de la doi? 

— Sînt doi: o modistă, domnişoara Langeais, şi un domn care a 
închiriat două cameree mobilate sub numele de Bresson. 

— De ce spui „sub numele”? 

— E o idee a mea că acest nume e de împrumut. Soţia mea îi 
face menajul; ei bine, n-are două cămăşi cu aceeaşi iniţială. 

— Cum trăieşte? 

— O, mai mult în oraş. De trei zile nu mai dă pe acasă. 

— În noaptea de sîmbătă spre duminică a venit? 

— În noaptea de sîmbătă spre duminică? Staţi să văd, să mă 
gîndesc... Da, sîmbătă seara a venit acasă şi n-a mai ieşit. 

— Şi ce fel de om este? 

— Pe legea mea, n-aş putea să vă spun. E atit de schimbător! 
Cînd înalt, cînd scund, cînd solid, cînd firav... cînd brunet, cînd 
blond. Nu-l recunosc totdeauna. 

Ganimard şi Sholmes se uitară unul la altul. 

— El este, murmură inspectorul, chiar el! 

Bătrînul poliţist avu un moment de nelinişte care se traduse 
printr-o deschidere şi crispare a pumnilor. 

Sholmes, de asemenea, cu toate că era mai stăpin pe el, simţi 
o strîngere de inimă. 

— Atenţie, zise portarul, uite fata. 

Domnişoara apăru, într-adevăr, în pragul uşii şi traversă piaţa. 

— Şi uite-l şi pe Bresson. 

—Bresson? Care e? 


— Cel care duce un pachet sub braţ. 

Dar nu se ocupă de fată. Ea urcă singură în maşină. 

— Adevărul e că nu i-am văzut niciodată împreună. 

Cei doi poliţişti; se ridicară în grabă. La lumina felinarelor ei 
recunoscură silueta lui Lupin care se îndepărta în direcţia opusă 
pieţei. 

— Pe cine preferaţi să urmărim? întrebă Ganimard. 

— Pe el, ce naiba! El este vînatul cel mare. 

— Atunci eu o filez pe fetişcană, propuse Ganimard. 

— Nu, nu, făcu energic englezul, care nu voia să-i dezvăluie 
nimic din afacere lui Ganimard, pe fetişcană ştiu eu unde s-o 
găsesc... Rămineţi cu mine. 


Păstrind distanţa şi utilizînd  ascunzătorile de moment, 
trecătorii şi chioşcurile, ei se lansară în urmărirea lui Lupin. 
Urmărire uşoară de altfel, căci el nu se întorcea şi mergea 
repede, şchiopătind uşor de piciorul drept, atît de uşor că numai 
ochiul exersat al unui observator putea s-o distingă. Ganimard 
zise: 

— Se pare că şchioapătă. Apoi reluă: ah! dacă am întiîlni doi 
sau trei agenţi ca să-l înşfăcăm pe individ. Riscăm să-l pierdem. 

Dar nici un agent nu se arătă pînă la ieşirea din cartierul 
Ternes şi, o dată trecute fortificațiile, nu mai puteau conta nici 
pe cel mai mic ajutor. 

— Să ne despărţim, zise Sholmes. Locul e pustiu. 

Era bulevardul Victor Hugo. Fiecare o luă pe cîte un trotuar şi 
înaintă la adăpostul şirului de copaci. 

Merseră astfel timp de douăzeci de minute pînă în momentul 
în care Lupin o luă la stînga, de-a lungul Senei. Acolo îl văzură 
cum coboară pînă la malul fluviului. Rămase cîteva secunde fără 
ca ei să-i poată distinge gesturile. Apoi urcă taluzul şi reveni pe 
drumul dinainte. Ei se ascunseră după stilpii unui grilaj. Lupin 
trecu prin faţa lor. Nu mai avea pachetul. 

Un timp ce se îndepărta, un alt individ apăru de după colţul 
unei case şi se strecură printre copaci. Sholmes zise cu voce 
scăzută: 

— S-ar părea că şi ăsta îl urmăreşte. 

— Da, mi se pare că l-am văzut pe cînd veneam. 


Urmărirea reîncepu, complicată însă de prezenţa celuilalt 
individ. Lupin reluă acelaşi drum, trecu din nou de poarta 
Ternes, şi intră în casa din piaţa Saint-Ferdinand. 

Portarul închidea cînd se prezentă Ganimard. 

— L-ai văzut, nu? 

— Da, stingeam lumina pe scară cînd a tras zăvorul. 

— Nu se mai află nimeni cu el? 

— Nimeni, nici un servitor... nu mănîncă niciodată aici. 

— Nu există nici o scară de serviciu? 

— Nu. 

Ganimard îi zise lui Sholmes: 

— Cel mai simplu ar fi să mă instalez la uşa lui Lupin în timp ce 
dumneavoastră vă duceţi să-l aduceţi pe comisarul de poliţie din 
strada Demours. O să vă dau citeva cuvinte pentru el. 

Sholmes obiectă: 

— Şi dacă scapă între timp? 

— Atita vreme cît rămîn eu aici... 

— Unu contra unu, cu el lupta e inegală. 

— Nu pot totuşi să-i forţez domiciliul, n-am dreptul, mai ales 
noaptea. 

Sholmes ridică din umeri: 

— Arestaţi-l dumneavoastră pe Lupin, şi o să vedeţi că nimeni 
nu se va leza de condiţiile arestării. De altminteri, e vorba cel 
mult de a suna. Vom vedea atunci ce se va întîmpla. 

Urcară. O uşă cu două canaturi se afla în stînga palierului. 

Ganimard sună: 

— Nici un zgomot. Sună din nou. Nimeni. 

— Să intrăm, murmură Sholmes. 

— De acord, haidem... 

Totuşi, rămaseră nemişcaţi, cu un aer nehotărit. Purtarea lor 
era a unor oameni care şovăie în momentul săvirşirii unui act 
decisiv; se temeau să acţioneze, ba, la un moment dat, li se 
păru chiar imposibil ca Arsene Lupin să fie acolo, atît de aproape 
de ei, în spatele acelui perete fragil care putea fi dărimat cu un 
pumn. Atiît unul cît şi celălalt îl cunoşteau prea bine pe diabolicul 
personaj, pentru a admite că acesta s-ar lăsa prins într-un mod 
atit de stupid. Nu, nu, de o mie de ori nu, el nu era acolo! 
Evadase probabil încă o dată trecînd prin clădirile alăturate, 
peste acoperişuri sau prin cine ştie ce ieşire pregătită dinainte, 
iar dincolo nu vor mai găsi decît umbra lui Lupin. 


Se înfiorară. Un zgomot imperceptibil, care venea parcă din 
partea cealaltă, tulburase liniştea. Şi amîndoi avură certitudinea 
că el era totuşi acolo, despărţit doar printr-un perete subţire de 
scîndură, că îi asculta, că îi auzea. 

Ce să facă? Situaţia era tragică. Cu tot calmul lor de vechi şi 
experimentați poliţişti, îi cuprinse o asemenea emoție, încît li se 
părea că aud cum le bate inima. 

Cu coada ochiului Ganimard îl consultă pe Sholmes. Apoi, cu 
un pumn violent zgudui canatul uşii. 

Acum se auzi un zgomot de paşi care nu mai căuta să se 
ascundă. 

Ganimard zgilţii uşa. Cu un elan irezistibil Sholmes o dobori cu 
umărul, şi amîndoi se năpustiră la atac. 

Se opriră brusc. În încăperea vecină răsună un foc. Apoi altul şi 
zgomotul unui corp care cade... 

Cînd intrară îl văzură pe individ întins cu faţa spre marmura 
şemineului. Îl scutură un spasm. Revolverul îi scăpă din mînă. 

Ganimard se aplecă şi întoarse capul celui mort. Era plin de 
sîngele care ţişnea din două răni mari, una în obraz, cealaltă la 
timplă. 

— E de nerecunoscut, murmură acesta. 

— Zău! făcu Sholmes, păi nu este el. 

— De unde ştiţi? Nici nu l-aţi examinat. 

Englezul rînji: 

— Aşadar credeţi că Arsene Lupin este omul care să se 
sinucidă? 

— Totuşi, afară crezusem că-l recunoaştem... 

—  Crezusem fiindcă doream să credem. Omul acesta ne 
obsedează. 

— Atunci este unul din complicii lui. 

— Complicii lui Arsene Lupin nu se sinucid. 

— Atunci cine este? 

Scotociră cadavrul. într-un buzunar Herlock Sholmes găsi un 
portmoneu gol, într-altul Ganimard găsi cîţiva ludovici. Pe 
lenjerie nici o iniţială, pe haine la fel. 

În bagaje — un cufăr mare şi două valize — diverse lucruri. Pe 
şemineu un pachet cu ziare. Ganimard le răsfoi. Toate vorbeau 
de furtul lămpii ebraice. 

O oră mai tirziu, cînd Ganimard şi Sholmes se retraseră, nu 
reuşiseră să afle nimic în plus despre ciudatul personaj pe care 


intervenţia lor îl împinsese la sinucidere. Cine era? De ce se 
omorise? Ce avea comun cu lampa ebraică? Cine îl urmărise în 
cursul plimbării sale? Cite întrebări, una mai încurcată decit 
cealaltă, tot atitea mistere... 


Herlock Sholmes se culcă într-o foarte proastă dispoziţie. Cînd 
se trezi primi o telegramă concepută astfel. 


„Arsene Lupin are onoarea să vă aducă la cunoştinţă tragicul 
său deces în persoana domnului Bresson şi vă roagă, să asistați 
la cortegiul, slujba şi înmormintarea sa care vor arca loc pe 
cheltuiala statului, joi 25 iunie.” 


— Vezi, bătrîne camarad, ii zicea Sholmes lui Wilson, fluturînd 
telegrama lui Arsene Lupin, ceea ce mă exasperează în această 
aventură este faptul că simt fără încetare aţintită asupra mea 
privirea acestui gentleman afurisit. Nu-i scapă nici unul din 
gîndurile mele cele mai tainice. Acţionez ca un actor ai cărui 
paşi sînt în întregime dirijaţi de o regie riguroasă, care merge 
cum merge şi zice ce zice pentru că aşa vrea o voinţă 
superioară. Inţelegi, Wilson? 

Cu siguranţă că Wilson ar fi înţeles, dacă n-ar fi dormit adînc, 
ca unul a cărui temperatură variază între patruzeci de grade şi 
patruzeci şi unu. Dar că înţelegea sau nu, asta nu avea nici o 
importanţă pentru Sholmes care continuă: 

— Trebuie să fac apel la toată energia mea şi să-mi pun în joc 
toate resursele ca să nu mă descurajez. Din fericire pentru 
mine, toate aceste mici tachinării sînt tot atitea înţepături de ac 
care mă stimulează. Cînd durerea înţepăturii se potoleşte, iar 
rana amorului propriu se închide, ajunge întotdeauna să-mi zic: 
„Amuză-te, tu, amice. Odată şi odată ai să te dai tu de gol 
singur.” Căci într-adevăr, Wilson, nu e oare Lupin cel care prin 
prima lui depeşă şi prin reflecţia pe care aceasta a sugerat-o 
micuţei Henriette, mi-a furnizat secretul corespondenţei sale cu 
Alice Demun? Ai uitat acest detaliu, bătrine? 

Sholmes se plimba prin cameră cu paşi mari, cu riscul de a-l 
trezi pe bătrînul său prieten. 

— În fine! nu stau prea rău şi chiar dacă drumurile pe care 
merg sînt puţin obscure, încep să mă descurc. Mai întîi mă voi 
edifica asupra acestui domn Bresson. Mă voi întîlni cu Ganimard 
pe malul Senei, în locul unde Bresson a aruncat pachetul, şi rolul 
acestui om va fi cunoscut. In rest, partida se joacă între Alice 
Demun şi mine. Adversarul este de mică anvergură, nu-i aşa, 
Wilson? Şi să mă crezi că în scurt timp voi cunoaşte fraza din 
album şi ce semnificaţie au acele două litere C şi H. Căci 
aceasta e problema, Wilson. 


Domnişoara intră chiar în clipa aceea şi, zărindu-l pe Sholmes 
care gesticula, îl mustră cu blindeţe: 


— Domnule Sholmes, îmi treziţi bolnavul. Nu trebuie să-l 
deranjaţi. Doctorul pretinde o linişte absolută. 

— O contemplă fără să scoată un cuvînt, mirat ca şi în prima zi 
de calmul ei inexplicabil. 

— Ce aveţi de mă priviţi aşa, domnule Sholmes? Nimic? Ba 
da... se pare că aveţi mereu un gînd ascuns. Care? Răspundeţi- 
mi, vă rog. 

îl întreba cu toată faţa ei luminoasă, cu ochii aceia candizi, cu 
gura surizîndă şi cu întreaga ei atitudine, cu mîinile împreunate 
şi bustul uşor aplecat înainte. Avea atita nevinovăție în toată 
făptura ei, încît pe englez îl apucă turbarea, se apropie de ea şi-i 
zise cu voce joasă: 

— Bresson s-a sinucis aseară. 

Aceasta repetă fără să aibă aerul că înţelege: 

— Bresson s-a sinucis... 

Într-adevăr, nici o contractare nu-i altera faţa, nimic care să 
revele efortul minciunii. 

— Aţi fost prevenită, îi zise el iritat... Altfel aţi fi tresărit cel 
puţin... Ah, sînteţi mai puternică decit credeam... Dar de ce să 
ne ascundem? 

Puse mîna pe albumul ilustrat pe care tocmai îl aruncase pe o 
masă alăturată şi-l deschise la pagina decupată: 

— Aţi putea să-mi spuneţi în ce ordine trebuie să fie aranjate 
literele care lipsesc de aici pentru a cunoaşte conţinutul exact al 
biletului pe care i l-aţi trimis lui Bresson cu patru zile înainte de 
furtul lămpii ebraice?... 

— În ce ordine?... Bresson?... furtul lămpii ebraice?... 

Ea repetă cuvintele încet, parcă pentru a le descoperi sensul. 

El insistă: 

— Da. lată literele întrebuințate... pe acest petic de hirtie. Ce îi 
spuneaţi lui Bresson? 

— Literele întrebuințate... ce îi spuneam... 

Deodată izbucni în ris: 

— Asta e! înţeleg! Eu sînt complice la furt! Există un domn 
Bresson care a luat lampa ebraică şi care s-a sinucis. Şi eu, eu 
sînt prietena acestui domn. O! e amuzant! 

— La cine aţi fost ieri, spre seară, la etajul doi din strada 
Ternes? 

— La cine? La modista mea, domnişoara Langeais. Modista şi 
prietenul meu Bresson sînt cumva una şi aceeaşi persoană? 


Fără voia lui, Sholmes avu îndoieli. Poţi înşela pe cineva 
mimînd groaza, bucuria, neliniştea, toate sentimentele, dar nu 
indiferența, nu acest ris fericit şi nepăsător. 

Totuşi Sholmes o mai întrebă: 

—- Un ultim cuvint: de ce m-aţi abordat în seara aceea la 
gară? Şi de ce m-aţi rugat să mă înapoiez imediat şi să nu mă 
ocup de acest furt? 

— O, sînteţi prea curios, domnule Sholmes, răspunse ea rîzînd 
în modul cel mai firesc. Ca pedeapsă, nu veţi afla nimic şi veţi 
păzi bolnavul în timp ce eu mă duc pînă ia farmacie. O reţetă 
urgentă... Fug... 

leşi. 

— M-a tras pe sfoară, murmură Sholmes. Nu numai că n-am 
scos nimic de la ea, dar m-am descoperit singur. 

Şi îşi aminti de afacerea cu diamantul albastru şi de 
interogatoriul pe care i-l luase Clotildei Destange. Nu afişase 
Femeia blondă aceeaşi seninătate, şi nu se afla oare acum, din 
nou, în faţa uneia din aceste fiinţe care, apărate de Arsene 
Lupin şi sub acţiunea directă a influenţei acestuia, păstrează, 
chiar în mijlocul primejdiei, calmul cel mai uluitor? 

— Sholmes... Sholmes... 

Se apropie de Wilson care-l chema şi se aplecă spre el. 

— Ce e, bătrine camarad? Suferi? g 

Wilson mişcă buzele fără să vorbească. In fine, cu mari 
eforturi, bolborosi; 

—- Nu... Sholmes... nu e ea... e imposibil să fie ea... 


— Ce tot îndrugi acolo? Eu îţi spun că ea este! Numai în faţa 
unei creaturi a lui Lupin, crescută şi dresată de el, îmi pierd 
capul şi acţionez aşa de prosteşte... Vezi bine că acum ştie toată 
istoria albumului. Pariez că peste o oră Lupin va fi prevenit. 
Peste o oră? Ce vorbesc! Imediat! Farmacistul, reţeta urgentă... 


gogoşi! 


O şterse repede, cobori în strada Messine şi o zări pe 
domnişoara care intra într-o farmacie. Reapăru peste zece 
minute cu nişte flacoane şi o sticlă, învelite în hîrtie albă. Dar în 
timp ce traversa strada, fu acostată de un om care se luă după 
ea cu şapca în mînă şi cu un aer slugarnic ca şi cînd ar fi cerut 
de pomană. 

Ea se opri, îl milui, apoi îşi reluă drumul. 

„l-a vorbit”, îşi zise englezul. 

Nu avu o certitudine ci o intuiţie, destul de puternică pentru a-l 
determina să-şi schimbe tactica. Abandoniînd fata, se luă după 
falsul cerşetor. 

Ajunseră astfel, unul în spatele celuilalt, în piaţa Saint 
Ferdinand. Omul rătăci îndelung în faţa casei lui Bresson, 
ridicînd din cînd în cînd privirea către ferestrele etajului doi, şi 
supraveghind oamenii care intrau în casă. 

Peste o oră se urcă pe imperiala unui tramvai care se îndrepta 
spre Neuilly. Sholmes, se urcă şi el şi se aşeză in spatele 
individului, puţin mai departe, lîngă un domn care se ascundea 
după un ziar deschis. La fortificaţii ziarul fu lăsat jos, Sholmes îl 
zări pe Ganimard, iar Ganimard îi spuse la ureche, arătîndu-l pe 
individ: 

— E omul nostru de aseară, cel care îl urmărea pe Bresson. De 
o oră vagabondează prin piaţă. 

— Nimic nou despre Bresson? întrebă Sholmes. 

— Ba da, o scrisoare care a sosit azi dimineaţă pe adresa lui. 

— Azi dimineaţă? Prin urmare a fost pusă la poştă ieri, înainte 
ca expeditorul să afle de moartea lui Bresson. Exact. Ea se află 
la judecătorul de instrucţie. Dar am reţinut textul: „El nu 
acceptă nici o tranzacţie. Vrea totul, primul lucru ca şi pe cel din 
cea de a doua afacere. Dacă nu, acţionează.” Nici o semnătură, 
adăugă Ganimard. După cum vedeţi, aceste rînduri nu ne vor 
folosi la nimic. 


— Nu sînt de aceeaşi părere, domnule Ganimard, aceste 
rînduri îmi par din contra foarte interesante. 

— Şi pentru ce, Doamne sfinte? 

— Pentru motive cu totul personale, răspunse Sholmes cu acea 
lipsă de jenă pe care o folosea faţă de colegul său. 

Tramvaiul se opri în staţia Château, la capăt. Individul cobori şi 
plecă liniştit. 

Sholmes îl escorta atit de aproape încît Ganimard se 
înspăimiîntă: 

— Dacă se întoarce, ne-am ars. 

— Nu se va întoarce acum. 

— De unde ştiţi? 

— Este un complice de-al lui Arsene Lupin, şi faptul că un 
complice de-al lui merge astfel, cu mîinile în buzunare, 
dovedeşte mai întîi că se ştie urmărit, şi apoi că nu se teme de 
nimic. 

— Totuşi îl ţinem prea aproape! 

— Nu destul de aproape ca să nu ne poată aluneca printre 
degete peste un minut. E prea sigur de el. 

— Haide, haide, dumneavoastră mă puneţi la încercare. Acolo, 
la uşa cafenelei pe care o vedeţi, sînt doi agenţi pe biciclete. 
Dacă am să le cer să-l oprească pe individ, mă întreb cum ne-ar 
mai scăpa printre degete. 

— Individul nu pare să se emoţioneze prea mult de această 
eventualitate. Văd că el însuşi li se adresează! 

— Drace, exclamă Ganimard, are tupeu! 

Individul, într-adevăr, se îndreptase către cei doi agenţi în 
momentul cînd se pregăteau să încalece pe biciclete. Le spuse 
cîteva cuvinte, apoi deodată sări pe a treia bicicletă, care era 
sprijinită de zidul cafenelei, şi se îndepărtă împreună cu ei. 

Englezul rîse cu hohote! 

— Hei! am prevăzut-o? Unu, doi, trei, dispare! Şi cu cine? Cu 
doi din colegii dumneavoastră, domnule Ganimard. Ah! Se 
aranjează bine Arsene Lupin! Agenţi ciclişti în solda sa! Cînd vă 
spuneam că personajul nostru este prea calm! 

—- Şi ce, strigă Ganimard vexat, ce trebuia să facem atunci? E 
foarte uşor să rizi. 

— Hai, hai, nu vă supăraţi. Ne vom răzbuna. Deocamdată ne 
trebuie întăriri. 

— Folenfant mă aşteaptă în capătul străzii Neuilly. 


— Ei bine, duceţi-vă să-l luaţi şi veniţi după mine. 

Ganimard se îndepărtă în timp ce Shoimes urmări diîrele 
bicicletelor, cu atît mai vizibile în praful străzii cu cit erau 
prevăzute cu cauciucuri striate. Şi îşi dădu repede seama că 
dîrele duceau pe malul Senei şi că cei trei oameni o luaseră pe 
acelaşi drum ca şi Bresson cu o seară mai înainte. Ajunse astfel 
la grilajul lîngă care el însuşi se ascunsese împreună cu 
Ganimard şi, puţin mai departe, constată un amestec de dire 
striate ceea ce dovedea că în acel loc făcuseră un popas. Exact 
în faţă se afla o mică limbă de pămînt care intra în Sena şi la 
extremitatea căreia era amarată o barcă veche. 

Probabil că acolo aruncase Bresson pachetul, sau mai degrabă 
îl lăsase să cadă. Sholmes cobori taluzul şi văzu că malul era în 
pantă foarte lină şi apa fluviului fiind mică, îi era uşor să 
regăsească pachetul... în afară doar de cazul în care cei trei 
oameni i-o luaseră înainte. 

„Nu, nu, îşi zise, n-au avut timp... a trecut cel mult un sfert de 
oră... şi totuşi, de ce au trecut pe acolo?” 

— Văzu un pescar într-o barcă. Shoimes îl întrebă: 

— N-ai văzut trei oameni pe biciclete? 

Pescarul făcu semn că nu. 

Englezul insistă: 

— Ba da... trei oameni... s-au oprit chiar la doi paşi de 
dumneata. 

Pescarul îşi puse undiţa sub braţ, scoase din buzunar un 
carnet, scrise ceva pe una din pagini, rupse foaia şi i-o întinse lui 
Shoimes. 

Un fior puternic îl scutură pe englez. Dintr-o ochire, zărise pe 
hîrtia pe care o ţinea în mînă seria de litere decupate din album: 

Un soare puternic dogorea malul. Omul îşi reluase treaba, 
adăpostit de borurile mari ale unei pălării de pai, cu haina şi 
vesta împăturită alături. Pescuia atent, în timp ce pluta undiţei 
sale sălta pe firul apei. 

Se scurse mai bine de un minut, un minut de tăcere solemnă şi 
teribilă. 

„El e oare?” se gindea Shoimes cu o nelinişte aproape 
dureroasă. 


Şi adevărul izbucni: 

„El este! El! Numai el este capabil să rămînă astfel, fără un 
freamăt de nelinişte, fără să se teamă cu nimic de ce va urma... 
Şi cine altul ar cunoaşte povestea cu albumul? Alice l-a prevenit 
prin mesagerul său.” 

Deodată englezul simţi cum mîna, propria lui mînă apucă patul 
revolverului şi cum ochii lui fixează spatele individului, puţin mai 
jos de ceafă. Un gest numai şi toată drama se dezlega, viaţa 
strălucitului aventurier se termina în mod mizerabil. 

Pescarul nu se clinti. 

Sholmes strînse arma nervos, cu dorinţa sălbatică de a trage şi 
de a isprăvi odată, avînd în acelaşi timp oroare de acest act care 
se împotrivea naturii sale. Moartea era sigură. Ar fi terminat. 

„Ah! gîndea, să se ridice, să se apere, dacă nu cu atît mai rău 
pentru el... încă o secundă... şi trag...” 

Dar un zgomot de paşi îl făcu să se întoarcă şi-l zări pe 
Ganimard care venea însoţit de agenţi. 

Atunci, schimbîndu-şi ideea, îşi luă avînt şi dintr-un salt fu în 
barca a cărei parimă se rupse sub izbitura sa foarte puternică, 
căzu asupra omului şi-l apucă cu braţele. Amîndoi se rostogoliră 
pe fundul bărcii. 

— Ei şi, strigă Lupin luptîndu-se, şi ce-i cu asta? Aveţi impresia 
că dacă unul din noi îl răpune pe celălalt, cîştigă cine ştie ce? N- 
aţi şti ce să faceţi cu mine, şi nici eu cu dumneavoastră. Ne-am 
pomeni că ne uităm unul la altul ca doi imbecili... 

Cele două visle alunecară în apă. Barca porni în derivă. De-a 
lungul malului se auziră exclamaţii. Lupin continua: 

— Ce complicaţii, Dumnezeule! Aţi pierdut, noţiunea lucrurilor? 
Asemenea prostii la vîrsta dumneavoastră! Ptiu, ce ruşine! 

Reuşi să se elibereze. 

Exasperat, în stare de orice, Herlock Sholmes duse mîna în 
buzunar. Scoase o înjurătură. Lupin îi luase revolverul. 

Atunci se aplecă în genunchi şi încercă să apuce una din visle 
ca să ajungă la țărm, în timp ce Lupin se străduia s-o apuce pe 
cealaltă ca să ajungă în larg. 

— A fi... sau a nu fi, zicea Lupin. De altfel asta n-are nici o 
importanţă. Chiar dacă apucaţi visla tot nu vă las s-o folosiţi. Şi 
viceversa. Numai că în viaţă acţionezi adesea fără nici o rațiune, 
căci pînă la urmă tot soarta decide... Uitaţi-vă, vedeţi, soarta... 


ei bine, soarta s-a decis pentru bătrînul ei Lupin... Victorie! 
Curentul, mă favorizează. 

Vasul începea într-adevăr să se îndepărteze. 

— Păzea! strigă Lupin. 

Cineva de pe mal ţintea cu revolverul. El îşi lăsă capul în jos. 
Răsună o detunătură, cîţiva stropi de apă împroşcară alături. 
Lupin izbucni în ris. 

— Domnul să mă ierte, e prietenul Ganimard!... Dar e rău ceea 
ce faci, Ganimard. N-ai dreptul să tragi decit în caz de legitimă 
apărare... Bietul Arsene te face atit de feroce încît îţi uiţi toate 
îndatoririle?... Haida de, uite-l că nu se astimpără!... Dar, 
nenorocitule, o să-l nimereşti pe scumpul meu maestru... 

II proteja pe Sholmes cu corpul său şi rămînînd în picioare în 
mijlocul bărcii, întors spre Ganimard, îi spuse: 

— Aşa! Acum sînt liniştit... Ocheşte aici Ganimard, în mijlocul 
pieptului!... mai sus... la stingă... Ai ratat... pocitanie 
neîndemînatică ce eşti... încă o dată? Dar tremuri, Ganimard... 
La comandă, nu? Şi cu sînge rece!... Unu, doi, trei, foc! Rateu! Ei 
drăcie, guvernul vă da jucării de copii în loc de pistoale? 

Scoase la rîndul lui un revolver lung, masiv şi plat şi trase fără 
să ochească. 

Inspectorul îşi duse mina la pălărie: un glonţ o găurise. 

— Ce zic-i de asta, Ganimard? Marcă bună, nu-i aşa? Salutaţi 
domnilor, este revolverul nobilului meu prieten, maestrul 
Herlock Sholmes! 

Şi rotindu-şi braţul, aruncă arma chiar la picioarele lui 
Ganimard. 


Sholmes nu se putea abţine să nu suridă şi să nu admire. Ce 
revărsare de vitalitate! Ce veselie proaspătă şi spontană! 

Şi cum se mai distra! S-ar fi zis că senzaţia pericolului îi 
provoca o bucurie fizică, şi că existenţa nu avea alt rost pentru 
acest om extraordinar decit căutarea primejdiilor pe care se 
amuza apoi să le îndepărteze. 

De fiecare parte a fluviului începuse să se strîngă lume, iar 
Ganimard cu oamenii săi urmăreau ambarcaţiunea care se 
legăna în larg, foarte încet, antrenată de curent. Asta însemna 
capturarea inevitabilă, matematică. 

— Mărturisiţi maestre, strigă Lupin, întorcîndu-se către englez, 
că n-aţi da locul acesta pentru tot aurul din Transvaal! Sînteţi în 


primul rînd de fotolii! Dar, mai întii prologul... după care vom 
sări direct la actul al cincilea, capturarea sau evadarea lui 
Arsene Lupin. Aşadar, scumpe maestre, vă fac o propunere şi vă 
implor să răspundeţi fără echivoc prin da sau nu. Renunţaţi să 
vă mai ocupați de această afacere. Mai este timp şi pot să repar 
răul pe care l-aţi pricinuit. Mai tirziu nu voi mai putea. Ne-am 
înţeles, nu-i aşa? 

— Nu. 

Faţa lui Lupin se contractă. Această încăpăţinare îi irita în mod 
vizibil. Reluă: 

— Insist. Mai mult pentru dumneavoastră decît pentru mine, 
fiindcă sînt sigur că veţi fi primul care va regreta această 
intervenţie. Pentru ultima dată, da sau nu? 

— Nu. 

Lupin se aşeză pe vine, desfăcu o scîndură şi timp de citeva 
minute făcu un lucru a cărui natură Sholmes nu putu s-o 
discearnă. Apoi se ridică, se aşeză lîngă englez şi-i ţinu această 
cuvîntare: 

— Cred, maestre, că amîndoi am venit la ţărmul acestui fluviu, 
minaţi de motive identice: de a recupera obiectul de care 
Bresson s-a debarasat. în ce mă priveşte, dădusem întîlnire 
cîtorva prieteni şi eram pe punctul de a efectua o mică 
explorare în adîncurile Senei, după cum se vede şi după 
îmbrăcămintea mea sumară, cînd prietenii mei mi-au anunţat 
sosirea dumneavoastră. Vă mărturisesc, de altfel, că n-am fost 
surprins, prevenit fiind oră de oră, îndrăznesc s-o spun, de 
progresul anchetei dumneavoastră. E aşa de uşor! De îndată ce 
în strada Murillo se petrece cel mai mic lucru care m-ar putea 
interesa, urgent, un telefon şi sînt avertizat! înţelegeţi că în 
astfel de condiţii... 

Se opri. Scîndura pe care o îndepărtase se ridica acum şi 
împrejurul ei apa pătrundea în mici jeturi. 

— Drace! nu ştiu ce am făcut dar îmi dau seama că în fundul 
acestei rable este o gaură. Nu vă e frică, maestre? 

Sholmes ridică din umeri. Lupin continuă: 

— Înţelegeţi că în astfel de condiţii şi cunoscînd de la început 
că dumneavoastră doreaţi lupta cu atit mai vîrtos cu cît mă 
străduiam eu s-o evit, îmi era destul de uşor să angajez cu 
dumneavoastră o partidă al cărei sfîrşit e sigur, de vreme ce 
aveam toate atuurile în mînă. Şi am vrut să-i confer întîlnirii 


noastre cea mai mare strălucire posibilă, astfel ca înfrîngerea 
dumneavoastră fie universal cunoscută, şi ca o altă contesă de 
Crozon sau un alt baron d'lmblevalle să nu mai fie tentaţi să vă 
solicite ajutorul împotriva mea. De altfel nu trebuie să vedeţi în 
asta, dragă maestre... 

Se întrerupse din nou şi ducîind miinile streaşină la ochi, 
cercetă țărmurile. 

— Drace! au închiriat o şalupă superbă, un adevărat vas de 
război, şi iată-i că trag cu sîrg la rame. Peste cinci minute vor 
face abordaj şi sînt pierdut. Domnule Sholmes, un sfat: aruncați- 
vă asupra mea, legaţi-mă şi predaţi-mă justiţiei ţării mele... Vă 
place acest proiect?... Dacă nu, vom naufragia dintr-o clipă într- 
alta, în care caz nu ne mai rămîne decit să ne facem 
testamentul. Ce spuneţi de asta? 

Privirile li se încrucişară. De data asta Sholmes îşi explică 
manevra lui Lupin: acesta perforase fundul bărcii. Apa urca. 

Ajunse pînă la talpa pantofilor, le acoperi picioarele; nu făcură 
nici o mişcare. 

Le depăşi gleznele; englezul îşi scoase tabachera. îşi răsuci o 
ţigară şi o aprinse. 

Lupin continuă: 

—- Şi nu trebuie să vedeţi în asta, dragă maestre, decît umila 
mărturisire a neputinței mele în ce vă priveşte. Asta înseamnă 
că mă închin în faţa dumneavoastră, din moment ce nu accept 
decit bătăliile în care victoria îmi este asigurată, şi că le evit pe 
cele în care n-aş putea alege terenul. înseamnă că-l recunosc pe 
Sholmes ca unicul inamic de care mă tem şi că îmi mărturisesc 
îngrijorarea atita vreme cît Sholmes nu va fi îndepărtat din calea 
mea. lată, dragă maestre, ce ţineam să vă spun, de vreme ce 
destinul îmi acordă cinstea unei conversații cu dumneavoastră. 
Nu regret deeit un lucru, şi anume că această conversaţie are 
loc în timp ce noi facem o baie la picioare!... situaţie lipsită de 
seriozitate, o recunosc... Dar ce spun! o baie la picioare?... mai 
degrabă o baie la fund!... 

Apa ajunsese într-adevăr pînă la banca pe care stăteau şi 
barca se scufunda din ce în ce. 

Sholmes, imperturbabil, cu ţigara între buze, părea absorbit de 
contemplarea cerului. Pentru nimic în lume, în faţa acestui ora 
înconjurat de primejdii, împresurat de mulţime, urmărit de haita 
de poliţişti, şi care totuşi îşi păstra buna dispoziţie, pentru nimic 


în lume n-ar fi consimţit să arate el cel mai mic semn de 
nelinişte. 

„Cum! aveau aerul că-şi spun cei doi, să te emoţionezi pentru 
asemenea fleacuri? Nu se îneacă zilnic oameni în fluvii?... Sînt 
astea evenimente cărora trebuie să le acorzi atenţie?” Astfel 
unul pălăvrăgea iar celălalt visa cu ochii deschişi, amîndoi 
ascunzînd, sub aceeaşi mască de nepăsare, crincena înfruntare 
care se angajase între două orgolii. 

Un moment încă şi se vor duce la fund. 


— Esenţialul, îşi formulă gîndul Lupin, este de a şti dacă ne 
vom scufunda înainte sau după sosirea vajnicilor apărători ai 
justiţiei. Totul constă în asta. Căci, e sigur că vom naufragia. 
Maestre, e ora solemnă a testamentului. Las moştenire toată 
averea mea lui Herlock Sholmes, cetăţean englez, cu obligaţia 
pentru el... Dar, Dumnezeule, ce repede înaintează oamenii 
legii! Curajoşi oameni! lţi face plăcere să-i vezi. Ce precizie în 
bătaia ramelor! la te uită, tu eşti, brigadier Folenfant? Bravo! 
Ideea cu vasul de război e excelentă. Te voi recomanda 
superiorilor tăi, Folenfant... Ce medalie doreşti?.,. Am înţeles... 
s-a făcut. Dar colegul tău, Dieuzy, unde este? Pe malul stîng, 
înconjurat de o sută de sticleţi, nu-i aşa? Prin urmare, dacă scap 
de naufragiu sînt primit de Dieuzy şi sticleţii lui, sau în dreapta 
de Ganimard şi locuitorii din Neuilly. Neplăcută, dilemă... 

Ambarcaţiunea se răsuci şi Sholmes fu nevoit să se agaţe de 
belciugul vislei. 

— Maestre, zise Lupin, vă implor să vă scoateţi haina. O să 
înotaţi mai comod. Nu? Refuzaţi? Atunci mi-o pun şi eu. 

Işi îmbrăcă haina, o încheie la toţi nasturii, cum era a lui 
Sholmes, şi suspină: 

— Ce om tare sînteţi! Şi ce păcat că vă încăpăţinaţi într-o 
afacere... sau vreţi să-mi dovediţi de ce sînteţi în stare, dar 
degeaba! Nu faceţi altceva decit să vă irosiţi remarcabilul 
dumneavoastră geniu... 


— Domnule Lupin, spuse Sholmes, ieşind în fine din muţenia 
de pînă atunci, dumneavoastră vorbiţi prea mult şi păcătuiţi 
adesea prin exces de încredere şi prin uşurinţă. 

Reproşul este sever. 

— Astfel, că, fără să vă daţi seama, mi-aţi furnizat acum o 
clipă informaţia pe care o căutam. 

— Cum! Căutaţi o informaţie şi mie nu-mi spuneţi! 

— Nu am nevoie de nimeni. Peste trei ore le voi da 
domnului şi doamnei d'imblevalle cheia enigmei. lată singurul 
răspuns... 

Nu-şi termină fraza. Barca se scufundă dintr-o dată, luîndu-i pe 
amindoi. Dar imediat ieşi la suprafaţă, răsturnată cu carcasa în 
aer. Pe ambele maluri de auziră, strigăte apoi o tăcere 
îngrijorată şi deodată noi exclamaţii: apăruse unul din 
naufragiaţi. 


Era Herlock Sholmes. 

Excelent înotător, el se îndreptă spre şalupa lui Folenfant cu 
lovituri lungi de braţe. 

— Curaj domnule Sholmes, urla brigadierul, sîntem aici, nu 
slăbiţi... ne vom ocupa de el pe urmă... îl avem în mină, hai... un 
mic efort, domnule Sholmes... prindeţi fringhia... 

Englezul apucă fringhia ce i se întindea. Dar, în momentul cînd 
se căţăra pe bord, o voce din spatele lui îl interpelă: 

— Cheia enigmei, dragă maestre, sigur că da, o veţi avea. Mă 
mir chiar că n-o aveţi pînă acum. Ei şi? La ce vă va folosi? Exact 
atunci bătălia va fi pierdută pentru dumneavoastră... 

Călare pe carcasa bărcii, pe care se cocoţase, vorbind într-una, 
instalat confortabil acum, Arsene îşi continua discursul cu 
gesturi solemne, ca şi cînd ar fi vrut să-şi convingă 
interlocutorul. 

— Să vă intre în cap, dragă maestre, că nu-i nimic de făcut, 
absolut nimic. Vă aflaţi în situaţia deplorabilă a unui domn... 

Folenfant îl luă la ochi. 

— Lupin, predă-te. 

— Eşti mirlan, brigadier Folenfant, m-ai întrerupt în mijlocul 
unei fraze. Spuneam aşadar... 

— Lupin, predă-te. 

— Ei drăcie, dar, brigadier Folenfant, nu te predai decit atunci 
cînd eşti la strimtoare. Sper că n-ai ambiția să crezi că mă aflu 
în primejdie. 

— Pentru ultima oară, Lupin, te somez să te predai. 

— Brigadier Folenfant, nici nu-ţi trece prin gînd să mă ucizi, cel 
mult să mă răneşti, aşa de frică îţi e că scap. Şi dacă, din 
întîmplare rana va fi mortală? Nu te gindeşti la remuşcări, 
nenorocitule, la bătrîneţile, tale otrăvite?... 

Glonţul porni. 

Lupin se clătină, se crampona o clipă de epavă, apoi slăbi 
strîinsoarea şi dispăru. 


Trecuseră exact trei ore de cînd se produseseră aceste 
evenimente. La ora şase fix, aşa cum anunţase, Herlock 
Sholmes, îmbrăcat cu nişte pantaloni prea scurţi şi o haină prea 
strimtă, împrumutate de la un hangiu din Neuilly, cu o şapcă pe 
cap, dichisit cu o cămaşă de flanelă cu cingătoare de mătase, 


As 


intră în budoarul din strada Murillo, după ce îi prevenise pe 
domnul şi pe doamna d'Imblevalle că le solicită o întrevedere. 

Îl găsiră plimbîndu-se prin cameră. Ţinuta lui bizară le păru aşa 
de comică încît fură nevoiţi să-şi stăpiînească o puternică poftă 
de ris. Cu un aer giînditor, cu spatele încovoiat, englezul umbla 
ca un automat de la fereastră la uşă şi de la uşă la fereastră 
făcînd de fiecare dată acelaşi număr de paşi şi întorcîndu-se pe 
călcîie în acelaşi sens. 

Se opri, luă un bibelou, îl examină maşinal, apoi îşi reluă 
plimbarea. 

În fine, oprindu-se în faţa lor, întrebă: 

— Domnişoara este aici? 

— Da, e în grădină cu copiii. 

— Domnule baron, pentru că discuţia pe care o s-o avem este 
definitivă, aş dori ca şi domnişoara Demun să fie de faţă. 

— Oare, într-adevăr...? 

— Aveţi un pic de răbdare, domnule. Adevărul va 
ieşi limpede din faptele pe care le voi expune în faţa 
dumneavoastră cu cea mai mare precizie posibilă. 

— Fie. Suzanne, vrei tu să... 

Doamna d'Imblevalle se ridică şi reveni îndată însoţită de Alice 
Demun. Domnişoara, puţin mai palidă ca de obicei, rămase în 
picioare, sprijinită de o masă, fără să întrebe măcar pentru ce 
fusese chemată. 

Sholmes se făcu că n-o vede şi întorcîndu-se brusc spre 
domnul d'Imblevalle, rosti cu un ton care nu admitea replică: 

— După mai multe zile de cercetări, domnule, şi cu toate că 
anumite evenimente mi-au modificat un pic punctul meu de 
vedere, vă voi repeta ceea ce v-am spus în prima zi: lampa 
ebraică a fost furată de cineva care locuieşte în această casă. 

Numele vinovatului? 

— ÎI ştiu. 

— Ce dovezi aveţi? 

— Cele pe care le am sînt suficiente pentru a-l demasca. 

— Nu-i de ajuns să fie demascat. Trebuie să ne mai restituie... 

— Lampa ebraică? Se află în posesia mea. 

— Colierul de opale? Tabachera? 

— Şi colierul de opale, şi tabachera, pe scurt tot ce vi s-a furat 
se află în posesia mea. 


Lui Sholmes îi plăceau aceste lovituri de teatru şi acest mod 
cam sec de a-şi anunţa victoriile. 

De fapt, baronul şi soţia sa păreau stupefiaţi şi-l priveau cu o 
curiozitate tăcută care constituia cel mai grăitor dintre elogii. 

Le povesti apoi, cu de-amănuntul, ce făcuse în aceste trei zile. 
Vorbi de descoperirea din album, scrise pe o foaie de hirtie fraza 
formată din literele decupate, apoi le istorisi expediţia lui 
Bresson pe malul Senei, sinuciderea aventurierului şi în sfîrşit, 
lupta pe care el, Sholmes, tocmai o susţinuse contra lui Lupin, 
naufragiul bărcii şi dispariţia lui Lupin. 

Cînd termină, baronul spuse cu voce joasă: 

— Nu vă rămîne decit să ne dezvăluiţi numele vinovatului. Pe 
cine acuzaţi aşadar? 

O acuz pe persoana care a decupat literele din alfabet şi a 
comunicat prin intermediul acestor litere cu Arsene Lupin. 

— De unde ştiţi că Arsene Lupin era corespondentul acelei 
persoane? 

— De la Lupin însuşi. 

Le întinse un petic de hirtie muiat şi boţit. Era foaia pe care 
Lupin o rupsese din carnet în barcă, şi pe care notase fraza. 

Şi remarcaţi, adăugă Sholmes, cu satisfacţie, că nimic nu-l 
obliga să-mi dea această foaie, prin urmare, să se dea de gol. 
Simplă copilărie din partea lui, dar care pe mine m-a lămurit. 

— Care v-a lămurit?... zise baronul. Nu văd totuşi nimic... 

Sholmes întări cu creionul literele şi cifrele: 


CDEHNOPRZEO-237 


— Ei bine? făcu domnul d'Imblevalle, asta e formula pe care 
tocmai mi-aţi arătat-o. 

— Nu. Dacă aţi fi sucit şi răsucit acea formulă în toate 
sensurile, v-aţi fi dat seama la prima vedere, cum mi-am dat eu, 
că nu este de loc asemănătoare cu prima. 

— Cum adică? 

Ea cuprinde două litere în plus, un E şiun O. 

— Intr-adevăr, nu observasem... 

—  Alăturaţi aceste litere la C şi H, care rănrin în afara 
cuvîntului „r&pondez”, şi veţi constata că singurul cuvînt posibil 
este ECHO. 

— Şi asta ce însemnează? 


— Asta înseamnă L'Echo de France, jurnalul lui Lupin, organul 
său oficial, căruia el îi rezervă „comunicările” sale. „Răspundeţi 
la L'Echo de France la rubrica mica publicitate, numărul 237.” 
Acolo era cheia enigmei pe care am căutat-o atit, şi pe care 
Lupin mi-a furnizat-o cu atita amabilitate. Vin de la birourile lui 
L'Echo de France. 

— Şi aţi aflat? 

— Am aflat toată istoria detaliată a relaţiilor dintre Lupin şi... 
complicea lui... 

Sholmes etală şapte ziare deschise la pagina a patra de unde 
separă următoarele şapte rînduri: 

. ARS. LUP. Fem. im,pl. prot. 540. 

„540. Aştept expl. A.L. 

. A.L. Sub. domin. inam. Pierdută. 

„540. Scrie adresa. Voi cerceta. 

. A.L. Murillo. 

„540. Parc ora trei. Violete. 

. 237 Înţeles. Sîmb. Voi fi dum. dim. parc. 


SADU PUNR 


— Şi dumneavoastră numiţi asta o istorisire detaliată! exclamă 
domnul D'Imblevalle. 

— Dumnezeule, sigur că da. Şi, dacă vă daţi osteneala să fiţi 
puţin atenţi, veţi fi de părerea mea. Mai întîi, o femeie care 
semnează 540 imploră protecţia lui Arsene Lupin, la care Arsene 
Lupin cere explicaţii. Femeia răspunde că se află sub dominaţia 
unui inamic, Bresson desigur, şi că este pierdută, dacă nu-i vine 
în ajutor. Lupin, neîncrezător, nu îndrăzneşte să ia contact cu 
această necunoscută, pretinde adresa şi propune o anchetă. 
Femeia ezită timp de patru zile — consultaţi datele — în fine, 
presată de evenimente, influenţată de amenințările lui Bresson, 
îi dă numele străzii, Murillo. A doua zi Lupin anunţă că va fi în 
parcul Monceau, la ora trei, şi o roagă pe necunoscută să poarte 
un buchet de violete ca semn de recunoaştere. Aici, o 
întrerupere de opt zile în corespondenţă. Arsene Lupin şi femeia 
nu mai au nevoie să comunice prin intermediul ziarului; ei se 
văd sau îşi scriu direct. Planul e pus la cale: pentru a satisface 
pretenţiile lui Bresson femeia va fura lampa ebraică. Rămine de 
fixat ziua. Femeia care, din prudenţă, corespondează cu ajutorul 
cuvintelor decupate şi lipite, se hotărăşte pentru sîmbătă şi 
adaugă: Răspundeţi Echo 237. Lupin răspunde că a înţeles, şi în 


plus că va fi în parc duminică dimineaţa. Duminică dimineaţa, 
furtul se săvirşeşte. 

— Intr-adevăr, totul se înlănţuie, aprobă baronul, şi istoria e 
completă. 

Sholmes reluă: 

— Aşadar furtul are loc. Femeia iese duminică dimineaţa, îi dă 
socoteală lui Lupin de ce a făcut, şi-i duce lui Bresson lampa 
ebraică. Lucrurile se petrec aşa cum prevăzuse Lupin. Justiţia, 
indusă în eroare de o fereastră deschisă, patru dire pe pămînt şi 
două zgirieturi pe balcon, admite îndată ipoteza unui furt prin 
efracţie. Femeia este liniştită. 

— Fie, făcu baronul, admit această explicaţie foarte logică. Dar 
al doilea furt?... 

— Al doilea furt a fost provocat de primul. Întrucît ziarele au 
arătat cum dispăruse lampa ebraică, cineva a avut ideea să 
repete lovitura şi să pună mîna pe ce mai rămăsese. Şi de data 
aceasta n-a mai fost un furt simulat, ci unul real, prin efracţie 
veritabilă, escaladare etc... 

— Lupin, bineînţeles... 

— Nu. Lupin nu acţionează aşa de stupid. Lupin nu trage în 
oameni cu una cu două. 

— Atunci cine? 

— Bresson, fără nici o îndoială, şi fără ştirea femeii pe care o 
şantajase. Bresson este cel care a intrat aici, pe a el l-am 
urmărit şi el l-a rănit pe bietul Wilson. 

— Sînteţi chiar sigur? 

— Absolut. Unul din complicii lui Bresson i-a scris ieri, înainte 
de sinucidere, o scrisoare, care dovedeşte că între acest 
complice şi Lupin au fost duse tratative pentru restituirea 
tuturor obiectelor furate din casa dumneavoastră. Lupin 
pretindea totul, primul lucru (adică lampa ebraică) ca şi pe cel 
dintr-a doua afacere. În afară de asta el îl supraveghea pe 
Bresson. Cînd acesta s-a dus pe malul Senei, unul din tovarăşii 
lui Lupin îi urmărea în acelaşi timp cu noi. 

— Ce voia să facă Bresson pe malul Senei? 

— Avertizat de rezultatele anchetei... 

— Avertizat de cine? 

— De către aceeaşi femeie care se temea, pe bună dreptate, 
ca descoperirea lămpii ebraice să nu ducă la descoperirea 
aventurii sale... Deci Bresson, avertizat, strînge într-un singur 


pachet tot ceea ce-l putea compromite şi-l aruncă într-un loc de 
unde avea posibilitatea să-l recupereze odată trecută primejdia. 
Şi numai, la înapoiere, urmărit de Ganimard şi de mine, avînd 
desigur şi alte nelegiuiri pe conştiinţă, îşi pierde capul şi se 
sinucide. 

— Dar ce conţinea pachetul? 

— Lampa ebraică şi celelalte bibelouri. 

— Deci nu se află în posesia dumneavoastră? 

— Imediat după dispariţia lui Arsene Lupin, am profitat de baia 
pe care acesta m-a obligat s-o fac, pentru a mă duce în locul 
ales de Bresson şi am regăsit, învelite în pînză şi hîrtie cretată, 
lucrurile care v-au fost furate. lată-le aici pe masă. 

Fără să scoată o vorbă, baronul tăie sforile, desfăcu dintr-o 
dată învelişul umezit, scoase de acolo lampa, răsuci o piuliţă 
plasată sub piciorul ei, apucă recipientul cu ambele miini, îl 
deşurubă, îl deschise în două părţi egale şi descoperi himera de 
aur, încrustată cu rubine şi smaralde. 

Era intactă. 


În această scenă, atit de naturală în aparenţă, constînd dintr-o 
simplă expunere de fapte, era totuşi ceva care o făcea 
înspăimîntător de tragică şi anume acuzaţia directă, categorică, 
irefutabilă, pe care Sholmes o lansa eu fiecare cuvînt împotriva 
domnişoarei. La fel era şi liniştea impresionantă a lui Alice 
Demun. 

Tot timpul cît durase lunga şi cruda acumulare de probe 
mărunte, adăugate una de alta, nici un muşchi al feţei nu i se 
mişcase, nici o sclipire de revoltă sau de teamă nu tulburase 
seninătatea privirii ei limpezi. Ce gîndea oare? Şi, mai ales, ce 
urma să spună în mome tul solemn cînd trebuia să răspundă, 
cînd trebuia să se apere şi să distrugă cercul de fier în care 
Herlock Sholmes o prinsese cu atîta îndemînare? 

Acest moment sunase şi tinăra fată tăcea. 

— Vorbeşte! Vorbeşte odată! striga domnul d'Im blevalle. 

Ea însă nu scotea o vorbă. 

El insistă: 

— Un cuvint te va justifica, un cuvînt de revoltă şi te voi 
crede.. 

Acest cuvint nu fu spus. 


Baronul traversă agitat încăperea, se întoarse, o luă de la 
capăt, apoi adresîndu-se lui Sholmes: 

— Ei bine, nu, domnule! Nu pot admite ca toate acestea să fie 
adevărate! Există crime imposibile! Şi aceasta este în opoziţie 
cu tot ce ştiu eu, cu tot ce văd de un an de zile! 

Puse mîna pe umărul englezului: 

— Dar chiar dumneavoastră înşivă, domnule, sînteţi absolut şi 
definitiv convins că nu vă înşelaţi? 

Sholmes şovăi, ca unul care a fost atacat pe neaşteptate şi a 
cărui ripostă nu este imediată. Totuşi surise şi zise: 

— Numai persoana pe care o acuz putea, prin situaţia pe care 
o ocupă în casa dumneavoastră, să ştie că lampa ebraică 
conţinea această magnifică bijuterie. 

— Nu vreau să cred, murmură baronul. 

— Întrebaţi-o. 

Era singurul lucru pe care nu-l încercase de loc, datorită 
încrederii oarbe pe care i-o inspira tînăra fată. Totuşi, nu-i era 
îngăduit să se sustragă evidenţei. 

Se apropie de ea şi-i zise, privind-o drept în ochi; 

—  Dumneata, domnişoară? Dumneata ai luat bijuteria? 
Dumneata ai corespondat cu Arsene Lupin şi ai simulat furtul? 

Ea răspunse: 

— Eu, domnule. 

Nu-şi cobori privirea. Figura ei nu exprima nici ruşine, nici jenă. 

— E oare posibil! murmură domnul d'imblevalle. N-aş fi crezut 
niciodată... eşti ultima persoană pe care aş fi bănuit-o... Cum ai 
făcut, nefericito? 

Ea zise: 

— Aşa cum v-a istorisit domnul Sholmes. In noaptea de 
sîmbătă spre duminică am coborit în budoar, am luat lampa şi 
dimineaţa i-am dus-o... acelui om. 

— Nu, obiectă baronul. Ceea ce pretinzi este inadmisibil, 

— Inadmisibil? De ce? 

— Pentru că dimineaţa am găsit uşa budoarului închisă cu 
zăvorul. 

Fata roşi, îşi pierdu cumpătul şi-l privi pe Sholmes ca şi cînd i- 
ar fi cerut sfatul. 

Mai mult decit de obiecţia baronului, Sholmes fu frapat de 
încurcătura Alicei Demun. Nu avea nimic de răspuns? Probele pe 
care se fundamenta explicaţia pe care el, Sholmes, o furnizase 


cu privire la furtul lămpii ebraice, ascundeau oare o minciună 
care distrugea evidenţa faptelor? 

Baronul reluă: 

— Această uşă era închisă. Susţin că am găsit zăvorul aşa cum 
îl pusesem seara. Dacă ai trecut pe această uşă după cum 
pretinzi, ar fi trebuit să-ţi deschidă cineva din interior, adică din 
budoar sau din camera noastră. Or, nu se afla nimeni în aceste 
încăperi... nimeni în afară de mine şi de soţia mea. 

Sholmes se aplecă imediat şi îşi acoperi faţa cu amîndouă 
mîinile pentru a-şi ascunde roşeaţa. Ceva ca o lumină prea 
bruscă îl izbise şi rămase orbit, jenat. Totul i se dezvăluia acum 
ca un peisaj întunecat de pe care noaptea s-ar ridica deodată. 

Alice Demun era inocentă. 

Alice Demun era inocentă. Era un adevăr cert, orbitor, şi în 
acelaşi timp explicaţia acelui soi de jenă pe care o încercase din 
prima zi cînd îşi îndreptase teribil acuzarea împotriva fetei. 
Acum vedea clar. Ştia. Un gest numai, şi proba de netăgăduit i 
s-ar oferi. 

Ridică încet capul şi după citeva secunde, pe cît putu mai 
firesc, îşi întoarse privirea spre doamna d'imblevalle. 

Era palidă, avea acea paloare neobişnuită care te invadează în 
ceasurile implacabile ale vieţii. Miinile pe care se străduia să le 
ascundă îi tremurau imperceptibil. 

„Incă o secundă, socoti Sholmes, şi se trădează.” 

Se plasă între ea şi soţul ei cu dorinţa imperioasă de a 
îndepărta pericolul care datorită greşelii sale îi ameninţa pe 
acest om si pe această femeie. Dar la vederea baronului tresări 
în adîncul fiinţei sale. Aceeaşi revelaţie subită, care-l orbise prin 
claritatea ei, îl ilumina acum pe domnul d'lmblevalle. Acelaşi 
lucru se opera acum în creierul soţului. La rîndul lui înţelegea! 
Vedea! 

Desperată, Alice Demun făcu eforturi să se împotrivească 
adevărului nemilos: 

— Aveţi dreptate, domnule, am uitat... într-adevăr, n-am intrat 
pe aici. Am trecut prin vestibul şi prin grădină şi cu ajutorul unei 
scări... 

Efort suprem de devotament... Dar un efort inutil! Cuvintele 
sunau fals. Vocea îi era nesigură, iar blînda creatură nu mai 
avea acum privirea limpede şi aerul ei de sinceritate. Cobori 
capul învinsă. 


Tăcerea fu atroce. Doamna d'lmblevalle aştepta, lividă, 
încordată de nelinişte şi spaimă. Baronul părea că se zbate încă, 
de parcă n-ar fi vrut să creadă în prăbuşirea fericirii sale. 

În fine, biigui: 

— Vorbeşte! Explică-te! 

— Nu am nimic să-ţi spun, sărmanul meu prieten, spuse ea 
foarte încet şi cu faţa chinuită de durere. 

— Atunci... domnişoara... 

— Domnişoara m-a salvat... din devotament... din afecţiune... 
şi se acuza... 

— Te-a salvat de ce? De cine? 

— De acel om. 

— Bresson? 

— Da, mă ameninţa, eram în puterea lui... L-am cunoscut la o 
prietenă... am făcut nebunia să-l ascult... Oh! lucruri pe care le 
puteai ierta... totuşi i-am scris două scrisori... scrisori pe care le 
vei vedea... le-am cumpărat... ştii cum... Oh! ai milă de mine... 
am plins atita! 

— Tu? tu? Suzanne! 

Ridică spre ea pumnii strînşi, gata s-o lovească, gata s-o ucidă. 
Dar braţele îi căzură şi el murmură din nou: 

— Tu, Suzanne?... tu?... e posibil oare?... 

Cu mici fraze, mereu întrerupte, ea îi povesti dezolanta şi 
banala ei aventură, trezirea uluită în faţa infamiei personajului, 
remuşcările şi spaima şi de asemenea despre conduita 
admirabilă a lui Alice, tînăra care, ghicind desperarea stăpînei 
sale şi smulgindu-i destăinuirea, îi scrie lui Lupin şi organizează 
acea istorie a furtului pentru a o salva din ghearele lui Bresson. 

— Tu, Suzanne, tu? repeta domnul d'lmblevalle girbovit, 
distrus. Cum ai putut?... 


În seara aceleiaşi zile vasul Vi//e-de-Lonares, care face cursa 
între Calais şi Dover, aluneca liniştit pe apa nemişcată. Noaptea 
era întunecoasă şi calmă. Deasupra vaporului se ghiceau nişte 
nori invizibili şi împrejur văluri uşoare de ceaţă îl despărţeau de 
spaţiul nesfîrşit unde trebuia să se întindă albeaţa lunii şi a 
stelelor. 

Cea mai mare parte a pasagerilor intraseră în cabine şi în 
saloane. Ciţiva totuşi, mai cutezători, se plimbau pe punte sau 


chiar dormitau în balansoarele mari sub cuverturi groase. Ici şi 
colo, se vedeau ţigări aprinse şi, împletit cu adierea liniştită a 
brizei, se auzea murmurul glasurilor care nu îndrăzneau să se 
ridice în liniştea mare şi solemnă. 

Unul dintre pasageri, care se plimba cu paşi regulaţi de-a 
lungul bastingajului, se opri lîngă o persoană întinsă pe o bancă, 
o examina şi cum aceasta se mişcă puţin îi zise: 

— Credeam că dormiţi, domnişoară Alice. 

— Nu, nu, domnule Sholmes, nu mi-e somn. Mă gindesc. 

— La ce? Sînt indiscret dacă vă întreb? 

— Mă gindeam la doamna d'Imblevalle. Trebuie să fie atit de 
tristă! Viaţa ei este distrusă. 

— Nu, nu, zise Sholmes cu însufleţire. Greşeala ei nu este 
dintre cele care nu se iartă. Domnul d'Imblevalle va uita această 
slăbiciune. Cînd am plecat, o privea cu mai puţină asprime. 

— Se poate... dar asta cere timp... şi ea suferă. 

— O iubiţi mult? 

— Mult. Numai acest lucru mi-a dat puterea să surid cînd 
tremuram de frică, să vă privesc în faţă, cînd aş fi vrut să fug din 
faţa dumneavoastră. 

— Şi sînteţi nefericită că o părăsiţi? 

— Foarte nefericită. Nu am nici părinţi, nici prieteni... N-o 
aveam deeit pe ea. 

— Veţi avea prieteni, spuse englezul pe care această tristeţe îl 
tulbura, v-o promit... eu am relaţii... multă influenţă... vă asigur 
că nu veţi regreta situaţia dumneavoastră. 

— Se poate, însă doamna d'imblevalle nu va fi acolo... 


Nu mai schimbară alte cuvinte. Herlock Sholmes mai făcu 
două sau trei tururi pe punte apoi se întoarse şi se instala lîngă 
tovarăşa sa de călătorie. 

Perdeaua de ceaţă se risipea, şi norii păreau că se despart de 
cer. Stelele scînteiau. 

Sholmes îşi scoase pipa de sub macferlan, o umplu şi scapără 
unul după altul patru chibrituri fără să reuşească s-o aprindă. 
Cum nu mai avea altele, se ridică şi-i zise unui domn care se 
afla la cîţiva paşi: 

— Aveţi un foc, vă rog? 


Domnul scoase o cutie de chibrituri rezistente la vini şi 
scăpară. Numaidecit ţişni o flacără. La lumina ei Sholmes văzu 
că era Arsene Lupin. 


Dacă englezul nu ar fi făcut un mic gest, un imperceptibil gest 
de recul, Lupin ar fi putut bănui că prezenţa lui pe bord îi era 
cunoscută lui Sholmes, atît de stăpîn pe el rămase şi atit de 
firească fu uşurinţa cu care îi întinse mîna adversarului său. 

— Sănătos ca de obicei, domnule Lupin? 

— Bravo! exclamă Lupin, căruia o asemenea stăpiînire de sine 
îi smulse un strigăt de admiraţie. 

— Bravo?... Pentru ce? 

— Cum pentru ce? Mă vedeţi răsărind în faţa dumneavoastră 
ca o fantomă după ce aţi asistat la scufundarea mea în Sena şi 
din orgoliu, printr-un miracol de orgoliu pe care eu l-aş califica 
drept foarte britanic, nu aveţi nici un gest de uimire, nici un 
cuvînt de surpriză! Pe legea mea, o repet, bravo, e admirabil! 

— Nu este admirabil. După felul în care aţi căzut din barcă, mi- 
am dat seama că era o cădere voluntară şi că n-aţi fost atins de 
glonţul brigadierului. 

— Şi aţi plecat fără să ştiţi ce se întîmplă cu mine? 

Ce se întîmplă cu dumneavoastră? Ştiam. Cinci sute de 
persoane se aflau pe cele două maluri, pe un spaţiu de un 
kilometru. în momentul în care aţi fi scăpat de moarte, 
capturarea dumneavoastră era sigură. 

— Totuşi, iată-mă. 

— Domnule Lupin, există doi oameni pe lume care nu reuşesc 
prin nimic să mă mire: mai întîi eu şi apoi dumneavoastră. 


Pacea se încheiase. 

Dacă lui Sholmes nu-i reuşiseră de loc acţiunile împotriva lui 
Lupin, dacă Lupin rămînea inamicul excepţional căruia n-avea 
cum să-i vină de hac, dacă în cursul disputelor Lupin păstra 
totdeauna superioritatea, nici englezul nu valora mai puţin, căci 
prin tenacitatea sa formidabilă regăsise lampa ebraică la fel 
cum regăsise diamantul albastru. Poate că de data aceasta 
rezultatul era mai puţin strălucitor, mai ales din punctul de 
vedere al publicului, de vreme ce Sholmes fusese obligat să 
tăinuiască împrejurările în care fusese descoperită lampa 
ebraică şi să declare că nu cunoaşte numele vinovatului. Dar în 


această înfruntare dintre doi oameni, dintre Lupin şi Sholmes, 
dintre poliţist şi răufăcător, nu exista de fapt nici învingător nici 
învins. Fiecare îşi avea partea sa de victorie. 

Aşadar stătură de vorbă ca nişte adversari politicoşi care au 
depus armele şi care se apreciază la justa lor valoare. 

La cererea lui Sholmes, Lupin îi povesti cum evadase. 

— Dacă acest lucru se poate numi evadare. A fost atît de 
simplu! De vreme ce ne dădusem întîlnire pentru a pescui 
lampa ebraică, prietenii mei vegheau. Aşa că, după ce am stat 
circa o jumătate de oră sub carcasa răsturnată a bărcii, am 
profitat de un moment în care Folenfant şi oamenii lui îmi 
căutau cadavrul de-a lungul malurilor şi m-am urcat pe epavă. 
Prietenii mei n-au avut decit să mă culeagă, în trecere, în barca 
lor cu motor şi s-o întindă sub privirile aiurite a cinci sute de 
curioşi, ale lui Ganimard şi Folenfant. 

— Foarte frumos! exclamă englezul... excelentă treabă!... Şi 
acum ce vă aduce în Anglia? 

— Am citeva poliţe de plătit... Dar era să uit... ce face domnul 
d'Imblevalle? 

— A aflat tot. 

— Ah! dragă maestre, ce v-am spus eu? Acum răul este 
ireparabil. Nu era mai bine să mă lăsaţi să acţionez în voie? Încă 
o zi sau două şi-i luam lui Bresson lampa ebraică şi bibelourile, 
le înapoiam familiei d'Imblevalle, şi aceşti doi oameni 
cumsecade şi-ar fi trăit zilele liniştiţi, unul lîngă celălalt. În 
schimb... 

— În schimb, rinji Sholmes, eu am semănat vrajbă şi discordie 
în sînul unei familii pe care dumneavoastră o protejaţi. 

— Da, exact, pe care o protejam! Credeţi că tot timpul nu fac 
altceva decit să fur, să înşel şi să aduc nenorociri? 

— Aşadar mai faceţi şi bine? 

— Cînd am timp. Şi apoi asta mă amuză. Găsesc foarte ciudat 
faptul că, în problema care ne preocupă, eu sînt geniul bun care 
apără şi salvează, pe cînd dumneavoastră sînteţi geniul rău care 
aduce desperare şi lacrimi. 

— Lacrimi! lacrimi! protestă englezul. 

— Desigur! Menajul d'Imblevalle este distrus, iar Alice Demun 


plinge. 


— Nu putea să mai rămînă... Ganimard ar fi sfirşit prin a o 
descoperi... şi pe această cale ar fi ajuns la doamna 
d'Imblevalle. 

— Sînt cu totul de părerea dumneavoastră, maestre, dar a cui 
e vina? 

Doi oameni trecură prin faţa lor. Sholmes îi zise lui Lupin cu o 
voce al cărei timbru era puţin alterat: 

— Ştiţi cine sînt aceşti gentlemeni? 

— Am crezut că recunosc pe comandantul vasului. 

— Şi celălalt? 

— Nu-l cunosc. 

— Este domnul Austin Gillet. Şi domnul Austin Gillet ocupă în 
Anglia o funcţie care corespunde celei a domnului Dudouis, şeful 
Siguranţei dumneavoastră. 

— O, ce noroc! Sînteţi atît de amabil să mă prezentaţi? Domnul 
Dudouis este unul din bunii mei prieteni şi aş fi fericit să pot 
spune acelaşi lucru şi despre domnul Austin Gillet. 

Cei doi gentlemeni apărură din nou. 

— Şi dacă v-aş crede pe cuvint, domnule Lupin? zise Sholmes 
ridicîndu-se. 

— li apucase încheietura manii lui Lupin într-o strînsoare.de 
fier. 

— Pentru ce stringeţi aşa de tare, maestre? Sînt întru totul 
gata să vă urmez. 

— De fapt, el se lăsa dus fără cea mai mică rezistenţă. Cei doi 
gentlemeni se îndepărtară. 

Sholmes mări pasul. Unghiile sale pătrudeau în carnea lui 
Lupin. 

— Hai... hai... îl îndemna Sholmes printre dinţi, cuprins de o 
nerăbdare febrilă, hotărît să încheie definitiv socotelile şi cit mai 
repede cu putinţă... Să mergem! Mai repede! 

Dar se opri brusc: Alice Demun îi urmase. 

— Ce faceţi domnişoară? N-are rost... Nu veniţi! 

De data aceasta Lupin fu cel care răspunse: 

— Binevoiţi a remarca, maestre, că domnişoara nu vine de 
bună voie. Am apucat-o de încheietura miinii la fel de energic 
cum m-aţi apucat şi dumneavoastră pe mine. 

— Cum aşa? 

— Cum?! Dar ţin cu orice preţ s-o prezint şi pe ea. Rolul ei in 
povestea lămpii ebraice este chiar mai important decit al meu. 


Complice a lui Arsene Lupin, complice a lui Bresson, va trebui şi 
ea să istorisească aventura baroanei d'Imblevalle, ceea ce va 
interesa peste măsură justiţia... Şi veţi împinge astfel 
binefăcătoarea dumneavoastră intervenţie pînă la ultimele ei 
limite, nobile Sholmes. 

Englezul lăsă încheietura prizonierului său. Lupin o eliberă pe 
domnişoara. 

Rămaseră cîteva secunde nemişcaţi, unul în faţa celuilalt. Apoi 
Sholmes se duse la banca lui şi se aşeză. Lupin şi fata îşi reluară 
locurile. 

O lungă tăcere îi despărţi. În cele din. urmă Lupin zise: 

— Vedeţi, maestre, orice am face noi nu vom fi ni- ciodată în 
aceeaşi tabără. Dumneavoastră sînteţi de o parte a prăpastiei, 
eu de cealaltă. Ne putem saluta, ne întindem mîna, conversăm 
un pic, dar prăpastia continuă să ne despartă. Dumneavoastră 
veţi fi întotdeauna Herlock Sholmes, detectivul, iar eu Arsene 
Lupin, spărgătorul. Şi totdeauna Herlock Sholmes va asculta mai 
mult sau mai puţin spontan, mai mult sau mai puţin, intenţionat, 
de instinctul lui de detectiv, care-l face să se înverşuneze 
împotriva spărgătorului şi „să-l bage la zdup”, dacă e posibil. lar 
Arsene Lupin va fi totdeauna consecvent cu firea lui de 
spărgător, evitind autoritatea detectivului şi bătîindu-şi joc de el 
dacă se poate. Şi de data asta se poate! Oh! Oh! Oh! 

Izbucni în rîs, un rîs maliţios, crud şi plin de dezgust. 

Apoi, deodată grav, se aplecă spre tînăra fată: 

— Să fiţi sigură, domnişoară, că nu v-aş fi trădat chiar dacă s- 
ar fi abătut asupra mea toate nenorocirile de pe lume. Arsene 
Lupin nu trădează niciodată, mai ales pe cei pe care îi iubeşte şi 
îi admiră. Şi daţi-mi voie să vă spun că sînteţi o fiinţă dragă şi 
curajoasă, pe care o iubesc şi o admir. 

Scoase din portmoneu o carte de vizită, o rupse în două, îi 
întinse jumătate tinerei şi cu aceeaşi voce caldă şi 
respectuoasă: 

— Dacă demersurile domnului Sholmes nu vor reuşi, 
domnişoară, prezentaţi-vă la lady Strongborough (îi veţi găsi cu 
uşurinţă domiciliul actual) şi predaţi-i această jumătate de carte 
de vizită adresîndu-i aceste două cuvinte: „amintire fidelă”. 
Lady Strongborough vă va fi devotată ca o soră. 

— Mulţumesc, zise tinăra fată, voi merge miine la această 
doamnă. 


— Şi acum, maestre, strigă Lupin cu tonul satisfăcut, al unui 
domn care şi-a făcut datoria, vă urez noapte bună. Mai avem o 
oră de traversare. Profit de ea. 

Se întinse cît era de lung şi îşi încrucişă mîinile sub cap. 

Luna apăruse pe cer. Pe întinderea mării şi în jurul stelelor se 
împrăştia lumina ei strălucitoare. Tremura în apă şi imensitatea 
în care se destrămau ultimii nori, părea că-i aparţine. 

La orizont, în obscuritate, se detaşa linia uscatului. Pasagerii 
urcară. Puntea se acoperi de lume. Domnul Austin Gillet trecu în 
compania a doi indivizi în care Sholmes recunoscu nişte agenţi 
ai poliţiei eagleze. 

Pe „banca lui, Lupin dormea... 


